**MO 20**

* **Charakterizujte podnikanie, jeho ciele a znaky**

= Sustavná činnosť uskutočňovaná podnikateľom vo vlastnom mene, na vlastnú zodpovednosť, s cieľom dosiahnuť zisk.

Podnikanie upravujú tieto právne normy:

**Obchodný zákonník** - upravuje postavenie podnikateľa, obchodno-záväzkové vzťahy (kúpa a predaj),

a niektoré iné vzťahy súvisiace s podnikaním (napr. účtovníctvo).

**Živnostenský zákon** - upravuje podmienky živnostenského podnikania a kontrolu ich dodržiavania,

**Podnikateľ je:**

* osoba zapísaná v obchodnom registri - obchodné spol. a družstvá, štátne podniky,
* osoba, ktorá podniká na základe živnostenského oprávnenia,
* osoba, ktorá podniká na základe iného ako živnostenského zákona podľa osobitných predpisov ( napr. súkromní lekári, veterinári, advokáti, notári, audítori),
* fyzická osoba, ktorá vykonáva poľnohospodársku výrobu a je zapísaná do evidencie podľa osobitného predpisu (zapisujú sa do evidencie obecného úradu)
* **Vysvetlite význam cesty ako verejného statku, vymenujte stručne členenie potrieb a statkov**
* cesta je verejný statok lebo neslúži len individuálnej osobe ale verejnosti – je financovaná z verejných peňazí, teda z rozpočtu napr. obce alebo štátu.

Potreby – uvedomelí pocit nedostatku, ktorý sa človek snaží uspokojiť pomocou statkov a služieb

Členia sa:

A. podľa toho ako často ich potrebujeme: denné, týždenné, mesačné,…

B. podľa naliehavosti ich uspokojenia: životne nevyhnutné, kultúrne (luxusné)

C. podľa počtu nositeľov: individuálne, kolektívne

D. podľa charakteru: hmotné, nehmotné

Statky – sú veci, ktoré slúžia na uspokojovanie potrieb človeka. Môžu byť výsledkom prírodných procesov alebo výsledkom výroby

Členenie:

voľné, vzácne, spotrebné, kapitálové, súkromné, verejné, hmotné, nehmotné

Služby – sú činnosti, ktoré uspokojujú ľudské potreby svojim priebehom

Členenie: vecné, osobné

* **Vysvetlite rozdiel medzi ekonómiou a ekonomikou**

**Ekonómia** – je spoločenská veda o tom, ako spoločnosť rozhoduje o využití vzácnych vyrobných zdrojov na výrobu rôznych tovarov a služieb ako aj o ich rozdelení medzi rôzne skupiny obyvateľstva. Skúma činnosti, ktoré sa spájajú s výrobou, rozdeľovaním, výmenou a spotrebou statkov a služieb, t. j. skúma ekonomiku – hospodársky život. Je to vedný odbor (teória)

**Ekonomika** – je časťou spoločenského života spätá s ekonomickou činnosťou ľudí. Je cieľavedomou hospodárskou činnosťou, ktorá je zameraná na výrobu, výmenu a spotrebu. Ekonomika je praktický odbor a označuje sa aj ako hospodárstvo, ako aj národná ekonomika.

Podľa oblasti skúmania ekonomiky sa ekonómia člení na:

a) mikroekonómiu – zaoberá sa správaním jednotlivých subjektov trhu, zaoberá sa skúmaním vzájomných vzťahov ponuky a dopytu a tvorbou ceny na trhu.

b) makroekonómiu – skúma hospodárstvo ako celok a vysvetľuje mechanizmus jeho fungovania, ako aj vzťahy medzi základnými makroekonomickými veličinami (HDP, nezamestnanosť, inflácia v krajine,…)

* **Vysvetlite, čo vyjadrujú tri základné otázky ekonomiky**

**1. Čo vyrábať?** – rieši, aké výrobky a služby, v akom množstve a kedy sa majú vyrábať. Vychádza sa predovšetkým z potrieb spoločnosti. Musíme robiť výber, nemôžeme mať všetko. Všetky rozhodnutia závisia nielen od ľudských potrieb, ale aj od dopytu (spotrebiteľov), či konkurencie. Odpoveď dávajú spotrebitelia.

**2. Ako vyrábať?** – akou technológiou, akými prostriedkami, výrobnými postupmi budeme vyrábať. Rozhoduje výrobca.

**3. Pre koho vyrábať?** – komu budú vyrobené statky a služby určené, určuje výrobca aj spotrebiteľ

So základnými ekonomickými otázkami sa spájajú ďalšie, napr..

* otázka času, kedy vyrábať určité tovary a služby
* pre aké trhy vyrábať
* v akej kvalite, sortimente vyrábať, za akú cenu,.…
* **Charakterizujte jednotlivé typy ekonomík**

1. **Inštinktívna ekonomika:** je to ekonomika ktorá sa vyskytovala prvotnopospolnej, otrokárskej a feudálnej spoločnosti. Je to ekonomika založená na tradíciách a zvykoch. Ide pri tom o primitívne hospodárenie. V súčasnosti ju možno vidieť v dedení remesla v rodine.
2. **Príkazová ekonomika:** Je to taký typ ekonomiky, ktorý funguje na základe administratívno-direktívnych pokynov. Celá ekonomika je riadená z istého centra, ktoré predstavujú jednotlivé riadiace orgány štátu. Najväčší nedostatok tejto ekonomiky je to, že funguje na základe štátneho plánu, ktorý je vytýčený na niekoľko rokov dopredu (známe päťročnice - desaťročnice) a absolútne nerešpektuje potreby zákazníkov. Je to ekonomika prebytkovo-nedostatková, lebo na jednej strane sa produkujú služby a produkty, ktoré zákazníci nedokážu v danom obsahu spotrebovať a na strane druhej je veľa oblastí v ktorých tovary chýbajú a je po nich dopyt, ktorý sa žiaľ nedá uspokojiť. (Je príliš mnoho oblečenia – ale málo áut). V takomto type ekonomiky neexistuje súkromný sektor a teda sa stáva ekonomika konkurencie neschopnou a nemá žiadnu motiváciu sa modernizovať – tým sa radikálne znižuje jej efektívnosť. Takýto typ ekonomiky sa vyskytoval v krajinách východného bloku a teda aj v Československej republike pred rokom 1989. Dnes môžeme takýto typ ekonomiky vidieť na Kube alebo Číne (tu sa ale vyskytuje už aj súkromný sektor a dochádza k zmenám v ekonomickom systéme).
3. **Trhová ekonomika:** Je to ekonomika, ktorá sa vyskytuje aj dnes na svete. Jej vznik sa datuje do 19. storočia. Podnetom na jej vznik bol obrovský nárast a rozvoj priemyslu. Je to taký typ ekonomiky, ktorý garantuje slobodu podnikania a voľnú súťaž, pričom je všetko riadené jedine trhovým mechanizmom. Všetko sa rozhoduje na základe vzťahu dopyt a ponuka. Ak je dopyt väčší ako ponuka cena stúpa, ak je ponuka väčšia ako dopyt ide cena dolu. Ak dopyt sa rovná ponuke tak cena je rovnovážna (equilibrium), naopak ak je dopyt a ponuka v nerovnováhe vzniká trhová cena (aktuálna cena na trhu). Táto ekonomika chráni súkromný sektor. Podnikatelia sa v tejto ekonomike snažia udržať si svojich zákazníkov. Preto modernizujú a vyvíjajú nové metódy a postupy. Takýmto spôsobom posúvajú jednotlivé firmy ekonomiku krajiny na vyšší stupienok. Zvykne sa to nazývať aj ako princíp neviditeľnej ruky. Tento princíp definoval A. Smith.
4. **Zmiešaná ekonomika:** Je to taký typ ekonomiky, ktorý je spojením tak trhových charakteristík s riadením a príkazmi zo strany štátu. Štát ovplyvňuje napr. objem dovezených tovarov (clá a poplatky), určuje minimálnu sadzbu daní a v niektorých krajinách stanovuje výšku minimálneho platu (aj na Slovensku). Štát stanovuje príkazy, predpisy a zákony v strategických oblastiach ako je energetika (regulácia cien plynu, oleja, nafty či benzínu a pod.), dopravné spojenie, výstavba škôl a nemocníc, rovnako stanovuje zákony na zmiernenie sociálnych nerovností. Takéto hospodárstvo sa preto zvykne označovať aj ako sociálne trhové hospodárstvo.

* **Popíšte výrobné vstupy (práca, pôda, kapitál), výrobné výstupy**

Nevyhnutným predpokladom pre realizáciu výroby sú **výrobné faktory** **/inputy** – **vstupy/.** Možno ich rozčleniť do troch veľkých skupín:

1. **Pôda a prírodné zdroje** – ide o tie výrobné faktory, ktoré sú ľuďom k dispozícií v prírode a nie sú výsledkom žiadnej predchádzajúcej výroby. K najzákladnejším z nich patrí **pôda** /poľnohospodárska aj nepoľnohospodárska napr. stavebné pozemky/. K ostatným prírodným zdrojom patria **nerastné suroviny** /uhlie/, **energetické zdroje** /slnečné žiarenie/ a **časti životného prostredia** /voda, vzduch/.
2. **Práca** - je cieľavedomá a účelná činnosť ľudí zameraná na výrobu statkov a služieb. Jej nositeľom je človek so svojimi schopnosťami /tak fyzickými, ako aj duševnými/ a talentom. Ako výrobný faktor predstavuje práca vlastne ľudský kapitál, ktorého množstvo a kvalita závisí od toho, aký počet ľudí pracuje, a od ich schopností. Prácu a prírodné zdroje považujeme sa prvotné /primárne/ výrobné faktory, pretože pomocou nich možno vyrobiť ostatné statky.
3. **Kapitál** - za kapitál sa považujú všetky statky, ktoré neslúžia na bezprostrednú spotrebu, ale na výrobu ďalších statkov. Kapitál môže mať **vecnú formu,** vtedy hovoríme o kapitálových statkoch – **fyzický kapitál** /napr. rôzne výrobné zariadenia, počítače a pod. Kapitálom sú však aj peniaze, ktoré slúžia na nákup strojov a zariadení. Vtedy hovoríme o **finančnom kapitále - peňažný kapitál**

Výstupy z výroby – outputy – sú užitočné tovary a služby, ktoré sú určené na spotrebu /spotrebné statky/ alebo na ďalšiu výrobu /kapitálové statky/.

* **Definujte národné hospodárstvo, jeho odvetvia a štruktúru**

**-** súhrn všetkých samostatných hospodárstiev (ekonom. činností) na území určitého štátu.

- zahŕňa tak verejný ako aj súkromný sektor

- označujeme ho aj pojmom národná ekonomika. Preto možno hovoriť o ekonomike SR, USA

- hlavná funkcia NH je uspokojovať rastúce potreby obyvateľov statkami a službami, starať sa o ŽP, zabezpečovať technický, kultúrny a spoločenský pokrok krajiny.

NH každej krajiny tvoria 4 subjekty: domácnosti, firmy, štát, zahraničie.

#### ŠTRUKTÚRA NÁRODNÉHO HOSPODÁRSTVA

Štruktúru národného hospodárstva sledujeme z týchto hľadísk:

* odvetvová štruktúra,
* sektorová štruktúra,
* podľa klasifikácie produkcie,
* územná štruktúra.

**ODVETVOVÁ ŠTRUKTÚRA**

Odvetvie tvoria podniky s rovnakým alebo podobným zameraním.

Odvetia sa členia na:

**1. výrobné** - priemysel (strojársky, chemický, hutnícky, textilný a pod.), poľnohospodárstvo (rastlinná a živočíšna výroba), lesné a vodné hospodárstvo, stavebníctvo, nákladná doprava (cestná, letecká, železničná lodná špeciálna), výrobné služby a iné,

**2. nevýrobné** - školstvo, kultúra, zdravotníctvo, osobná doprava, peňažníctvo, nevýrobné služby a iné.

**SEKTOROVÁ ŠTRUKTÚRA NÁRODNÉHO HOSPODÁRSTVA**

Jednotlivé odvetvia sa v procese ekonomického rozvoja nevyvíjali rovnako, preto sa vytvorilo viacero sfér (sektorov) ekonomickej činnosti.  
Rozdiely:

* v tempe vedecko-technického pokroku,
* v raste produktivity práce,
* v investičnej činnosti,
* vo vývoji zamestnanosti,
* v úrovni deľby práce.

***Primárny sektor***

* najvýznamnejší sektor, tvoria ho odvetia produkujúce základné suroviny a materiály: ťažobný priemysel (ťažba a prvotné spracovanie nerastov),poľnohospodárstvo, lesníctvo, energetika a pod.,
* nízke tempo vedecko-technického pokroku, pomalý rast produktivity práce, vysoká investičná náročnosť, relatívne malá ziskovosť výroby,
* malý záujem súkromného sektora, zvýšenú pozornosť mu venuje štát.

***Sekundárny sektor***

* odvetvia spracovateľského priemyslu a stavebníctvo, od ktorých úrovne závisí uspokojovanie základných ekonomických potrieb spoločnosti (stupeň rozvoja ekonomiky, životná úroveň,
* rýchle tempo zavádzania vedecko-technického pokroku a rastu produktivity práce, rýchla obmena sortimentu vyrábaných výrobkov, vysoká investičná náročnosť, neustále prehlbovanie deľby práce (špecializácia).

***Terciárny sektor***

* všetky druhy služieb (platené aj neplatené), obchod, doprava a spoje,
* najrýchlejšie sa rozvíjajúce sektor, najnižšia investičná náročnosť, rýchle tempo vedecko-technického pokroku, rýchly rast produktivity práce.

***Kvarciárny sektor***

* oblasť vedy a techniky, výskum, školstvo, zdravotníctvo,
* rýchly rozvoj vedy a technicky, rast vzdelanosti, zvyšovanie kvalifikácie,
* na rozvoji tejto sféry sa najviac podieľa štát - finančne náročné činnosti.
* Plynulý rozvoj ekonomiky si vyžaduje prispôsobovanie sa zmeneným podmienkam, čo sa uskutočňuje pomocou *štrukturálnych zmien.*

ŠTRUKTÚRA NÁRODNÉHO HOSPODÁRSTVA PODĽA KLASIFIKÁCIE PRODUKCIE

* **Stručne vysvetlite pojmy hrubý domáci produkt a hrubý národný produkt**

= súhrn vyprodukovaných tovarov a služieb vyjadrených v peňažných jednotkách určených na konečnú spotrebu, v danej krajine za určité obdobie, spravidla za jede rok.

HDP teda zohľadňuje tzv. územný princíp, t. z., že berie do úvahy produkciu tovarov a služieb na území danej krajiny (štátu), bez ohľadu nato, kto je vlastníkom VF. Napr. ak český podnik podniká na území SR, jeho zisk za započítava do HDP Slovenska, a nie do HDP Česka.