MO 25

* **charakterizujte zahraničný obchod a jeho subjekty**

**Zahraničný obchod -** výmena tovarov jednej krajiny s ostatnými krajinami svetového hospodárstva.

PREDMETOM zahraničného obchodu sú **statky** (napr. spotrebné, ale aj kapitálové), **služby** (cestovný ruch, bankové a poistné služby a podobne) a **práva** (licencie, patenty a iné).

**SUBJEKTY ZO**

1. z užšieho hľadiska – **obchodní sprostredkovatelia** – ich hlavnou činnosťou je sprostredkovať tovar z a do zahraničia. Obchody sa uskutočňujú v prospech komitenta, t. j. zákazníka, ktorý dáva príkaz na sprostredkovanie obchodu
2. zo širšieho hľadiska – FO a PO, ktoré môžu vykonávať zahraničnoobchodné operácie:

* **obchodní sprostredkovatelia**
* **výrobné podniky** – získavajú výrobné vstupy na domácom/zahraničnom trhu a svoje výrobky realizujú na zahraničnom/domácom trhu
* **obchodné podniky** – získavajú tovar na domácom/zahraničnom trhu a predávajú tovar na zahraničnom/domácom trhu
* **špecializované podniky** – zameriavajú sa na dovoz a vývoz, napr. logistické spoločnosti
* **domácnosti** – nakupujú tovar v zahraničí na osobnú spotrebu

PODSTATA ZAHRANIČNÉHO OBCHODU:

* **vývoz tovaru, ktorého je v krajine prebytok**
* **dovoz tovarov, ktorého je v krajine nedostatok**
* **vysvetlite význam zahraničného obchodu pre národné hospodárstvo**

Krajiny zapojené do zahraničného obchodu sa riadia PRINCÍPOM KOMPARATÍVNYCH VÝHOD, t. j. každá krajina sa orientuje na:

* výrobu a vývoz výrobkov, ktoré dokáže vyrobiť s najnižšími nákladmi.
* dovoz výrobkov, ktorých výroba sa jej neoplatí, t. j. vie ich vyrobiť iba s vysokými nákladmi.

**VÝHODY ZO**

**Ekonomické výhody**

* možnosť špecializácie krajín, zvyšovanie pracovných príležitostí
* zvyšovanie prestíže krajiny, prílev devízových prostriedkov
* zabezpečenie produktov, ktorých je na domácom trhu nedostatok
* transfer technológie a techniky, zvyšovanie konkurencieschopnosti domácich výrobcov

**Mimoekonomické výhody**

* spoznávanie kultúr a tradícií iných krajín, rešpektovanie kultúrnych rozdielov
* upevňovanie politických vzťahov s inými krajinami

**NEVÝHODY ZO**

* dovoz lacných výrobkov (často nekvalitných), ekonomická závislosť krajín
* **vymenujte a popíšte operácie v zahraničnom obchode**

**DOVOZ -** nákup tovaru zo zahraničia = IMPORT

* ***priamy dovoz*** – priamy nákup výrobkov domáceho výrobcu alebo obchodníka od zahr. dodávateľa
* ***nepriamy dovoz*** – nákup výrobkov domáceho výrobcu od domáceho dovozcu, ktorý ich nakúpil od zahraničného dodávateľa

**VÝVOZ** predaj výrobkov do zahraničia = EXPORT

* ***priamy vývoz*** – predaj výrobkov domáceho výrobcu zahraničnému odberateľovi
* ***nepriamy vývoz*** – predaj domáceho výrobcu domácemu vývozcovi, ten ich predá zahr. odberateľovi

**REEXPORT (vývoz dovozcu, tranzit)**

* nákup výrobkov v jednej krajine a následne ich predaj do inej krajiny
* cieľom je vyhnúť sa zahraničnoobchodným bariéram, ku ktorým patrí aj clo
* ***priamy reexport*** – reexportér nakúpi tovar v krajine výrobcu a následne ho vyvezie do krajiny odberateľa. Výrobky neprechádzajú cez územie reexportéra.
* ***nepriamy reexport*** – reexportér nakúpi výrobky od zahraničného výrobcu, prevezie ich na územie vlastnej krajiny a potom ich predáva zahraničnému odberateľovi
* **popíšte obchodnú a platobnú bilanciu**

***Obchodná bilancia*** = porovnávanie hodnoty dovozu a hodnoty vývozu vyjadrené v peň. jednotkách za 1 rok

Pri porovnávaní hodnoty dovozu a vývozu vzniká rozdiel – SALDO OBCHODNEJ BILANCIE, môže byť:

* **aktívne** – hodnota vývozu je vyššia ako hodnota dovozu (Ex > Im)
* **pasívne** - hodnota vývozu je nižšia ako hodnota dovozu (Ex < Im)
* **vyrovnané** - hodnota vývozu sa rovná hodnote dovozu (Ex = Im)

***Platobná bilancia*** = porovnávanie peň. príjmov plynúcich zo zahraničia a peň. výdavkov plynúcich do zahraničia za 1 rok. Sleduje aj platby týkajúce sa služieb a prevodu peňazí

Pri porovnávaní zahraničných platieb vzniká rozdiel – SALDO PLATOBNEJ BILANCIE, môže byť:

* **aktívne** – príjmy sú vyššie ako výdavky (P > V)
* **pasívne** – príjmy sú nižšie ako výdavky (P < V)
* **vyrovnané** - hodnota vývozu sa rovná hodnote dovozu (P = V)
* **vysvetlite, čo je inflácia a uveďte druhy inflácií**

**-** je znehodnotenie peňažnej meny, ktoré sa prejavuje rastom cenovej hladiny tovaru a služieb a zároveň trvalým znižovaním kúpnej sily peňažných jednotiek.

Jednorázové zvýšenie cien väčšieho množstva tovarov nie je ešte infláciou, aj keď v praxi sa často za infláciu označuje. Inflácia je rast cenovej hladiny a nie jednotlivých cien.

**Druhy inflácie z kvantitatívneho hľadiska:**

* **Mierna inflácia** – je charakterizovaná ako jednociferné ročné tempo rastu cenovej hladiny (1 až 9 %). Pre miernu infláciu je typické pomalé stúpanie cien, peniaze nestrácajú hodnotu, mena je dôveryhodná, nárast cien zohľadňujú úrokové sadzby, peňažný systém funguje a HDP neklesá. Táto inflácia je v rámci ekonomiky akceptovateľná, ekonomika je stabilná.
* **Cválajúca inflácia** – znamená 2-3 ciferné ročné tempo rastu cenovej hladiny (10 až 999%). Ceny rastú rýchlejšie oproti výkonnosti ekonomiky a spôsobuje to ťažkosti v peň. obehu. Jej dôsledkom je klesajúca kúpna sila peňazí, čo sa prejavuje v správaní ľudí. Obyvateľstvo si ponecháva len nevyhnutné množstvo peňazí, lebo majú slabú schopnosť uchovávať hodnotu do budúcnosti, ľudia investujú. HDP klesá, ekonomika je nestabilná.
* **Hyperinflácia** –inflácia, ktorá presahuje 1000% rast cenovej hladiny ročne. Znamená výraznú dezorganizáciu ekonomiky a úplný rozpad peň. systému krajiny. Peniaze sú znehodnotené, prestávajú plniť svoje funkcie.
* **popíšte nezamestnanosť a jej druhy**

Nezamestnanosť je stav, keď skupina nezamestnaných ľudí hľadá prácu na trhu práce.

*Formy nezamestnanosti*

* ***dobrovoľná(prirodzená)*** - počet nezamestnaných je nižší, alebo sa rovná počtu pracovných miest,
* ***nedobrovoľná*** - počet voľných prac. síl je absolútne väčší, ako počet voľných pracovných miest,
* ***frikčná*** - spojená s určitými prirodzenými životnými cyklami, napr.: po skončení štúdia alebo materskej dovolenky sa hľadá nové zamestnanie,
* ***štruktúrna*** – vzniká vtedy, keď existuje nesúlad medzi ponukou pracovníkov a dopytom po nich. Nezamestnanosť určitej skupiny pracovných síl na jednej strane sprevádza nedostatok pracovných síl v inej skupine, napr. profesiovej, kvalifikačnej a podobne,
* ***cyklická*** - celkový dopyt po zamestnancoch je nízky,
* ***sezónna*** - súvisí s výkonom sezónnych prác, keď sa nezamestnanosť v určitom období zvyšuje alebo znižuje (práce v poľnohospodárstve, stavebníctve a iné)
* ***regionálna*** - je to obdoba štruktúrnej nezamestnanosti s tým, že protipól voľných pracovných síl sa nachádza v inom regióne (oblasti),
* ***krátkodobá*** - súvisí s posudzovaním miery nezamestnanosti, jej trvanie je do 1 roka,
* ***dlhodobá*** - súvisí s posudzovaním miery nezamestnanosti, jej trvanie je viac ako 1 rok, táto nezamestnanosť sa považuje za sociálny problém krajiny.