**MO4**

* **Vymenujte N, ktoré vznikajú stavebnej firme a určte do ktorej skupiny patria z účtovného hľadiska**

Podnik pri výrobe určitých spotrebúva rôzny materiál, ďalej potrebuje rôzne stroje, ktoré sa fyzicky opotrebúvajú a prenášajú svoju hodnotu do nových výrobkov. Výrobu však uskutočňujú ľudia, ktorí pridávajú k predchádzajúcej zhmotnenej práci aj živú prácu,........

Všetky tieto zložky – materiál, opotrebenie strojov, ľudská práca predstavujú pre podnik náklad.

**Náklady z hospodárskej činnosti:**

* súvisia s hlavnou činnosťou podniku (materiál, energia, mzdy,...).

**Finančné náklady:**

* vznikajú pri finančných operáciách (úroky za úver, kurzové straty, predaj cenných papierov,...).
* dopredu stanovujeme jednotlivé položky nákladov. Vychádzame z minulých výsledkov, analyzujeme ich a na základe výsledkov plánujeme nové.
* je spojené s plánovaním výnosov podniku (plánovaním N a V plánujeme HV).

**hospodárske + finančné = náklady z bežnej činnosti**

* **Definujte, čo sú náklady a uveďte príklady na ich ďalšie členenie**

**Náklady = peňažné ocenenie spotreby VF.**  Vyjadrujú zníženie (odčerpanie) majetku.

**Členenie nákladov**

1. podľa nákladových druhov (**druhové** členenie)
2. podľa položiek kalkulačného vzorca (**kalkulačné** členenie)
3. podľa **závislosti od objemu** **výkonov**
4. podľa **požiadaviek účtovníctva** (na vyčíslenie výsledku hospodárenia)

**1. Druhové členenie nákladov:**

Slúži na:

* porovnanie štruktúry nákladov
* na vyčíslenie výsledku hospodárenia podniku
* plán nákladov
* hodnotenie efektívnosti

**Druhové náklady môžu byť:**

* **prvotné**:

***Charakteristika:***

* + sú za podnik ako celok,
  + vyskytujú sa v takej forme ako prišli,
  + neprihliada sa na to, kde vznikli(v ktorom útvare), ani na aký účel sa vynaložili,
  + vznikajú pri styku s okolím – externé náklady (zamestnanci, daňový úrad, iné podniky...),
  + sú to jednoduché náklady – každý nákladový druh tvorí jeden celok (nie sú zložené zo súčastí),
  + vytvárajú sa ekonomicky rovnorodé skupiny

***Význam:***

* + slúžia na vyčíslenie výsledku hospodárenia, na porovnanie štruktúry nákladov
  + štruktúra nákladov = (druh nákladov / celkové náklady) x 100
* **druhotné náklady:**

***Charakteristika:***

* + predstavujú spotrebu výkonov iných vnútroorganizačných útvarov,
  + vznikajú vo vnútroorganizačnom útvare – interné náklady (vlastná autodoprava),
  + sú to zložené náklady, možno ich rozložiť na pôvodné nákladové druhy (autodoprava = spotreba benzínu + mzda vodiča...)

***Význam:***

* + pre riadenie nákladov po línii zodpovednosti, podľa vnútroorganizačných útvarov

**Náklady podľa druhu sa členia:**

* spotrebované nákupy (materiál, energia, plyn, voda)
* nakupované a použité služby (oprava stroja, cestovné, poradenstvo)
* mzdové a ostatné osobné náklady (mzdy, zákonné sociálne poistenie)
* dane a poplatky (cestná daň, daň z nehnuteľností)
* daň z príjmu právnických osôb
* odpisy
* mimoriadne náklady (manká, škody)
* iné náklady z hospodárskej činnosti (dary, pokuty, penále)
* finančné náklady (platené úroky, kurzové straty, poplatky banke)
* tvorba rezerv
* ostatné druhy nákladov

**KALKULAČNÉ ČLENENIE NÁKLADOV**

Podstatou kalkulačného členenia nákladov je priradenie každého druhu nákladu a danej časti vnútroorganizačného nákladu na konkrétny výkon. V užšom zmysle je to výpočet nákladov na určitú činnosť, výrobok, či službu (kalkulačnú jednicu) a využíva sa aj na stanovenie ceny.

**Kalkulačná jednica** - predstavuje výkon, na ktorý sa uskutočňuje kalkulácia nákladov (výrobok, polotovar, služba, alebo ich kombinácia).

**Kalkulovanie** - činnosť súvisiaca s priraďovaním príslušnej časti celkových N na konkrétny výkon.

**Kalkulácia** - výsledok kalkulovania.

Členenie nákladov podľa účelu

* ako náklady súvisia s presne určenou kalkulačnou jednicou,
* ako ich môžeme priradiť k výkonu.

Poznáme:

* 1. priame náklady (jednicové)
* vzniknú v priamej súvislosti s príslušným výkonom (vzťahujú sa priamo na kalkulačnú jednicu) - napr. spotreba materiálu
  1. nepriame náklady (režijné)
     + sú to ostatné náklady (okrem priamych), ktoré sú spoločné pre všetky výkony,
     + nemožno ich priamo zistiť na kalkulačnú jednicu,
     + na jednotlivé výkony sa rozvrhujú náklady podľa určitého kľúča.

**Členenie nákladov v závislosti do objemu výroby**

**a) Fixné (pevné, nepružné) náklady:**

* so zmenou výroby sa celkovo nemenia, ale mení sa ich podiel pripadajúci na jednotku výkonu (elektrická energia, voda, kúrenie, nájomné, odpisy, úroky z úverov)
* čím je objem výkonov nižší, tým je podiel FN na jednotku výkonu vyšší a naopak.

**b) Variabilné /premenlivé, pružné/** - náklady, ktoré sa menia so zmenou objemu výroby. Zmena variabilných nákladov môže byť:

* + 1. **Proporcionálne náklady** – rastú v tom istom pomere ako objem výkonov /napr. spotreba priameho materiálu na výrobok/.
    2. **Neproporcionálne náklady**

**a/ Progresívne náklady –** ich **celková výška rastie rýchlejšie ako objem výkonov** alebo **klesá pomalšie ako objem výkonov** /v prípade, že objem výkonov klesá - príplatky za nadčas, príplatky v dňoch pracovného pokoja, náklady na nepodarky).

**b/ Degresívne náklady –** ich **celková výška rastie pomalšie ako objem výkonov** /ak objem výkonov rastie/ a **klesá rýchlejšie ako objem výkonov** /ak objem výkonov klesá/. Tým, že objem výkonov rastie, **klesajú náklady na jednotku výkonov** (náklady na opravy dlhodobého majetku, náklady na pomocný materiál, náklady na technologické palivo a podobne).

**c/ Regresívne náklady –** vyvíjajú sa nepriamo úmerne s objemom výkonov. Ich celková výška pri raste objemu výkonov klesá a pri poklese objemu výkonov stúpa (mzdy za prestoje.)

**Nulový bod –** je objem výkonov /napr. množstvo výrobkov/, ktoré podnik musí vyrobiť a predať /dosiahnuť stanovené tržby/, aby ich hodnotou pokryl celkové vynaložené náklady na ich výrobu. V tomto bode je VH nula /podnik nedosahuje ani zisk ani stratu/, z čoho je odvodený názov nulový bod. Označuje sa tiež sa mŕtvy bod, alebo bod zvratu.

**Nulový bod = Celkové fixné náklady/ (cena jednotky výkonu – variabilné náklady na jednotku výkonu)**

* **Charakterizujte položky kalkulačného vzorca a jeho úlohu**

KALKULAČNÝ VZOREC

1. priamy materiál

2. priame mzdy

3. ostatné priame náklady

4. výrobná (prevádzková) réžia

= vlastné náklady výroby

5. správna réžia

= vlastné náklady výkonu

6. odbytové náklady

= úplné vlastné náklady výkonu

7. zisk\_\_\_\_\_\_\_\_\_\_\_\_\_\_\_\_\_\_

= cena výrobku (služby)

8. daň z pridanej hodnoty

= predajná cena vrátane dane z pridanej hodnoty

Význam členenia nákladov podľa položiek kalkulačného vzorca spočíva v tom, že:

* náklady sa sledujú podľa účelu (vo vzťahu k výkonom),
* slúži na výpočet výšky a zloženia nákladov kalkulačnej jednice,
* je podkladom pri cenovom rozhodovaní,
* pomáha odkrývať rezervy znižovania nákladov.

#### Popíšte výnosy a ich členenie z účtovného hľadiska

**Výnosy** sú výkony vyjadrené v peniazoch.

Aj výnosy, tak ako náklady môžeme posudzovať z dvoch hľadísk:

1. **výnosy z hľadiska podniku ako celku** 
   * sledujú sa vo finančnom účtovníctve,
   * vznikajú pri predaji výkonov na trhu spotrebných statkov a služieb alebo na trhu kapitálu
   * nazývame ich aj *externé výnosy*
2. **výnosy z vnútroorganizačného hľadiska** 
   * vznikajú realizáciou výkonu vo vnútri podniku = *interné výnosy*
   * označujú sa aj ako výnosy z odovzdania (jeden vnútroorganizačný útvar odovzdá druhému výkon, čo je pre neho vnútroorganizačný výnos).

**Výnosy podniku**

1. ***viažuce sa na výkon*** (vznikajú pri realizácii výkonov)
   1. vzniknuté pri predaji - tržby
   2. vzniknuté pri odovzdaní - vnútroorganizačné výnosy
2. ***ostatné výnosy*** - napr. z predaja majetku

**ČLENENIE VÝNOSOV V ÚČTOVNÍCTVE**

1. výnosy z bežnej činnosti
   * výnosy z hospodárskej činnosti – výnosy z predaja výkonov
   * finančné výnosy – prijaté úroky, predaj umel. zbierok, drahých kovov,..
2. mimoriadne výnosy – mimoriadne udalosti

* **Definujte zásady účtovania nákladov a výnosov**

**Zásady účtovania nákladov:**

**1. V účtovej triede 5** - **Náklady** sa účtujú prvotné náklady za externé služby aj druhotné náklady (spotreba vlastných výkonov).

**2.** Náklady sú priamo alebo nepriamo **spojené s výdavkom**, t.j. znižujú aktíva (N+ A-) alebo zvyšujú pasíva (N+ P+)

**3.** Účtujú sa na **strane MD** nákladového účtu. Zníženie nákladov sa účtuje na strane MD mínusovým (červeným) zápisom, resp. na strane D.

**4.** Náklady na začiatku ÚO nemajú ZS a **účtujú sa narastajúcim** spôsobom od začiatku do konca ÚO.

**5.** Účtujú sa **časovo rozlíšené**, t.j. účtujú sa a vykazujú v tom účtovnom období, s ktorým časovo a vecne súvisia, aby sa dal zistiť správny výsledok hospodárenia. Vo výnimočných prípadoch ich účtovná jednotka zaúčtuje v tom období, keď sa tieto skutočnosti zistili.

**6. Konečné stavy účtov** sa pri uzavieraní účtovných kníh (pri účtovnej uzávierke) **prevádzajú** **zo strany D** nákladových účtov **na stranu MD** účtu 710 - Účet ziskov a strát.

**Zásady účtovania výnosov:**

1. Účtujú sa na **strane D** výnosového účtu. Zníženie výnosov sa účtuje na strane D mínusovým (červeným) zápisom, resp. na strane MD.

2. Výnosy predstavujú zvýšenie majetku a sú spojené s príjmom, t.j. zvyšujú aktíva (A+ V+) alebo znižujú pasíva (P- V+)

3. Výnosy na začiatku účtovného obdobia nemajú začiatočné stavy a účtujú sa **narastajúcim spôsobom** od začiatku do konca účtovného obdobia.

4. Účtujú sa **časovo rozlíšené**, t.j. účtujú sa a vykazujú v tom účtovnom období, kedy vznikli.

5. **Konečné stavy účtov** sa pri uzavieraní účtovných kníh (pri účtovnej uzávierke) **prevádzajú** zo strany MD výnosových účtov na stranu D účtu 710 - Účet ziskov a strát.

* **Vysvetlite, ako sa z účtovníctva zistí VH a popíšte spôsoby jeho rozdelenia**

= vyjadruje rozdiel medzi výnosmi a nákladmi dosiahnutými za určité obdobie (hospodársky rok).

Výsledok hospodárenia môže byť:

* **ZISK – kladný výsledok hospodárenia VÝNOSY > NÁKLADY**
* **STRATA – záporný výsledok hospodárenia. NÁKLADY > VÝNOSY**
* **NULOVÝ NÁKLADY = VÝNOSY**

Výsledok hospodárenia:

* + je ukazovateľom efektívnosti činnosti podniku,
  + je súčasťou informačného systému podniku,
  + pri vyčíslovaní sa vychádza z členenia nákladov a výnosov.

**Rozdelenie výsledku hospodárenia –** rozdeleniezisku, uhradenie straty:

* rozdelenie zisku:
  + tvorba rezervného fondu
  + tvorba ďalších fondov (f. odmien, sociálny fond)
  + tvorba ďalších fondov
  + vyplatenie dividend akcionárom
  + vyplatenie odmien funkcionárom (tantiem)
  + rozdelenie časti zisku spoločníkom
  + na rozvoj podniku (DM, rekonštrukcia)
  + prevod do ďalšieho roka (nerozdelený zisk)
* úhrada straty:
  + z nerozdeleného zisku z minulých rokov
  + spoločníkmi podniku
  + z rezervného fondu, alebo znížením ZI
  + prevedie sa do nasledujúcich rokov