**MO 5**

* **charakterizujte trh a subjekty trhu**

**TRH -** vzniká súčasne so vznikom tovarovej výroby

– miesto stretnutia kupujúceho a predávajúceho, dohoda o predaji a kúpe za cenu, zaplatením súhlasím s cenou

- mechanizmus, ktorý kupujúcim a predávajúcim poskytuje možnosť realizovať svoje tovary a služby (nakupovať a predávať) prostredníctvom pe­ňazí

**SUBJEKTY TRHU**

**DOMÁCNOSŤ -** spotrebitelia, početná skupina

**cieľ** – uspokojiť svoje potreby

**kupuje** – tovary a služby (od firiem, výrobcov)

**predáva** – prácu (seba; dostáva za to mzdu), pôdu (prenajímať alebo predať; dostáva rentu za prenájom; napr. garáž), kapitál (úspory predáva do banky, za to získava úroky)

**FIRMA**

**cieľ** – predaj tovarov a služieb, maximalizovať zisk

**kupuje** – prácu ľudí (platí mzdou), pôdu, kapitál (od banky)

**predáva** – produkty (tovary a služby)

**ŠTÁT**

**cieľ** – zabezpečiť blahobyt obyvateľstva

**kupuje** – prácu ľudí

**predáva** – tovary a služby (vyrobené v štátnych podnikoch), výrobné faktory iným štátom

**špecifickosť štátu** – efektívny (tam kde zlyháva ekonomický systém), protimonopolný úrad, v externalitách (situácie na trhu ktoré človek nevie ovplyvniť; môžu byť pozitívne – napr. dáme zaočkovať všetkých obyvateľov a potom nebudú chorý, alebo negatívne- napr. ekologická katastrofa vznikne a musia sa na to vynaložiť veľké prostriedky), musí financovať verejné statky (obrana, zdravotníctvo, doprava, školstvo)

**zahraničný subjekt** – vstupuje do ekonomiky zvonka; treba brať do úvahy rôzne politiky štátov a meny;

* **objasnite čo vyjadruje dopyt, ponuka a rovnovážna cena**

**dopyt** = množstvo jednotlivých druhov tovarov, ktoré sú kupujúci ochotní kúpiť za určitú cenu

**ponuka =** množstvo jednotlivých druhov tovarov, ktoré sú predávajúci ochotní za určitú cenu predať.

**Rovnovážna cena** – možno charakterizovať ako cenu, pri ktorej sa ponúkané množstvo tovaru rovná požadovanému množstvo (D = S). Vzniká bod rovnováhy – E (equilibrium)

* **vysvetlite v čom spočíva význam konkurencie a uveďte príklady na jednotlivé typy konkurencie**

Konkurencia – stretávanie sa rôznych subjektov trhu, kde každý z nich chce realizovať svoje rôzne ekonomické záujmy.

**Druhy konkurencie:**

**a) podľa subjektov trhu**

1. **s konkurenciou na strane dopytu** – každý spotrebiteľ chce nakúpiť čo najviac a čo najlacnejšie, a to aj na úkor ostatných spotrebiteľov. Vo zvýšenej miere sa prejavuje pri nedostatku tovarov a služieb. Spotrebitelia sa usilujú za každú cenu získať nedostatkový tovar, vzniká súťaž medzi spotrebiteľmi, čo využívajú výrobcovia na zvyšovanie cien.
2. **s konkurenciou na strane ponuky** – každý výrobca sa snaží maximalizovať svoj zisk, a to aj na úkor konkurentov. Prejavuje sa to najmä pri prebytku tovarov. Výrobcovia sa snažia v konkurenčnom prostredí získať čo najlepšiu pozíciu, oslabiť tak ostatných a nakoniec chcú ovládnuť trh.
3. **konkurenciou medzi ponukou a dopytom** – spotrebitelia chcú kupovať za nízke ceny a výrobcovia chcú predávať za vysoké ceny

**b) podľa formy prejavu**

* CENOVÁ KONKURENCIA – výrobcovia znižujú ceny, na určitý čas sa vzdávajú časti zisku – snaží sa získať spotrebiteľov a ovládnuť trh
* NECENOVÁ KONKURENCIA – výrobcovia sa snažia získať zákazníkov inými metódami ako je cena – reklama, služby, rast kvality

c) podľa trhových podmienok

* DOKONALÁ KONKURENCIA – ak je na trhu veľa predávajúcich a kupujúcich, ale žiadny z nich nemôže dosiahnuť taký veľký podiel na trhu, aby mohol ovplyvniť trhovú cenu. Ideálny stav ekonomiky, ktorý v realite neexistuje.
* NEDOKONALÁ KONKURENCIA – vzniká vtedy, keď tovar vyrába obmedzený počet výrobcov (aj jeden), ktorí majú možnosť určitým spôsobom ovplyvňovať ceny predávaného tovaru. Môže mať formy:

**Monopolistická konkurencia –** ak veľký počet výrobcov vyrába diferencovaný (rôznorodý) výrobok, ktorý sa odlišuje od ostatných v úžitkových vlastnostiach, ale aj obalom, farbou, dizajnom a pod. Vstup a výstup výrobcov na trhu je voľný, jednoduchý.

**Oligopol** – na trhu je niekoľko veľkých výrobcov, ktorí majú veľkú ekonomickú silu a sú schopní zabrániť konkurentom vstúpiť na trh

* Homogénny – podniky vyrábajú rovnaké alebo veľmi podobné výrobky (suroviny)
* Heterogénny – niekoľko málo výrobcov vyrába čiastočne odlišné výrobky (autá)

**Monopol** – jeden výrobca ovláda celý trh, opak dokonalej konkurencie. Výrobok monopolného podniku nemá žiadne substitúty (plyn, el. energia). Výrobca si teda môže určovať monopolné vysoké ceny, ktoré mu prinášajú zisk.