**MO 14**

* **Vysvetlite podstatu zúčtovacích vzťahov, ktoré vznikajú u firmy**

Dodávateľ /predávajúci/ je povinný predmet kúpy odberateľovi odovzdať a kupujúci je povinný tento predmet kúpy prevziať a zaplatiť zaň dohodnutú cenu. Kým odberateľ /kupujúci/ neprevezme a nezaplatí za tovar, má voči dodávateľovi /predávajúcemu/ nevyrovnaný dlh, teda **záväzok.** Dodávateľ /predávajúci/ má zatiaľ **pohľadávku**.

Z hľadiska platobných podmienok má teda predávajúci voči kupujúcemu pohľadávku a kupujúci voči predávajúcemu záväzok.

pohľadávka

predávajúci kupujúci

dodávateľ odberateľ

veriteľ dlžník

záväzok

Pri kúpno-predajných vzťahoch nemusia vždy vystupovať len predávajúci a kupujúci. Môže medzi nich vstúpiť aj tretia osoba – sprostredkovateľ.

* **Objasnite o čom hovorí zásada zákazu kompenzácie (v ktorých prípadoch neplatí)**

Účelom je najmä zabrániť postupu, keď by sa pohľadávka mimo účtovne vyrovnala so záväzkom tak, že by sa o tom v účtovníctve neúčtovalo a stratila by sa vypovedacia informačná schopnosť účtovníctva

Zásada zákazu kompenzácie **(zákazu vzájomného vyrovnávania**) vyžaduje, aby účtovná jednotka účtovala samostatne, bez vzájomného započítania, o:

1. majetku a záväzkoch,

2. nákladoch a výnosoch,

3. príjmoch a výdavkoch, a to aj v prípade, že sa vzťahujú na tú istú skutočnosť.

Výnimkou sú len pohľadávky a záväzky voči tej istej FO alebo PO, ktoré majú dobu splatnosti do 1 roka a vedú sa v rovnakých menách.

* **Charakterizujte kúpnu zmluvu a proces jej uzatvorenia a plnenia**

**Kúpna zmluva** = dokument, ktorý vyjadruje súhlasný prejav vôle medzi kupujúcim a predávajúcim na kúpu a predaj predmetu kúpy.

Aby kúpna zmluva bola platná, je potrebné dodržať určité **podmienky, ktoré vyplývajú z Obchodného a Občianskeho zákonníka:**

* účastníci KZ musia byť **spôsobilí na právne úkony** /dosiahnuť vek plnoletosti – 18 rokov, netrpieť duševnými poruchami – nesmú byť pozbavení súdom spôsobilosti na právne úkony/,
* musí byť zabezpečený **súhlasný prejav vôle oboch účastníkov** /dodávateľa i odberateľa/,
* kúpna zmluva musí byť podpísaná **slobodne** a **vážne**/nie pod nátlakom a hrozbou/,
* zmluva musí byť **určitá**/konkrétna/ a **zrozumiteľná.** Obsah zmluvy musí byť jasný, presný – kto sú účastníci zmluvy, čo je predmetom kúpy a predaja a podobne.
* zmluva musí byť **vždy reálna**,
* zmluva svojim obsahom a účelom **nesmie odporovať zákonu alebo ho obchádzať.** Predmetom kúpnej zmluvy nesmie byť napr. obchodovanie s drogami, zbraňami a podobne.

**Povinné náležitosti kúpnej zmluvy**

* **údaje o predávajúcom** – meno a priezvisko, trvalý pobyt, rodné číslo /FO/, obchodné meno, sídlo, IČO a údaje o štatutárnom zástupcovi /PO/
* **údaje o kupujúcom** – tie isté údaje ako pri predávajúcom
* **predmet kúpnej zmluvy** – podrobne rozpísať predmet, ktorý sa kupuje, resp. predáva, napríklad pri kúpe – predaji auta treba uviesť aj technické parametre.
* **množstvo** – môže byť udané v rôznych merných jednotkách podľa predmetu kúpy – v kusoch, metroch, kilogramoch, litroch a podobne,
* **cena**– môže byť určená ako celková cena, alebo za základnú mernú jednotku

**Kúpna zmluva sa realizuje na základe dvoch fáz:**

1. UZATVORENIE ZMLUVY

**Súhlasný prejav vôle** znamená spôsob, ako predávajúci a kupujúci uzavreli kúpnu zmluvu. Môžu ju uzavrieť týmito spôsobmi:

* **priamym konaním** – pri priamych predajoch (tovar pri pokladni zaplatíme, zoberieme a odídeme)
* **ústne** – ide napríklad o telefonickú objednávku tovaru
* **písomne** – je presne určená Obchodným a Občianskym zákonníkom. Za písomnú formu sa považuje aj zmluva napísaná elektronickými prostriedkami

2. PLNENIE ZMLUVY - dodanie predmetu kúpy odberateľovi

- odberateľ zaplatí dodávateľovi

* **Vymenujte, čo patrí k základným dodacím podmienkam a platobným podmienkam**

Nepovinné náležitosti kúpnej zmluvy

* + nemusia sa uvádzať, ale je dobré, ak sú obsahom kúpnej zmluvy:
* **dodacie podmienky** – podmienky týkajúce sa dodania tovaru, napr. kam má byť tovar dodaný, kedy má byť tovar dodaný, kto má tovar dodať, kto bude znášať náklady prepravy, sankcie pri omeškaní tovaru, sankcie v prípade poškodenia tovaru pri preprave a podobne,
* **platobné podmienky** – sú to podmienky týkajúce sa platby za dodaný tovar, napríklad kedy sa má tovar uhradiť, v akej forme sa má tovar uhradiť – v hotovosti, bankovým prevodom, určenie výšky splátok, sankcie za omeškanie platby a podobne,

= všetky platby, ktoré prebiehajú medzi jednotlivými ekonomickými subjektmi (domácnosťami, podnikmi, štátom, zahraničnými subjektmi)

* Popíšte hotovostný, bezhotovostný a kombinovaný PS

***Hotovostný PS:***

= platiteľ platí v hotovosti a príjemca prijíma platbu tiež v hotovosti

* v obchodných vzťahoch sa vyskytuje zriedkavo (nedôvera medzi firmami, nesolventnosť,..)
* 2 spôsoby platenia:

hotovosť

* + - **priamo** – platiteľ príjemca
    - **prostredníctvom pošty** – platiteľ pošta príjemca

*Nevýhody:*

* potreba držania väčšieho množstva peňazí v hotovosti (hrozba krádeže)
* zdĺhavý spôsob platby (prepočítavanie, kontrolovanie)
* nákladnosť na ochranu (trezory, ochranka,..)

*Využitie:*

- maloobchod, - veľkoobchod, - doprava, - inkaso, - iné platby (kultúrne, športové podujatia,...)

*Doklady:*

* + **pásky z kontrolných registračných pokladníc**
  + **príjmový a výdavkový pokladničný doklad**
  + **poštový peňažný poukaz**
  + **podací lístok**

***Bezhotovostný PS:***

= ani platiteľ, ani príjemca platby nedisponujú hotovostnými peniazmi

- predpokladá, že platiteľ aj príjemca majú otvorený účet v niektorej z komerčných bánk, ktorá potom realizuje všetky úhrady a vklady

- používa sa oveľa častejšie ako HPS

*Výhody:*

* rýchlosť a operatívnosť - bezhotovostné platby zrýchľujú obeh bankových peňazí (Internetbanking)
* hospodárnosť, racionálnosť, úspornosť – odpadáva manipulácia s peniazmi, nižšie náklady
* bezpečnosť a istota

*Doklady:*

* + **príkaz na úhradu** – platiteľ žiada svoju banku, aby z jeho účtu uhradila záväzok na účet príjemcu
  + **príkaz na inkaso** – príjemca platby si sám inkasuje z účtu platiteľa (napr. paušál za telefón)
  + **hromadný príkaz na úhradu** – používa sa, ak platiteľ vykonáva viac platieb naraz
  + **trvalý príkaz na úhradu** – platiteľ dáva príkaz banke na pravidelne sa opakujúce platby, ktorých suma sa nemení (platby nájomného)
  + **platobná karta** – majiteľ platobnej karty platí kartou, podmienkou je aby príjemca disponoval platobným terminálom
  + **výpis z bankového účtu** – zoznam platieb realizovaných prostredníctvom banky

***Kombinovaný PS:***

= používajú sa aj nástroje hotovostného aj bezhotovostného PS

- môžu nastať 2 variácie platenia:

* platiteľ uhradí svoj záväzok v hotovosti na pošte, alebo vo svojej banke a tá prevedie úhradu príjemcovi na jeho účet

hotovosť prevod

Platiteľ banka/pošta Príjemca (účet príjemcu) bezhotovostne

* platiteľ uhrádza záväzok zo svojho účtu príjemcovi, ktorý hradenú sumu dostane v hotovosti

hotovosť

Platiteľ (príkaz výplaty z účtu) banka/pošta Príjemca

bezhotovostne

#### Platobná karta

- najčastejšie používaný nástroj KPS

- komerčná banka ju vydáva majiteľovi bežného účtu

- 2 základné druhy platobných kariet:

* KREDITNÉ KARTY – majiteľ účtu môže vyberať viac peňazí ako na ňom v skutočnosti má. Banka mu poskytla tzv. kredit – úver. Za čerpanie platí majiteľ banke úrok.
* DEBETNÉ KARTY – majiteľ môže disponovať iba takým množstvom peňazí aké má na účte
* **Popíšte postupy účtovania o peniazoch a ceninách**

Stav a pohyb peňazí a cenín sa sleduje v účtovej triede 2 – Finančné účty, v skupine 21 – Peniaze.

Účtovanie o peniazoch v hotovosti

Účtujú sa na účte 211 – Pokladnica. Na tomto účte sa účtujú aj:

* šeky prijaté namiesto hotových peňazí
* poukážky na zúčtovanie (knižné, na tovar,...)
* peniaze vo výplatných vreckách, kt. zostali v pokladnici
* peniaze v cudzej mene

Stav a pohyb peňazí v cudzej mene sa sleduje na osobitnom analytickom účte (podľa meny, podľa miesta) k syntetickému účtu Pokladnica. (211/1,211/2...)

MD 211 - Pokladnica D

ZS - výdavky peňazí

+ príjem peňazí KZ (KÚS)

Na účte Pokladnica možno účtovať len na základe pokladničných dokladov:

* PPD (príjmového pokladničného dokladu) – pri príjme peňazí
* VPD (výdavkového pokladničného dokladu) - pri výdaji peňazí

Účtovanie o ceninách

Ceniny – účtujú sa na syntetickom účte 213 – Ceniny

Patria sem:

* poštové známky, e-kolky
* telefónne a ostatné karty
* stravné lístky

K účtu 213 sa musí viesť analytická evidencia podľa jednotlivých druhov cenín.

* **Popíšte činnosti spojené s inventarizáciou pokladnice**

Vecná správnosť účtovných zápisov na účte Pokladnica sa kontroluje **inventarizáciou**, ku dňu, ku ktorému sa zostavuje účtovná závierka.

Inventarizácia pokl. hotovosti má tieto etapy:

1. fyzická inventúra – pokladničné skontro
2. kontrola pokladničných dokladov a zápisov v poklad. knihe
3. porovnanie účtovného stavu na účte Pokladnica a v pokladničnej knihe so skutočným stavom peňazí zisteným pri pokl. skontre

Výsledkom porovnania môže byť:

1. ÚS = SS
2. ÚS ˃ SS – schodok v pokladnici
3. ÚS ˂ SS - prebytok (fin. výnos)

#### Vymenujte funkcie peňazí a čo spôsobuje pokles hodnoty peňazí

#### Funkcie peňazí

1. **prostriedok výmeny –** uľahčujú výmenu statkov a služieb - obeživo, platidlo
2. **zúčtovacia jednotka –** prostredníctvom nich určujeme cenu
3. **uchovávateľ hodnoty –** umožňujú prenášať hodnotu do budúcnosti vo forme úspor, ktoré možno neskôr použiť na nákup statkov alebo ich investovať

Inflácia znamená zvýšené množstvo peňazí v obehu, ktoré nie sú kryté zlatom → nárast cien a klesanie hodnoty peňazí, má to za následok **devalváciu peňazí** = pokles hodnoty peňažnej meny.

Inflácia môže byť:

1.) podľa intenzity:

• mierna inflácia (1%-9%) - jednociferné ročné tempo rastu cien

• cválajúca inflácia (10%-1000%) - 2-3 ciferné ročné tempo rastu cien

• hyperinflácia (nad 1000%) – teoreticky príde k rozpadu hospodárstva, peniaze strácajú svoju funkciu, peňažná výmena sa mení na tovarovú, prax však dokázala, že štát s hyperinfláciou fungoval (Poľsko, Brazília)

2.) podľa prejavu:

• otvorená (viditeľná) - viditeľný nárast cien, môžu sa na ňu pripraviť aj štát aj obyvatelia (anticipovaná - očakávaná)

• skrytá - neprejavuje sa veľkým nárastom cien, ale je pomalá a prejavuje sa rastom kúpyschopného dopytu, naruší sa rovnováha ponuky a dopytu, ekonomika nestačí kryť potreby obyvateľstva (neanticipovaná - neočakávaná)