**MO 19**

* **definujte výrobu a charakterizujte jej stránky**

***Výroba*** = podniková činnosť (výrobná), v ktorej sa pretvárajú výrobné vstupy (materiál, suroviny) na výrobné výstupy (výrobky).

Má tieto stránky:

1. **vecnú** = *transformačný proces* – zmena vstupov na výstupy
2. **organizačnú** = *kombinačný proces* - vstupy sa rôzne kombinujú s cieľom vytvoriť výrobok
3. **hodnotovú** = *reprodukčný proces* – predstavuje kolobeh procesov financovania (obstarania finančných prostriedkov na podnikovú činnosť) a procesu  investovania (získavania majetku)

* **charakterizujte ciele výroby, princíp minima a maxima**

Základné ciele výroby:

1. **kvantitatívne** – účelom je zhotoviť konkrétne výrobky v konkrétnom množstve. Sledujú najmä vecnú stránku výroby – transformačný proces
2. **kvalitatívne** – účelom je zhotoviť konkrétne výrobky v požadovanej kvalite. Sleduje najmä organizačnú a hodnotovú stránku.

Rozhodujúce kvalitatívne ciele sú:

* produktivita = *princíp maxima* – s danými výrobnými vstupmi dosiahnuť maximum výrobných výstupov

Výstupy

P = —————

Vstupy

*Ekonomická interpretácia:* Koľko € výstupov sme dosiahli (vyprodukovali) z 1 € vstupov

* hospodárnosť = *princíp minima* – dané výrobné výstupy dosiahnuť s minimom spotreby výrobných vstupov

Vstupy

H = —————

Výstupy

*Ekonomická interpretácia:* Na vyprodukovanie 1 € výstupov sme spotrebovali x € vstupov.

* **vymenujte zákonitosti organizácie výrobného procesu**

1. **proporcionálnosť**

**2. paralelnosť**

**3. rytmickosť**

**4. nepretržitosť**

Uplatňovanie týchto zákonitostí ovplyvňuje racionálnosť organizácie výroby.

**1. PROPORCIONÁLNOSŤ**

= znamená kvantitatívnu vyváženosť jeho jednotlivých zložiek.

Môže ísť o rôzne podoby proporcionálnosti:

* **proporcionálnosť medzi prácnosťou výroby a počtom robotníkov**

Jej narušenie môže znamenať, že buď je nedostatok robotníkov a výrobky sa nevyrobia včas, alebo je prebytok robotníkov, čo znamená, že niektorí nemajú čo robiť, alebo žiaden z nich nie je plne vyťažený (v oboch prípadoch na tom podnik stráca finančné prostriedky).

* **proporcionálnosť medzi výrobnými operáciami**

Jej narušenie znamená, niektoré výrobné operácie zdržiavajú plynulosť výrobného procesu. Jej zabezpečenie je podmienkou, aby sa dosiahol nerušený priebeh výrobného procesu.

**2. PARALELNOSŤ**

- v organizácii výrobného procesu znamená súbežné vykonávanie všetkých výrobných operácií, pri ktorých je to možné.

- pri jej dodržaní dosiahneme skrátenie celého výrobného cyklu, čo urýchli kolobeh podnikových prostriedkov.

**3. RYTMICKOSŤ**

- znamená rovnomerný a pravidelný priebeh výrobného procesu, čiže do výroby sa v pravidelných intervaloch zadávajú rovnaké výrobné vstupy a v pravidelných intervaloch vychádzajú z výroby výrobné výstupy.

**4. NEPRETRŽITOSŤ**

- znamená taký priebeh výrobného procesu, kedy sa výroba nezastavuje, neprerušuje sa.

* **vysvetlite druhy výroby podľa výrobného programu, podľa vzťahu k výrobnému procesu, podľa spojitosti výrobných procesov, podľa hromadnosti**

**1. PODĽA VÝROBNÉHO PROGRAMU**

* 1. ***základná výroba -*** zameriava sa na výrobky, ktoré predstavujú hlavný výrobný program podniku - jeho špecializáciu

Príklad: mliekáreň – mlieko, nábytkáreň – kuch. nábytok – linky,

* 1. ***doplnková výroba*** - produkuje výrobky, ktoré nie sú hlavným výrobným programom, ale súvisia so špecializáciou

- má za úlohu lepšie využitie výrobných kapacít a odpadu

Príklad: mliekáreň - bryndza, syr, jogurty,...nábytkáreň - z odrezkov vyrábajú kuchynské stoličky, drevené obrázky

* 1. ***pridružená výroba*** - výrobky vôbec nesúvisia so špecializáciou podniku

- nevyrábajú sa na výrobnom zariadení, ktoré slúži na základnú výrobu, ani zo suroviny (odpadu), ktorý sa používa v základnej alebo doplnkovej výrobe

Príklad: mliekáreň - vyrába si sklenené, papierové obaly na mlieko, na syry,..nábytkáreň - na nevyužitom priestore pestuje pšenicu

**2. PODĽA VZŤAHU K VÝROBNÉMU PROCESU**

**a)** ***hlavná výroba*** - vykonávajú sa operácie na zhotovovanie základného výrobku

- mení sa v nej tvar a zloženie surovín

Príklad: mliekáreň - výroba mlieka

***b) pomocná*** - produkcia výrobkov bezprostredne potrebných na zabezpečenie hlavnej výroby

- nevchádzajú do hlavného výrobku a málokedy opúšťajú podnik

Príklad: mliekáreň - príprava prostriedku na čistenie strojov nábytkáreň - príprava modelov, výroba nástrojov, výroba stroja na lakovanie galvanizovňa - výroba závesných zariadení do výrobnej linky

***c) vedľajšia*** - produkcia rôznych druhov energií potrebných na hlavnú a pomocnú výrobu

Príklad: výroba elektrickej energie, stlačeného vzduchu pomocou kompresora

**3. PODĽA PRIEBEHU (SPOJITOSTI)**

***a) spojitá (kontinuálna)*** - prebieha bez časového prerušenia Príklad: chem. procesy, výroba el. energie, pekárne

***b)nespojitá (diskontinuálna) -*** je charakteristická časovými prestávkami vo výrobnom procese

**4. PODĽA FÁZ VÝROBY**

**a) predhotovujúca fáza výroby -** určitým spôsobom sa pripravuje východiskový materiál na zhotovujúcu fázu

Príklad: tvárnenie, brúsenie, pieskovanie; miesenie, kysnutie,...

**b) zhotovujúca fáza -** z upraveného materiálu sa vyrába konkrétny výrobok alebo časť výrobku

- pri jednoduchých výrobkoch je táto fáza aj dohotovujúca

Príklad: galvanizovanie, pečenie,..

**c) dohotovujúca fáza -** výrobku sa dáva konečná podoba

- výrobok sa montuje zo súčiastok, dostáva povrchovú úpravu

Príklad: lakovanie, skladanie, ...

**5. PODĽA HROMADNOSTI**

**a) hromadná -** vyrába sa jeden alebo malý počet druhov výrobkov vo veľkom množstve,

- veľká opakovateľnosť výrobkoch, využívanie modernej techniky (jednoúčelové stroje, automaty),

- podrobná deľba práce,

- možnosť zamestnať pracovníkov s nižšou kvalifikáciou,

- podrobná produktivita práce, podrobná príprava výroby najnižšie náklady,

- dlhodobý majetok sa využíva najviac pri opakovaných úkonoch (stroje, ..)

- krátkodobý hmotný majetok (materiál) má vysokú rýchlosť obratu.

Príklad: pečivo, náhradné súčiastky, poľnohospodárska výroba

**b) sériová -** jednotlivé druhy produkcie sa striedajú po určitom čase

veľkosériová

strednosériová

malosériová

Príklad: kachličky, dlažba (v určitých farbách, vzoroch), autá, odevy,...

**c) kusová -** veľký počet druhov v malom množstve, respektíve 1 ks,

- nepravidelnosť výroby (napr. podľa objednávky),

- náročnosť na konštrukciu, technologickú prípravu (príprava prototypu, zložité súčiastky, komponenty, farby, materiály,...),

- potrební vysoko kvalifikovaní pracovníci (odborníci),

- nízka deľba práce (1 pracovník musí ovládať a vykonávať viac činností),

- univerzálne stroje.

Príklad: lode, stavby, nábytok na mieru,...

* **vysvetlite rozdiel medzi elementárnymi a dispozitívnymi výrobnými faktormi**

**Dispozitívne VF** - zložky riadenia, ktorých úlohou je zabezpečiť organizačnú stránku výroby tak, aby ciele podniku boli splnené.

- ide aj o pracovnú silu, ale v riadiacej činnosti

**Riadenie** = tvorivá činnosť, v rámci ktorej riadiaci subjekt (manažér) ustanovuje ciele, určuje metódy a spôsoby ich plnenia, ako aj správanie riadených subjektov

Zložky riadenia:

* PLÁNOVANIE – určujú sa ciele podniku a spôsoby ich dosiahnutia – výsledkom je plán
* ORGANIZOVANIE – riadiaci subjekt organizuje prácu a činnosť riadených subjektov tak, aby viedli k úspešnému splneniu podnikových cieľov
* ROZHODOVANIE – riadiaci subjekt vyberá jednu z možných alternatív riešenia určitého problému
* KONTROLA – zisťuje, či sa vytýčené podnikové ciele splnili
* **definujte výrobný program, výrobný rad, výrobnú kapacitu**

**Výrobný program** = súhrn všetkých vyrábaných výrobkov, vyjadrený v sortimente a kvalite

Pr.: - odevy, - obuv, - hyg. potreby, - šport. potreby

- určuje výrobné zameranie - ***výrobný profil*** alebo ***výrobné portfólio***

- úzko s ním súvisí ***výrobný rad***– rozumieme skupinu príbuzných výrobkov, ktoré majú približne rovnaké charakteristiky a použitie

Pr.: výrobný rad - hyg. potreby – mydlá, gély, šampóny, telové mlieka, zubné pasty

Ak chce podnik realizovať svoj výrobný program, musí disponovať primeranou **výrobnou kapacitou**.

= maximálna výrobná schopnosť podniku za určité obdobie

- označuje sa aj pojmom ***potenciálny výkon*** alebo ***výrobný potenciál***

Závisí od:

1. technického zariadenia – vybavenia strojov
2. pracovnej sily – kvalifikácie
3. výrobnej plochy

* **charakterizujte jednotlivé druhy výrobného sortimentu a uveďte príklady**

Výrobky vo výrobnom programe a rade sa vyjadrujú vo ***výrobnom sortimente*** a v kvalite.

* **úzky sortiment** – predstavuje *špecializáciu* výroby, lebo podnik sa orientuje iba na výrobu jedného alebo iba niekoľko málo druhov výrobkov
* **široký sortiment** – predstavuje tzv. *diverzifikáciu (rozšírenie)* výroby – výr. program zahŕňa veľký počet rozličných druhov výrobkov
* **hlboký sortiment** – podnik vyrába z jedného druhu výrobku veľký počet variantov – súvisí s variáciou výrobkov
* **plytký sortiment –** podnik vyrába z jedného druhu iba málo, resp. 1 variant