**MO 23**

* **Popíšte postup založenia a vzniku akciovej spoločnosti,**

**Založenie** – podpísaním zakladateľskej listiny alebo zakladateľskej zmluvy, môže ju založiť 1 zakladateľ, ak je PO (zakladateľská listina), inak 2 alebo viacerí zakladatelia, ktorí uzatvoria zakladateľskú listinu.

**Vznik** – zápisom do OR

* **Charakterizujte akciovú spoločnosť a jej orgány**

Kapitálová spoločnosť, spoločníci – akcionári nie sú povinní osobne sa podieľať na podnikateľskej činnosti

**Orgány a. s.:**

**Valné zhromaždenie** – najvyšší orgán – koná sa min. raz za rok a zvoláva ho predstavenstvo. Rozhoduje väčšina hlasov prítomných akcionárov.

**Predstavenstvo** – štatutárny orgán a. s., ktorý riadi činnosť spoločnosti a koná v jej mene. Členov predstavenstva volí a odvoláva valné zhromaždenie.

**Dozorná rada** – kontrolný orgán spoločnosti, musí mať najmenej 3 členov, maximálne na 5 rokov. Členom nemôže byť člen predstavenstva, ani prokurista spoločnosti.

* **Vysvetlite, čo je akcia a charakterizujte typy akcii**

**Akcia** - CP, ktorý predstavuje práva akcionára ako spoločníka podieľať sa na riadení spoločnosti, na jej zisku, pri zániku spoločnosti na jej likvidačnom zostatku, právo na informácie a i.

**Menovitá hodnota akcie** – peňažná suma uvedená v akcii

**Kurz akcie** – trhová cena, za ktorú sa akcia kupuje a predáva na burze.

**Dividenda** – podiel na zisku, ktorý pripadá na jednu akciu

**Tantiéma** – pohyblivá odmena, ktorú dostávajú členovia predstavenstva a dozornej rady a. s.. Jej výšku schvaľuje valné zhromaždenie

**Druhy akcií:**

**1. podľa znenia:**

***a) akcia na meno*** – prevoditeľná, prevod sa uskutočňuje rubopisom a odovzdaním akcie, spoločnosť vedie zoznam akcionárov, ktorý nie je verejný. Pri listinnej forme akcie má akcia plášť, talón a kupónový hárok

***b) akcia na doručiteľa*** – prevoditeľná odovzdaním a práva s ňou spojené má držiteľ

**2. podľa poskytovaných práv a povinností**

***a) kmeňové akcie* –** sú akcie, z vlastníctva ktorých vyplývajú základné práva akcionárov a sú s nimi spojené všetky riziká podnikania

***b) prioritné akcie*** – ich majitelia majú pevne stanovenú a prednostne vyplácanú dividendu. Môžu mať obmedzené hlasovacie právo.

* **Popíšte postup účtovania nákupu a predaja akcií**

Účtovná jednotka obstaráva cenné papiere na trhu cenných papierov a účtuje ich v **obstarávacej cene**. Obstarávacia cena obsahuje:

* cenu príslušného cenného papiera a
* náklady súvisiace s obstaraním, napr. poplatky burzám, poradcom a provízie maklérom.

Pri ich obstaraní používa kalkulačný účet 259 - Obstaranie krátkodobého finančného majetku.

Cenné papiere sa musia zaradiť do majetku účtovnej jednotky v obstarávacej cene, t.j.

* zruší sa zápis na účte 259 - Obstaranie krátkodobého finančného majetku na strane D a
* na strane MD sa zvýši hodnota príslušných cenných papierov v účtovej skupine 25 -Krátkodobý finančný majetok (podľa druhu cenného papiera).

Výnosy z krátkodobých cenných papierov sa účtujú na účte 666 - Výnosy z krátkodobého finančného majetku.  
Výnosmi sú:

1. **dividendy** - z majetkových cenných papierov
2. **úroky** - z dlhových cenných papierov.

Súvzťažným účtom k výnosom môže byť:

* 221 - Bankový účet (ak ide o priamu úhradu na základe výpisu z bankového účtu)
* 211 - Pokladnica (pri hotovostnej úhrade - vyhotoví sa príjmový pokladničný doklad)
* 378 - Iné pohľadávky (zúčtovanie nároku na výnosy)

S cennými papiermi, ktoré účtovná jednotka vlastní môže obchodovať.

Predáva ich v trhovej cene. Pri predaji vzniká:

* výnos, ktorý sa účtuje na strane D účtu 661 - Tržby z predaja cenných papierov a podielov
* zvýšenie peňažných prostriedkov (alebo pohľadávky) na strane MD účtu 211 - Pokladnica, 221 - Bankový účet alebo 378 - Iné pohľadávky

Pri predaji však musí účtovná jednotka zaúčtovať aj úbytok predaných cenných papierov v obstarávacej cene, t.j. v cene, v ktorej ich eviduje v účtovníctve. Úbytok zaúčtuje metódou FIFO alebo metódou priemerných cien (zistených váženým aritmetickým priemerom). Úbytok sa zaúčtuje ako:

* náklad na strane MD účtu 561 - Predané cenné papiere a podiely
* zníženie cenných papierov na príslušnom účte účtovej skupiny 25 - Krátkodobý finančný majetok podľa druhu predaného cenného papiera
  + **Vysvetlite rozdiel medzi akciou a dlhopisom,**

**DLHOPISY**

* úverové CP, ktoré vyjadrujú dlžnícky vzťah medzi emitentom a veriteľom, teda majiteľom dlhopisu.
* majú pevne stanovenú lehotu splatnosti, v ktorej je dlžník povinný zaplatiť veriteľovi nominálnu hodnotu dlhopisu a dohodnutý úrok. Dlžník vypláca istinu a úrok z istiny jednorazovo alebo v určitých splátkach.
* všeobecne sú dlhopisy obchodovateľné na finančnom trhu, avšak určité ich formy (*napr. dlžobný úpis, ktorý nie je cenným papierom*) nie sú predmetom obchodovania.

**AKCIE**

* sú majetkové cenné papiere, ktoré vyjadrujú určité práva ich majiteľa voči emitujúcej spoločnosti
* akcia môže byť emitovaná v listinnej alebo v dematerializovanej podobe
* emituje ich akciová spoločnosť, ktorá prostredníctvom nich získava potrebný kapitál na podnikanie Majiteľa akcií nazývame akcionárom.