**MO1**

* **Charakterizujte DM a jeho členenie**

**DM** - používa sa v podniku **dlhšie ako 1 rok**, **nemení formu**, opotrebúva sa postupne, svoju hodnotu prenáša do hodnoty vyrábaných výrobkov alebo poskytovaných služieb postupne, podnik ho obstaráva za **účelom** **využitia** pri podnikaní.

**Vymenujte zložky DM, ktoré stavebná firma využíva v rámci svojej činnosti**

1. **Dlhodobý hmotný majetok (DHM)** – má hmotný charakter, doba používania dlhšia ako 1 rok.   
   
**Druhy DHM:**  
**a)**Stavby – sú DHM bez ohľadu na vstupnú cenu (výrobné haly, sklady, cesty, plynovody, podnik. byty)  
**b)**Samostatné hnuteľné veci a súbory hnuteľných vecí – majú samostatné technicko-ekonomické určenie a ich ocenenie je vyššie ako 1 700 €, doba použiteľnosti dlhšia ako 1 rok. Ak majú ocenenie 1 700 € a nižšie a doba použiteľnosti dlhšia ako 1 rok, podnik môže určiť, že sú ost. DHM. (SPZ, dopr. prostriedky, inventár, výr. linka).  
**c)**Pestovateľské celky trvalých porastov – doba plodnosti dlhšia ako 3 roky bez ohľadu na vstupnú cenu (ovocné sady, kríky, vinice, chmeľnice).  
**d)**Základné stádo a ťažné zvieratá –DHM bez ohľadu na vstupnú cenu (ovce, ošípané, hovädzí dobytok, kone).  
**e)**Otvárky nových lomov, pieskovní, technická rekultivácia, tech. zhodnotenie – ak nie sú súčasťou vstupnej ceny DHM (kameňolom, prístupová cesta k čerpacej stanici).  
**f)**Pozemky – sú DHM bez ohľadu na vstupnú cenu (poľnohospodársky pozemok, lesy, lúky).  
**g)**Umelecké diela, zbierky, predmety z drahých kovov (ak nie sú DFM) – sú DHM bez ohľadu na vstupnú cenu (obrazy, sochy, zbierky  mincí a historických zbraní...)

 **2. Dlhodobý nehmotný majetok (DNM)** – má nehmotný charakter, doba  používania dlhšia ako 1 rok, vstupná cena vyššia ako 2 400 €.  
 **Druhy DNM:**  
**a)**Aktivované náklady na vývoj – výsledky úspešne vykonaných   
vývojových prác (dizajn, výroba, skúšanie prototypov a modelov, tech. postupy, štúdie, receptúry).  
**b)**Softvér – počítačový program, je DNM ak ho podnik kúpil samostatne a nie je súčasťou hardvéru alebo je vytvorený vl. činnosťou s cieľom obchodovať s ním alebo používať ho v podniku.  
**c)**Oceniteľné práva – výsledky tvorivej duševnej činnosti, ktoré boli obstarané za úhradu (vynálezy, licencie, ochranné známky, autorské práva, know-how).  
**d)**Goodwill – dobré meno podniku alebo výrobku na trhu (povesť, záruka kvality, spoľahlivosť, servis).  
**e)**Ostatný DNM – DNM, ktorého ocenenie je 2 400 € a nižšie a doba použiteľnosti dlhšia ako 1 rok (nakúpený technologický postup s cenou napr. 2 100 €).  
   
**3. Dlhodobý finančný majetok (DFM)–**má finančný charakter, podnik ho nepoužíva na svoju prevádzku, ale vkladá do neho kapitál, s cieľom dosiahnuť finančný výnos. Doba splatnosti je dlhšia ako 1 rok.  
   
**Druhy DFM:**  
a) Cenné papiere a podiely – **cenný papier** je dokument alebo zápis, z ktorého vyplývajú pre majiteľa určité práva. **Podiely** predstavujú mieru účasti spoločníka na čistom obchodnom imaní spoločnosti (čisté obch. imanie je obchodný majetok po odpočítaní záväzkov, ktoré vznikli podnikateľovi v súvislosti s podnikaním). Patria tu napr. akcie, obligácie, šeky, zmenky.  
b) Dlhodobé pôžičky, ktoré poskytol podnik a dobu splatnosti majú dlhšiu ako 1 rok.  
c) Umelecké diela, zbierky, predmety z drahých kovov, pozemky, obstarávané za účelom dlhodobého uloženia voľných finančných prostriedkov – ide o majetok hmotného charakteru, podnik predpokladá, že sa jeho cena bude v budúcnosti zvyšovať (napr. pôžička s dobou splatnosti 2 roky).

* **Popíšte jednotlivé možnosti obstarania a ocenenia DM a ich účtovanie**

**Obstaranie dlhodobého majetku**  
   
Obstarávanie (označuje sa aj pojmom **investovanie**) DM predstavuje **vkladanie peňažných zdrojov do jednotlivých foriem majetku (alokácia).**  
Podnik môže DM obstarať viacerými spôsobmi:  
**1. kúpou**  
**2. vlastnou činnosťou**  
**3. bezplatným nadobudnutím**  
**4. preradením z osobného užívania do podnikania**  
**5. na základe nájomnej zmluvy s dojednaným právom kúpy prenajatej veci**  
  
**1. Obstaranie DM kúpou (za úhradu)**  
- tzv. dodávateľská forma, uskutočňuje sa medzi dodávateľom a odberateľom . Odberateľ objedná majetok u dodávateľa a uzatvoria kúpnu zmluvu, v ktorej si dohodnú podmienky dodávky.   
Dodávateľ dodá majetok odberateľovi a vystaví mu faktúru, ten ho prevezme a zaplatí zaň. Následne ho zaradí do používania, pričom vyhotoví doklad **Zápis (protokol) o zaradení DM do používania.**  
  
**2. Obstaranie DM vlastnou činnosťou –**podniku vznikajú vlastné náklady (VN), ktoré sa po dokončení spočítajú. Podnik zaradí   
celkovú výšku nákladov do DM (do aktív podniku). Ide o **aktivovanie majetku.**  
**3. Bezplatné nadobudnutie DM**  
**-**prevzatím od iných osôb,  
**-** prevzatím od spoločníkov alebo členov ako dar.  
   
**4. Obstaranie DM preradením z osobného užívania do podnikania**  
- využíva ho najmä individuálny podnikateľ napr. živnostník. Zo svojho osobného majetku preradí do používania napr. auto alebo budovu, v ktorej bude mať prevádzku.  
   
**5. Obstaranie DM na základe nájomnej zmluvy s dojednaným právom kúpy prenajatej veci (finančný lízing)**  
- podnik (nájomca) si prenájme od iného podniku (prenajímateľa) DM. Nájomca platí za prenájom dohodnuté splátky (nájomné). Môžu sa dohodnúť aj na tom, že po skončení doby prenájmu ostane majetok nájomcovi. Ide o osobitnú formu nadobudnutia majetku – **tzv. finančným lízingom.**  
  
**Oceňovanie dlhodobého majetku**  
Oceňovanie DM – vyjadrenie hodnoty DM v €.  
   
Druhy cien pri oceňovaní DM:  
· Vstupná cena (VC) – celková vyčíslená cena obstaraného DM.   
 Patria tu:   
a) **obstarávacia cena (OC) –**cena, za ktorú sa majetok obstaral, vrátane nákladov spojených s jeho obstaraním. OC sa oceňuje majetok obstaraný kúpou. Súčasťou OC nie sú pokuty, penále, úroky z omeškania, náklady na opravy a udržiavanie, kurzové rozdiely, úroky z úverov. Oceňuje sa ňou DHM, DNM, cenné papiere a podiely na zákl. imaní. DPH nie je súčasťou OC, ak ide o firmu, ktorá je platiteľom DPH.  
b) **vlastné náklady (VN)** – sú to náklady súvisiace s vytvorením DNM a DHM vlastnou činnosťou. Sú to všetky náklady, priame a nepriame vynaložené na výrobu alebo inú činnosť.  
c) **reprodukčná obstarávacia cena (ROC) –**cena, ktorou sa oceňuje majetok, ktorý nebol nadobudnutý odplatne alebo nebol vytvorený vlastnou činnosťou. Je to cena, za ktorú by sa majetok obstaral v čase, keď sa o ňom účtuje. Táto cena vyjadruje koľko by stál konkrétny majetok v súčasnosti. Určuje ju súdny znalec.  
d) **menovitá hodnota (MH)** – cena uvedená na peňažných prostriedkoch a ceninách alebo suma, na ktorú pohľadávka alebo záväzok znie.  
   
**Druh VC pri oceňovaní DM závisí od spôsobu jeho obstarania.**  
· Zostatková cena (ZC) – cena DM doteraz neprenesená do hodnoty vyrobených statkov a služieb. **Zistí sa ako**  
**VC – oprávky a po skončení doby odpisovania sa rovná nule.**

!! DHM – pozemky, umelecké diela, zbierky a predmety z drahých kovov bez ohľadu na ich OC, ak nie sú DFM

DFM – pozemky, umelecké diela, zbierky a predmety z drahých kovov, ktoré sú obstarané na účely dlhodobého uloženia voľných peňažných prostriedkov do nich

* **Vymenujte zdroje financovania DM**

Financovanie - proces získavania finančných prostriedkov, ktoré sa ozn. ako kapitál, takto získaný kapitál sa využíva na zabezpečenie pod. činnosti podniku, t.j. ide o nákup materiálu, výplatu miezd, nákup DM,....  
- proces premeny finančných prostriedkov na DM podniku sa ozn. ako investovanie  
- na získanie finančných prostriedkov podnik využíva zdroje financovania, ktoré sa rozdeľujú:  
***Finančné zdroje podľa vlastníctva***  
**a) *Vlastné finančné zdroje:*** vklad majiteľa, zdroje získané z podnikateľskej činnosti, zisk, odpisy a zdroje získané z nepeňažných zložiek majetku podniku (predaj nepotrebných strojov, zásob a pod.), nenávratné dotácie, pohľadávky.

***b) Cudzie finančné zdroje:*** všetky druhy úverov, pôžičiek, finančný lízing, záväzky (voči zamestnancom, ŠR)

***Podľa zdroja, z ktorého do podniku plynú***

***Interné finančné zdroje*** – finančné prostriedky, ktoré vznikajú v podniku vlastnou podnikateľskou činnosťou

* + **zisk**
  + **odpisy**
* **fondy -** finančné prostriedky, ktoré slúžia ako ochrana proti rôznym rizikám
* Povinné RF– povinne zo zákona
* Dobrovoľné RF – na základe dobrovoľnosti
* **ostatné interné finančné zdroje** - podnik využíva výnimočne, príjmy z predaja nepotrebného majetku

***Externé finančné zdroje*** – finančné prostriedky, ktoré podnik získava zo svojho okolia, nevznikajú z vlastnej podnikateľskej činnosti

* + **vklady vlastníkov**
* základný finančný zdroj – pôvodné a dodatočné vklady
  + **úvery**
* návratné fin. zdroje, ktoré podnik dočasne používa pre vlastné potreby
* získavajú ich od peň. inštitúcií (banky, sporiteľne) ale aj od iných podnikov
  + **dotácie, granty**

– podnik ich získava od štátu alebo iného vyššieho orgánu

* nenávratné peňažné účelové finančné zdroje
* použitie musí byť transparentné (prehľadné)
  + **lízing**
* formou peňažného lízingu je úverovaný lízing – prenájom DM
* predmet lízingu po splatení prechádza do vlastníctva nájomcu
  + **faktoring**
* odkúpenie krátkodobej pohľadávky, pred lehotou jej splatnosti faktoringovou spoločnosťou

**Povedzte, ktoré náležitosti podľa zákona o účtovníctve musí obsahovať faktúra ako účtovný doklad**

Účtovný doklad je preukázateľný účtovný záznam, ktorý musí obsahovať

a) slovné a číselné označenie účtovného dokladu,

b) obsah účtovného prípadu a označenie jeho účastníkov,

c) peňažnú sumu alebo údaj o cene za mernú jednotku a vyjadrenie množstva,

d) dátum vyhotovenia účtovného dokladu,

e) dátum uskutočnenia účtovného prípadu, ak nie je zhodný s dátumom vyhotovenia,

f) podpisový záznam osoby zodpovednej za účtovný prípad v účtovnej jednotke a podpisový záznam osoby zodpovednej za jeho zaúčtovanie,

g) označenie účtov, na ktorých sa účtovný prípad zaúčtuje v účtovných jednotkách účtujúcich v sústave podvojného účtovníctva, ak to nevyplýva z programového vybavenia.