1.**OTÁZKA**

**Epická báseň**  má základné črty [epického](http://sk.wikipedia.org/wiki/Epika) rozprávania:

* príbeh
* dej
* hrdinu

Dá sa prerozprávať jej obsah.  
Druhmi epickej básne sú napríklad [epos](http://sk.wikipedia.org/wiki/Epos) a [balada](http://sk.wikipedia.org/wiki/Balada).

**Rytmus** je založený na pravidelnom opakovaní rovnakých alebo podobných prvkov v určitej postupnosti, pravidelnosti. V poézii chápeme pod týmto pojmom pravidelné opakovanie zvukového prvku reči. Podľa toho rozoznávame i niekoľko veršových systémov, každý je založený na opakovaní iného prvku reči.  
**Sylabický prozodický systém (slabičný verš)**

Sylabický verš je založený na výskyte rovnakého počtu slabík vo verši. Na vytváraní

rytmu verša sa zúčastňujú:

1. opakovanie rovnakého počtu slabík vo veršoch (rovnoslabičnosť);

2. intonačná prestávka rozdeľujúca verš na dve časti (dieréza);

3. združený rým;

4. rytmicko-syntaktický paralelizmus (zhoda veršového a vetného členenia).

Ho **l** rí l oh **l** ník **l** , ho **l** rí **ll** na **l** Krá **l** ľo **l** vej **l** ho **l** li. 12

**EURÓPSKA BAROKOVÁ LITERATÚRA (16. – 17. stor.)**

- myšlienkový a umelecký prúd šíriaci sa zo Španielska, Portugalska a Talianska

**SPOLOČENSKÉ PODMIENKY**

- upevňovanie feudalizmu a vznik absolutistických monarchií

- pochmúrna atmosféra

- turecké vpády, povstania, náboženská neznášanlivosť (reformácia, protireformácia), ktorá vyústila do vojnových konfliktov

- najväčší vojnový konflikt: 30 ročná vojna

- násilie, teror, bieda, morové epidémie

- rozklad životných hodnôt, pesimizmus, beznádej, zúfalstvo, strata istôt, človek prestáva veriť v pozemský svet, strácala sa renesančná dôvera v ľudské činy a pozemské hodnoty

**CHARAKTERISTIKA BAROKA**

- názov je odvodený z portugalského slova barocco, čo znamená perla nepravidelného tvaru a veľkosti

- pôvodne sa týmto slovom označoval zlý vkus

- barok sa najprv prejavil vo výtvarnom umení, neskôr v literatúre

- v období plnom násilia sa základnou mravnou hodnotou stáva nadpozemský svet, do popredia sa dostáva viera v posmrtný, transcedentálny život **(cieľ baroka)**

**BAROKOVÉ HESLÁ**

**THEATRUM MUNDI** – čo sa odohráva okolo je len hra

**VANITAS VANITATUM** – márnosť nad márnosť

**MEMENTO MORI!** – pamätaj na smrť

**ZNAKY BAROKA**

1. dekoratívnosť – ozdobnosť
2. pompéznosť – nádhera
3. patetickosť – nadnesenosť
4. mysticizmus – viera v posmrtný život
5. nacionalizmus – záujem o vlastný národ
6. ornamentálnosť, ozdobnosť, vyumelkovanosť, teatrálnosť (divadelnosť) – korunovácie, púte, popravy
7. emocionalita, vnútorné napätie, prejavuje sa v barokových antitézach (protikladoch)
8. barokový človek bol rozpoltený, zmietal sa medzi silami dobra a zla, nádeje na vykúpenie a hrôzy z večného zatratenia, v nepokojnej dobe hľadal istotu v Bohu a myšlienke na večný posmrtný život

**PROTIKLADY BAROKA**

1. náboženský mysticizmus, nadpozemský svet – pozemský svet, pozemské šťastie a pôžitkárstvo
2. pominuteľnosť, márnosť svetských vecí – pozemská nádhera, prepych
3. skromnosť, hlboká pokora, uvedomovanie si vlastnej malosti – sebavedomie, pýcha, veľkoleposť, teatrálnosť
4. násilie – ozdobnosť, vyumelkovanosť, ornamenstálnosť

**PREDSTAVITELIA BAROKOVEJ LITERATÚRY**

**TORQUATO TASSO** – talianska baroková literatúra, napísal hrdinský epos **OSLOBODENÝ JERUZALEM**

**JOHN MILTON** – anglická baroková literatúra, napísal eposy:

**STRATENÝ RAJ**

**RAJ ZNOVU NÁJDENÝ**

**HANS CHRISTOFFEL VON GRIMMELSHAUSEN** – nemecký spisovateľ, napísal román **DOBRODRUŹNÝ SIMPLICIUS SIMPLICISIMUS**

**JAN AMOS KOMENSKÝ** – česká baroková literatúra, biskup Jednoty bratskej, cestoval po európskych mestách, cudzina mala záujem o jeho pedagogickú prácu, zverovali mu zakladanie škôl, písanie učebníc

- pochovaný je v Holandsku, v Naardene

**TVORBA**

**LABYRINT SVĚTA A RÁJ SRDCE**

**DIDACTICA MAGNA – VEĽKÁ DIDAKTIKA**

**BRÁNA JAZYKOV OTVORENÁ**

**SVET V OBRAZOCHINFORMATORIUM ŠKOLY MATEŘSKÉ**

**HUGOLÍN GAVLOVIČ – didakticko reflexívna poézia, slovenská baroková literatúra**

– obsahuje vyše 1200 básní, mravných ponaučení, napísal ju slovakizovanou češtinou

- každá báseň obsahuje mravné ponaučenie o rôznych životných otázkach (škola valachov – životná múdrosť pastierov)- prebásňovali sa v nej ĺudové príslovia, ktoré obsahovali mravné ponaučenia a návody, ako sa zachovať v akejkoľvek životnej situácii  
**- dielo: VALASKÁ ŠKOLA MRAVÚVSTODOLA**

**Útvar:** veršovaná skladba, má 17 000 veršov   
**Kompozícia:** 14-slabičné dvojveršia tvoria 12-veršovú strofu, ktorú autor nazýva ako ,,koncept´´ - nápadok

Každý nápadok sa skladá z názvu (titul), ktorý je často porekadlom alebo aforizmom, prológu, jadra a epilógu.   
Vo všetkých nápadkoch sa autor stavia na stranu chudoby. Súvisí to aj s filozofiou františkánského rádu. (napríklad v nápadku Poddaní a páni).

Vo viacerých nápadkoch má autor tému vzdelania, napríklad v nápadku Jak chceš kumšt literárny vedeť, musíš pri učení sedeť.

Jednou z autorových tém bola aj kritika opilstva, ktoré sa stalo pliagou ľudstva, autor varuje pred touto pliagou. V naturalistickom opise neprekvapia vulgarizmy. Nápadok Hle, človek opilý-žádnemu nemilý.

**- pranieruje opilstvo:** Hle človek opilý – žádnemu nemilý, Kde gazdina korhelkyňa, tam je i prázdna kuchyňa)

**- kritizuje pánov a boháčov:** Bohatý má mnoho penez a chudobný detí

**- vyjadruje odpor k vojne**

**- vyjadruje lásku k vlasti, poburuje ho nadchýnanie sa cudzou kultúrou:** Velmi je hlúpý, kdo vlast svú tupí

**- vyzdvihuje význam vzdelania**

**2. OTÁZKA Štúr + vyber si jedného z básnikov a rozober dielo**

Slovensko žije v dvojakom útlaku: maďarský národnostný a nemecký hospodársky

**1829** – obdobie zvýšenia slovenskej politickej aktivity, formovanie štúrovskej generácie, nabratislavskom lýceu vzniká**Spoločnosť česko – slovanská,** jej zakladateľmi sú Samo Chalupka a Karol Štúr – spočiatku bola len samovzdelávacím krúžkom, neskôr začala rozvíjať národné a politické aktivity, vychádzky na Devín – podujatia pre upevnenie vlastenectva a slovanstva

**1836 –** účastníci prijali na Devíne na znamenie vernosti slovanstva slovanské mená (napr. Štúr – Velislav, Hurban – Miloslav)

**1837 –** vláda zakázala všetky študentské spoločnosti, zaniká aj Spoločnosť česko-slovanská, ale jej vedúci ďalej pracujú na bratislavskom lýceu na **Katedre reči a literatúry česko-slovanskej**, vedúci katedry bol **Juraj Palkovič**, jeho zástupcom bol **Ľudovít Štúr**. Katedra bola strediskom vzdelávania mladej štúrovskej generácie, vyvíjala vlasteneckú činnosť. Ľ. Štúr bol však odvolaný z katedry, vyhodený z lýcea a odchádza do Levoče, nasledujú ho aj jeho študenti, v tomto období napísal **Janko Matúška báseň Nad Tatrou sa blýska (dnešná slovenská hymna)**

**1843 –** na Hurbanovej fare v Hlbokom bola kodifikovaná spisovná slovenčina na základe stredoslovenského nárečia (Štúr, Hodža, Hurban), prvé dielo v štúrovskej slovenčine bolo**Almanach Nitra (1844)**

**1848 –** revolúcia (viď Ľ. Štúr)

**1872 –** vrcholná fáza národno – zjednocovacieho procesu

**ZNAKY SLOVENSKEJ ROMANTICKEJ LITERATÚRY**

* návrat k slovanským žánrom, odklon od antických vzorov
* ľudový hrdina nepochádza z mesta, ale z vidieka
* tematika: v próze námety z prítomnosti a minulosti na podporu národnej hrdosti, v poézii ústna ľudová slovesnosť, jánošíkovská, protiturecká a národná minulosť
* odsúdenie titanizmu, okrem J. Kráľa
* autori sú málo subjektívni, okrem Kráľa a Sládkoviča
* kontrasty, synkretizmus
* hlavným literárnym druhom sa stala lyrika, dominuje balada, pieseň
* sylabický veršový systém, okrem Sládkoviča ( rovnaký počet slabík vo verši)

**ĽUDOVÍT ŠTÚR**

* narodil sa v Uhrovci v rodine učiteľa
* študoval na evanjelickom lýceu v Bratislave
* zástupca profesora Palkoviča na Katedre reči a literatúry československej
* po odvolaní odišiel študovať do Halle, kde si upevnil vlastenecké cítenie
* poslanec za mesto Zvolen na Uhorskom sneme, pomohla mu rodina Ostrolúckych (1847)

**1. JAZYKOVEDEC**

- **v roku 1843** uzákonil **spisovnú slovenčinu** na fare v Hlbokom, spolu s Hurbanom a Hodžom, za základ si zvolil stredoslovenské nárečie, zaviedol fonetický pravopis až do roku 1851, potom sa zmenil na etymologický pravopis – podľa pôvodu slov

Znaky: e (nemala ä.) v pravopise iba i, í , nemala é, uo (slovenskuo), ja, je (N sg. nárečja), l (nemala ľ), min. čas mau, volau, robiu, mäkkosť - ď, ť, ň sa všade graficky vyznačuje

**NÁREČJA SLOVENSKUO ALEBO POTREBA PÍSAŇJA V TOMTO NÁREČÍ** – jazykovedný spis, v ktorom odôvodnil potrebu uzákonenia spisovnej slovenčiny a je to aj odpoveď na útoky proti nej

**NÁUKA REČI SLOVENSKEJ** – systematická gramatika, obsahuje hláskoslovie, morfológiu, pravopis i skladbu fonetického pravopisu, ktorý týmto dielom kodifikoval

**2. POLITIK**

* poslanec za mesto Zvolen na Uhorskom sneme v roku 1847, bojoval proti národnostnému útlaku, šíril myšlienku všeslovanskej vzájomnosti, snažil sa povzniesť kultúru, národ, reč na Uhorskom sneme: „My chceme slobodu. To je náš cieľ a naša svätá pravda“.
* na podnet Štúra, Hodžu a Hurbana sa zišli v máji roku 1848 predstavitelia národného hnutia na zhromaždení v Liptovskom Mikuláši, kde boli sformulované **Žiadosti slovenského národa,** žiadali uplatnenie slovenčiny na úradoch a školách + žiadali autonómiu Slovenska v rámci Uhorska
* Uhorská vláda tieto požiadavky neakceptovala a vydala zatykač na Štúra, Hodžu a Hubana, utiekli do Prahy, kde svoje požiadavky predniesli ešte raz na **Slovanskom zjazde** v Prahe
* V septembri roku 1848 vznikla vo Viedni Slovenská národná rada na čele so Štúrom, Hurbanom a Hodžom, ktorá zorganizovala povstanie proti Uhorskej vláde, po potlačení revolúcie ministerský predseda Bach zrušil všetky demokratické slobody platné pred revolúciou a vodcov povstania dal pod policajný dozor
* Štúr žil pod policajným dozorom v Modre, kde nešťastnou náhodou umiera

**3. NOVINÁR** – od roku 1845 vydával **Slovenskje národňje noviny s literárnou prílohou Oroltatránski,** boli to prvé slovenské politické noviny, ktoré sa zaoberali hospodárskymi a politickými problémami, požadovali napr. zrušenie poddanstva, zdanenie šľachty, rozšírenie školstva, zveľadenie obchodu a priemyslu

**4. LITERÁRNY KRITIK A TEORETIK**

**O NÁRODNÝCH POVESTIACH A PIESŇACH PLEMIEN SLOVANSKÝCH** – v diele vyjadril svoje presvedčenie, myšlienku, že sa Slovania v budúcnosti preslávia svojou poéziou, ktorá vychádza z ľudovej slovesnosti kde víťazí láska a dobro

**SLOVANSTVO A SVET BUDÚCNOSTI** – vyjadruje sklamanie, smútok zo situácie po revolúcii, kritizuje Rakúsku ríšu (predpovedal jej rozpad), ale mylne sa domnieval, že slovanské národy oslobodí cárske Rusko

**5. BÁSNIK**

**DUMKY VEČERNÍ** – básnická zbierka, prelína sa v nej sen, skutočnosť, smútok, žiali nad osudom svojho ľudu, cíti pocit zodpovednosti za jeho osud

**SPEVY A PIESNE** – básnická zbierka, inšpirovaná rodným krajom, stratou blízkych, ideálov, mladosti, vyjadruje osobný smútok zo situácie po revolúcii

**ROZŽEHNÁNÍ** – báseň, cestou domov z Halle si zlomil ruku a ošetrovala ho Mária Pospíšilová, jediná žena, ktorej venoval vo svojom živote báseň, svoj verejný i osobný život podriadil službe národa

**SAMO CHALUPKA**

- mladší brat známeho slovenského klasicistického dramatika Jana Chalupku

- najstarší štúrovský básnik, študoval filozofiu a teológiu na bratislavskom lýceu

- zúčastnil sa ako dobrovoľník poľského povstania proti cárskemu Rusku, v bojoch bol ranený

- napísal básnickú zbierku **SPEVY,** nachádzame v nej básne:

1. s jánošíkovskou tematikou: **Junák, Kráľohoľská, Likavský väzeň**
2. s protitureckou tematikou: **Branko, Boj pri Jelšave, Turčín Poničan**
3. slávna minulosť Slovanov: **Mor ho!**

**Mor ho!** – hrdinská epická báseň, historický námet využil na to, aby vyburcoval svojich rovesníkov k aktívnemu boju za práva národa, malá skupinka Slovákov reprezentuje slovenský národ, rímsky cár zas Maďarov

- autor našiel námet v Šafárikových Dejinách slovenskej reči a literatúry, sarmatský kmeň Limigantov roku 358 napadol rímskeho cisára Constantína, básnik považoval tento kmeň za Slovákov, výkrik, s ktorým sa na cisára vrhla družina, mu pripomínal znenie slovenských slov Mor ho! (nič ho!)- Mar ha!

**DEJ SKLADBY** – prerušuje ju opis družiny, lyrický opis slovenskej krajiny a charakteristika Slovákov

- slovenská družina je chápaná ako **kolektívny hrdina,** všetci členovia naraz oslovujú cára: „všetci sú ako jeden, rastom sú ako jedle, pevní – ani skala, zdalo by sa ti, že ich jedna mater mala“

- slovenskí bojovníci prišli na hranice svojej zeme, aby sa rímskeho cára opýtali, s akým úmyslom k nim zavítal. Básnik ich nazýva orlami, čo je v slovenskej romantickej literatúra symbol slobody a boja za slobodu. (Zleteli orly z Tatry, tiahnu na podolia, ponad vysoké hory, ponad rovné polia) Sú vyslancami svojej zeme, správajú sa hrdo, ale úctivo a prinášajú posolstvo staršiny. Charakterizujú vlastnosti Slovákov a vyzdvihujú mierumilovnosť (zvyk náš je nie napádať cudzie vlasti zbojom:, Sloven na svojom seje, i žne len na svojom), pohostinnosť a hlavne úctu k slobode a rovnosti medzi ľuďmi – je to podpora ideálov revolúcie 1848/1849 – rovnosti medzi ľuďmi (Pravda, bohy vydaná, káže nám Slovanom: pána mať je neprávosť a väčšia byť pánom. A človek nad človeka u nás nemá práva: sväté naše heslo je: Sloboda a sláva!)

- odpoveď cára je nadutá, cisár je pán sveta a podmienky bude diktovať Rím. Mladí bojovníci to pokladajú za urážku a hoci sú v menšine, nedovolia urážať svoju zem a začne sa nerovný boj. („Mor ho!“ kríkla družina slovenská odrazu, a meč zasvietil v pästi každému víťazu, Mor ho!, kríkla a razom na cára sa metá: To ti na rímsku pýchu slovenská odveta.)

- vedia, že zomrú, posledným pohľadom sa lúčia s vlasťou, zomrú, ale cár sa hanbí za svoje víťazstvo, hromady jeho bojovníkov zostali na bojisku.

- na záver znie posolstvo národu: Mor ty len, a voľ nebyť, ako byť otrokom

- v básni sú využité kontrasty: rímsky cisár: zbabelý, pyšný – slovenskí junáci: odvážni, hrdí, smelí, obetaví, hoci zomierajú, stávajú sa morálnymi víťazmi (hynú sťa víťazi)

**- základným znakom Chalupkovej tvorby je monumentalizmus**: spočíva v lokalizovaní básní do úzkej súvislosti s nejakým statickým úkazom- hrad, bralo, rieka, Kráľova hoľa, okolo ktorého sa rozvíja osud postavy

**JANKO KRÁĽ (1822-1876)**

- najrevolučnejší štúrovský básnik, narodil sa v Liptovskom Mikuláši, študoval na lýceu v Kežmarku, Levoči a v Bratislave

- nadviazal na slovenský folklór, opisoval nálady romantického samotára i rebela, spojil osobný zážitok s osudom národa, stal sa burcovateľom národného povedomia

- pre jeho básne je typická autoštylizácia, subjektivizácia

- vytvoril nový typ balady, kde hrdina je odhodlaný zápasiť s prekážkami, v jeho tvorbe sa prejavuje mesianizmus a vizionárstvo

**TVORBA**

**1. REVOLUČNÉ BÁSNE**

**DUMA BRATISLAVSKÁ –** reagoval na udalosti okolo zosadenia Ľudovíta Štúra z katedry, žiali nad tým, ako je málo tých, ktorí sa postavili na Štúrovu obranu*: „Málo nás je, málo, ale nič je preto: bez sto lastovičiek bude ešte leto!“*

**OROL** – vykresľuje mládenca, ktorý opúšťa matku a rodný kraj, aby v šírom svete bojoval, kým nezahynie

**OROL VTÁK** – je vyjadrením túžby po slobode a voľnosti, básnik hovorí: *„milší mu je voľný let,jak ten celý šíri svet“ a že „radšej zhynie na poli, ako by žil v nevoli“. – orol je symbolom slobody*

**KRAJINSKÁ PIESEŇ –** privítal v nej revolúciu, v roku 1848 spolu s priateľom, učiteľom Jánom Rotaridesom vyzýval v Honte (okolie Šiah) ľud, aby povstal proti pánom a so zbraňou v ruke si vydobyl svoje práva

**JARNÁ PIESEŇ** – jedna z najkrajších básní o slobode, je výzvou k povstaniu, revolučnú jar v Európe prirovnáva ku skutočnej jari. *Kukulienka* prebrala prírodu, svet zo zimného spánku, autor sa pýta, či sa Slováci prebudia, alebo budú spať naďalej. Sloboda a revolúcia boli základné pojmy v jeho tvorbe: *„niet krajšieho v svet mena ak sloboda svätá, všemohúce toto meno nikto nezahatá!“*

Zvoláva kliatbu na vlastný rod, ak nevyužije príležitosť na oslobodenie: „ *a, vy bratia naši rodní, roztratení v svete, zlorečené vaše meno, keď sa nehýbete!“*

**ŠAHY** – zobrazil v nej celý tragický priebeh revolúcie, spomína na svoje uväznenie a odsúdenie, lúči sa so svojimi nádejami a snami, vidí len tmavú budúcnosť a neočakáva lepší osud svojho národa

**DUMA DVOCH BRATOV** – oslávil pamiatku dvoch slovenských študentov (Holubyho a Šuleka), ktorých pre účasť v povstaní popravili

**2. CYKLUS BÁSNÍ**

**DRÁMA SVETA 3. BÁSNE S JÁNOŠÍKOVSKOU TEMATIKOU**

**VÝLOMKY Z JÁNOŠÍKA**

**4. ROMANTICKÉ BALADY – vnáša do nich svoje cítenie a zmýšľanie**

**POVESŤ**

**SKAMENELÝ**

**BEZBOŽNÉ DIEVKY**

**PÁN V TŔNI**

**KVET**

**ZAKLIATA PANNA VO VÁHU A DIVNÝ JANKO** – vyjadril v nej všetky svoje rozpory, smútok a nespokojnosť so svetom, ale aj lásku k ľudu a vôľu priniesť mu slobodu, má 3 časti:

**1. časť** – je úvahová, obsahuje autorove úvahy, opis kraja, o akom sníva, kraj oviec, ale i zbojníkov, kde niet nenávisti a súperenia, vzťah rodičov k nemu, charakteristika Janka, autor využíva zdrobneniny, nežné výrazy

**2. časť** – je baladická, má formu ľudovej balady

**3. časť** – je štylizovaná tak, akoby túto povesť ľudia rozprávali, epilóg zobrazuje posmrtné splynutie hrdinu s prírodou, pastierik oznamuje Jankovu smrť, hrdina hynie pre rozpor medzi snom a skutočnosťou, v závere opäť dominujú zdrobneniny, ktoré naznačujú, že idyla víťazí nad tragikou, láska nad vzdorom, objektívny svet nad subjektívnou rozorvanosťou

- lyrický hrdina Janko vystupuje v prvej osobe, odlišuje sa od dedinčanov svojou dobrovoľnou samotou, je hrdý, smelý, neváži si svoj život, jeho vzťah voči rodičom je polarizovaný: otec je k nemu krutý, matka ho bráni, nestojí o lásku, nedodržiava zvyky a nepochopenie ho vyháňa do prírody, kde hľadá útočisko, samotu. Blúdi krajom v čiernom kepeni ako havran, dej sa stupňuje, graduje, opis prírody je dynamický, dominuje tajuplnosť, strašidelnosť, jeho čin – vyslobodenie panny (zakliate Slovensko) je titanským činom za všetkých, dokáže to len ten, kto si obráti všetko naopak, ale Janko si zabudne obrátiť vrecká na kabáte, preto hynie vo vlnách Váhu. Panna je v ľudovej slovesnosti symbolom slobody.

**JÁN BOTTO**

- najmladší zo štúrovských básnikov, študoval v Levoči, tu si osvojil názory štúrovskej generácie

- písal alegorické básne, príležitostné, ponášky na ľudové piesne, revolučné piesne, balady, veršované rozprávky a povesti, rozsiahle básnické skladby

- hlavným zdrojom jeho básnickej tvorby bola ľudová slovesnosť

**TVORBA**

**BÁJ NA DUNAJI** – básnická skladba, má alegorický ráz, predstavuje Slovensko ako „zakliatu krajinu“, čakajúcu na „víťaza“, ktorý ju oslobodí. Slovensko, slovenský národ a slovenčinu symbolizuje „biela húska s červenými ústy“, ktorá pláva po rozbúrenom Dunaji, chce vzlietnuť, ale vietor ju vždy zráža do vĺn, čaká junáka, ktorý by ju vyslobodil. Mladý junák počuje volanie, vrhá sa do Dunaja a zachráni ju. Biela húska sa mení na bielu pannu.

**K MLADOSTI** – báseň, odsudzuje pasivitu mládeže, burcuje a volá ju do boja za nový, lepší svet.

***BALADY***

**ŽLTÁ ĽALIA**

**MARGITA A BESNÁ**

**SMRŤ JÁNOŠÍKOVA** – básnická skladba, Botto do nej vložil všetko sklamanie, ktoré zažila štúrovská generácia po neúspešnej revolúcii v rokoch 1848/49. Nezobrazuje celý život Jánošíka, ale len jeho chytenie, uväznenie a popravu. Chcel zobraziť junáka, ktorý žije v predstavách ľudu ako symbol slobody a spravodlivosti.

Skladá sa z úvodu a 9 spevov, skromný dej je prerušovaný úvahami (reflexiami), prírodnými obrazmi a spevnými vložkami.

**ÚVOD** – použil alegóriu matky a detí, svoje verše posiela po Slovensku, bojí sa, že je to zakliata krajina a nenájdu ozvenu. Stretnú sa však s hôrnymi chlapcami, spoznajú sa a spolu idú po zboji, aby ukázali ľudu „cestu ku slnku slobody“. Je obranou hôrnych chlapcov a oslavou slobodného života.

**PRVÝ SPEV** – opisuje slobodný život „dvanástich sokolov“, hôrnych chlapcov, ich vodcu Jánošíka na Kráľovej holi, žijú slobodne a vedia o nich až v Budíne. V závere sa družina dozvedá o zlapaní Jánošíka a smutne sedí okolo dohárajúcej vatry.

**DRUHÝ SPEV** – kreslí obraz zlapania Jánošíka, nepremôže ho sila, ale zrada, zvýrazňuje žiaľ ľudu.

**TRETÍ SPEV** – opisuje čierne mesto – tyran, ktoré Jánošíka väzní, ale zároveň sa ho bojí. Za Jánošíkom prichádza v podobe dievčiny duša ľudu a lúči sa s ním peknou ľudovou baladou.

**ŠTVRTÝ SPEV** – je najpochmúrnejší, je to obraz väzenia v noci, Jánošíkovi sa sníva sen o mladosti, diabol mu však pripomína blížiacu sa smrť. Kontrast sna a skutočnosti.

**PIATY SPEV** – svitá nový deň a Jánošík vie, že jemu prinesie smrť, pýta sa, kto viacej zbíjal, či on alebo jeho kati. Svoje činy ospravedlňuje tým, že už nemohol znášať útlak poddaného ľudu. Verí, že nadíde čas odplaty a spravodlivosti. Odsúdil ho „vlčí zákon“, ktorý šliape ľudské i božské zákony. „No príde a prísť musí ten bohatier boží, čo zákon pošliapaný na oltár vyloží, no príde a prísť musí ten voľný deň súdu – a na stôl si zasadne pravda môjho ľudu!“ Slovensko oslobodí bohatier boží – silný jedinec – mesianizmus.

**ŠIESTY SPEV** – Jánošíka vedú k šibenici, kňaz ho vyzýva k modlitbe, ale Jánošík káže sa modliť za úbohý poddaný ľud.

**SIEDMY SPEV** – opisuje sa Jánošíkova poprava, smúti nebo i zem, Jánošík sa lúči s rodným krajom a spomína svoj boj proti tyranom. Zomrel, ale žije v myšlienkach odboja.

**OSMY SPEV** – predstavuje Slovensko po Jánošíkovej smrti. Všade je smutno ako v zaklatej krajine. Ľud si rozpráva o Jánošíkovi povesti, stáva sa symbolom slobody a boja proti krivde.

**DEVIATY SPEV** – je celý alegorický, opisuje Jánošíkovu svadbu s kráľovnou víl. Kráľovná víl predstavuje symbol slobody, ukazuje budúce víťazstvo oslobodenej krajiny a ľudu.

* **Botto využil v skladbe ľudovú reč a prostriedky ľudovej slovesnosti – slabičný verš, zdužený rým, prirovnania, zdrobneniny....**

3.**OTÁZKA +** rozobrať ľubovoľné dielo: Keď báčik z Chochoľova umrie, Rysavá jalovica (alt. Neprebudený), resp. Maco Mlieč (alt. Mamka Pôstková).

**EPIKA-** je literárny druh založený na **dejovosti**, rozprávaní príbehu.Dôležitými kompozičnými prostriedkami ( kompozícia je usporiadanie prvkov, spôsob výstavby ) v epickom texte sú:

**a) pásmo rozprávača** ( rozprávač je nositeľom rozprávania )

**b) pásmo postáv** ( postavy sú nositeľmi príbehu, ktorý sa rozvíja v čase a priestore )

Keď sa autor stotožňuje s postavou rozprávača, hovoríme o priamom rozprávaní ( ja – rozprávanie ). Ak autor rozpráva v 3. osobe minulého času, hovoríme o autorskom rozprávačovi ( je – forma ).

Reč postáv je opakom autorskej reči. V texte sa prejavuje ako dialóg alebo monológ.

**Dialóg** je rozhovor dvoch alebo viacerých postáv.

**Monológ** je reč jednej postavy.

Miesto, kde sa dej odohráva, sa nazýva **prostredie**.

Každé epické dielo má:

a) **hlavného hrdinu** ( postavu )

b) **vedľajšie postavy**

Podľa rozsahu sa člení na **veľkú, strednú a malú**; podľa formy na **veršovanú** (poézia)a **neveršovanú** (próza, viazaná reč).

**Základné žánre**:

* **Epos** – **veľká veršovaná epika**. E je rozsiahle **chronologické rozprávanie**, ktoré spája jedna alebo viac postáv, do deja môžu zasahovať bohovia a mytologické postavy. E. má rozsiahlu epickú šírku – hlavnú dejovú líniu dopĺňajú vedľajšie dejové línie.. Poznáme **hrdinský**, **rytiersky, zvierací, duchovný, moderný - reflexívny epos. Epos je najstarším literárnym žánrom epiky. Vzniká v starovekej literatúre** a vyvíja sa až po súčasnosť.
* **Hrdinský epos staroveku** má záväznú kompozíciu: **propozícia** = naznačenie deja; **invokácia** = vzývanie múzy; **in medias res** = vstup priamo do deja, **opisy bojov, prostredia, brnenia; zásahy bohov** do deja, **peronácia** = záverečné zhrnutie.
* **Román**- **veľká neveršovaná epika**. R. je prozaicky text zo zložitou výstavbou. Okrem hlavnej dejovej línie môže obsahovať aj línie vedľajšie a epizódne príbehy, vystupuje v ňom veľa postáv, ktoré sa v deji vyvíjajú. Poznáme rôzne typy r., napr.téma **- sociálny, psychologický, spoločenský ...;** čas**: historický, utopický ...;** forma **– r. v listoch, denníková forma.** Hoci prvý román vznikol v antike, **rozvoj románu** v pravom slova zmysle priniesli epochy  **renesancie** a **realizmu**.
* **Kronika-** môže byť veršovaná/ neveršovaná. **Zachytáva udalosti v časovom slede**. Chronologicky radí historické udalosti bez snahy o preniknutie do hlbšej podstaty. Autor iba referuje a uvádza fakty.
* **Novela-žáner neveršovanej strednej epiky** ma presne vymedzenú kompozíciu. **Má zložitejší dej ako poviedka, viac postáv. N.**  zobrazuje určitý súbor udalostí. Dej má rýchly spád, preto **postavy** sú už **charakterovo sformované** a veľmi sa počas deja nevyvíjajú – „nestihnú“. Novela vzniká **v renesancii**, tal. lit. G. Boccaccio.
* **Poviedka- krátka neveršovaná e**. P. spracúva **len jednu udalosť**, má jednu zápletku. Príbeh má **jednoduchý dej**, **charakter postáv sa nevyvíja**. Dej často dopĺňa opis. Humorná poviedka využívajúca **karikatúru** sa nazýva **humoreska.** Rozvoj v období realizmu; realisti – Kukučín, Tajovský; hum.- Jesenský.
* **Legenda –** je veršovaný / neveršovaný epický žáner. Rozpráva **životné príbehy svätcovs dôrazom** na mystický spôsob života, na zázraky, odriekanie a sebatrýzeň. Najväčší **rozvoj**: obdobie **stredovekej lit.** – u nás Moravsko – panónske legendy, L. o sv Svoradovi a Benediktovi .
* **Rozprávka-** je **ľudové rozprávanie** založené na vymyslenom príbehu. Do deja zasahujú nadprirodzené bytosti, ktoré buď pomáhajú alebo škodia. **Dobro víťazí nad zlom**.
* **Povesť- prozaickýžáner**. Spracúva **historickú tematiku**, **ale** historické fakty sú v nej spracované **voľne**. Viaže sa ku konkrétnemu miestu, postave. Poznáme **ľudové** p. a **umelé** – také písali **štúrovci,** napr. J. Kalinčiak.
* **Balada-** je **veršovaný stredný žáner** so smutným až pochmúrnym dejom, môžu tu vystupovať nadprirodzené bytosti. **Dej** je zhustený – **graduje** k **tragickému koncu**,  väčšinou býva rozprávaný formou dialógu. Rozoznávame **ľudové** a **umelé** balady – z nich **sociálna b**. = reaguje na sociálne nedostatky doby al. na vážny spoločenský problém, J. Kráľ: Zverbovaný; M. Rázus: Matka.
* **Bájka** – je **krátky veršovaný** alebo **prozaický alegorický príbeh**, v ktorom **zvieratá** alebo **rastliny** s ľudskými vlastnosťami, alebo veci **konajú ako ľudia**. Bájka obsahuje **mravné ponaučenia**. Vzniká v staroveku – Ezop, neskôr v 17. – 19. storočí, u nás: J. Záborský.

**JOZEF GREGOR – TAJOVSKÝ (1874 – 1940)**

**- predstaviteľ druhej fázy slovenského realizmu**

- narodil sa v Tajove pri Banskej Bystrici, podľa rodiska si zvolil aj literárne meno

**-** vyštudoval na učiteľskom ústave v Kláštore pod Znievom, nechcel byť však nástrojom pomaďarčovania slovenských detí, preto zanechal učiteľstvo a odišiel študovať na obchodnú akadémiu do Prahy, stal sa bankovým úradníkom

*TVORBA*

**DO KONCA** – poviedka, opísal v nej smrť svojho starého otca, v skratke rekonštruuje jeho životné osudy i jeho náhľady a vnútorný svet. Zobrazuje ho v rôznych životných situáciách, poukazuje na jeho figliarstvo, dôvtip, ale najmä na jeho ľudskosť, sebaobetavosť a lásku k práci.

- svojmu starému otcovi venoval aj poviedky: **Prvé hodinky, Žliebky, Do kúpeľa**

**APOLIENA –** poviedka o hluchom dievčati, ktorému sa rovesníci vysmievajú a svoje správanie k nej zmenia až vtedy, keď zistia príčinu jej hluchoty – otec opilec ju často bil

**MAMKA PôSTKOVÁ** – poviedka opisuje utrpenie čestnej, pracovitej, statočnej dedinskej ženy, ktorá mala muža pijana, nechcelo sa mu pracovať a často prepil i tých pár grajciarov, čo ona zarobila. Z ich syna vyrástol tiež pijan a po otcovej smrti vyhodil svoju matku z domu.

Zarába si pečením a predávaním chleba, ide na poľnohospodárske roboty, kde ju gazda oklame a zaplatí jej menej, ale predsa pomáha ešte aj z biedneho zárobku neveste živiť deti. Nakoniec zrobená a zostarnutá predá aj perinu, aby mohla banke splatiť dlh a pokojne zomrieť. Mamka Pôstková predstavuje na rozdiel od Maca Mlieča morálnu silu ľudu.

**HORKÝ CHLIEB** – vdova Marka Turjanka sa po manželovej smrti ocitla vo veľkej biede. Svoje tri deti často ukladala spať v studenej izbe a bez večere. Aby si zarobila aspoň pár grajciarov, ide v noci strážiť panské deti, kým sa páni nevrátia zo zábavy. Oni sa však vrátia až nadránom a vdova Turjanka medzitým v mrazivej noci niekoľkokrát odbehne z domu pánov k svojim deťom, pretože má strach, či sa im niečo nestalo. Bol to skutočne zárobok na horký chlieb, lebo vdova prechladne a ťažko ochorie, ale na lieky nemá peniaze. Autor v závere poviedky naznačuje, že deti onedlho stratia i matku.

**NA CHLIEB** – v poviedke zachytáva osud poľnohospodárskeho robotníka, ktorý pri práci prišiel skoro o život. Núdza ho prinúti ísť si do banky požičať peniaze, aby mal za čo kúpiť svojim deťom chlieb a aby nemusel ísť žobrať. Zmenku mu však podpíšu takí istí chudáci bez majetku ako on, a preto riaditeľ banky odmietne pôžičku. Keď mu napokon predsa len dá súhlas k pôžičke, namýšľa si, že urobil veľký ľudomilný skutok.

**MACO MLIEČ**

**Útvar:** kriticko-realistická poviedka

**Kompozícia:** krátky príbeh bez zvratov a napätia, komplikovaná stavba:

1. Stretnutie rozprávača (v 1.os. j.č.) s Macom Mliečom

2. Vysvetlenie rozprávača, prečo zachytil stretnutie

3. Prerozprávanie života Maca Mlieča od dôb, keď začal pracovať, prerývané opismi postavy a charakteristikou **–** sociálne ladená poviedka, ktorú autor vyrozprával v prvej osobe (ja – rozprávanie), ale na deji sa nezúčastnil, tým vyvolal dojem skutočnej udalosti. Na lúkach stretol richtárovho kraviara Maca pri pasení kráv, poznal ho z videnia, vedel, že jeho gazda – richtár, má asi 60 rokov, Maco vyzeraloveľa starší

**Hlavnou postavou je Maco Mlieč,** jednoduchý, zaostalý sluha, ktorý od mladosti slúžil u bohatého richtára. Celý život ťažko pracoval, býval v maštali spolu so zvieratami a za svoju prácu nedostával plat, iba občas pár grajciarov na pálenku a dohán. Svojmu gazdovi bol vďačný, nezaujímalo ho, že celý život pracoval zadarmo, ba dokonca si zničil i zdravie. Poviedka sa končí paradoxom – Maco sa krátko pred smrťou príde rozlúčiť s richtárom a poďakuje sa mu za všetko, čo pre neho urobil a pýta sa, či mu nie je niečo dlžný. V gazdovi sa pohne svedomie a uistí Maca, že ešte on mu je dlžný 13 zlatých. Macovi sa veľmi uľaví a poprosí richtára, aby ho za tie peniaze riadne dal pochovať. Maco do rána umrie. Gazda mu vystrojí krásny pohreb. Celá dedina ho chváli, ale sluhovia si pošepkávajú, „že však ho mal za čo pochovať“.

Autor v poviedke zobrazil nepreklenuteľný kontrast sveta pánov a sluhov. Celá životná tragédia Maca sa odohráva v maštali a v maštali i zomrie. Macove morálne vlastnosti – ľudskosť, pracovitosť, trpezlivosť sú v ostrom kontraste nielen s jeho odpudzujúcim zovňajškom – zanedbaný, špinavý, ale aj s charakterovými vlastnosťami gazdu – (zdieranie sluhu) u ktorého slúži. V Macovi vytvoril autor typ bezbranného človeka vyradeného fyzicky i duševne, žijúceho ako námezdná sila v takmer neľudských podmienkach.

- je tu podaná charakteristika gazdu: *.Gazda bol bohatý, doprial si nič nerobiť,*

*peši nevyšiel ani do poľa, brucho ako súdok a oči ako mesiac..*

charakteristika Maca Mlieča: *.Na Macovi iba čierna ohorená* chlpatá kožka, čaptavá noha a dokľavené prsty..

**- autor charakterizuje postavy a prostredie aj pomocou ľudového jazyka s mnohými dialektizmami:**

švíbalky – zápalky

akô jedno, takô druhô

dohán – tabak

**- opis osoby dovádza takmer ku karikatúre expresívnymi slovami a hlavne hyberbolickými prirovnaniami**

- ostrihať škandry - nos ani gombička

- vlasy ako stará riečica - líca ucápané

- vlasy ako jež - uši skoro nič

- oči ako myš

**Divadelné hry:** Ženský zákon, Statky zmätky

**Martin KUKUČÍN (1860 – 1928)**

- vlastným menom MUDr. Matej Bencúr

- **zakladateľ realizmu v slovenskej próze**

- narodil sa v dolnooravskej dedinke Jasenová v roľníckej rodine

- študoval na gymnáziu v Revúcej, Martine a v Banskej Bystrici; potom prestúpil na učiteľský ústav v Kláštore pod Znievom; po štúdiách sa stal učiteľom vo svojom rodisku

- 1885 sa vzdal učiteľského povolania a odišiel študovať medicínu do Prahy na Lekársku fakultu Karlovej univerzity; tu sa zoznámil s chorvátskym obchodníkom Dodolićom, ktorý mu po skončení štúdia našiel miesto lekára v Dalmácii

- usadil sa na ostrove Brač a oženil sa s obchodníkovou dcérou Pericou Dodolićovou

- 1907 odišli do Južnej Ameriky, žili v chilskom meste Punta Arenas, kde Kukučín pôsobil ako lekár medzi chorvátskymi vysťahovalcami

- 1922 sa vrátil do Chorvátska a usadil sa v kúpeľnom mestečku Lipik (krátky čas pobudol i na Slovensku)

- zomrel v Dalmácii (v Pakraci neďaleko Lipiku), pochovaný je v Martine

Tvorba Martina Kukučína je rozsiahla, písal črty (krátke poviedky, ktoré literárne spracúvajú skutočnú udalosť; nemajú zložitejší dej a prenikavú kresbu postáv), poviedky, novely, romány, je autorom niekoľkých divadelných hier a cestopisov.

Martin Kukučín bol majstrom realistickej poviedky. Uviedol do literatúry ľudovú reč a ľudové postavy. Vo svojich poviedkach sa sústredil najmä na vykreslenie povahy a osudov dedinských ľudí.

Vo svojich prvých poviedkach a črtách z dedinského prostredia sa zameral na pozorovanie a opis dedinských ľudí, zvykov a tradícií. Dedinského človeka zobrazil s chápavým, láskavým humorom.

**Rysavá jalovica** – poviedka

- hrdinom poviedky je Adam Krt, gazda, ktorý si v zime zarába šitím kapcov a papučí. Adam Krt je dobrák, ale pritom slaboch a oddaný priateľ alkoholu. Povahové slabosti však Kukučín líči s láskavým humorom. Základom deja je rad humorných príhod, ktoré Krt zažije na jarmoku a cestou späť.

Susedia Adam Krt a Adam Trnka kedysi spolu dobre vychádzali, ale Trnková odstrihla susedovej koze bradu a Krtová odstrihla Trnkovmu kohútovi chvost. Odvtedy sa nerozprávali.

Niekoľko dní pred Vianocami sa Adam Krt chystal na jarmok, aby predal ušité kapce. Za utŕžené peniaze mu žena prikázala nakúpiť nejaké veci do domácnosti. Adam sa najviac tešil, keď mohol ísť na ja-mok sám, bez svojej prísnej ženy. Eva ho púšťala samého iba veľmi nerada, mal totiž u seba i päťdesiatku, ktorú sa Eve podarilo po grajciaroch našetriť. Adam mal na jarmoku za ne kúpiť kravu.

Krtovi sa na jarmoku zapáčila susedova jalovica, a pretože obaja mali doma prísne ženy, tak sa rozhodli zapiť dobrý obchod v krčme.

Keď už boli v nálade a zistili, že jalovica nestojí pred krčmou, tak sa pustili do hľadania. Ale nikto nevidel rysavú jalovicu. Do rodnej dediny prišiel Krt celý utrápený a popletený, lavička cez potok mu pred očami tancovala, vrhla sa naňho mátoha, spadol na ľade a všetko, čo kúpil na jarmoku, porozbíjal. S plačom sa priznal žene, že nemá ani jalovicu, ani peniaze. Žena Eva ho vyhnala z domu a kázala mu vrátiť sa až s jalovicou.

Trnka doviedol ku Krtovcom jalovicu, lebo jeho žena ju odviazala spred krčmy nevediac, že ju jej muž predal. Trnka išiel hľadať Krta a našiel ho zarábať peniaze na píle. Doviedol ho domov.

Adam Krt vrátil Eve peniaze a zariekol sa, že už nikdy nebude piť.

**Neprebudený** – psychologická novela

- jedna z najtragickejších próz slovenskej literatúry

- Kukučín tu s hlboko ľudským pochopením zobrazil myšlienky a city duševne zaostalého dedinského pastiera husí Ondráša Machuľu

- v Ondrášovi Machuľovi priniesol Kukučín do slovenskej literatúry celkom nový typ hrdinu z periférie dedinského života

Ondráš, dedinský pastier husí, i keď mal už 20 rokov, má dušu naivného, bezbranného dieťaťa, nevie rozlíšiť sen od skutočnosti, chce sa iba hrať a snívať o princeznách a zámkoch. Ondráš je nielen duševne zaostalý, „neprebudený“, ale má i znetvorenú tvár a zmrzačené telo. Aj preto jeho otec odišiel z domu – nezniesol pohľad na svojho jediného syna-mrzáka. Ondrášova matka sa čoskoro utrápila na smrť. Po matkinej smrti býval Ondráš u svojej tety (volá ju „totka“).

Zuzka Bežanovie, najbohatšie dievča v dedine, sa má onedlho vydať za Jana Dúbravovie. Práve sa pre niečo pohnevala so svojím ženíchom a vtedy jej príde do cesty Ondráš. Ľahkovážna Zuzka sa chce na niekom vyvŕšiť a zvýšiť si trochu sebavedomie – zahrá Ondrášovi divadlo a sľúbi mu, že sa za neho vydá. Ondráš verí, že krásavica Zuzka sa chce stať jeho ženou, a začne sa vážne chystať na sobáš. Jeho komické prípravy sú spočiatku každému na smiech, situácia sa však stáva stále vážnejšou a tragickejšou.

Zuzka sa rozhodne urýchliť svoj sobáš s Janom Dúbravovie. Ondrášovi už vtedy nikto nevládal povedať pravdu. Veril, že u Bežanov sa chystajú na Zuzkinu svadbu s ním. V deň svadby ho teta musí zatvoriť do komory, aby sa nedostal do kostola a do domu Bežanovcov. Ondrášovi sa však podarí sekerou rozbiť závoru, a tak sa predsa dostane na svadbu. Keď vojde do miestnosti, práve vrcholí svadobná zábava. Ondráš si najskôr myslí, že Zuzka sa preto vydala za iného, lebo on neprišiel. Keď však vidí, aká je šťastná, pochopí, že Zuzka miluje v skutočnosti Jana a s ním sa iba zahrávala. Ondráš nevydrží takú veľkú bolesť a zošalie. Vtedy sa roznesie po dome správa, že u Bežanov horí šopa. Svadobčania nájdu pri šope zmäteného Ondráša a v presvedčení, že to on podpálil z pomsty šopu, priviažu ho k plotu. Odviaže ho Zuzka, ktorá si až teraz uvedomí, čo spôsobila. Poviedka sa blíži k tragickému koncu. Ondráš si všimne, že horí aj maštaľ, kde boli husi. Vrhne sa do plameňov, aby ich zachránil. A práve vtedy spadne prepálená povala na maštali a pochová Ondráša aj jeho najmilšiu hus, ktorú držal v náručí.

4.**OTÁZKA**

**LYRIKA -**  nemá dej, **vyjadruje pocity, nálady, dojmy, myšlienky a úvahy autora**, alebo hrdinu, odzrkadľuje stav.

* lyrické diela sú najčastejšie **veršované**
* podľa prístupu autora k téme rozlišujeme: **náladovú, opisnú,úvahovú lyriku**
* podľa tematiky rozlišujeme: osobnú (intímnu), spoločenskú, prírodnú lyriku
* je písaná viazanou formou (grafické členenie básne, rytmus, rým, strofa...)
* realizuje sa básnickými výrazovými prostriedkami (metafora, personifikácia, prirovnanie...)

K **základným žánrom** lyriky patrí:

* **pieseň -** kratšia báseň s pravidelným rytmom a výrazným rýmom. Je najobľúbenejším žánrom ľudovej slovesnosti.
* **sonet –14-veršový** strofický **útvar** lyriky; verše sa obvykle členia na: **4+4+3+3**. Myšlienkovo je to **uzavretá úvaha**: autor v úvode vysloví tézu(tvrdenie), potom nasleduje antitéza – popretie t., sonet uzatvára – syntéza ⇒ pointa básne. Sonet vzniká v renesancii-Petrarca, u nás Kollár, Hviezdoslav, Lukáč, Beniak ...
* **óda – oslavná radostná pieseň**. Vyniká nadnesenosťou a pátosom.
* **hymnus –** žánrový **variant ódy**, velebí najvyššie hodnoty – Boha, vlasť, národ.
* **elégia –** báseň so smutným obsahom, **žalospev** nad stratou niečoho hodnotného alebo blízkej osoby.
* **žalm – náboženská pieseň** kresťanskej a židovskej liturgie. Charakterizujú ho oslavné motívy, prejavy smútku a kajúcnosti.
* **epigram –** sa stručne a**duchaplnevyjadruj**e k nejakej životnej **pravde** alebo **osobe**. Autor na malom priestore zhustí viac myšlienok.
* **lyrickoepická báseň –** prelínajú sa v nej **lyrické a epické prvky**, pričom **dominantnou** je **epická** časť. V **lyrickej** časti sa objavujú prvky **reflexie** a **opisy prírody**.
* **poéma-** je rozsiahlejšia **básnická skladba** lyrickoepickej povahy. **Lyrickosť prevažuje** nad epickými prvkami.
* **pásmo –** je **polytematická báseň** väčšieho rozsahu, ktorú nájdeme v **modernej poézii** (20.st). Pásmo využíva **spontánny prúd predstáv**, **asociácie** – voľné radenie zdanlivo nesúvisiacich motívov – toto všetko **do** jedného **celku** zjednocuje **ústredná téma**. Autori často nevyužívajú interpunkciu. Tvorca: G. Apollinaire v zb. Alkoholy

**SLOVENSKÁ MEDZIVOJNOVÁ POÉZIA**

Vyvíjala sa v rokoch 1918-1945, bola ovplyvnená vznikom samostatnej Československej republiky v rámci ktorej sa formovala samostatná slovenská kultúra (vznikli nové kultúrne inštitúcie, vydavateľstvá, školy, prehĺbili sa kontakty slovenskej a zahraničnej kultúry).

* slovenská medzivojnová poézia sa vyznačuje veľkou pestrosťou, vznikom mnohých literárnych smerov a skupín, ktoré využívali avantgardné umelecké smery (symbolizmus, vitalizmus, poetizmus, surrealizmus a iné)

**POÉZIA :**

* spisovatelia sa vo svojich dielach zaoberajú vojnovými zážitkami a snažia sa s nimi vysporiadať
* kritický realizmus – Š.Krčméry, M.Rázus, J. Jesenský
* neosymblizmus – E.B.Lukáč
* vitalizmus – ospevovanie života, optimizmus, hovorí o poézii každodenného života, J.Smrek
* DAV – ľavicovo orientovaná poézia, ľudovosť, straníckosť, soc. téma, proletárska poézia – L.Novomeský
* nadrealizmus – R.Fabry (sürrealizmus na Slovensku)
* katolícka moderna – autori boli kňazi, ktorí zdôrazňovali vo svojej tvorbe kresťanské hodnoty a tradície – J.Silan,J.G.Hlbina,R.Dilong

**JÁN SMREK (vl. menom JÁN ČIETEK)**

- pre jeho prirodzený talent ho označovali menom – **poeta natus** (rodený básnik)

- básnik, prekladateľ, redaktor, organizátor literárneho života

- založil literárno – umelecký mesačník ELÁN

- založil edíciu EMSA (Edícia mladých slovenských autorov)

- predstaviteľ VITALIZMU (z lat. slova vital – život), vznikol ako bezprostredná reakcia na koniec 1. sv. vojny, oslavuje mier, radosť zo života, mladosť, krásu, priateľstvo, chuť žiť naplno, vnímať svet všetkými zmyslami (senzualizmus)

**Básnické zbierky**

**ODSÚDENÝ K VEČITEJ ŽÍZNI –** vplyv symbolizmu, prevládali motívy smútku a pesimizmu, ťažké detstvo, vojna, zamýšľa sa nad podstatou života, posledná báseň tejto zbierky: **Dnes milujem svoj deň** - vyjadruje tu nový vzťah k životu**,** prináša nové hodnoty**,** prekonáva pesimizmus

*„.Dnes milujem svoj deň, noc miloval som včera..*

*Hľa milujem svoj deň, najmä svoje ráno..“*

**CVÁLAJÚCE DNI** – zbierkou sa prihlásil k vitalizmu, vyjadril v nej životný elán, túžbu po dynamike života, aktivite, nehovorí za seba, vyjadril pocit celej svojej generácie

- titulná báseň zbierky s rovnakým názvom opisuje jazdcov cválajúcich na koňoch, ktorých bezhlavý cval vyjadruje rýchle plynutie času. Jazdcov autor prirovnáva k mladej generácii, ktorá chce svoj život prežiť naplno, ktorá chce využiť rýchlo plynúci čas. („My, mladí, jarí šarvanci, ktorí sme život, svoju milú, objali v prvom pri tanci, my sme tí jazdci diví. Sedíme na paripách, uháňajúcich dňoch a pevne držíme sa hrivy...“)

**IBA OČI** - báseň: **Oči** → ospevuje dar, ktorý človek dostáva v očiach, vníma nimi krásy sveta, sú bohatsvom, ktoré si cení

**ZRNO**

- zbierku napísal, keď žil v Prahe

- vyznáva lásku k domovu → nikdy sa mu neodcudzí

- báseň: **Doma**– *„A srdce moje, ktoré sa ti nikdy neodcudzí.“*

**BOŽSKÉ UZLY**- prevažujú ľúbostné motívy, ktoré sú spojené s prírodou

- najvýraznejšie básne: **Verš o kvitnúcich dlaniach**

**BÁSNIK A ŽENA**- básnická skladba

- má 5 častí:

**1. časť - V zasneženom parku**

**2. časť - Pokračovanie jarné**

**3. časť - Letná noc na vode**

**4. časť - Padajú listy**

**5. časť - Po 10 rokoch**

1. **časť:** - básnik sa stretáva s neznámou ženou v zasneženom parku a začínajú spolu viesť

dialóg o láske a o poézii

2. **časť:** - pokračuje rozhovor o láske

- láska je tu vyjadrená v náznakoch:

*.A ja sa dívam ako krásne zmäkla reč vašich očí..*

3. **časť:** - láska a rozhovor pokračuje, žena si uvedomuje, že nemôže byť sama básnikovou

inšpiráciou, lebo básnik žije a tvorí pre lásku

4. **časť:** - žena si uvedomuje svoje povinnosti a radí básnikovi, že je povinný rozdávať krásu a

cit pre všetkých ľudí

- prichádza k prerušeniu rozhovoru:

*.Najkrajšie sny sa málokedy splnia a my, keď najkrajšie sa*

*milujeme, tie. iba sníme..*

5. **časť:** - básnik sa s poézie necíti sám, znovu sa v parku stretáva so ženou po 10 rokoch

- rozhovor sa obnovuje, zamýšľajú sa nad láskou, životom a poéziou

**HOSTINA**

**STUDŇA**

- reagoval tu na 2. sv. vojnu cez symboly a alegóriu

- najvýznamnejšia je báseň **Bacardi** (=biely rum) zo Studne

- protivojnová zbierka

- cez nápoje vyjadruje odpor voči vojne:

*.Nech miesto hromobitia kanónov znie krotký cengot čiaš...*

*.Prečo má tiecť krv, nech tečú nápoje..*

**EMIL BOLESLAV LUKÁČ**

**- narodil sa v Hodruši**

- neosymbolista a dolorista

- poeta doctus(učený básnik)

- študoval v Bystrici, Bratislave, Lipsku, Paríži teológiu a filozofiu

- pôsobil najprv ako kňaz, neskôr učil na hudobnej a dramatickej akadémii v Bratislave a

neskôr na dievčenskom gymnázium v Bratislave

- **priniesol dolorizmus** (v tvorbe prevláda smútok, sebatrýzeň a bolesť) a paradoxy (v diele O

láske neláskavej)

- čerpal: z romantiky, realistickej a symbolistickej literatúry

- témy: domov, cudzina, láska (krutá, sebazničujúca, trýznivá, bolestivá), slovenská

príroda a vojna

- redigoval časopisy: Mladé Slovensko, LUK (literatúra, umenie, kultära), Tvorba

- do literatúry vstúpil básnickou zbierkou **SPOVEĎ**

- témy: domov, banícke prostredie, oslava rodného kraja, spomienky na 1. sv. vojnu

- neosymbolistická zbierka plná bolesti, nedôverčivosti

**DUNAJ A SEINA**- básnická zbierka

- je z pôsobenia v Paríži, cudzina naňho pôsobí nepriateľsky

- témy: domov – svet. dedina - mesto

- spomína na mestá: Bratislava, Paríž, Hodruša

- dedina je preňho symbolom mravných a kladných hodnôt, mesto je symbolom nerestí:

*.Všetko to cudzie mi je, inde moja vlasť..*

**O LÁSKE NELÁSKAVEJ**- básnická zbierka

- téma: láska

- básnik sa nepoddáva citu, láska má uňho podobu nenávisti, blúdenia, skepsy, sklamania a

je plná paradoxov

- kniha je plná erotiky a vášne

- báseň **Paradoxon**

- návod na udržanie vzťahu medzi mužom a ženou

- básnik tvrdí, že láska nikdy nesmie byť v pokoji, lebo vtedy zaniká:

*. .Zakazuj lásku, drv ju, mraz ju, tak drž cit lásky..*

- v závere využil paradoxy:

.*.Nesmiem byť šťastný, lebo šťastím uplynie šťastie,*

*len z kyprej pôdy pochybností nám láska rastie..*

**KRIŽOVATKY -** básnická zbierka

- využil tu symboly a alegóriu

- znovu sa ho zmocňuje nepokoj, pretože Lukáč vycítil nebezpečenstvo fašizmu

**SPEV VLKOV-** básnická zbierka (protivojnová)

- téma: osud národa, slovenskej zeme

- cítiť jeho bolesť z nástupu fašizmu

*.Späť supy, späť, tu žije národ, nie ovčie mŕtvoly..*

- obsahuje básne z rodnej Hodruše a okolia

- podstatná je tu slovenská príroda

**ELIXÍR *-***  básnická zbierka

- téma: spoločenská tematika

- najhlavnejší motív je vojna:

*..Kam utiecť, kam?..*

- delí sa na 2 časti:

1. časť: Zaoberá sa spoločenskými, nadosobnými problémami (vojna)

2. časť: Zaoberá sa svojou básnickou tvorbou

**MOLOCH** (sumerský boh ohňa a vojny) , básnická zbierka (protivojnová)

- vychádza z kresťanskej a antickej mytológie

- skladá sa zo 6 cyklov:

1. a 2. časť: rozdelenie republiky po Mníchove a španielska občianska vojna

3. časť: reflexívna lyrika

4. časť: zamyslenie sa nad postavením poézie a umenia vôbec

- básne sú venované predchádzajúcim generáciám spisovateľov

5. a 6. časť: Filozofia dejín

- v popredí je postava J. Kráľa

- podáva tu revolučný obraz sveta na pozadí biblického obrazu histórie

**BÁBEL**(= babylonská ríša), básnická zbierka (protivojnová)

- na biblickom obraze podáva znaky nacizmu

- skladá sa z 3 častí:

a) zaujal tu osobný postoj k vojne

b) obsahuje jeho osobné bôle z vojny

c) preklady z diela Victora Huga a Goetheho

5.**OTÁZKA +** rozobrať ľubovoľnú novelu zo slovenskej alebo svetovej literárnej tvorby – Ťapákovci, Dekameron, Peter a Lucia, Starec a more, Guľôčka.

**EPIKA-** je literárny druh založený na **dejovosti**, rozprávaní príbehu.Dôležitými kompozičnými prostriedkami ( kompozícia je usporiadanie prvkov, spôsob výstavby ) v epickom texte sú:

**a) pásmo rozprávača** ( rozprávač je nositeľom rozprávania )

**b) pásmo postáv** ( postavy sú nositeľmi príbehu, ktorý sa rozvíja v čase a priestore )

Keď sa autor stotožňuje s postavou rozprávača, hovoríme o priamom rozprávaní ( ja – rozprávanie ). Ak autor rozpráva v 3. osobe minulého času, hovoríme o autorskom rozprávačovi ( je – forma ).

Reč postáv je opakom autorskej reči. V texte sa prejavuje ako dialóg alebo monológ.

**Dialóg** je rozhovor dvoch alebo viacerých postáv.

**Monológ** je reč jednej postavy.

Miesto, kde sa dej odohráva, sa nazýva **prostredie**.

Každé epické dielo má:

a) **hlavného hrdinu** ( postavu )

b) **vedľajšie postavy**

Podľa rozsahu sa člení na **veľkú, strednú a malú**; podľa formy na **veršovanú** (poézia)a **neveršovanú** (próza, viazaná reč).

**NOVELA**

- predstavuje stredný epický žáner

- vznikla v Taliansku v období renesancie

- názvom novela sa pôvodne chcelo naznačiť, že ide o umelecké zobrazovanie udalosti alebo epizódy, ktorá sa vyznačuje novotou, neobyčajnosťou, snažila sa spracúvať nové, originálne námety

- ovplyvnila vývin celého prozaického literárneho druhu, najmä románu

- nepodáva komplexný a široký obraz človeka, ale iba určitý výsek, súbor niekoľkých udalostí, ktoré však majú svoje vnútorné napätie

- má menší počet postáv ako román, jednoduchší dej, menej zložitú kompozíciu

- postavy novely sú obvykle na začiatku deja už ľudsky a charakterovo sformované a neprekonávajú počas trvania deja väčší vývin, čo súvisí aj s neveľkým rozpätím času zobrazených udalostí

- dej má rýchly spád a nastáva v ňom obyčajne nejaký prekvapujúci obrat

(G.Boccacccio)  
**Základné žánre**:

* **Román**- **veľká neveršovaná epika**. R. je prozaicky text zo zložitou výstavbou. Okrem hlavnej dejovej línie môže obsahovať aj línie vedľajšie a epizódne príbehy, vystupuje v ňom veľa postáv, ktoré sa v deji vyvíjajú. Poznáme rôzne typy r., napr.téma **- sociálny, psychologický, spoločenský ...;** čas**: historický, utopický ...;** forma **– r. v listoch, denníková forma.** Hoci prvý román vznikol v antike, **rozvoj románu** v pravom slova zmysle priniesli epochy  **renesancie** a **realizmu**.
* **Novela-žáner neveršovanej strednej epiky** ma presne vymedzenú kompozíciu. **Má zložitejší dej ako poviedka, viac postáv. N.**  zobrazuje určitý súbor udalostí. Dej má rýchly spád, preto **postavy** sú už **charakterovo sformované** a veľmi sa počas deja nevyvíjajú – „nestihnú“. Novela vzniká **v renesancii**, tal. lit. G. Boccaccio.
* **Poviedka- krátka neveršovaná e**. P. spracúva **len jednu udalosť**, má jednu zápletku. Príbeh má **jednoduchý dej**, **charakter postáv sa nevyvíja**. Dej často dopĺňa opis. Humorná poviedka využívajúca **karikatúru** sa nazýva **humoreska.** Rozvoj v období realizmu; realisti – Kukučín, Tajovský; hum.- Jesenský.

POROVNANIE:

|  |  |  |  |
| --- | --- | --- | --- |
|  | **poviedka** | **novela** | **román** |
|  | kratší epický žáner | epický žáner stredného rozsahu | žáner veľkej epiky |
| **dej** | * jednoduchá dejová línia * sústreďuje sa na jednu udalosť, jednu zápletku v kratšom časovom úseku * priamočiara dejová línia, často spomaľovaná opisom či charakteristikou * opisnosť/ deskriptívnosť (prostredie, postavy) | * zložitejšia dejová línia ako v poviedke * sústredenie sa na jednu dramatickú udalosť v dlhšom časovom úseku než v poviedke (kratšom než v románe) * dramatický spád deja, prudko smeruje k vyvrcholeniu, často s prekvapujúcou pointou * potláčanie opisnosti | * zložitý dej, okrem hlavnej dejovej línie aj vedľajšie, epizódne príbehy * spracované časové obdobie je neobmedzené * zobrazuje široký okruh života v širšom časovom rozpätí, veľký počet udalostí, menších príbehov, medziľudských vzťahov, sociálnych prostredí * okrem rozprávania využité aj iné slohové postupy (opisný, výkladový) |
| **kompozícia** | Pokojné rozprávanie bez dramatického napätia | Uzavretý útvar s dramaticky sa rozvíjajúcim dejom a výraznou pointou, na rozdiel od poviedky môže byť členená na kapitoly | Klasická kompozícia – konflikt, nastolenie problému a jeho riešenie |
| **postavy** | Má jednu / dve hlavné postavy  Obyčajní ľudia s už vytvoreným charakterom  Postava sa v priebehu deja zvyčajne nevyvíja | Viac postáv než v poviedke  Okrem hlavnej sú tam aj vedľajšie postavy (ich charaktery nie sú natoľko prepracované)  Hlavná postava zobrazená v dramatickej konfliktnej situácii, v ktorej sa prejav í jej charakter (naznačenie vývinu charakteru) | Výskyt viacerých postáv - hlavné, vedľajšie, zložité vzťahy medzi nimi  Postavy prechádzajú vývojom |

**BOŽENA SLANČÍKOVA – TIMRAVA (druhá vlna slovenského realizmu)**

**ŤAPÁKOVCI**

**Ťapákovci** – najkritickejšia novela v slovenskej literatúre

- jej názov sa stal symbolom zatuchnutého dedinského konzervativizmu a lenivosti

- autorka zobrazila **zaostalý spôsob života roľníkov**, ich životné prostredie, zdravotný stav, ktoré si zapríčinili sami svojou nevzdelanosťou, pohodlnosťou vzdať sa tradícií a (dokonca!) lenivosťou

- Timrava zachytila **rozpad tradičnej feudálnej rodiny s jedným gazdom** (zvyčajne otcom alebo najstarším bratom – **patriarchálny typ rodiny**) na čele, v období upevňovania novej spoločenskej etapy – kapitalizmu

- človekom, ktorý chce žiť v iných podmienkach, než žili celé generácie slovenských roľníkov, je v tomto diele netradične pre slovenskú literatúru **žena** (Iľa-kráľovná)

**Iľa-kráľovná** – nevesta, žena najstaršieho brata Paľa Ťapáka, je gazdinou. Je najmúdrejšou osobou spomedzi nich. Za pomoc pri pôrodoch dostáva plácu, jej švagriná Anča jej vyčíta, že si zarobené peniaze necháva pre seba, ale nespomína, že často prinesie obživu pre celú rodinu. Je modernejšia, múdrejšia, čistotnejšia vďaka tomu, že sa vzdelávala. Nie je veľmi empatická, všetky výhrady povie nahlas a do očí, - dokonca (keď sa bráni) vykrikuje na Anču, že je mrzáčkou (zmija, kalika) a že svet by sa zaobišiel i bez nej...

Na pohľad je to hrdá žena so sebavedomým vystupovaním, svojho muža Paľa má rada a obáva sa, že ho stratí – neprejavila mu však svoju lásku, pokiaľ neurobil tak, ako chcela ona. Odíde od muža, najprv slúži a potom býva pár dní sama v komore v dome rodičov. Skrotne, bojí sa, že muž ju nemá rád a nepríde k nej, ale Paľo sa k nej presťahuje do rodičovského domu a po roku postaví dom. Paľo sa mení, je pracovitejší, aktívnejší...

**Anča-zmija** – jediná sestra Ťapákovcov, má 30 rokov, žena s krásnou tvárou, ale chorými nohami, nechodiaca, kalika, trpí na lámku. Reuma jej degenerovala dolné končatiny, najtragickejšia postava v slov. literatúre

- ani vo sne nemôže pomyslieť na lásku a predsa jej jedinou prácou je vyšívanie čepcov pre nevesty

- ***vonkajšia charakteristika***– navonok drsná, zlá žena, ktorá nesúhlasí s názormi Ili-

Kráľovnej

- ***vnútorná charakteristika***– citlivá, pripúšťa, keby bola zdravá – bola by taká istá ako Iľa – Kráľovná

Vie nádherne vyšívať, zarobí na seba, nemusia ju bratia živiť. Vyšíva dlho do noci pri sviečke, aby nepálila petrolej v spoločnej lampe.

Nevie sa zmieriť, že v detskom veku ochorela na lámku (reuma). Rodičia ju vodili po lekároch, čo nebolo zvykom – ale bola jediné dievča v rodine. Otec Jana Fuzákovie posmešne radil, aby ju pribili na dosku, že sa jej telo narovná. Miluje platonicky Jana Fuzákovie, ktorý sa oženil so škaredou ženou. Tají svoju lásku a trpí ňou. Vie, že keby sa aj niekto do nej zamiloval, hanbil by sa prejaviť svoju lásku. Napriek svojmu osudu nedopraje najmladšiemu bratovi Mišovi, aby si zobral pred vojenčinou dievča, ktoré má rád – podľa nej je nerobotná, nevážna. Stará sa do každého, ale najviac ju dráždi švagriná Iľa – zdravá, hrdá, vzdelaná žena – ona takou nikdy nebude. Anča nechce, aby ich rodina žila inak ako generácie pred nimi. Stále pripomína, ako to bolo predtým, koľkí ľudia bývali v ich dome a pod. Hnevá sa na celý svet a na každého.

Táto postava zostáva nezmenená, nevyvíja sa – rovnako trpí, závidí, soptí a zlorečí na začiatku i na konci diela.

Rodina Ťapákovcov žije patriarchálnym spôsobom v dome, v ktorom žili ich predkovia. Je ich 16 (rodičia sú mŕtvi – otec zomrel dávno, matka zomrela minulú zimu) a nedajú sa vyrušiť zo svojho lenivého života. Sú so všetkým spokojní, mrzí ich len, že v dome nie je poriadna gazdiná. Najstaršia nevesta Iľa, ktorú pre jej povýšenosť nazývajú kráľovnou, sa síce cíti byť gazdinou, ale ostatné švagriné ju neuznávajú lebo sa im nepáči, že im drží kázeň pre každú maličkosť, nič jej však nepovedia. Ozýva sa len sestra Anča, ktorú nazývajú zmijou pre jej ostrý jazyk a studené srdce. Je síce pekná v tvári, ale lámka jej pokrivila nohy. Nemôže chodiť, vláči sa po dome iba na dlaniach a kolenách. Je veľmi citlivá, ale uštipačná. Iľa je v dome nespokojná, chce zrušiť staré zvyky, ktoré sú u nich odjakživa zavedené. Preto požiada svojho muža Paľa, aby sa oddelili od bratov a postavili si dom. Vyhráža sa mu, že ak tak nespraví, odíde. Paľo však neberie jej reči vážne. Anča vyšíva svadobné čepce, ale sama nikdy taký nosiť nebude, lebo vie, že sa nevydá. Svojou pracovitosťou sa odlišuje od ostatných, ale z trucu chce, aby všetko ostalo pri starom. Iľa odchádza do služby k pani rechtorke. Paľo nie je doma a všetci čakajú, čo urobí, keď sa vráti. On po návrate nezačne konať, až keď mu sused povie, že okolo školy sa poneviera nápadník, tak ide za ženou. Iľa sa nenechá prehovoriť. Zavolá si ju notár. Oznámi jej, že nemôže vykonávať dve služby: slúžiť u rechtora a byť babicou. Preto si zbalí veci a ide bývať k rodičom. Paľo príde o týždeň za ňou a na jeseň postaví aj dom.

Teraz je Iľa šťastná a celá rodina je spokojná, hoci sa dusia v jednej izbe naďalej štrnásti. Nikoho nič neomína.

**Martin Kukučín - Neprebudený** – psychologická novela

- jedna z najtragickejších próz slovenskej literatúry

- Kukučín tu s hlboko ľudským pochopením zobrazil myšlienky a city duševne zaostalého dedinského pastiera husí Ondráša Machuľu

- v Ondrášovi Machuľovi priniesol Kukučín do slovenskej literatúry celkom nový typ hrdinu z periférie dedinského života

Ondráš, dedinský pastier husí, i keď mal už 20 rokov, má dušu naivného, bezbranného dieťaťa, nevie rozlíšiť sen od skutočnosti, chce sa iba hrať a snívať o princeznách a zámkoch. Ondráš je nielen duševne zaostalý, „neprebudený“, ale má i znetvorenú tvár a zmrzačené telo. Aj preto jeho otec odišiel z domu – nezniesol pohľad na svojho jediného syna-mrzáka. Ondrášova matka sa čoskoro utrápila na smrť. Po matkinej smrti býval Ondráš u svojej tety (volá ju „totka“).

Zuzka Bežanovie, najbohatšie dievča v dedine, sa má onedlho vydať za Jana Dúbravovie. Práve sa pre niečo pohnevala so svojím ženíchom a vtedy jej príde do cesty Ondráš. Ľahkovážna Zuzka sa chce na niekom vyvŕšiť a zvýšiť si trochu sebavedomie – zahrá Ondrášovi divadlo a sľúbi mu, že sa za neho vydá. Ondráš verí, že krásavica Zuzka sa chce stať jeho ženou, a začne sa vážne chystať na sobáš. Jeho komické prípravy sú spočiatku každému na smiech, situácia sa však stáva stále vážnejšou a tragickejšou.

Zuzka sa rozhodne urýchliť svoj sobáš s Janom Dúbravovie. Ondrášovi už vtedy nikto nevládal povedať pravdu. Veril, že u Bežanov sa chystajú na Zuzkinu svadbu s ním. V deň svadby ho teta musí zatvoriť do komory, aby sa nedostal do kostola a do domu Bežanovcov. Ondrášovi sa však podarí sekerou rozbiť závoru, a tak sa predsa dostane na svadbu. Keď vojde do miestnosti, práve vrcholí svadobná zábava. Ondráš si najskôr myslí, že Zuzka sa preto vydala za iného, lebo on neprišiel. Keď však vidí, aká je šťastná, pochopí, že Zuzka miluje v skutočnosti Jana a s ním sa iba zahrávala. Ondráš nevydrží takú veľkú bolesť a zošalie. Vtedy sa roznesie po dome správa, že u Bežanov horí šopa. Svadobčania nájdu pri šope zmäteného Ondráša a v presvedčení, že to on podpálil z pomsty šopu, priviažu ho k plotu. Odviaže ho Zuzka, ktorá si až teraz uvedomí, čo spôsobila. Poviedka sa blíži k tragickému koncu. Ondráš si všimne, že horí aj maštaľ, kde boli husi. Vrhne sa do plameňov, aby ich zachránil. A práve vtedy spadne prepálená povala na maštali a pochová Ondráša aj jeho najmilšiu hus, ktorú držal v náručí.

***Peter a Lucia (Romain Rolland)***

Dielo o tragickej láske dvoch mladých ľudí na pozadí udalostí 1. svetovej vojny. Rozpad mravných ideálov a spoločenských princípov prináša vo vedomí mladých ľudí dezilúziu, pocit rozvratu a bezvýchodiskovosti, na ktorú by mohla byť liekom láska. Vojna prvýkrát zasahuje do života miliónov civilistov.

Dielo po prvý raz vo svetovej literatúre prináša pacifistický názor na vojnu.

**Autor**

**Romaine Rolland** (1866 – 1944), študoval históriu, pôsobil ako profesor dejín hudby na Sorbonne.

Nezúčastnil sa na 1. svetovej vojne, nesúhlasí s vojnou a zabíjaním, je pacifistom a zástancom riešenia sporov nenásilnou cestou, zastáva duchovnú nezávislosť, dobrovoľne emigruje do Švajčiarska, za čo si vyslúžil pomenovanie vlastizradcu.

Patrí do francúzskej realistickej literatúry, je nositeľom Nobelovej ceny za literatúru z roku 1915.

Obohatil svetovú literatúru o žáner román – rieka (rozsiahly román s mnohými epizódami Ján Krištof), o malý (komorný) román, o sériu divadelných hier z francúzskych dejín.

**Útvar**

Malý (komorný) román, podľa niektorých literárnych teoretikov novela.

**Kompozícia**

Román má jednoduchú dejovú líniu s niekoľkými odbočeniami (Petrova rodina, Luciina rodina). Nie je členený na samostatné kapitoly, ale skladá sa so siedmich graficky oddelených častí.

Dej sa odohráva v krátkom čase: od **30. 1. 1918** (streda večer) do Veľkého piatku **29. 3. 1918**. Je rámcovaný obrazom smrti a utrpenia na začiatku (spoznajú sa v metre, kam v zmätku vbiehajú aj zranení ľudia, pretože bombardujú Paríž) aj na konci (tragická smrť dvojice pri bombardovaní Paríža).

Dejovú líniu spomaľujú autorove úvahy (napr. o svetských a náboženských dogmách, o obeti, krviprelievaní atď.)

**Postavy**

***Peter Aubier***, má osemnásť rokov, spolu so spolužiakmi dostal povolávací rozkaz, o pol roka má ísť na front.

Pochádza zo zámožnej meštianskej rodiny, otec je úradník. Má jedného brata Filipa, ktorý už narukoval. Jeho otec patrí k tým Francúzom, ktorí povinnosti voči štátu a vlasti kladú na prvé miesto v živote. Je poslušným štátnym zamestnancom, nikdy by sa nepostavil do opozície voči štátnej moci. Bol dobrým republikánom tak, ako jeho žena bola dobrou kresťankou. Neprekážalo jej, že kňazi celej Európy pripájajú svoje modlitby za víťazstvo národných armád, a teda za ničenie a zabíjanie ľudí v nepriateľských armádach.

Rodičia zbožňovali svoje deti, ale pokladali by si za česť, keby o ne prišli pri obrane vlasti. Napriek rodičovskej láske atmosféra v rodine je oficiálna, bez dôvernosti. Peter sa neopováži hovoriť o svojich pocitoch a pochybnostiach alebo strachu – v tejto rodine sa to nepatrí.

Peter má vrúcny vzťah k bratovi Filipovi. Bol pre neho autoritou, bol starší (mal dvadsať rokov), postavou robustnejší. Štúdiá musel po vypuknutí vojny prerušiť. Na front išiel ako nadšený vlastenec.

Dvakrát sa dostal na dovolenku, ale každý raz prichádzal triezvejší a bez vlasteneckého horlenia. Stratil ilúzie o vojne a svete a hanbil sa, že ich mal. Na Petrove otázky reagoval bez nadšenia a pri druhej dovolenke Peter sa prestal pýtať. Nerozumel, čo sa medzi ním a bratom zmenilo. Obidvaja bratia majú svoje trápenie, ale nenájdu už cestu k dôvernosti, ktorá bola medzi nimi pred vojnou. Pre Petra to bolo o to bolestnejšie, že bol mladší a nemal blízkeho priateľa. Filip zbadal v meste svojho mladšieho brata s dievčaťom a bol by dal čokoľvek na svete, keby aspoň túto dvojicu uchránil pred sklamaním a nešťastím.

Peter v zmätku vojnových rokov čaká na lásku, cíti, že tade vedie cesta z dezilúzie a citovej samoty.

Do Lucie sa zaľúbi s úprimnosťou a prudkosťou svojho veku.

***Lucia***, pochádzala z Tourainska. Jej matka sa zaľúbila do učiteľa z gazdovského rodu, ale zámožná meštianska rodina ho nechcela prijať za zaťa. Po dosiahnutí plnoletosti sa Luciina matka napriek nevôli rodičov vydá a rodičia prerušia s ňou styky. Luciin otec ochorel a matka ťažko pracovala, aby vyživila muža a dcéru. Počas vojny pracuje vo fabrike na zbrane. Rodičia jej nikdy neodpustili, dcéra by si musela priznať chybu a požiadať o odpustenie.

Lucia bola citovo závislá na matke a nevie sa zmieriť s tým, že matka sa hlási o právo na svoj vlastný život – má priateľa, s ktorým čaká dieťa. Navyše ani nevie, či sa za otca svojho dieťaťa vydá… Lucia to pociťuje ako zradu.

Je veľmi nežná, milujúca, zdá sa jej, že všetko a všetkých na svete ľúbi a všetci ľúbia ju.

Chce matke uľahčiť starosť o jej výživu, je výtvarne nadaná, ale pre nedostatok financií nemôže študovať.

Zarába si odkresľovaním obrazov slávnych maliarov, obrázky predáva v malých pokútnych obchodíkoch.

Nemá rešpekt voči menám ani osobnostiam, obkreslí obraz takými farbičkami, aké má, nedodržuje farby na predlohe.

**Dej a ukážky**

Peter sa vezie v nabitom vozni parížskeho metra. Napriek tomu, že je mladý, jeho srdce je preplnené zúfalstvom. Nežije v šťastnej dobe, je vojna.

*Ponoril sa do temnoty s rútiácim vlakom a zatvoril oči…*

*Keď ich opäť otvoril – niekoľko krokov od neho, oddelené dvoma cudzími telami, stálo dievča, ktoré práve pristúpilo do podzemnej železnice. Sprvu videl jej jemný profil pod tieňom klobúka, plavú kučeru na trocha pochudnutom líci, svetlo vrhnuté na ľúbeznej lícnej kosti, jemnú líniu nosa a zošpúlenej pery a pootvorené ústa, ktoré sa ešte chveli od náhlivej chôdze.*

*Nedívala sa na neho. Ba ešte ani nevedela, že je na svete. A jednako bola v ňom! Držal jej nemý a stúlený obraz v náručí a neodvažoval sa dýchať, aby ju dychom neodvanul…*

Na nasledujúcej stanici nastane panika, do metra sa hrnú ľudia z námestí a ulíc Paríža, počuť výbuchy bômb, zranený, krvácajúci muž sa skotúľa po schodoch metra.

*Vo vozni výkriky hrôzy: „Nemci bombardujú Paríž…!"*

*Vo všeobecnom vzrušení, ktoré zlialo tieto natlačené telá v jedinú masu, Petrova ruka chytila akúsi ruku, ktorá sa ho ľahko dotýkala. A keď zdvihol oči, videl, že je to Ona.*

*Vôbec sa mu nevymanila. Na stisk jeho prstov odpovedali prsty vzrušene, trocha kŕčovite zovreté a potom zostali v jeho dlani, mäkké, horúce, nehybné.*

Nepovedia si ani slova a o dve stanice dievčina vystúpila, Petrovi neskoro napadlo, aby išiel za ňou.

V Petrovom živote bolo všetko také ako pred pár dňami, nič sa nezmenilo a predsa pocit ničoty a zúfalstva zmizol. Dostal opäť chuť do života a hlavne radosť zo života. Spomína na dievča a takmer si nevie v spomienkach vybaviť črty jej tváre. Aj keby ju nikdy viac nestretol, Petrovi stačí pocit, že ona existuje.

Jedného dňa, keď prechádzal Seinským nábrežím, ju stretol. Bol na toto stretnutie taký nepripravený, že nestihol zareagovať, obaja sa od prekvapenia začervenali a dievčina zmizla v dave. Stretne ju ešte raz v Luxembursky záhrade.

*Kráčal s pohľadom upretým na zem; a náhle sťaby oňho mäkko zavadil krídlami letiaci holub, mal pocit, že vôkol neho preletel úsmev. Obrátil sa a uzrel, že práve prešiel okolo nej. A priam v tej chvíli aj ona idúcky obrátila k nemu hlavu a s úsmevom na neho pozrela.*

Jedia spolu Petrov olovrant, hovoria o Luciiných kresbách a sú šťastní:

*Ked prišli domov, pozreli sa do zrkadla na neba, ako pozeráme na priateľa, s očami plnými lásky. A hovorili si: „Jeho pohľad, jej pohľad spočinul na tebe."*

Majú to, čo nemali pred pár dňami – zajtrajšok. Stretávajú sa častejšie. Peter je zhrozený, že Luciina matka ako žena musí pracovať v továrni na zbrane, ktorými sa zabíja. Hovorí o svojich plánoch, Lucia nečaká od života vela:

*– Chcela by som…(zaváhala). Chcela by som aspoň trochu šťastia…*

*(Boli teraz celkom blízko seba.)*

*Pokračovala:*

*– Je to azda priveľa, čo žiadam…? Často mi hovorili, že je to sebecké; a ja sama si niekedy hovorím: „Na čo má vlastne človek právo…? Keď tak vôkol seba vidím toľko biedy, toľko útrap, človek sa naozaj neodvažuje dožadovať niečoho… No moje srdce jednak sa dožaduje a volá: „Áno, mám právo, mám právo na trochu, na byľku šťastia…"*

Ich vzťah sa prehlbuje a zalúbenosť je čoraz intenzívnejšia:

*– Ó, moje drahé telo! Ó, moje srdce! Chcel by som držať vaše nôžky v dlaniach, na pery by ich pritisol, od samej lásky chcel by som vás celú zjesť.*

*Nepohla sa, no aj ona náhle hlasom priam takým vrúcnym a tichým ako Peter vzrušene riekla:*

*– Vy blázonko! Blázonko…! Mlčte..! Prosím vás pekne…*

*Nejaký starší pán pomaly prešiel okolo nich. Cítili, ako sa im telá rozplývajú nehou…*

Olovrantovali každý deň pri fontáne, ale nastalo zlé počasie. Peter už ráno vyčkával pri elekričke Luciu a odprevádzal ju na jej pochôdzkach po meste. Hrozilo, že sa nebudú môcť tak často vídať. Raz sa Lucia Petra opýtala:

*– Aj vy musíte ta ísť?*

*Hneď pochopil, čo myslí, lebo jeho duch uberal sa v chrámovej tíšine tou istou temnou stopou.*

*– Áno, – riekol. – Ale radšej nehovorme o tom.*

*– Len toto ešte: povedzle mi, kedy?*

*Odvetil jej:*

*– O pol roka.*

Zhodnú sa na tom, že nebudú na Petrov odchod na vojnu myslieť.

Peter na jednej prechádzke zbadal, ako Lucia obdivuje vysoké šnurovacie topánky, myslí si, že sú určené pre bohatšie ako ona. Peter ich chce kúpiť, ale Lucia sa zdráha topánky prijať, hoci sú priatelia. Nakoniec urobia obchod, Peter si u nej objedná portrét. Nemá žiadnu fotografiu, ktorú by mohla odkresliť, a preto sa dohodnú, že Peter príde za Luciou domov (matka je doobeda v práci).

Peter prichádza na perifériu za predmestím Malakov. Lucia veľa rozpráva, aby prekryla rozpaky. Rozprávala mu o rodine, o histórii manželstva svojich rodičov, Peter je namrzený na zaťatosť a predsudky meštianskej rodiny, ktorá nepomohla ani vnučke, hoci žila so svojou matkou v biede.

*V mysli Peter smutne zabočil k svojim rodičom a k sebe. Mlčal. Oblačné tably sa chveli ďalekou kanonádou a Peter, mysliac na tých, čo práve umierali, trpko riekol:*

*– A toto je tiež ich dielo.*

*Áno, zachrípnutý štekot kanónov kdesi v diaľke, svetová vojna, tá strašná katastrofa – vyprahnutosť srdca a neľudskosť toho márnomyseľného a obmedzeného meštiactva mala v tom veľkú časť zodpovednosti. A teraz (bolo to spravodlivé) odpútaná obluda sa už nezastaví, kým nezožerie aj samo toto meštiactvo.*

Peter si myslí, že matka a dcéra sa musia mať veľmi rady, bývajú na samote, vedľa nich býva iba starý handrár so psom. Mali sa rady, ale čosi sa zmenilo:

*– Nevedno, čo sa to deje už štyri roky. Všetci sa zmenili.*

*– Clicete povedať, že aj vaše matka alebo vy ste sa zmenili.*

*– Všetci, – opakovala Lucia.*

*– V čom?*

*– Nemožno to povedať. No cítiť, že všade, medzi známymi i v rodinách, vzájomné vzťahy už nie sú také ako kedysi. Nie ste si už istý ničím, ráno si poviete: „Čoho sa len dožijem do večera? Poznám to ešte?"*

*Žijete ako na plávajúcej doske, ktorá môže každú chvíľu stroskotať.*

Rozprávali sa, kým sa nezotmelo, Peter vyšiel z domu a v okne uvidel tvár Lucie:

*Vrátil sa k obloku a pritisol pery na sklo. Ich pery sa bozkali cez sklenú tabuľu. Potom Lucia cúvla do tmy izby a záclona spadla.*

Boli takí zaujatí láskou, že nesledovali, čo sa deje vo svete alebo okolo nich. Počas náletu uprostred noci si Peter zapchával uši, odmietal myslieť na vojnu:

*Vojna? Áno, viem, viem. Je tam? Nech počká…! A vojna čakala trpezlivo pri dverách. Vedela, že príde rad aj na ňu. On to tiež vedel, a preto sa nehanbil za svoje sebectvo. Vlna smrti ho čoskoro uchváti. Nemal k nej nijaké povinnosti vopred.*

*… A keď tá chvíľa príde? – Možno, že nepríde! Zázrak…? – Prečo nie…?*

Ešte menej na vojnu myslela Lucia. Filip prišiel na dovolenku, Peter už nevisel na každom jeho slove, vyzeral úplne inak, raz ho zazrel s Luciou na ulici a porozumie všetkým zmenám. Nechce Petrovi pripomínať, že o chvíľu sa jeho šťastie skončí, no pri rozlúčke sa nezdrží a vyjadrí lútosť, že na fronte o chvíľu budú potrebovať aj jeho. Peter odpovie, že až tam bude, nebude zabíjať.

Luciina matka raz do týždňa spávala u svojej priateľky, Peter a Lucia mali voľný večer. Keď sa vracali z mesta, neďaleko nich vybuchla bomba, Lucia pocíti strach zo smrti.

*– Lucia, však ma nenecháš odísť z tohto života, prv než…?*

*– Ó, Bože! – riekla Lucia, stískajúc mu ruku. – Pomyslenie na to by bolo horšie ako smrť!*

*– Ty moja láska! – riekli si obaja.*

*– Znovu sa zastavili.*

*– Kedy budem tvojim? – spýtal sa Peter.*

*(Nebol by sa opovážil spýtať: „Kedu budeš mojou?")*

*Lucia si to všimla a dojalo ju to.*

*– Drahý môj, – odvetila mu..:– Čoskoro! Nesúr! Netúžiš po tom väčšmi ako ja…! Zostaňme ešte nejaký čas takto… je to krásne…! Ešte tento mesiac, už do konca…!*

*– Do Veľkej noci? – spýtal sa.*

*(Veľká noc bola tohto roku posledného marca.)*

*– Áno, do Vzkriesenia.*

Blížila sa Kvetná nedeľa, Nemci zosilňovali tlak na Paríž. Peter a Lucia si vyjdú do lesa. Lucia sa s plačom zdôverí, že jej matka čaká diéta. Myslia spoločne na niečo, čo nahlas nevyslovia: *„Ešte šťastie, že čoskoro umrieme…! Najhroznejšie by bolo stať sa takými, ako sú tí ľudia, ktorí sú pyšní, že sú ľuďmi, že ničia, prznia…"*

Peter sa stretne so svojimi priateľmi. Jaeques, židovský chlapec náruživej povahy, bol najzanietenejší za vojnu; Antoine, pohodlný meštiansky chlapec, pôjde s prúdom, nechce sa mu byt iným; Bernard, z bohatej republikánskej rodiny, bol ultrarevolučný, nenávidel vojnu. Claude, štipendista, je zahľadený do seba a iní ho nezaujímajú.

Na Zelený Štvrtok pršalo, boli každú chvíľu spolu. Ak nemali kam ísť, sedeli na múriku pri sebe i v daždi.

Cítia k sebe lásku, ktorá ich svojou silou prekvapuje, nevedia vypovedať jeden druhému, prečo sa milujú. Ešte dva dni a je Veľkonočná nedeľa – deň, keď si budú patriť. Dohodnú sa, že na Veľký piatok zájdu do Chrámu sv. Gerváza, aby si vypočuli krásnu hudbu.

Keď vstupovali do chrámu, Lucia zbadala malé rusovlasé dievčatko, ktoré vyzeralo ako anjelik. Upozornila Petra na milú tvár, dievčatko sa k nej obrátilo, ale jeho pohlad smreroval nad hlavu Lucie. Videla tam niečo prekvapujúce, pretože: *… dieťa, zakrývajúc si tvár rukami, zmizlo.*

*Peter a Lucia, dvaja mladí pohania, držali sa za ruky pred svojím veľkým Priateľom v chráme ponorenom do smútku. A obidvaja súčasne tíško šeptali:*

*– Ty veľký náš priateľ, pred tvojou tvárou si ho beriem, pred tvojou tvárou si ju beriem. Spoj nás! Vidíš naše srdcia.*

Lucia zrazu opát zbadala rusovlasé dievčatko. Zdalo sa jej, že tú tvár už videla minulej noci vo sne.

*Stisk prstov im pripomenul, že sa vznášajú vedno.*

*– V tej chvíli Lucia, celkom užasnutá, uzrela v červenom a zlatistom chrámovom obloku kaplnky usmievajúcu sa tvár onoho rusovlasého dievčatka z chrámových schodov.*

*A v tej istej chvíli rušil sa mohutný pilier, o ktorý sa opierali, a cely kostol sa otriasol v základoch.*

*Materinským pohybom si z celej sily pritisla drahú hlavu do tona, sklonila sa nad neho, ústa pritisnúc na jeho šiju, takže boli k sebe celkom pritúlení.*

*A vtom sa zrazu na nich zrútil mohutný pilier.*

**Forma**

R. Rolland využíva formálne postupy realistickej literatúry aj pri spracovaní nanajvýš modernej témy – 1. svetovej vojny.

Veľmi silná je funkcia rozprávača (v **3. os. sg.**), ktorý je všadeprítomný, vševysvetlujúci, čo súčasnému čitateľovi v niektorých častiach románu môže prekážať. Rozprávač za postavy uvažuje o vojne, o láske atď.

**Uvahových častí** je oveľa viac ako v bežnom realistickom románe. Niektoré úvahy majú brilantnú formu, nehľadiac na hlboký a humanistický zmysel. V ukážke úvahy zo str. 17 nájdeme sériu otázok, ktoré text zneistievajú, a teda zosubjektivizujú; umelecké prostriedky (***epiteton****– obludná reťaz;****prirovnanie****– dorážajúcich na seba sťa tupé barany;****metaforu****– život žije z jeho smrti;****personifikáciu****– každé ohnivko saje životnú šťavu;****opakovacie umelecké prostriedky*** – opakovanie slova *načo* na začiatku vety = **anafora**; ***pestrú modalitu vety*** – veľa otázok a zvolaní).

*Nič nie je trpieť, nič nie je umierať, ak vidíte zmysel toho všetkého. Obeť je slastná, ak chápete, prečo ste obetovaní. Lež akože môže dorastajúci mladík chápať svet a jeho rozbroje? Čo ho môže, ak je úprimný a zdravý, zaujímať tej hroznej masakry národov, dorážajúcich na seba sťa tupé barany nad priepasťou, do ktorej sa napokon všetci zrútia? Veď cesta bola dosť široká pre všetkých! Prečo teda tá besná túžba zničiť seba samého? Načo tie pyšné vlasti, tie lúpežné štáty, tie národy vychované vraždiť ako z nejakej povinnosti? A načo to krviprelievanie všade medzi ľuďmi? Ten svet, v ktorom zožiera druh druha? Prečo život vyzerá ako nekonečná reťaz, obludná a príšerná, ktorej každé ohnivko besne sa zatína do susedovej šije, živí sa z jeho tela, saje životnú šťavu z jeho bolesti a žije z jeho smrti? Načo ten boj a načo tá bolesť? Načo smrť? Načo život? Načo? Prečo…?*

Ozvláštnením realistickej metódy je aj motív rusovlasého dievčatka, ktoré vidí nad hlavami zaľúbencov smrť prv, než skutočne príde. Istá dávka fatality, dopredu tušeného zlého konca, sprevádza lásku mladých ľudí od začiatku.

Nejedného čitateľa prekvapí, že v diele je málo klasických dialógov, prevažujú pasáže s rozprávaním, opisom a úvahou.

Modalita vety hlavne v dialógoch je pestrá (veľa opytovacích a zvolacích viet), vety sú často nedopovedané:

*– Vy lakotník…! A čo ešte?*

*– Len sa hanbím, viete… nie je zabalená.*

*– Sem s ňou, sem s ňou…! Veď je vojna!*

*– Pozrite sa na mňa…! Na Čo sa to tam dívate?*

Giovanni **BOCCACCIO** (*bokačo*)

**-** zakladateľ renesančnej prózy

* zbierka noviel **Dekameron** (gr. deka = 10, hemera = deň, 100 noviel, ktoré si vyrozpráva 10 mladých ľudí počas 10 dní, keď unikajú z Florencie pred morovou epidémiou)
* charakter príbehov je rôzny – komický, veselý, tragický či tragikomický. Vystupujú v nich hrdinovia z rôznych vrstiev. Príbehy sú zakončené ponaučením. Autor kritizuje pokrytectvo, hlúposť, tmárstvo, do popredia stavia lásku k žene a k životu.
* revolučná premena – **láska** = **vrúcna potreba človeka**, hlavný zdroj ľudskej radosti i trápenia – hybná sila života (zobrazenie ženskej príťažlivosti)
* Boh nenadelil ľuďom len bremeno, ale aj radosti života
* humorne ladené (často eroticky podfarbené) príbehy (o prefíkaných ženách, klamaných mužoch, ale aj o múdrosti, hlúposti, pokrytectve, chamtivosti či ľudskej prefíkanosti) budujúce na anekdotickom základe a prekvapujúcej pointe
* novely skrývajú aj morálne ponaučenie a kritický prvok – pranierovanie neduhov

6.**OTÁZKA**

**Epos** – veľká epická forma, ktorá od čias vzniku najstarších poznaných eposov prekonala veľké zmeny. Ako žánrovú formu epiky ho ani nemožno charakterizovať vo všeobecnosti, pretože eposy jednotlivých vývinových etáp sa od seba podstatne odlišujú.  
**Hrdinský (bohatiersky) epos** – reprezentanti európskeho hrdinského eposu sú starogrécke Ilias a Odysea. Pripisujú sa slepému básnikovi Homérovi (homérské eposy) – 9. stor. pred n.l.  
**Homérsky epos** vznikol z menších veršovaných povestí ľudového pôvodu. Starogrécky epos predpokladal poslucháča, nie čitateľa. Bol umením verejným. Prednášali ho osobitní prednášatelia (rapsódovia) pre veľké zhromaždenie ľudí. Kvitol v čase mytologického náhľadu na svet, v čase, keď verejné a súkromné záujmy človeka tvorili jednotu. Rozpráva o významných udalostiach, ktoré mali význam pre život celého národa. Hlavná dejová línia sa sústreďuje okolo hlavného hrdinu – vyznačuje sa mimoriadnymi vlastnosťami, koná mimoriadne činy. Na vývin udalostí v epose pôsobia bohovia – zasahujú do deja, majú zásluhu na jeho náhlych zvratoch. Vedľa hlavnej dejovej línie sa nachádza obšírne odbočenie od hlavného deja, dôkladných opisov prostredia, bitiek, súbojov, predmetov i postáv.

Zdržuje sa nimi hlavný dej. Vzniká epická šírka.  
Epická šírka sa odráža i v štýle: podrobné opisy, rozsiahle epizódy, doširoka rozvinuté (homérske) prirovnania.

Znaky:

1. propozícia = krátke naznačenie deja

2. invokácia = vzývanie múz alebo bohov

3. in medias res – vstup priamo do deja

4. enumerácia = predstavovanie bojovníkov, resp. postáv

5. opis boja, predovšetkým opis hlavnej bitky

6. zásah bohov do deja

7. ovplyvnenie udalosti zázračnými prvkami bez zásahu bohov

8. epizódy = opis vedľajších udalostí

9. peronácia = záver, zakončenie príbehu s dôrazom na poučenie

**Historický epos** – čerpá námety z histórie. Na rozdiel od bohatierskeho eposu, ktorý tematicky čerpal zo starých povestí a mytológie, historický epos vychádza zo skutočných dejinných udalostí. Umeleckou výstavbou sa môže odlišovať viac alebo menej podľa toho, v akej dobe, na akom stupni literárneho vývinu vznikol. Obdobie renesancie a klasicizmu sa snažilo zachovať čistotu antických epických postupov. ( U nás Ján Hollý v historických eposoch Svätopluk,Sláv.)   
**Idylický epos** – sa tematicky viaže na udalosti z dedinského života, ktorý je blízky prírode. Pozadím deja sú často významné historické udalosti.

**Komický epos** – vznikol parodovaním vážneho, napr. hrdinského eposu. Stavebné a štylistické prostriedky eposu sa využili na vyrozprávanie nízkeho, bezvýznamného deja. Vznikol v antickej gréckej literatúre (Batrachomyomachia – Žabomyšia vojna). Je paródiou na homérske eposy.  
**Zvierací epos** – je meštianskou paralelou rytierskeho eposu. Jeho hrdinami sú zvieratá. Vznikal v stredoveku zo starších literárnych i ľudových rozprávaní o zvieratách.

**Duchovný epos** - čerpal námety z Biblie a svojím obsahom slúžil potrebám náboženstva. Často sa však stával prostriedkom na vyslovenie aktuálnych dobových názorov. Najznámejší duchovný epos je Stratený raj od Johna Miltona. Zo slovenskej napr.: sem patrí Ján Hollý Cyrillo-Metodiáda.  
**Moderný (reflexívny) epos** – epické skladby od čias romantizmu. Nastal rozpad pôvodnej epickosti, pretože sa rozdvojuje aj ľudská osobnosť na človeka verejného a súkromného. Umelecká literatúra si začína všímať osobné práva človeka, ktoré sa často dostávajú do rozporu so záujmami všeobecnými (spoločenskými, národnými a pod.) Zobrazovaniu osobných zážitkov zodpovedajú viac postupy lyrické ako epické. Epická tradícia však v literatúre žije aj naďalej, avšak preberá, vstrebáva do seba lyrické prvky. Vznikajú lyrickoepické básnické diela. Moderný epos obdobia romantizmu sa nazýva lyrickoepickou básnickou poviedkou. Prvým tvorcom v európskej literatúre je anglický básnik Byron – Childe Haroldova púť- ovplyvnil celú európsku literatúru. Z ruskej literatúry je známy : Puškinov Eugen Onegin, z poľskej Miczkiewiczov Pán Tadeáš, v českej literatúre reprezentuje Máchov Máj, v slovenskej Bottova Smrť Jánošíkova, Sládkovičov Detvan. Názvom moderný možno označiť i básnické diela nasledujúcich epôch, ktoré sa pôvodnému eposu podobajú už iba svojím veľkým rozsahom, napr.: Hviezdoslavove diela Hájnikova žena, Ežo Vlkolinský, Gábor Vlkolinský, Vajanského Herodes. Najcharakteristickejším znakom je, že čerpá námety zo života spoločnosti, umelecky stvárňuje najzákladnejšie problémy doby a epický dej je často prerušovaný opisom duševných stavov zobrazovaných hrdinov, opismi prírody a rozsiahlymi úvahami autora.

**SUMERSKÁ LITERATÚRA**

**najstaršia dochovaná literatúra**. Najvýznamnejšia a zároveň najstaršia pamiatka je

**EPOS O GILGAMEŠOVI**

zachoval sa na hlinených tabuľkách a je písaný klinovým písmom, dnes poznáme 4 verzie tohto eposu.

**Charakteristika žánru**: **monumentálny hrdinský epos**, v ktorom vystupujú hrdinovia a bohovia, pričom tí žijú, konajú a cítia ako pozemskí ľudia.

**Gilgameš** bol panovníkom sumerského mesta **Uruk** – vládol 26 rokov. Bol z väčšej časti boh a z menšej človekom

V epose vystupuje **najprv ako krutý panovník**- nútil obyvateľov mesta pracovať na hradbách mesta bez ohľadu na ich pocity. Uruckí obyvatelia sa sťažujú bohom a prosia ich o pomoc. Bohovia ich prosby vyslyšia a vytvoria **Enkidua**, **polodivého človeka**, veľmi silného, ukrutného, vzbudzujúceho strach. **Úlohou Enkidua je potrestať Gilgameša**. Ich vzájomné stretnutie sa skončí nerozhodne, obaja sú rovnako silní. Nakoniec sa stanú priateľmi. Neskôr prežívajú spoločné dobrodružstvá.

Keď Gilgameš urazí bohyňu Ištar, tá sa rozhodne, že sa mu pomstí. Zošle na Zem nebeského býka, ktorého Gilgameš s Enkiduom zabijú, ale **Enkidu umiera. V momente jeho smrti si Gilgameš uvedomí svoju smrteľnosť.** Od veštca, ktorý prežil potopu sveta, sa dozvie, že musí získať **bylinku nesmrteľnosti**, ale nesmie zaspať( spánok je sestra smrti). Nakoniec zlyhá. Keď sa mu podarí bylinku nájsť, od únavy zaspí a odtrhnutú bylinku mu zožerie had. **Vráti sado Uruku** a **znovu vládne ako kráľ** – **je spravodlivý, láskavý, a takým zostane aj v pamäti ľudu.** Nakoniec sa do dejín zapísal ako vládca, ktorý dal opevniť Uruk.

**IDEA: Nesmrteľnosť človeka spočíva v jeho činoch.**

*„Kam bežíš, Gilgameš?*

*Život, ktorý hľadáš, nenájdeš!*

*Keď veľkí bohovia stvorili ľudstvo,*

*určili ľudstvu lós smrti,*

*život však do svojich rúk si vzali*.“

**HOMÉR**

Bol považovaný za najväčšieho gréckeho básnika, napriek tomu o jeho živote veľa nevieme. Bol asi slepý, putoval po Grécku, bol rapsód (prednášač, rozprávač z povolania). Je autorom 2 eposov: **Iliada** a **Odysea**, ale dodnes sa vedú spory, či je ich skutočným autorom, či tieto eposy nevytvorili viacerí autori.

**Ilias má cca 16 tisíc veršov. Hovorí o posledných dňoch trójskej vojny (51 dní).** O predchádzajúcich udalostiach sa dozvedáme z početných **retrospektív**. Trójsku vojnu vyvolal **únos** krásnej **Heleny**, ženy sparťanského kráľa Menelaa, ktorý uskutočnil **Paris**, syn trójskeho kráľa.

Samotný dej začína tým, že **Achilleus**, najväčší hrdina gréckeho vojska, (*poloboh, Diov syn, takmer nezraniteľný*) odmietne bojovať, pretože ho urazil vrchný veliteľ g. vojska **Agamemnon**. Grékom sa prestane dariť. **Patrokles**, Achileov priateľ, sa rozhodne, že si oblečie Ach. pancier, čím chce Trójanov oklamať. V boji však zahynie. Nahnevaný Ach. na druhý deň v súboji zabije **Hektora**, najstatočnejšieho obrancu Tróje. Odmietne vydať Trójanom jeho mŕtve telo a zohyzdí ho. Nakoniec však ustúpi prosbe jeho otca – kráľa **Priama** – a v závere eposu sa uskutoční H. pohreb.

O ďalších udalostiach sa dozvedáme z gréckych mýtov – Achilles zomrie, šípom ho trafí Paris z trójskych hradieb (*A. šľacha*) ; neskôr G. mesto dobyjú pomocou lsti, ktorú vymyslel Odyseus – „trójsky kôň“ al. „danajský dar“.

**Do deja zasahujú grécki bohovia**, ktorí podporujú jednu či druhú stranu. Majú ľudské vlastnosti a ich rozhodnutia bývajú aj kruté – napr. Gréci mesto úplne zničili a jeho obyvateľov vyvraždili.

*Podobne vyrazil Hektor a ostrým sa zaháňal mečom.*

*Ale aj Achilleus vyrazil vpred a srdce si divým*

*naplnil srdom, a štítom, tým prekrásne zdobeným dielom,*

*vpredu si zakryl prsia a na hlave neprestaj kýval*

*prilbicou s hrebeňmi štyrmi a na nej viali mu zlaté*

*srsti, čo Héfaistos posplietal v chochole vo veľkom počte*.

**Odysea má cca 12 tisíc veršov, zobrazuje posledných 41 dní putovania hlavnej postavy.**

**Rozpráva príbeh Odysea, itackého kráľa, ktorého potrestal boh mora Poseidón, za trójskeho koňa**. Odyseus 10 rokov blúdi Stredomorím, prežíva neuveriteľné dobrodružstvá ( Sirény, Kyklopovia, nymfa Kalypso)... V itake ho pritom verne čaká jeho žena Penelopa a syn Telemachos. Keď sa O. konečne dostane do Itaky, spolu so synom premôžu dotieravých pytačov P.

Aj tu zasahujú do boja bohovia – Poseidon a Aténa, o predchádzajúcich udalostiach sa dozvedáme z retrospektív.

*Keď však už Kyklópovi do hlavy udrelo víno,*

*vtedy som sa ujal slova a lichotnou rečou som riekol:*

*„Kyklópos, pýtaš sa na moje meno. Nuž ja ti ho teda*

*poviem. A ty mi jak hosťovi daj ten dar, čo si sľúbil.*

*Volám sa Nikto a týmto menom ma volajú stále*

*rodičia, otec a matka, a všetci druhovia moji.“*

*Takto som vravel a človek ten krutý mi zas na to riekol:*

*„Vedz, teda, Nikto, že teba zjem napokon po tvojich druhoch,*

*ostatných skôr. To dostaneš odo mňa miesto daru.*

7.**OTÁZKA**

**PAVOL ORSZÁGH – HVIEZDOSLAV (1849 – 1921)**

- narodil sa vo Vyšnom Kubíne v zemianskej rodine

- študoval na strednej škole v Miškovci a Kežmarku, tu sa naučil po maďarsky a prejavil sa ako talentovaný mladý básnik, využíval dokonca aj nemčinu

- v tomto období ho jeho bývalý učiteľ (Adolf Medzihradský) zoznámil s poéziou Andreja Sládkoviča, to malo vplyv na jeho návrat k slovenčine

- počas štúdia práva v Prešove sa zoznámil s Kolomanom Banšelom a na jar 1871 vydali almanach Napred – prvý spoločný zborník literárnych prác mladej generácie

- pracoval ako advokát v Námestove a v Dolnom Kubíne

- neskôr zanechal advokátsku prax a venoval sa výlučne literárnej tvorbe, rozhodol sa pre básnický pseudonym Hviezdoslav

- jeho tvorbu delíme na lyriku, epiku – krátku, dlhú, drámu

**LYRIKA - básnické zbierky, cykly**

**Básnické prviesenky Jozefa Zbranského** – zbierku venoval A.Sládkovičovi, nadväzujúc na jeho ideový a umelecký odkaz, prihlásil sa k národným tradíciám, osvedčil svoje vlastenectvo

**SONETY** – cyklus 21 básní, autor sa zamýšľa nad záhadami vesmírneho sveta, od zloby a neprávosti pozemského života chce uniknúť do sveta poézie, ale spoznáva, že jeho miesto je na zemi, v strede spoločenských zápasov

**LETOROSTY I.** – v prvom cykle vyslovuje realistický estetický program svojej vlastnej tvorby v básni **Dávam z úprimnosti duše** – naznačuje cieľ tvorby, nenávidí klamstvo, nepravdu, prázdne reči, rozhodne sa písať z úprimnosti duše („mne odporným, čo prírode sa prieči, len pravdy si ctím prostý obličaj“). Báseň **Ó, mládež naša** – vyjadruje posolstvo básnika mládeži, vyzdvihuje u mládeže zápal, prenikavosť pohľadu, jas duše a odvahu, to všetko treba využiť v usilovnej práci, v príprave pre život („Ó, mládež, drž sa verne ideálu!“)

**LETOROSTY II**. – básne druhého cyklu sú poznačené osobným smútkom za stratou blízkych príbuzných, zomrela mu matka, otec, neskôr i brat, zostali dve siroty o ktoré sa básnik staral– báseň **Čierny rok**. Práca je podľa neho trvalá hodnota v živote človeka a stavia ju do protikladu kolobehu života a smrti

**LETOROSTY III.** – básnik prechádza od osobných žiaľov k problémom života slovenského ľudu, k sociálnej lyrike. V básni **Ó, prečo som nie víchrom** – si želá mať ničiacu silu živlov (víchor, more, sopka), aby mohol zmietnúť tých, čo žijú na úkor práce ľudu. Sú tu aj spomienkové básne na matku a otca – **Priadka, Roľník**. V básni **Mňa kedys zvádzal svet, mi hovoriac** – sa básnik priznáva, že cudzie prostredie ho zvádzalo, aby nepísal po slovensky, ale zároveň odsudzuje odrodilstvo, ctí si tých, kt. používajú slovenčinu a odsudzuje tých, čo slovenčinu zatratili

**ŽALMY A HYMNY** – v cykle básní konfrontuje svoje predstavy o živote so skutočným stavom sveta, chce ho meniť pomocou pravdy, krásy a dobra, pociťuje bezvýslednosť vlastného úsilia poznať tajomné cesty osudu

**PRECHÁDZKY JAROM, PRECHÁDZKY LETOM** – prírodná lyrika, krása oravskej prírody je spojená s osobnými úvahovými prvkami, autor vedie dialóg s kvetom stromom či vtáčaťom, príroda je pre neho druhým, širším domovom, zdroj fyzických i psychických síl, zdroj inšpirácie, útočisko pre autora, balzam na jeho dušu, príroda = harmónia, báseň **Do lesa! Do lesa!**

V prechádzkach letom ustupuje osobná problematika do úzadia, básnik vidí človeka (ducha) ako organickú súčasť prírody. V básni **Zvážajú z poľa** vyzýva k úcte k ľudskej práci, ktorá je prameňom mravnosti.

**STESKY** – v cykle sa ozývajú pocity básnika, ktorý starne, ktorý prekročil zenit života, vyslovuje pochybnosti o účinku vlastného diela, trápi ho osud národa i Slovenska. V básni **K ľudu** vidí v mládeži a ľude dve sily národa schopné zabezpečiť mu budúcnosť.

**DOZVUKY** – základným motívom sa stáva myšlienka staroby, lúčenia sa so životom poslaním básnia a reakciou na pálčivé spoločenské problémy.

**HVIEZDOSLAV – prvá vlna slovenského realizmu**

**HÁJNIKOVA ŽENA**

**-** lyricko – epická básnická skladba, lyrickú časť tvoria prekrásne opisy hornooravskej prírody, piesne maliniarok, ľúbostné piesne..., epickú časť tvorí príbeh manželského páru Michala a Hanky Čajkovcov

- skladba sa skladá z 15 spevov, na začiatku je lyrická báseň **POZDRAV,** básnik oslavuje prírodu: Pozdravujem vás, lesy, hory, z tej duše pozdravujem vás! Čo mrcha svet v nás skvári, zmorí,...vy k žitiu privediete zas,... pritúliac verne človeka..., potom nasleduje 15 spevov a na konci je lyrická báseň **ZBOHOM**, v ktorej sa básnik lúči s lesmi: Pozdravujem vás, lesy, hory, pri odobierke nastokrát!

**DEJ:** strhujúci príbeh lásky a tragédie mladého hájnika Miška a jeho ženy Hanky, po smrti starého hájnika Čajku hájnické miesto po ňom dostane jeho syn, ktorý si do hájovne privedie aj švárnu ženu Hanku

- ich život plynie priam idylicky, Michal si vykonáva svoje hájnické povinnosti, Hanka sa vzorne stará o domácnosť, v nedeľu sa vedno vyberú do kostola, sú šťastní, no z panskej lavice sa na Hanku vytrvalo upierajú „čiesi oči vlčie“, nie je to nik iný ako mladý šľachtic, zhýralý sveták Artuš Viláni, syn Michalovho pána, majiteľa lesov

- Hanka odmieta Artušovo dvorenie, vyhýba sa mu, no ten neustupuje, zosnuje ľstivý plán, v Michalovom revíre usporiada poľovačku a všetko pripraví tak, aby sa ho zbavil, najskôr Michala poníži, vysolí mu zaucho, potom ho aj s ostatnými honcami pošle naháňať jeleňa a sám sa zakráda k hájovni, kde sa chce násilím zmocniť Hanky

- mladá žena ostala ako skamenená, „zabudla uvítania vďak, keď zrak jej úšker diabla zočil, stál pred ňou vlkodlak a okáľama žhavo stočil“, nedokáže ho však zastaviť, „z klina schvatla záražec“ a v sebaobrane ho zabije, keď Michal hnaný zlým tušením príde do hájovne, Artuš je už mŕtvy, okamžite sa rozhodne zobrať vinu na seba a Hanku zväzuje prísahou, aby nikdy nevyjavila pravdu

- Michala uväznia, čaká ho súd, Hanka sa uchýli k rodičom, ale je nešťastná, otec jej neustále vyhadzuje na oči Michalovu vinu, nezvládne to, pomiatne sa, odchádza z domu a blúdi po okolí

- v deň súdu sa jej podarí vniknúť do súdnej siene a prizná sa, že ona zabila Artuša, súd Michala oslobodzuje

- po nejakom čase Michal zachráni koč starého Vilániho pred zrútením sa do rozvodnenej rieky, vtedy im obom Viláni odpustí, Michal s Hankou sa vrátia do svojej hájovne a do ich života sa opäť vráti šťastie a pokoj, Hanke sa narodí dieťa a vyzdravie

**HLAVNÁ MYŠLIENKA –** autor poukazuje na rozpor medzi šľachtou a ľudom, medzi svetom chalúp a kaštieľov. Stojí na strane ľudu a v nerovnom zápase dá zvíťaziť jemu. Nositeľmi konfliktu sú zeman Artuš Viláni na strane šľachty a na druhej strane sú to predstavitelia ľudu Miško a Hanka Čajkovci . Autor túži po harmonickom živote medzi jednotlivými vrstvami, a preto uvažuje nad morálkou pánov (zvrhlí) a ľudu (čistota, mravnosť)

**KRVAVÉ SONETY**

- jedno z prvých diel o 1. svetovej vojne, protivojnové,odsudzuje nezmyselné zabíjanie a ničenie hodnôt civilizácie, presvedčivo vyjadruje právo každého človeka a národa na slobodnú existenciu

**ÚTVAR:** lyrická skladba zložená zo sonetov **KOMPOZÍCIA:** cyklus 32 sonetov predstavuje reakciu básnia na pošliapanú a poníženú ľudskosť v časoch 1. svetovej vojny Motívy: spev o krvi, obraz vojny, obžaloba ľudstva a kresťanstva, hľadanie vinníka, úvaha o mieri, Slovanstvo a Slováci, privolávanie mieru Skladba je rámcovaná sonetmi o krvi, v úvode sú 2 sonety o preliatej krvi, na záver je sonet: Nuž, iďte zbohom, priesne krvavé!

**V 1. časti** básnik vytvoril otrasný obraz vojny a jej ničivých dôsledkov pre ľudstvo (A národ oboril sa na národ, s úmyslom vraždy, s besom kaziteľa), hovorí, že chce písať o krvi, lež nie o tej krvi, ktorá ako pýr studu žiari v dievčenskej tvári, ale o krvi, ktorá vyústila v hnev , o tej chcem skladať svoj spev.

V 2. časti **ho trápi otázka, kto je za všetku túto hrôzu zodpovedný. Tuší, že je to egoizmus, sebectvo jednotlivcov, skupín, národov založený na hmotárstve a prospechárstve (Ech, sebectvo to ..., To ona panovačnosť nadutá). Vojnu odsudzuje ako ľudské zlo, ako strašnú krivdu páchanú na ľudstve. Jeho úvahy sú ostrou obžalobou i nemilosrdným súdom nad spoločnosťou, jej vzdelanosťou a kultúrou (Vzdelanstvo cha-cha-cha- jak ľudožrút) i nad farizejstvom kresťanstva (Kresťanstvo tvoje – lož je, faloš, mam), ktoré nevedelo zabrániť krviprelievaniu.**

V 3. časti **– v záverečných sonetoch vyslovuje túžbu po mieri i vieru v ľudskejšie a spravodlivejšie usporiadanie spoločnosti ( Ó, vráť sa skoro mieru milený ....zavítaj k nám s ratolesťou olivovou), vyslovuje však aj obavy, že keď sa toto zlo vyvsteká, či víťazi nebudú túžiť po nových územiach a porazení po odvete.**

8.**OTÁZKA +** rozobrať jeden román zo svetovej alebo  zo slovenskej literatúry

Román

**Román** je rozsiahle epické dielo. Dej je zložitý a má vedľajšie deje ( epizódne ). Okrem hlavnej postavy, ktorá sa môže charakterovo vyvíjať, je v románe veľa vedľajších postáv.

Romány ( ale aj iné literárne formy ) sa delia na:

a) historické ( spracúvajú dôležité udalosti z histórie )

b) vedecko-fantastické ( science-fiction,sci-fi, čerpajú z poznatkov vedy a techniky a stvárňujú udalosti z budúcnosti )

c) dobrodružné ( majú pútavý dej, dramatické a nebezpečné situácie )

d) biografické ( vychádzajú zo životopisných prameňov osobností z histórie )

e) autobiografické ( autor píše o svojom živote )

f) detektívne ( dejovosť je založená na zločine a detektívovom pátraní po páchateľovi )

g) dievčenské ( obsahom určené dievčatám )

V čase klasicizmu nahradil [epos](http://sk.wikipedia.org/wiki/Epos) ako najvýraznejšieho reprezantanta [epiky](http://sk.wikipedia.org/wiki/Epika).

Vyznačuje sa pružnou kompozíciou, ktorá umožňuje zachytiť rozsiahlu oblasť javov a udalostí, spoločenských vzťahov a psychologických situácií. Od [novely](http://sk.wikipedia.org/wiki/Novela) a [poviedky](http://sk.wikipedia.org/wiki/Poviedka) sa odlišuje tým, že sa dej zložito rozvetvuje a popri hlavnom motíve rozvíja veľa vedľajších motívov. Obyčajne zobrazuje dlhšie časové rozpätie a široký okruh životných javov.

Spojením viacerých románov vznikajú dilógie, trilógie alebo románové cykly (napríklad Balzacov cyklus Ľudská komédia).

Začiatky románu sú v antických prozaických zábavných rozprávaniach.

Termín román pochádza zo [stredoveku](http://sk.wikipedia.org/wiki/Stredovek), kedy sa pojmom „conte roman“ (románske rozprávanie) začali v románsky hovoriacich krajinách označovať literárne diela písané v národnom jazyku (namiesto vtedy bežnej latinčiny). V neskorom stredoveku sa ako román označovali [rytierske romány](http://sk.wikipedia.org/w/index.php?title=Rytiersky_rom%C3%A1n&action=edit&redlink=1), prípadne aj [dvorské romány](http://sk.wikipedia.org/w/index.php?title=Dvorsk%C3%BD_rom%C3%A1n&action=edit&redlink=1).

Pôvod skutočného románu je však v poviedkach a novelách vznikajúcich od 14. storočia v Itálii. Tieto sa neskôr začali spájať do jednotného celku - románu. Dôležitým druhom románu bol v 16. a 17. storočí tzv. [pikareskný román](http://sk.wikipedia.org/wiki/Pikareskn%C3%BD_rom%C3%A1n). Veľmi významnými, „vzorovými“ románmi v dejinách boli ďalej [Don Quijote de la Mancha](http://sk.wikipedia.org/wiki/Don_Quijote_de_la_Mancha) (1605) a [Robinson Crusoe](http://sk.wikipedia.org/wiki/Robinson_Crusoe).

V 18. stor. vznikajú prvé [psychologické romány](http://sk.wikipedia.org/w/index.php?title=Psychologick%C3%BD_rom%C3%A1n&action=edit&redlink=1). V druhej polovici 18. storočia vznikol [vývojový román](http://sk.wikipedia.org/w/index.php?title=V%C3%BDvojov%C3%BD_rom%C3%A1n&action=edit&redlink=1), [sentimentálny román](http://sk.wikipedia.org/w/index.php?title=Sentiment%C3%A1lny_rom%C3%A1n&action=edit&redlink=1), [gotický román](http://sk.wikipedia.org/wiki/Gotick%C3%BD_rom%C3%A1n),[filozofický román](http://sk.wikipedia.org/w/index.php?title=Filozofick%C3%BD_rom%C3%A1n&action=edit&redlink=1). Prvý román v slovenčine ([René mládenca príhody a skúsenosti](http://sk.wikipedia.org/wiki/Ren%C3%A9_ml%C3%A1denca_pr%C3%ADhody_a_sk%C3%BAsenosti)) vznikol koncom 18. storočia.

V 19. storočí nastal rozvoj románovej tvorby. Počas romantizmu vznikol historický román a počnúc realizmom sa román stal dominantným žánrom (o. i. vznik žánrov [dobrodružný román](http://sk.wikipedia.org/wiki/Dobrodru%C5%BEn%C3%BD_rom%C3%A1n), [fantastický román](http://sk.wikipedia.org/w/index.php?title=Fantastick%C3%BD_rom%C3%A1n&action=edit&redlink=1), [vedeckofantastický román](http://sk.wikipedia.org/wiki/Vedeckofantastick%C3%BD_rom%C3%A1n), [humoristický román](http://sk.wikipedia.org/w/index.php?title=Humoristick%C3%BD_rom%C3%A1n&action=edit&redlink=1), [satirický román](http://sk.wikipedia.org/w/index.php?title=Satirick%C3%BD_rom%C3%A1n&action=edit&redlink=1), [román v listoch](http://sk.wikipedia.org/w/index.php?title=Rom%C3%A1n_v_listoch&action=edit&redlink=1), [didaktický román](http://sk.wikipedia.org/w/index.php?title=Didaktick%C3%BD_rom%C3%A1n&action=edit&redlink=1), [tendenčný román](http://sk.wikipedia.org/w/index.php?title=Tenden%C4%8Dn%C3%BD_rom%C3%A1n&action=edit&redlink=1)). V 20. storočí, najmä k jeho koncu, sa román ako žáner dostal do krízy (nové typy románu, napr. [nový román](http://sk.wikipedia.org/wiki/Nov%C3%BD_rom%C3%A1n), ale aj odklon od románu).

**MARTIN KUKUČÍN - DOM V STRÁNI -** román

Hlavná myšlienka - rozpor medzi težakmi (sedliakmi) a statkármi

- pre tvorbu Kukučína netypický záver - nie je harmonický

- román má dve dejové línie: 1) obraz života sedliakov a statkárov v Dalmácii

2) láska medzi Nikom Dubčicom a Katicou Beracovou

STATKÁRSTVO - je hospodársky a morálne na svojom vzostupe

- nie je, ale zanikajúcou triedou, dokáže sa spojiť s nastupujúcou triedou buržoázie

a vytvoriť si zázemie (obchodník Zandome sa spája s Nikom Dubčičom s cieľom

vybudovať si vinársky obchod)

- predstaviteľkou statkárstva je šora *ANZULA* - je hrdá, nekompromisná, vládne tvrdou

rukou. Veľmi si váži prácu sedliakov, nesúhlasí s láskou svojho syna Nika s Katicou

Beracovou, ale rozhodne sa, že im v tejto láske brániť nebude

SEDLIACTVO - predstavuje ho rodina Mate Beraca - je tu ukázaný rozklad ich myslenia,

mladšia generácia sedliakov je veľmi zhýčkaná a u. nechce tvrdo pracovať na poli

*MATE BERAC* - klasický sedliak, silno pripútaný k pôde, pretože v pôde vidí jedinú obživu. Je to zidealizovaná postava, má všetky znaky kladného hrdinu. Vyznačuje sa múdrosťou, je hlava rodiny, tvrdo dodržiava tradície a nevie pochopiť mladú generáciu, že odchádza za prácou do mesta. Je presvedčený, že medzi ľuďmi sa nedajú zotrieť spoločenské rozdiely. Tvrdí, že každý človek si má nájsť seberovného: „ Nie sme rovnakí, ani nebudeme. Boh dal, že sú mocní, ktorí rozkazujú a sú nízki, ktorí poslúchajú.“

- nesúhlasí so vzťahom svojej dcéry s Nikom Dubčicom, celá rodina si ho váži pre múdrosť

a otvorenosť.

*NIKO DUBČIČ -* mladý statkár, syn šory Anzuly, pokiaľ nepoznal Katicu Beracovú, zviedol

nejedno dievča. Zaujíma sa o jednoduchý ľud, ale neskôr pochopí, že nie je možné zobrať si ženu z nižšej spoločenskej vrstvy a berie si za ženu statkárku Doricu

*KATICA BERACOVÁ -* najmladšia a najmilšia dcéra Mate Beraca. Je roztopašná, samopašná,

márnivá. V láske k Nikovi vidí možnosť, ako preniknúť do sveta pánov. S otcovými názormi

nesúhlasí a vyslovuje ostrú kritiku.

Obsah - je rozdelený do 4 častí:

1) vzplanutie lásky medzi Nikom a Katicou

2) Katicino úsilie vymaniť sa z vlastného sociálneho prostredia a Nikova snaha priblížiť sa

sedliactvu

3) Nikov rozchod s Katicou

4) smrť Mateho Beraca, ktorá tvorí symbolický epilóg

- časové rozpätie deja sa zhoduje so striedaním ročných období

Jazyk diela - výskyt srbsko - chorvátskych výrazov, veľmi veľa talianskych a francúzskych slov, nárečová slová

**Honoré de Balzac**

- zakladateľ kritickorealistického románu vo fr. literatúre

- pochádzal z vidieckej rodiny, právo neštudoval v Paríži, pracoval v notárskej kancelárii

- neustále prenasledovaný veriteľmi a úžerníkmi sa sťahoval z miesta na miesto

- v roku 1850 sa oženil s poľskou šľachtičnou Evelínou Hanskou

- 18.augusta 1850 zomiera prepracovaný a uštvaný

Tvorba:

cyklus **Ľudová komédia** - viac ako 90 románov a poviedok

- obraz francúzskej spoločnosti 19.storočia

*1. štúdie mravov*

román **Gobseck** - vykreslil v ňom typ úžerníka

romány: **Stratené ilúzie**

**Lesk a bieda kurtizán**

**Otec Goriot**

**Otec Goriot**

Námet: chorobná otcovská láska (trpké rodičovské sklamanie) x cynický nevďak dcér

Prostredie a doba: Paríž v dvadsiatych rokoch 19.storočia

- nadčasové dielo, ktoré poukazuje na narušené ľudské vzťahy, bezcitnosť, pokrytectvo, dvojtvárnosť → vplyv prostredia na morálku

- dôležitú úlohu hrajú opisy prostredia a vsuvky, ktoré uvádzajú postavy do deja

Hlavné postavy: *Otec Goriot* - majiteľ továrne na cestoviny, milujúci otec dcér, ktoré ho zničia

*Delphina* - jeho dcéra, vydá sa za *baróna deNuncigen*

*Anastasie* - jeho dcéra, vydatá za *grófa deRestaura*

- obidve sa za svojho otca hanbia, je im ľahostajný, vyciciavajú od neho všetky peniaze

*Eugene de Rastignac* - chudobný študent, ktorý prichádza študovať do Paríža

právo, aby sa stal vtieravý a nahor sa derie

prostredníctvom žien, dosiahne svoj cieľ

*Vautrin* - bývalý trestanec, galejník, cítil nevraživosť voči sociálnemu útlaku

*pani Vauqerová* - majiteľka penziónu, malicherná, falošná, obmedzená

Penzión pani Vauquerovej v diele Otec Goriot je symbolom sociálneho rozvrstvenia spoločnosti ( od šľachty cez buržoáziu až k zločincovi); čím vyššie otec Goriot postupuje v budove penziónu, tým je chudobnejší, tým nižšie sa sociálne zaradil

- autor využíva formu on-rozprávania so vševediacim rozprávačom

- znakom realistických diel je predovšetkým opis

Otec Goriot: " Človek musí umrieť, aby poznal, čo sú to deti. "

- presvedčenie autora, že človek nie je ani dobrý, ani zlý, spoločnosť ho nekazí, ale podlieha v dobrom i zlom svojmu spoločenskému prostrediu

V penzióne pani Vaquerovej žilo viacero nájomníkov. Medzi nich patril aj otec Goriot, ktorého

ostatní považovali za čudáka a posmievali sa mu. Bol to však veľmi dobrý človek, ktorý pre blaho svojich dcér obetoval všetko. Medzi ďalších nájomníkov patril Vautrin a Eugene de Rastignac. Vautrin utiekol z väzenia. Láka Eugena na zlé veci. Mladučký študent práv sa dostane za pomoci svojej sesternice pani de Beauséant do vyššej parížskej spoločnosti. Tu sa dozvie všetko o otcovi Goriotovi, ktorý svoju prvú dcéru Delphinu vydal za nemeckého bankára de Nucingen a druhá Anastasie si vzala za manžela grófa Restaud. Obidve ho takmer zapredali. Chodili za ním iba vtedy, keď potrebovali peniaze na splatenie dlhov. Aj to tak, aby ich nikto nevidel. Už od samého začiatku ho zaťovia nemali radi. Eugene zahorel láskou k Delphine, ktorá mu ju opätovala. Zároveň sa stáva i dobrým priateľom Goriota. Delphine sa im snaží zabezpečiť nový domov. Celá situácia sa však mení, keď Goriot začne vážne chorľavieť a jeho život je ohrozený. Pri smrteľnej posteli zomierajúceho Goriota bol iba jeho priateľ Eugene. Jeho dcéry sa s ním neprišli ani rozlúčiť. Neboli ani na pohrebe, lebo ich nechceli pustiť manželia. Zaťovia nezaplatili trovy. Všetko to zaplatil jeho dobrý, verný priateľ Eugene. Na náhrobok dal vyryť : „Tu odpočíva pán Goriot, otec grófky de Restaud a barónky de Nucingen, pochovaný na trovy dvoch študentov."

*2. filozofické štúdie*

**Šagrénova koža** - námet z orientálnych rozprávok

- zhubnosť túžby po moci

*3. analytické štúdie*

**Fyziológia manželstva**

**LADISLAV BALLEK**

**-** predstaviteľ modernej slovenskej prózy, po roku 1989 pôsobil niekoľko rokov ako poslanej Národnej rady SR

**Novely:** Útek na zelenú lúku, Biely vrabec – oživil v nich tradíciu slovenskej lyrizovanej prózy

**JUŽNÁ POŠTA –** zbierka krátkych próz, v ktorých dokumentuje postupné dozrievanie a intelektuálny rast mladého chlapca, jeho poznávanie sveta dospelých

***POMOCNÍK – román s podtitulom Kniha o Palánku***

-hlavnou hnacou silou konania postáv sú honba za majetkom, náruživosti a vášne.

- dej románu sa odohráva na južnom Slovensku v mestečku **Palánok,** ktoré sa spamätáva z traumy 2. svetovej vojny. Obyvatelia mestečka nespomínajú na hrozivú minulosť, ale všetky svoje sily sústreďujú na budúcnosť. V Palánku prepuká život so všetkými náruživosťami, chuťami, farbami, vášňami. Najsilnejšou potrebou ľudí sa stáva potreba nahradiť to, čo im zobrala vojna. V prvom rade preto napĺňajú základné fyziologické a psychické potreby: jesť a milovať. Honba za jedlom, zábavou a bohatstvom sa stáva zmyslom každodennej existencie. "Byť" v povojnovom Palánku znamená "mať".

- kompozícia: skladá sa z 12 kapitol

- jazyk: dolniacke a horniacke nárečie, maďarizmy

- hl. myšlienka: devastácia spoločenských a medziľudských vzťahov a hodnôt, honba za majetkom

- sú tu podrobné opisy krajiny a jednotlivých postáv

**Konfrontácia: 2 odlišných postojov k životu:**

Riečan (asketizmus) ↔ Lančarič (podnikateľský duch)

minulosť (Riečan – Horniaky) ↔ prítomnosť (Volent – dravosť)

-zrážka vedie ku katastrofe (rozpad manželstva, krach Riečanových aktivít, ale aj

podnikateľskej aktivity Volenta)  
- hlavné postavy:

***ŠTEFAN RIEČAN:*** bývalý partizán, mäsiar, chorý na srdce, hĺbavý, čestný, moralista, tichý človek, nevie sa presadiť v novom prostredí, nespoločenský, čudák: „...túžil po znášanlivosti. Odjakživa bol trochu čudák, na mäsiara vari až priveľmi citlivý človek, ktorého sa dotkla každá maličkosť,...“ Pre svoju dcéru chcel len to najlepšie: „...musí on svoj svet spravovať tak, aby mu obchod prosperoval, viesť ho nie až priveľmi okato, radšej tak stredne, aby jeho dom stál za pozornosť aj tej najlepšej spoločnosti. A do tej by svoju dcéru Evičku rád dostal. Toto bol jeho sen. Iný vlastne ani nemal. O seba nedbal, na ženu v týchto súvislostiach nemyslel.“ O sebe si myslí, že „je nič, iba taký maličký mravec so slabým srdcom, malý lístoček, ktorý mocne a energicky ženú po bludných ľudských cestách cudzie sily.“  
***EVA RIEČANOVÁ(žena):*** „...mala priam krásnu tvár, akoby starostilo pestovanú a nezvyčajne modré oči, ibaže akési prísne hnevlivé a chladné. ...platila za priveľmi praktickú, vážnu a odmeranú dievku a navyše pochádzala z najchudobnejšej rodiny v dedine.“   
***EVA RIEČANOVÁ (dcéra):*** „...bola pekná, ale na matku sa neponášala, podala sa skôr na otca.“ K otcovi sa správala odmerane a vyhýbala sa mu, lebo jej odohnal frajera: „Riečan nechápal, prečo sa jeho dcéra ešte vždy voči nemu tak kruto spáva, veď svoje previnenie už toľkokrát odčinil, a predsa ním pohŕda, akoby jej ani otcom nebol.“   
***VOLENT LANČARIČ:*** pomocník, sirota, mladý, priebojný, prefíkaný a vynaliezavý chlap, obchodník: „Lančarič bol, ako sa onedlho ukázalo, nielen znamenitý mäsiar, ale aj široko-ďaleko preslávený obchodník. Keď sa s niekým začal jednať, zbehlo sa na diváky pol trhu alebo jarmoku, lebo to nebolo kupčenie, lež veľkolepé divadlo.“ Chce niečo dosiahnuť, nechce byť naveky len pomocníkom: „Nikto nevie lepšie obchodovať ako on! Jemu sa každý sen splní, každé jedno predsavzatie dotiahne do konca. Musí byť rozumný, chladný, musí myslieť iba na obchod! Teraz je konečne na rade on, on, on, Volent Lančarič, doteraz každému len sluha!“  
**- dej:**

Potom ako Štefanovi vyhorel na Horniakoch dom, spolu so svojou rodinou prichádza na Dolniaky, do Palánku (Šahy) za lepším životom. V tomto novom prostredí, ďaleko od domova a najmä od ťaživých vojnových spomienok, chce Riečan nájsť stratenú dôstojnosť a sebaúctu. Palánok je však preňho príliš živočíšny. Poctivý, skromný prisťahovalec sa  so svojimi pevnými mravnými zásadami nehodí do tejto spoločnosti. Vedome nechce zúžiť svoje obzory iba na "mať". Ako bývalému partizánovi a bezúhonnému občanovi mu bolo pridelené mäsiarstvo na Obchodnej ulici aj s pomocníkom. Pri preberaní mäsiarstva ho úradník navádza, aby odtiaľ vyhodil Volenta, pretože to nie je dobrý človek a mal opletačky s políciou.   
Riečan si ho však nechá, lebo chce mať pokoj. Volent sa mu za to patrične odmenil. Po príchode s rodinou je jatka čistá a pripravená na otvorenie. Vďaka Volentovým kšeftom za pol roka veľmi zbohatli. Vtedy mäsiarstva patrili k najviac vyhľadávaným obchodom. Po nejakom období Volent vybavil majstrovi výhodnú kúpu jednej vily na Parkovej ulici. Matka a dcéra sa rýchlo v meste udomácnili: „Prišli sem obidve v krojoch, ale ani týždeň ich tu nenosili, zaraz si aj vrkoče dali ostrihať, chodia ku kaderníkovi, na svoju reč dbajú...Mesto, obchod...Čo len nenarobia také peniaze!“ Volent majstrovi vždy predostrel už vopred dohodnuté „nie veľmi čisté“ obchody: „Lančarič šiel definitívne dohodnúť zajtrajšiu cestu na Horniaky. Spolčoval sa teraz s bratmi Šuškovcami, priekupníkmi, ktorí po okolí vykupovali dobytok, ošípané, ale aj hydinu a divinu. Na vlastnom nákladnom aute vozili svoj tovar na Horniaky, kde ho predávali tamojším mäsiarom. Volent tvrdil, že sa dobre zhodnú, nemusia sa teraz báť vzájomnej konkurencie.“   
Zastával teóriu, že dariť sa im bude iba vtedy, keď budú pred všetkými obchodníkmi o krok vpred. Takto nadobudli nákladné auto, mohli si dovoliť slúžku a do jatky si zobrali aj učňa. Avšak aj keď mali veľa peňazí a Riečanky sa dostali medzi vyššiu palánsku spoločnosť, Riečan sa tomuto životnému štýlu nikdy nepodriadil. Po určitom čase sa Riečanovci odcudzili a stará Riečanka si viac začala všímať Volenta. Jednej noci, keď sa opitý Lančarič vracal domov, zaplietol sa do bitky so žandármi. Riečanovci sa zľakli vyšetrovačiek, ale potom začali konať. So šikovným advokátom a s Riečankinou pomocou (vyspala sa so sudcom) obišiel len s peňažnou pokutou a musel si odsedieť 3 týždne vo väzení. Na krátky čas sa Volent vzdal svojich špinavých obchodov a život sa na chvíľu vrátil do starých koľají. Po dlhom zvádzaní nakoniec Volent podľahol Riečanke a stal sa jej milencom: „Darmo z jej osídiel uniká...Uniká, uniká...Ešte väčšmi sa do nich zamotáva! Keby len do vydatej, ale rovno do ženy svojho majstra!“ Dohodli sa, že mäsiarstvo budú viesť oni dvaja a muž zostane len pomocníkom. Keď Riečan zistil, že ho Eva podvádza, začal žiť utiahnutým životom a vyhýbal sa Volentovi. Riečan to riešil tichým zúfalstvom, pasívne sa poddával blížiacej sa katastrofe. Až potom, keď sa stal náhodným svedkom vrcholne nemravných scén vo vlastnom dome, v ktorých sa nepatrične správala jeho žena i dcéra, rozhodol sa odísť domov na Horniaky. Do Palánku chcel priviesť svoju matku, aby vychovávala dcéru a brata, ktorý mal nahradiť Volenta.   
Po odchode na Horniaky mu príde list od Evy, v ktorom mu oznamuje, že sa na Dolniaky už nemá vracať a že je tam nežiadúci. Neskôr mu poslala balík s vecami a peniaze. O niekoľko dní odišiel do Hronca za kamarátom, kde znova nachádza stratený pokoj a dúfal, že sa mu časom ozve jeho dcéra Eva. Odvtedy o Palánku nič viac nepočul. Po pár mesiacoch ho vyhľadal Volent, ktorý mu ozrejmil situáciu, do ktorej sa dostal po jeho odchode. Riečanka si našla nového milenca a Volenta odsunula na druhú koľaj. Lančarič Riečana nahováral, aby sa vrátil do Palánku a narobil tam poriadky, ale on odmietol. Po roku sa Riečan dozvedá, že jeho dcéra sa z pomsty k matke vydala za Volenta a mali dve deti. Začalo znárodňovanie, prišli o vilu aj mäsiarstvo. Riečanka odišla s novým bohatým milencom do Čiech a nikto už o nej nepočul. Lančarič začal pracovať v štátnom mäsiarstve, v ktorom tiež robil špinavé obchody.   
Avšak teraz toľko šťastia nemal, prišli mu na to a dostal osem rokov väzenia. Eva musela odísť pracovať do Čiech na majer. Tam ju našiel otec, ktorý po nej pátral. Bola zanedbaná, bez zubov, o ktoré prišla v tehotenstve. Vzal si ju k sebe spolu s deťmi sa o ne staral.

**- záver:** pričinením svojich najbližších Riečan postupne prichádza o všetko: o rodinu, pomocníka, mäsiarstvo. Ostáva však mravným víťazom. Žiadna ľudská nespravodlivosť ho nedokáže odviesť od zásad, ktorými sa riadil celý život.

**WILIAM STYRON** – americká literatúra (viljem stajron)

Americký prozaik a esejista.

**SOPHIINA VOĽBA** –

* Román o osudoch Sophie Zawitowskej počas vojnových rokov v Poľsku (2. sv. vojna) a po vojne v Amerike, kam sa dostala ako bývalá väzenkyňa koncentračného tábora na doliečenie.
* Názov románu je symbolický a je zašifrovaný v podtexte otrasnej scény z koncentračného tábora, keď sa Sophia musí rozhodnúť, ktoré dieťa pošle do plynu, aby druhé mohlo žiť.
* Autor sa v diele zameriava na psychiku ľudí, ktorí prežili vojnu a koncentračné tábory.
* Sophia dostala v živote možnosť voliť trikrát – prvýkrát sa mala rozhodnúť, či sa zapojí do poľského odboja proti fašizmu, ale kvôli deťom sa nezapojila. Druhýkrát sa rozhodovala, ktoré dieťa pošle do plynu a tretíkrát sa rozhodovala v momente, keď chcela spáchať samovraždu, lebo nedokázala žiť v tieni smrti svojich detí.
* Medzi hlavné postavy románu patrí aj Stingo – rozprávač príbehu. V uvedenej postave vystupuje sám autor.
* Dielo je veľkou drámou ľudského utrpenia vo viacerých rovinách – Sophia sa musí vyrovnávať so smrťou svojich detí, so strašnou minulosťou, Nathan so svojou chorobou a Stingo s protirečením medzi svojimi umeleckými ambíciami a nenaplneným citovým vzťahom k Sophii.

- román, ktorého dej sa odohráva v dvoch časových líniách:

a)      minulosť – vojna, Osvienčim – koncentračný tábor, Poľsko

b)      prítomnosť – asi 2 roky po vojne v USA, NewYork

Román tvoria dve knihy:

- v prvej knihe sa čitateľ zoznamuje so Stingom, ktorý má 22 rokov a je rok 1947. Pracuje vo vydavateľstve a robí posudky na diela, ktoré sa nedajú čítať. Keď vo vydavateľstve dostal výpoveď, presťahoval sa do lacnejšej štvrte do ružového domu 60-ročnej Yette Zimmermanovej. V dome býva i Nathan a Sophia, ktorí sa každý deň vášnivo milujú, ale na druhej strane je Nathan k Sofii veľmi krutý a Stingo to nechápe.

Sophia sa narodila v Krakove, jej mama bola profesorkou hudby (klavír) a jej otec bol právnik a tiež profesor. Doma hovorili po nemecky. Sophia sa vydala za Kazimierza = Kazik a plánovali si, že spolu pôjdu študovať do Viedne, no v roku 1939 prišli Nemci a odvliekli otca i manžela. Sophia sa presťahovala do Varšavy. V marci roku 1943 sa dostala do väzenia, pretože ju gestapo prichytilo, ako pašuje mäso = šunku pre svoju mamu, ktorá mala tuberkulózu, no svoju mamu už nikdy nevidela. **1. apríla 1943** Sophia prichádza do koncentračného tábora spolu so synom Janom (10 rokov) a dcérou Evou (7 rokov), v tábore bola 20 mesiacov. V Osvienčime boli 2 oddelené tábory – miesto, ktoré sa volalo Auschwitz – tam prebiehala otrocká práca a Brzezinka – toto miesto slúžilo na vyhladzovanie.

Po skončení vojny sa Sophia dostala až do USA, kde sa zoznámila s Nathanom, keď odpadla v knižnici a on sa o ňu postaral, odvtedy sú spolu. Stingo sa s nimi zbližuje, no ešte sa nedozvedá, čo Sophia prežila v koncentračnom tábore. Prvá časť končí odchodom Nathana a Sophie z ružového domu a Nathan kričí po Sophii, aby mu vysvetlila, prečo práve ona prežila Osvienčim.

V druhej časti románu sa Stingo dozvedá celú pravdu o Sophii.

Sophii popravili manžela i otca. Mohla sa zapojiť do poľského odboja, ale zo strachu o osud svojich dvoch detí, tak neurobí. Je to jej **1. voľba**, kedy si zdanlivo volí bezpečnejší život. Osud si s ňou zahrá a ona sa dostáva do koncentračného tábora. Už po príchode do tábora má voliť **2-krát** – z rozmaru podnapitého esesáka – má sa rozhodnúť, ktoré dieťa pošle do plynu a ktoré zachráni. Rozhodne sa pre dcéru **Evičku**, lebo bola slabšia a chorľavejšia. V tábore pravdepodobne zahynul aj jej syn **Ján.**

Sophia pracovala ako pisárka v koncentračnom tábore u Hőssa, lebo vedela po nemecky i po poľsky a prosila Hőssa, aby ešte raz mohla vidieť svojho syna Jana a aby ho zaradil do programu Lebensborn, išlo o program, v ktorom sa poľské deti mali stať nemeckými a odísť z tábora s novým menom. Hőss sľúbil, že Sophia uvidí svojho syna, no nikdy sa tak nestalo. Sophia peklo koncentráku prežije, ale za cenu vedomia, že sa nevedela vzoprieť zlu, za cenu pocitu viny a výčitiek. V spomienkach sa jej zjavuje odbojárka Wanda, ktorú fašisti v tábore umučili.

Odchádza do USA, kde sa jej ujme Nathan Landau, ktorý je duševne chorý (paranoidný schizofrenik) a je narkoman. Po tragickom vzťahu plnom šťastia i utrpenia a po krátkom intermezze so Stingom sa Sophia vracia k Nathanovi, aby spoločne odišli z tohto sveta, ktorý jej pripravil toľko utrpenia. Nájdu ich v objatí a otrávených kyanidom sodným.

**Stingove slová na záver:**

Osvienčim nám naďalej zostane nevysvetliteľný. Najvýstižnejšia definícia, akú som kedy o Osvienčime počul, vlastne nie je definícia, ale odpoveď.

Pochybovačná otázka:

„Povedzte mi, kde bol v Osvienčime boh?“

A odpoveď:

„A kde bol človek?

**JOSEPH HELLER**

- americký spisovateľ, priniesol prvky absurdnej literatúry do americkej prózy

- počas 2.sv. vojny slúžil ako pilot bombardéra u letectva.

- v knihe o osudoch Yossariana a jeho letky bombardérov útočiacich na Taliansko vychádza Heller z vlastných skúseností

- svojou knihou predznamenal to, čo v americkej kultúre naplno otvorila vietnamská vojna

**HLAVA XXII** – román

* Satirické a protivojnové dielo.
* Uvádza ho motto: „Hlave XXII neprešiel nikto cez rozum.“
* Základným výstavbovým prvkom románu je humor, satira, irónia, nonsens, čierny humor a absurdita.
* Autor sa v ňom snažil čo najvernejšie zobraziť zážitky z 2. svetovej  vojny.
* Bol priamym účastníkom vojny a vychádzal z vlastných zážitkov.
* Zameral sa najmä na zobrazenie absurdity konania ľudí počas vojny.
* Dej diela sa odohráva tesne pred koncom 2. svetovej vojny.
* Dej diela sa odohráva na malom ostrove – Pianosa blízko Elby (13 km). Ostrov sa nachádza v Stredozemnom mori a na ňom bola americká základňa 256. leteckej eskadry americkej armády. Americké lietadlá, ktoré odtiaľto zlietali, bombardovali nemecké pozície v severnom Taliansku.
* Autor v románe zobrazil dva fronty: jeden je americko-taliansky (front, na ktorom prebiehajú boje) a druhý je americko-americký (boj medzi americkými vojakmi a veliteľmi).
* **Román má jednu ústrednú postavu – Yossariana**, ktorý vojnu nenávidí a búri sa proti nezmyselnostiam vojenskej byrokracie.
* **Yossarian** jasne chápe, že vo vojne sa nikdy neprihliada na človeka, ale iba na plnenie príkazov, že človek vo vojne neznamená vôbec nič.
* Román má 42 kapitol a v každej z nich sa postava Yossariana spája s nejakou ďalšou postavou, podľa ktorej je daná kapitola aj pomenovaná. Autor uvedené postavy predstavuje počas bojov, ale aj vo chvíľach oddychu, oboznamuje nás s ich minulosťou.
* Postavy v uvedenom diele vôbec nie sú hrdinovia, ale neraz bezradné indivíduá, ktorých hlavným nepriateľom vôbec nie je skutočný nepriateľ, ale vlastná armáda, v ktorej jednotlivec neznamená nič, stráca všetky ideály a snaží sa zachrániť vlastnú kožu.
* Stelesnením vojenskej byrokracie je tzv. hlava XXII – súbor absurdných nariadení a predpisov, ktorý proti sebe stavia vojaka a armádu ako inštitúciu.
* Podľa tzv. hlavy XXII môže byť vojak prepustený z armády napr. vtedy, keď je blázon. Ak ale vie, že je blázon, tak je vlastne normálny, preto nemôže byť prepustený z armády.

**Dejová línia:**

Na ostrove Pianosa v americkej armáde bojuje aj Yossarian. Je bombometčíkom a absolvuje stále viac a viac náletov. Najprv má za úlohu nalietať 30 náletov, po nalietaní ktorých by mal možnosť odísť z ostrova, ale potom jeho veliteľ plukovník Catcarth zvýši počet náletov na 80. Počty náletov veliteľ zvyšuje neustále a z mnohých náletov sa posádky nevrátia, čím narastá počet zbytočných úmrtí vojakov. Yossarian sa veľmi bojí o svoj život, má až existenciálny strach zo smrti. Nezvláda pohľad na umieranie, utrpenie ľudí, smrť svojich priateľov a spolubojovníkov. Všetci vojaci sú ovládaní tzv. hlavou XXII, ktorá vlastne neumožňuje vojakovi odísť z aktívnej vojenskej služby.

Autor vychádzal z vlastných skúseností a poukázal na mnohé chyby, s ktorými sa v armáde stretol. Napr. ukázal na mnohé administratívne chyby (jedného človeka vymenujú omylom za majora a potom ho vedú ako majora, aby sa na to neprišlo), na nedostatočnú kontrolu veliteľského štábu (letci sa obávali stále vyhlasovaného a odvolávaného náletu na Bolognu. Sám Yossarian zo strachu pred náletom preložil na veliteľskej mapke značku tak, akoby toto mesto už bolo bombardované – nikto na to neprišiel). Zobrazil kupčenie na čiernom trhu, napr. kupčenie medzi veliteľmi a dôstojníkmi, ktorí sa na čiernom trhu obohacovali, využívajúc americké bojové lietadlá (najznámejším dôstojníkom na čiernom trhu bol dôstojník Milo, ktorý každému zohnal, čo chcel, kupčil ako veľkoobchodník s drevom, kožou, plechmi,...). Autor neobišiel ani problém zločinov, ktorých sa dopúšťali vojaci (Arfy znásilnil talianske dievča a vyhodil ho von oknom, aby sa na to neprišlo. Zločin napokon ani nevyšetrili). Mnohí vojaci konali svojvoľne, mnohokrát riskovali (napr. pilot McWatt lietal tak nízko, že v jeden deň napoly presekol Kida Sampsona.)

**Yossarian** mal jeden veľký sen – chcel dezertovať do Švédska, chcel odísť preč od vojnových udalostí. Lákala ho vidina kultúrneho sveta a bol pyšný sám na seba, že sa pre také rozhodnutie rozhodol. Velitelia mu odchod samozrejme nechceli dovoliť, preto im robil Yossarian veľké problémy (napr. vyliezol na strom, vyvolal hnačkovú epidémiu, priotrávil letku, na odovzdanie medaily za statočnosť prišiel nahý, začal kvíliť na predletovej príprave…)

Velitelia napokon sami chceli, aby odišiel. Major Danby mu sám dal ponaučenie, ako treba ujsť.

9.**OTÁZKA +** doložiťznaky naturizmu v jednom diele podľa vlastného výberu

**LYRIZOVANÁ PRÓZA**

Snaha o lyrizáciu prózy vyvrcholila v slovenskej literatúre koncom 30-tych rokov. Vytvoril sa nový smer, označovaný ako lyrizovaná próza alebo novšie aj ako naturizmus (z latinského natura = príroda, prirodzenosť**).**

Próza naturizmu sa rozvinula najmä v rokoch 2. svetovej vojny, vtedy vznikli vrcholné diela tohto smeru – novela Dobroslava Chrobáka Drak sa vracia, románová novela Margity Figuli Tri gaštanové kone, zbierka noviel Fr. Švantnera Malka a román Nevesta hôľ.

V tvorbe predstaviteľov naturizmu sa prejavuje príklon k prírode , čo ovplyvnila aj doba – silnejúca hrozba fašizmu a vojny v tridsiatych rokoch. Nesústreďujú sa na spoločnosť a na jej problémy, ale na základné životné hodnoty, na medziľudské vzťahy a na vnútorný svet svojich postáv.

**Predchádzala jej:**

**Ornamentálna próza**

- ozdobnosť jazyka a štýlu, nesúrodá prozaická výpoveď, pesimistické a tragické nálady a pocity, novátorstvo, experimentovanie s jazykom, kontrast medzi škaredým a krásnym, snový postup pri navrstvovaní motívov (bez časovej a logickej následnosti)

Predstavitelia- ***Ján Hrušovský, Gejza Vámoš, Ivan Horváth***

**Lyricky tvarovaná próza**

2 prúdy: 1. sociálne témy, najmä dedinské s rozpornými prvkami,

2. psychologické námety

- hrdinovia v oboch prúdoch pasívne podliehajú skutočnosti

- autori vidia svet očami ženy alebo dieťaťa

Predstavitelia: ***Jozef Horák, Ján Bodenek***

**Próza naturizmu**

- lat. *natura* = príroda

**Znaky naturizmu:**

- krátke epické útvary: poviedky, novely

- ťažiskom nie je udalosť, ale jej prežívanie

- témy: priateľstvo, láska, detstvo, domov, česť

– slabá dejová línia

- **lyrizácia jazyka** – prirovnania, metafory, personifikácie, epitetá, zvolania

- neprítomnosť historického času: čas v dielach sa meria len v biologickom čase – vekom postavy, striedaním dňa a noci, ročných období

- rozdelenie sveta: TAM HORE (príroda, hory, neskazení ľudia, láska, pokoj), TAM DOLE (dediny, mestá, neprajnosť, závisť)

- **rozprávkovosť** – dobro víťazí nad zlom, občas sa tam nachádza aj nadprirodzená sila (zvieratá, ktoré riešia situáciu), magické číslo 3

- snaha sprírodniť človeka a poľudštiť prírodu, deje sa odohrávajú v prostredí prírody

- dedinské prostredie ako protiklad mestskému spôsobu života, odmietanie mesta a jeho morálky

- zužovanie deja (sujetu), dôraz sa kladie na vnútro postáv, na to, ako prežívajú udalosti

- stiera sa hranica medzi autorskou rečou a rečou postáv, rozprávačom príbehu je postava v diele

- hlavné postavy sú obyčajne výnimoční, zvláštni ľudia, žijú v dôvernom styku s prírodou, konajú pudovo, živelne, pod vplyvom silných emócií, sú hlboko citovo založení

- postavy v naturizme sa prísne rozdeľujú na kladné a záporné, záporná je v deji často aktívnejšia

- využívanie prvkov ľudovej slovesnosti – baladickosť, snovosť, mýtickosť, rozprávkové motívy konečného víťazstva dobra nad zlom, jazyk, symbolika čísiel, zvieratá ako symbol dobra...

**DOBROSLAV CHROBÁK**

- napísal zbierku noviel: **KAMARÁT JAŠEK** – obsahuje 8 noviel napr. Poviestka, Učenlivá Marta a starostlivá Marta, **NÁVRAT ONDREJA BALÁŽA** – Ondrej sa po 17 rokoch vracia domov z vojny, na náhrobnom kameni nájde napísané svoje meno, chýba dátum úmrtia, prichádza k svojmu domu, otvorí mu jeho žena, tá ho však nespoznáva, pozve ho dovnútra, z ich spoločného rozhovoru sa dozvie, že je znovu vydatá, jej muž padol na fronte a ich spoločné dieťa počas vojny zomrelo. Ondrej sa nedá spoznať, uvedomil si , že jeho žena má už iný život a nechce jej do neho zasahovať. Odchádza nespoznaný ako žobrák a sám napíše na kameň dátum svojej smrti. Hlavná myšlienka: autor kritizuje vojnu, jej dopad na ľudí nielen po stránke fyzickej, ale i psychickej.

**DRAK SA VRACIA** – románová novela, dielo je uvedené mottom: Hľadanie stratenej cti, lásky a dôvery ľudí, tvorí vhodnú látku pre hrdinskú rozprávku.

- hlavnými postavami sú, a jeho **Martin Lepiš prezývaný Drak, Šimon Jariabek manželka Eva**. Rozprávkový príbeh Draka sa odohráva v prostredí tatranskej prírody (Kôprová, Tichá a Tomanova dolina pod Kriváňom, Západné Tatry). Autor sa nezameriava na dej, ale na vnútro svojich postáv, na ich vzájomné vzťahy.

DEJ: Poloslepý hrnčiar našiel raz pri ceste opustené dieťa. Zobral si ho k sebe, vychoval a vyučil svojmu remeslu. Keď už celkom oslepol, chlapec ho všade musel sprevádzať. Nemal možnosť zblížiť sa so svojimi rovesníkmi, stal sa z neho samotár. Deti za ním hádzali kamene a neskôr ho začali prezývať Drakom. Keď mal 14 rokov, starý hrnčiar spadol do jamy na hlinu a zomrel. Spočiatku sa to nikomu nezdalo čudné, ale neskôr, keď sa neďaleko našla mŕtvola zahrdúseného dievčaťa, začali upodozrievať Draka, že to on zabil i starého hrnčiara. Dedinčania mu začali pripisovať všetko zlo, ktoré dedinu postihlo – ohne, povodne, hlad, choroby. Boli presvedčení, že má čarodejnú moc a všetci ho nenávideli, okrem Evy, ktorá sa do neho zamilovala, chodievala za ním, celé hodiny ho sledovala pri práci. Dedina usúdila, že sa ho musia zbaviť. Jedného dňa našli Draka s rozbitou hlavou v jame na hlinu. Eva ho obetavo opatrovala, i keď ju za to celá dedina odsudzovala. Keď vyzdravel, bez slova rozlúčky odišiel z dediny. Eve sa po jeho odchode narodil syn, ktorého vychovávala jej matka. Roky čakala na Draka, a keď sa nevracal, vydala sa za Šimona Jariabka. Ich manželstvo bolo nešťastné, boli si cudzí, Šimon mal Evu rád, ale nedokázal jej to povedať, pretože cítil, že Eva ešte stále myslí na Draka. Prešli roky a dedinu znova postihli nešťastia. Následkom veľkého sucha začali horieť okolité lesy a hrozilo, že statok celej dediny uhynie na pastvinách. Práve vtedy sa do dediny vrátil Drak. Cez jedno oko mal čiernu pásku, na líci hlbokú jazvu – stopy nenávisti dediny voči nemu. Chcel sa usadiť vo svojom dome a venovať sa svojmu remeslu, hrnčiarstvu. Potreboval si získať stratenú dôveru ľudí, a preto sa ponúkol, že privedie stádo späť do dediny. Drakovi nikto neveril, ale nemali inú možnosť – cestu poznal iba on. Pohrozili mu, že ak sa do týždňa nevráti, podpália mu dom. Rozhodli sa, že Draka pre istotu odprevadí i Šimon Jariabek. Šimon s Drakom sa vybrali do hôr za stádom . Drakovi sa podarilo zachrániť stádo, v horách sa však museli zdržať o niečo dlhšie, preto Drak poslal odkaz richtárovi dediny, že prídu neskôr. Šimon mu nedôveroval, omylom sa nazdával, že Drak ich všetkých oklamal a predal stádo Poliakom. V noci sa potajomky vrátil do dediny a sám podpálil Drakov dom. Drak sa však už vtedy blížil aj so stádom k dedine. Úlohu splnil, dodržal slovo. Priviedol si aj životnú družku, svoju lásku, mladú Poľku Zošku. Eva si až teraz uvedomila, že Drak ju nemiluje, a že ten, kto ju skutočne má rád, je Šimon. Eva a Šimon si konečne našli cestu k sebe. Šimon sa hanbil za to, čo urobil, Drak mu však odpustil. Z epilógu – tu už je Eva stará žena, rozprávajúca príbeh o Drakovi priadkam a svojmu vnukovi, sa dozvedáme, že odvtedy sa mali radi a žili spolu šťastne.

- záporná postava: v očiach dedinčanov je to Martin Lepiš, neznámy pôvod, odlišný zjav, oblečenie, uhrančivý pohľad, počerný, vysokej, štíhlej postavy

- v epilógu stará mama spomína na svoju mladosť, keď žili vedmy a čarodejnice, zmokovia a duchovia, príbeh rozpráva ako rozprávku svojmu vnukovi

**ROZPRÁVKOVÉ PRVKY:**

1. Dedina považuje Draka za strigôňa (ľudia si myslia, že múku premenil na hlinu)

2. Dvaja muži bojujú o 1 ženu

3. Boj dobra a zla

KOMPOZÍCIA:

- veľkú úlohu zohráva príroda, ktorá odráža psychiku človeka = prírodno-psychologický

paralelizmus

- veľa biblických motívov

- autor vstupuje priamo do diela:

*„Drak je človek, ktorý nepatril nikomu, bol vždy sám proti*

*všetkým a sám proti sebe samému..“*

**MARGITA FIGULI**

**-** jej tvorba sa vyznačuje bohatými lyrizačnými postupmi a metaforickým štýlom

**TVORBA**

**POKUŠENIE –** zbierka noviel, sústreďuje sa v nej na ženské postavy a na priblíženie ich vnútorného sveta, jej hrdinky sa pokúšajú nájsť šťastie, lásku a životnú rovnováhu a nestratiť pritom mravnú čistotu

**BABYLON –** historický román, opisuje postupný rozklad a zánik Chaldejskej ríše

**MLADOSŤ –** autobiografický román, zachytila v ňom svoje detstvo i život ľudí na chudobnej, ale krásnej Orave počas rokov 1. svetovej vojny

**TRI GAŠTANOVÉ KONE** – románová novela, má krátku dejovú líniu, pozornosť sa sústreďuje na psychológiu postáv, dej sa odohráva na Orave, rozprávačom je jedna z postáv – Peter, tzv. ja – rozprávanie. Všetky postavy sú zakotvené vo svojom sociálnom prostredí, nejde o prírodných ľudí, autorka ich dokonca rozlíšila i majetkovo: Jano – bohatý, Peter – chudobný, Magdalénini rodičia – krčmári. Príroda vstupuje do prostredia novely – dielo sa začína pašovaním koní uprostred oravských hôr, Magdaléna a Peter si dajú sľub počas pálenia svätojánskych ohňov vysoko na holiach. Postavy sú striktne rozdelené na dobré – Magdaléna, Peter, Magdalénin otec a zlé – Jano a zištná Magdalénina matka.

**Magdaléna** – mení sa z láskavého a pokojného dievčaťa až na ženu – trpiteľku, nemôže porušiť sviatosť manželstva, a preto s božou trpezlivosťou znáša trápenie. Je obeťou – v sexuálnom zmysle – Jano ju znásilnil, je obeťou ako trápená manželka a je obetovanou dcérou, lebo matka túžila po bohatom ženíchovi Jánovi Zápotočnom.

**Peter** – kladná postava, vytrvá vo svojej láske, hoci sa Magdaléna vydala za iného, neodíde z dediny, pokiaľ sa nepresvedčí, že je mimo nebezpečenstva. Je rozhodnejší ako Magdaléna, ale rešpektuje jej prianie. Vyslúžil si meno Tulák, nazval ho tak na posmech Jano, pretože mu zhorel dom po rodičoch a neživil sa roľníckou prácou, ale skupoval po kraji drevo.

**Jano –** záporná postava, zlý, krutý , jeho krutosť sa prejavuje voči ľuďom aj voči zvieratám. Riadi sa sám svojimi zákonmi, nie je verný žene, s ktorou sa chce zosobášiť, je násilnícky – keď sa dozvie o sľube Petra a Magdalény, znásilní ju, aby si ho musela zobrať za muža, bije do krvi koňa, zapriahne do pluhu takého koňa, ktorý nie je zvyknutý na takú prácu, a pritom Magdalénu núti, aby išla pred koňom a viedla ho v brázde, pokúsi sa zabiť Petra, jeho pričinením príde Magdaléna o dieťa, vypaľuje koňovi nápis Tulák, vypáli mu oko....

- novela má kompozíciu rozprávky, napríklad hrdina, aby dosiahol svoj cieľ, musí splniť istú úlohu, motív koní má v novele kľúčový význam, kone symbolizujú čistotu, dobro, silu.

**DEJ:** Petersa po mnohých rokoch rozlúčenia ide za svojou láskou z Turca na Oravu Magdaléna sa s rodičmi presťahovala do Leštín. V oravských lesoch sa Petrov kôň splašil a pridal sa k stádu pašerákov koní, ktorých naháňali žandári. Medzi nimi spoznal Magdaléninho bratranca, ktorý mu prezradil, že najdrsnejší pašerák koní Jano Zápotočný sa chystá na pytačky k Magdaléniným rodičom. Podarí sa im ujsť a až potom si všimnú, že všetci traja majú rovnaké, gaštanové kone. Petrovi sa podarí porozprávať sa s Magdalénou večer, v horách, kde sa mládež z dediny vybrala zapaľovať svätojánske ohne. Prizná sa mu, že i ona na neho veľa myslievala. Povie mu, že ak ju skutočne má rád, vzdá sa tuláckeho spôsobu života, usadí sa na otcovskej pôde, postaví dom a začne gazdovať Znakom toho, že úlohu splnil, mali byť tri gaštanové kone, s ktorými sa mal vrátiť po Magdalénu. Dohodli sa, že sa stretnú tam, kde ich Peter uviaže. Magdaléna mu sľúbi, že bude na neho čakať a pokúsi sa oddialiť svadbu so Zápotočným. Trvalo takmer dva roky, kým sa mohol vydať na cestu s tromi gaštanovými koňmi. Čaká ho však kruté sklamanie. Cestou sa dozvie od ľudí, že Magdaléna sa vydala za Jana. Napriek tomu pokračuje v cesta a počas svojej púte sa postupne dozvedá celú pravdu. V ten večer, keď sa v horách rozlúčil s Magdalénou, si ich rozhovor vypočul Jano, ktorý Petra a Magdalénu v tajnosti sledoval. Keď Peter odišiel, prepadol ju a znásilnil. Magdaléna otehotnela a donútili ju vydať sa za Jana. Ich manželstvo bolo nešťastné. Jano začal piť, správal sa k Magdaléne surovo, týral ju i kone. Naschvál kupoval zlé, divé kone a nútil Magdalénu, aby ich opatrovala. Kone jej viackrát ublížili, takto prišla aj o dieťa v šiestom mesiaci tehotenstva. Jano najviac týral gaštanového koňa, ktorého prepašoval z Poľska vtedy, keď sa stretol s Petrom. Peter prichádza k domu Zápotočného, je však zatvorený. Jano a Magdaléna sú na poli, vyberie sa za nimi, stane sa svedkom toho, ako Jano týra a bije koňa, až kým mu nevytečie oko. Kôň, bezpríčetný od bolesti, privalí Magdalénu, ktorej Jano prikázal držať uzdu. Peter omráči Jana a zachráni Magdalénu. Keď sa Jano preberie, pokúsi sa ho zabiť veľkým kameňom.

Magdaléna je chorá, keď sa z toho vystrábi, Jano ju vyvedie na dvor, do rúk jej dá uzdu koňa, ktorý mal iba jedno oko a na boku mal vypálenú Petrovu prezývku Tulák. Janova sestra zbuntošila ľudí na pomoc, ale ani Peter sa nemohol dostať cez vysoký plot. Nakoniec sa rozhodne vojsť cez okno do domu. Jano vypálil koňovi i druhé oko, od bolesti ho zdivené zviera kopytami zabije.

Magdaléna ho pochová, postará sa o jeho hrob a až potom súhlasí, že s Petrom odídu do rodného kraja – do Turca. Dobro a láska zvíťazili.

**PRVKY ROZPRÁVKY*:***

1. magické číslo 3: 3 kone, 3 hl. postavy

2. Peter je symbol dobra, Jano symbol zla

3. záver je šťastný

4. Magdaléna dáva Petrovi 3 podmienky pred sľubom vernosti:

a) musí sa vzdať túlavého života

b) musí postaviť dom

c) musí prísť s 3 gaštanovými koňmi

5. Peter musí prekonať 3 prekážky:

a) Magdalénine podmienky

b) Maliarička

c) Jano Zápotočný

6. kone zasahujú do deja: Peter zachráni Magdalénu spod koní 3krát, kôň zabíja

Zápotočného

**KOMPOZÍCIA:**

1. novela robená od napätia k harmonickému koncu

2. využitý prírodno-psychologický paralelizmus (keď Peter odchádza s Magdalénou z dediny,

vonku je jar a svieti slnko)

3. veľmi veľa biblizmov, archaizmov a časté opakovacie výrazy

10.**OTÁZKA +** znaky doložte interpretáciou diela podľa vlastného výberu

**Romantizmus** – literárny smer podmienený zmenami s spoločnosti a politickom živote po buržoáznych revolúciách v Európe (1789 – Veľká francúzska buržoázna revolúcia, niesla sa v znamení hesla: Sloboda – rovnosť – bratstvo, 1848 – buržoázna revolúcia v Anglicku), dochádza k zániku feudalizmu a vzniká kapitalizmus, k moci sa dostáva nová spoločenská vrstva – buržoázia.

Revolúcie proklamovali rovnosť všetkých ľudí, právo každého jednotlivca na slobodný, úspešný život – na rozdiel od klasicizmu, ktorý podriadil osobné šťastie človeka povinnosti rešpektovať nadosobné „vyššie“ záujmy.

**ROMANTIZMUS –** myšlienkové hnutie a jeden z hlavných umeleckých smerov 19. storočia. Rušil hodnoty, ktoré prinieslo osvietenstvo a klasicizmus 18. st., proti klasicistickým pravidlám uplatňoval tvorivú slobodu umelca, proti racionalizmu staval cit, vášne, fantáziu a vôľu, proti idealizácii pravdivosť, proti abstraktnému poňatiu človeka zdôrazňoval konkrétneho jedinca, proti všeobecnému poňatiu ľudstva ideu národa.

*ZNAKY ROMANTIZMU*

**1. AUTOŠTYLIZÁCIA –** stotožňovanie autora so svojou postavou

**2. INDIVIDUALIZMUS** – vzbura proti svetovému poriadku a spoločnosti prináša postavy osamotených ľudí, vyvrheľov spoločnosti – tulákov, zbojníkov, žobrákov, ľudí stojacich na pokraji ľudskej spoločnosti

**3. SENTIMENTALIZMUS** – prehnaná citlivosť, vyjadrenie silného a úprimného citu, ktorý stavia proti rozumu (iracionalizmus)

**4. TITANIZMUS** – hrdina je ochotný obetovať svoj život za slobodu či šťastie iného človeka alebo národa

**5. ROMANTICKÝ HRDINA** – búrlivák, nespokojný človek, prejavuje sa u neho rozpor medzi snom a skutočnosťou

**6. VYUŽÍVANIE KONTRASTOV** – protikladov, napr. krása – škaredosť, dobro – zlo, ale využíva sa ja tzv. vnútorná harmónia kontrastov

**7. HISTORIZMUS** – návrat do minulosti, slávne činy národa

**8**. **ĽUDOVÁ SLOVESNOSŤ** – autori vychádzajú z ľudovej slovesnosti, predovšetkým stredoeurópski spisovatelia pod vplyvom filozofie nemeckého filozofa Herdera, považujú ju za prameň svojej tvorby

**9**. **autori využívajú** hovorový jazyk, prirodzenejšie vyjadrovanie, v romantizme sa píše poézia, próza, dráma, veľmi frekventovaná je balada pre svoju tragičnosť, vypätosť deja, novým žánrom je básnická poviedka, nový žáner – román v listoch - denník

**PREDSTAVITELIA**

**FRANCÚZSKA LITERATÚRA**

**VICTOR HUGO**

**Romány**

**Robotníci mora – vznikol počas pobytu na ostrovoch v Lamanšskom prielive**

**Bedári –** rozsiahla románová skladba zobrazuje životné osudy trestanca Jeana Valjeana, v základnej

myšlienke ide o zápas s nespravodlivosťou spoločenských zákonov

**Deväťdesiattri** – historický román odráža kruté politické pomery na francúzskom vidieku v dobe revolúcie

**Legenda vekov – básnická skladba**, zobrazil v nej vývoj ľudstva na jeho ceste za pokrokom a humanizmom

- najvýznamnejším románom je:

**CHRÁM MATKY BOŽEJ V PARÍŽI –** dej románu sa odohráva v 15. storočí, autor kritizuje spôsob života šľachty a cirkvi.

Pôvod viacerých postáv je zahmlený, osudovo sa stretávajú alebo sú k sebe priťahovaní.

**ESMERALDA –** je krásna a hlboko mravná, ale žije uprostred najhoršej spoločnosti, kde sa na morálku nepotrpí. Kvôli láske k Phoebovi by zišla na scestie. Vychovali ju Cigáni, ale nie ja Cigánka, vymenili ju za znetvorené dieťa Chudôbke, rozmarnej parížskej dievčine, po strate dieťaťa sa z nej stane bláznivá žena, ktorá mnoho ráz pokrikovala z klietky hanby po nepravej Cigánke Esmeralde, v ktorej v závere svojho života spoznáva vlastnú ukradnutú dcéru.

**QUASIMODO** – je škaredý výzorom a znetvorený fyzicky, ale je schopný ušľachtilého citu, obety a má cit pre spravodlivosť. Pohodené dieťa, najdúch, našli ho v kostole a vychoval ho kňaz Frollo.

**FROLLO** – kňaz, ale nespráva sa tak. Je natoľko očarovaný krásou Esmeraldy, že sa dopustí zločinu. Po nociach sa venuje alchymistickým pokusom, s čím by cirkev nesúhlasila. Má však aj dobré stránky – bol dobrým študentom, múdry, postaral sa o pohodené dieťa.

**PHOEBUS** – je urastený, krásny tvárou, ale prázdny duchom a slabošskej povahy. Je vypočítavý, nezastane sa Esmeraldy a nezachráni jej tým život len preto, že by pred vznešenejšou spoločnosťou musel priznať styky s Cigánkou.

**Dejová línia:** Je Sviatokbláznov, súťaž o najstrašnejšiu grimasu vyhráva znetvorený Quasimodo, zvonár v Notre Dame v Paríži. Po uliciach sa potuluje veľa ľudí, kňaz Frollo pokrikuje po krásnej Cigánke Esmeralde, ktorá vystupuje s cvičenou kozičkou. Niekto sa ju pokúsi uniesť, zachráni ju krásny kapitán Phoebus. Únoscovia boli Frollo a Quasimodo, ale chytili len zvonára. Quasimodo je na pranieri, ľudia sa mu posmievajú, jediný človek, čo sa nad ním zľutuje, je Esmeralda, ktorá mu podá vodu. Znetvorený muž pocíti k nej vďačnosť a lásku, neskôr oddanosť. Esmeralda naďalej odmieta Frolla, ktorý jej ukradne dýku. má Esmeralda má stretnutie v pochybnej krčme s kapitánom, žiarlivý Frollo tam nespozorovaný príde a pokúsi sa kapitáne zabiť dýkou, ktorú zobral Esmeralde. Kapitán prežije, ale Esmeraldu obvinia z vraždy a uväznia. Quasimodo ju spod šibenice unesie a ukryje v Chráme, ktorý má právo poskytovať azyl. Frollo podvodom dosiahne, že Esmeralda opustí azyl. Uväznia ju opäť ako Phoebovu vrahyňu. Kapitán nejde svedčiť v jej prospech. Esmeralda je v cele spolu s bláznivou Chudôbkou, tá v nej spozná svoje stratené dieťa podľa talizmanu. Esmeraldu obesia, na popravu sa díva z veže Frollo a Quasimodo. Frollo sa diabolsky smeje, keď dievčina umiera. Quasimodo ho zhodí do priepasti. Ukradne Esmeraldino telo a zanesie ho do hrobky. Po dvoch rokoch nájdu v hrobke dve kostry.

*Znaky romantizmu, ktoré nachádzame v románe*

**Kontrasty:** krásna Esmeralda – škaredý Quasimodo , Esmeralda dobrá – Frollo zlý

**Vnútorná harmónia kontrastov:** Quasimodo je škaredý výzorom a znetvorený fyzicky, ale duševne ušľachtilý

Založený je na harmónii kontrastov.

 krása Esmeraldy ↔ ohyzdnosť Quasimoda

 Quasimodova duša ↔ Quasimodov výzor

 Phoeubusova duša ↔ Phoebusov výzor

 Quasimodova láska ↔ Esmeraldina ľútosť

 Frollova láska ↔ Esmeraldin strach

 Esmeraldina láska ↔ Phoebova zábavka

 kňaz Frollo ↔ netvor Frollo

 Frollova láska ↔ Quasimodova láska

 parížska chudoba ↔ veľkoleposť Paríža

 Frollova viera ↔ Frollov záujem o vedu

**Historizmus** – príbeh sa odohráva v 15. storočí

**RUSKÁ ROMANTICKÁ LITERATÚRA**

**ALEXANDER SERGEJEVIČ PUŠKIN**

**KAPITÁNOVA DCÉRA –** historická novela

- odohráva sa v čase pugačovského povstania

**Obsah diela**

Do Belogorskej pevnosti na juhovýchode vtedajšieho Ruska prichádza ako vojak mladý vidiec-

ky šľachtic Peter Andrejič Griňov. Zoznamuje sa s novým prostredím a s novými ľuďmi : veliteľom pevnosti kapitánom Mironovom, jeho dcérou Máriou Ivanovnou, do ktorej sa zamiluje, Švabrinom, náhodne sa zblíži aj s Pugačovom, budúcim vodcom povstalcov, ktorý ho v prestrojení za tuláka vyvedie zo snehovej búrky v stepi. Milostný príbeh Petra Griňova a Máše vytvára rámec pugačovského povstania, najväčšej sedliackej vojny v ruských dejinách. Belogorskú pevnosť povstalci obsadia, kapitán Mironov padne; Griňova vďaka vzájomným sympatiám s Pugačovom prepustia. Znova sa vracia medzi povstalcov, dozvie sa, že Máši hrozí nebezpečenstvo zo strany Švabrina, Mášinho neúspešného ctiteľa a surovca, ktorý ju väzní v Belogorskej pevnosti. Griňov využije známosť s Pugačovom a oslobodí ju. Po Švabinovom falošnom udaní ho obvinia zo zrady a spolupráce s Pugačovom, odsúdia na doživotné vyhnanstvo na Sibíri. Máši sa podarí dostať k cárovnej Kataríne II. a prosiť o pomoc – Griňova oslobodia.

**Štruktúra diela**

- je písaná formou Griňových zápiskov, historické udalosti sú podávané z jeho pohľadu

- dej sa rozvíja v dvoch líniách: základom prvej je milostný príbeh skĺbený s druhou dejovou

líniou – pugačovským povstaním

- Puškinovi sa podarilo vykresliťcharaktery postáv:

**Griňov** je mladý, neskúsený, ľahkomyseľný, ale v zložitých situáciách sa správa odvážne

a čestne, pugačovské povstanie nazýva hnusnou vzburou, ktorá chce vyhubiť šľachtický rod

**Saveľjič** - Griňov starosvetský sluha je stelesnením oddanosti a ľudovej múdrosti. Na-

priek tomu, že bol celý život nevoľníkom, zachoval si dôstojnosť a ušľachtilosť.

**Pugačov,** doposiaľ vykresľovaný ako zlosyn a vyvrheľ, je predstavený jednak ako vodca

povstalcov, bystrý a dobrý organizátor, jednak z hľadiska vzťahu ku Griňovovi, keď odhalí svoj vnútorný svet

**dôstojník Švabrin** - v hodnotovom rebríčku stojí najnižšie, človek síce vzdelaný, ale bezcharakterný, zradca a udavač

**rodina Mironovových** – prostá a skromná, je protikladom Švabrina – najmä dobrácky

a statočný kapitán Mironov, či charakterná Mášu.

**Katarína II.** – opísaná značne zidealizovane ako štedrá a veľkorysá žena

11.**OTÁZKA**

**DRÁMA**

* Vznikla v starovekom Grécku z náboženských osláv Dionýza, boha plodnosti a vína.
* Vyvinula sa z dialógu medzi hercom a zborom.
* Aischylos neskôr pridal 2. herca
* Sofokles herca tretieho.
* Všetky úlohy hrávali len muži, zmena nastala až v čase Shakespeara.
* Dramatické literárne diela sú určené na predvádzanie textu na základe zrakového vizuálneho ) a sluchového ( audiálneho ) vnímania.
* Drámu rozdeľujeme do týchto kategórií:
  + divadelná hra
  + film
  + televízna hra
  + rozhlasová hra

- herci reprezentujú charakter divadelných postáv konaním i prehovorom (monológ, dialóg).

Divadelná hra sa realizuje na špeciálne upravenom priestore – **javisku.**

Neoficiálne uvedenie divadelnej hry pre novinárov a pozvaných hostí – **predpremiéra**

Prvé uvedenie divadelnej hry – **premiéra**

Druhé uvedenie divadelnej hry – **repríza**

Posledné uvedenie divadelnej hry – **derniéra**

**3. Kompozícia drámy**

**a) Vonkajšia stavba drámy (súvis s javiskovou realizáciou)**

1. **dejstvá –** časti hry oddelené spúšťaním opony, zväčša medzi dejstvami býva prestávka

2. **scény** – zmena dekorácií, osvetlenia i hercov na javisku

3. **výstupy** – zmena postáv

**Vnútorná stavba drámy (dramatický dej)**

1. expozícia (úvodná časť),

2. kolízia (zauzľovanie deja, čiže zápletka),

3. kríza (vyvrcholenie deja),

4. peripetia (dejový zvrat, obra),

5. katastrofa (riešenie konfliktu)

**4. Dramatické literárne žánre:**

**Tragédia –** vznikla v antike, má vážny dej a končí sa tragicky, zväčša smrťou hl. hrdinu. Dej tvorí konflikt medzi výnimočným hrdinom a silami, ktoré sú mocnejšie ako on.

***Tragický hrdina*** – nadpriemerný, vznešený človek, ktorý za svoje skutky musí zomrieť.

Najznámejší autor tragédií **Sofokles.**

**Komédia** – obraz komického vzťahu k svetu s cieľom vyvolať smiech. Smiech vyvolávajú nedostatky a slabosti človeka.

***Komický hrdina*** – podpriemerný, má mnoho nedostatkov a preto pôsobí smiešne

Najznámejší autor komédií **Aristofanes**

**Činohra** – vznikla v 19. storočí, má závažný dej, ale končí sa zmierlivo. Často zobrazuje spoločenské konflikty a problémy a zaoberá sa i psychikou postáv.

Najznámejší autor bol **Čechov**

**5. Literárne pojmy**

**Replika** – prehovor jednej postavy v dialógu

**Autorská poznámka** je text v zátvorke pri menách konajúcich postáv, tvorí autorizovanú súčasť literárneho textu.

**Postava dramatická** je hercom stelesnená dramatická osoba, ktorá tým nadobúda vyšší stupeň objektívneho ľudského bytia.

**SHAKESPEARE – anglický renesančný spisovateľ**

|  |  |  |  |
| --- | --- | --- | --- |
| **tragédie**: | **komédie**: | **historické hry:** | |
| * **-OTHELLO** | * **SKROTENIE ZLEJ ŽENY** | * **RICHARD III.** | |
| * -**RÓMEO A JÚLIA** | * **-SEN NOCI SVÄTOJÁNSKEJ** |  | |
| * **-KRÁĽ LEAR** | * **VEĽA KRIKU PRE NIČ** |  | |
| * **-HAMLET** | * **VESELÉ PANIE WINSDORSKÉ** |  | |
| * **-MACBETH** |  |  |

. **HAMLET** - **tragédia v 5-tich dejstvách - Shakespeare**

Dej tragédie sa odohráva v **Dánsku** na hrade Elsinor.. Hlavnou postavou je **Hamlet** – **dánskyprinc**. Študuje a dozvie sa o úmrtí svojho otca, a preto sa vráti domov. Tu sa dozvie, že na hradbách sa zjavuje duch jeho otca. Rozhodne sa, že sa s ním stretne. V noci odchádza na hradby. Od ducha sa dozvedá, že **kráľ bol zavraždený**. Vrahmi sú kráľovná a brat kráľa Klaudius. **Duch žiada Hamleta o pomstu**.

**Hamlet váha, pretože si uvedomuje, že jeho pomsta zasiahne aj nevinných ľudí.** Najprv si všíma správanie svojho okolia, hľadá dôkazy o otcovom tvrdení. Keď ich získa, **rozhodne sa pre pomstu**. Začne predstierať pomätenosť, požiada o pomoc hercov, ktorí pred kráľovským dvorom zahrajú divadlo, v ktorom kráľovná so švagrom zavraždia kráľa. Kráľovná sa pri predstavení prezradí. Medzitým **zomrieOfélia** (jeho milá a snúbenica; keď sa rozhodol pre pomstu zrušil zasnúbenie a ona odchádza do kláštora) – spácha samovraždu.

**Celá tragédia nakoniec vyvrcholí súbojom** Hamleta a Laertesa (Oféliinho brata). Kráľ potrie Leartesov meč jedom, aby sa poistil, že Hamlet v súboji zahynie. Jed dá aj do vína – do Hamletovej čaše. V súboji sú obaja zranení. Keď Hamlet umiera, prebodne kráľa. Kráľovná sa v hrôze napije vína a otrávi sa.

**Myšlienkový rozbor:**

Kľúčovou postavou je Hamlet – je to typický renesančný hrdina, má svoje predstavy o spravodlivosti, ale dostáva sa do konfliktu a realitou, so spoločnosťou. Najvýraznejším dokladom je tretie dejstvo, v ktorom sa nachádza **Hamletov najznámejší monológ**. Začína **existenčnou otázkou: „Byť, či nebyť?“** Hamlet sa zamýšľa, či krivdu pomstiť a zahynúť alebo byť – žiť ďalej, ale uvedomuje si, že potom by bol zbabelec a strpel by nespravodlivosť, bol by taký istý ako jeho pokrytecké okolie. Neodváži sa zasiahnuť skôr, kým sa nepresvedčí, že jeho podozrenie je správne. Pri rozhodovaní ho tiež ovplyvní **scéna na cintoríne** – hrobári z odkrytého hrobu vyberú lebku významného muža a meditujú, že je taká istá ako lebka človeka neurodzeného pôvodu. Hamlet si uvedomí, že ľudia sú si rovní a majú právo na rovnakú spravodlivosť.

**Hl. hrdina**

- vyspelý intelekt mu nedovolí konať impulzívne (zatiaľ protivníci získavajú náskok),

pocit zodpovednosti (zločin v kráľovskom rode vedie k rozvratu celého štátu) núti H prekonať pochybnosti (monológ – Byť či nebyť ...)

- H podľahol v nerovnom zápase, ale pomenoval príčiny a nositeľov zla a bojoval proti nim

- kontrasty: filozofické state aj lapidárne prehovory, básnická obraznosť- hovorovosť, historické súvislosti aj dobové narážky, patetické slová i slovné hry, objavujú sa i komické prvky (scéna s hrobármi)

**SHAKESPEARE – ROMEO A JÚLIA**

Dej sa realizuje monológmi a dialógmi postáv. Okrem 2 hlavných postáv je tu veľké množstvo vedľajších postáv, čím autor dokresľuje dej a zároveň podáva charakteristiku Romea a Júlie. O Júlii sa dozvedáme od dojky, o Romeovi sa dozvedáme od jeho priateľa. Hrdinovia tu nie sú dôležití ako individuálne postavy, ale ako pár. Sú to veľmi mladí ľudia, ktorí sa do seba zaľúbili a sú rozhodnutí spečatiť svoj vzťah manželstvom. Musia však prekonávať veľa prekážok, v čom spočíva dynamika deja. Postavy sú ovplyvnené citmi, rozum tu nezohráva žiadnu úlohu. Tragédia sa naplní vtedy, keď si mladí hrdinovia siahnu na život.

**Téma:** Príbeh dvoch milencov, ktorým stojí v láske dlhoročný spor medzi ich rodmi.

**Idea:** Láska, ktorej nepraje história rodov ani súčasné zvyky.

**Miesto deja:** Dej sa odohráva vo Verone, kde žili dva staré znepriatelené rody - Montekovci a Kapuletovci. Mesto Verona /námestie, cintorín-hrobka Kapuletovcov/, Kapuletov dom /záhrada, dvorana, Júliina izba/, cela brata Vavrinca, mesto Mantova /ulica s obchodmi/

**KOMPOZÍCIA:** 2 prológy /Chórus/, 5 dejstiev, 24 obrazov

**DEJ:** Romeo, syn Monteka a Júlia, Kapuletova dcéra, sa do seba zaľúbia na večierku usporiadanom Kapuletovcami. Ich láske však bráni znepriatelenosť rodov. Sú nepriateľmi na život a na smrť, aj keď pôvodný spor je dávno zabudnutý spolu s predošlými generáciami.

**1. prológ, dejstvo/5obrazov/** : U Montekovcov sa koná maškarný bál. Romeo sa ho s bratrancom Benvoliom a priateľom Merkuciom rozhodne zúčastniť. Dúfa, že tu stretne svoju milú, Rozalínu. Na plese ich spozná synovec pani Kapuletovej, Tybalt. Pán Kapulet mu, ale zakáže vyvolať hádku. Rómeo tu stretáva Júliu a zaľúbi sa do nej. Na konci plesu však zistí, že je dcéra Kapuleta a Júlia sa dozvie, že on je Montek.

**2. prológ, dejstvo/6 obrazov/** : V noci prichádza Romeo pod Júliin balkón a ona mu vyznáva lásku: „ Romeo, Romeo, prečo si ty Romeo? Zapri otca, odriekni sa mena! A či ak nechceš, prisahaj mi lásku - a prestanem byť Kapuletová.“ Dohodnú sa, že sa hneď na ďalší deň vezmú. Romeo ide ešte v noci za bratom Vavrincom a zjedná s ním hodinu sobášu. Po dojke pošle odkaz, aby Júlia prišla poobede do kláštora. Júlia pod zámienkou spovede príde a brat Vavrinec ich zosobáši.

**3. dejstvo/5 obrazov/** : Merkucio s Benvoliom stretnú na námestí Tybalta, ten sa chce pomstiť a vyprovokuje súboj s Merkuciom. Prichádza Romeo a snaží sa ich oddeliť, no Tybald popod jeho ruku Merkucia smrteľne zraní. Romeo v hneve zabíja Tybalta. Prichádza knieža, ktorému Benvolio vysvetlí, čo sa stalo. Knieža vyhostí Romea z Verony. Romeo nájde útočisko u brata Vavrinca. Sem preňho príde Júliina dojka. Romeo sa ide rozlúčiť so svojou ženou. Tá sa hneď ráno dozvie správu, že v štvrtok sa má vydať za grófa Parisa. Rozhodne sa poprosiť o pomoc brata Vavrinca.

**4. dejstvo/5 obrazov/ :** Brat Vavrinec poradí Júlii, aby sa tvárila, že sa chce za Parisa vydať a dá jej fľaštičku s uspávacím nápojom. Keď ho vypije, bude vyzerať, ako by bola mŕtva. Dohodnú sa, že keď precitne, utečie s Romeom, ktorého Vavrinec o celom pláne informuje. Júlia poslúchne a večer pred svadbou nápoj požije. Ráno si všetci myslia, že je mŕtva.

**5. dejstvo/3 obrazy/ :** Brat Vavrinec pošle Romeovi list. Ten sa k nemu však nedostane. Romeo sa naopak dozvie, že Júlia je mŕtva. U lekárnika si kúpi jed a vyberie sa do Verony. K hrobke prichádza v noci Paris, aby oplakával svoju nevestu. V tom istom čase k hrobu prichádza aj Romeo, aby tu vypil jed. Dochádza k súboju a Paris zomiera. Romeo vypije jed a zomiera vedľa Júlie. To už prichádza brat Vavrinec, ktorý sa dozvedel, že Romeo list nedostal. Júlia začne precitať. Keď vidí mŕtveho Romea a Parisa, prepadá zúfalstvu a prebodne sa dýkou. Prichádzajú Montekovci a Kapuletovci. Brat Vavrinec im vysvetlí, čo sa stalo. Obaja otcovia pochopia, že kvôli ich sporu prišli o deti. Nad ich telami uzavrú mier a dajú im vystavať pomník zo zlata.

- smrť milencov priniesla uzmierenie nenávisti rodov, uzatvárajú nad hrobom milencov „pochmúrny mier”

**Znaky:**

- hrdý renesančný individualizmus (boj proti všetkým a všetkému)

- ostré kontrasty svetlo - tieň, deň - noc, vysokej poézie a drsnej hovorovej reči, zrelých

myšlienok a citu…

12.**OTÁZKA**

**LYRIKA -**  nemá dej, **vyjadruje pocity, nálady, dojmy, myšlienky a úvahy autora**, alebo hrdinu, odzrkadľuje stav.

* lyrické diela sú najčastejšie **veršované**
* podľa prístupu autora k téme rozlišujeme: **náladovú, opisnú,úvahovú lyriku**
* podľa tematiky rozlišujeme: osobnú (intímnu), spoločenskú, prírodnú lyriku
* je písaná viazanou formou (grafické členenie básne, rytmus, rým, strofa...)
* realizuje sa básnickými výrazovými prostriedkami (metafora, personifikácia, prirovnanie...)

K **základným žánrom** lyriky patrí:

* **pieseň -** kratšia báseň s pravidelným rytmom a výrazným rýmom. Je najobľúbenejším žánrom ľudovej slovesnosti.
* **sonet –14-veršový** strofický **útvar** lyriky; verše sa obvykle členia na: **4+4+3+3**. Myšlienkovo je to **uzavretá úvaha**: autor v úvode vysloví tézu(tvrdenie), potom nasleduje antitéza – popretie t., sonet uzatvára – syntéza ⇒ pointa básne. Sonet vzniká v renesancii-Petrarca, u nás Kollár, Hviezdoslav, Lukáč, Beniak ...
* **óda – oslavná radostná pieseň**. Vyniká nadnesenosťou a pátosom.
* **hymnus –** žánrový **variant ódy**, velebí najvyššie hodnoty – Boha, vlasť, národ.
* **elégia –** báseň so smutným obsahom, **žalospev** nad stratou niečoho hodnotného alebo blízkej osoby.
* **žalm – náboženská pieseň** kresťanskej a židovskej liturgie. Charakterizujú ho oslavné motívy, prejavy smútku a kajúcnosti.
* **epigram –** sa stručne a**duchaplnevyjadruj**e k nejakej životnej **pravde** alebo **osobe**. Autor na malom priestore zhustí viac myšlienok.
* **lyrickoepická báseň –** prelínajú sa v nej **lyrické a epické prvky**, pričom **dominantnou** je **epická** časť. V **lyrickej** časti sa objavujú prvky **reflexie** a **opisy prírody**.
* **poéma-** je rozsiahlejšia **básnická skladba** lyrickoepickej povahy. **Lyrickosť prevažuje** nad epickými prvkami.
* **pásmo –** je **polytematická báseň** väčšieho rozsahu, ktorú nájdeme v **modernej poézii** (20.st). Pásmo využíva **spontánny prúd predstáv**, **asociácie** – voľné radenie zdanlivo nesúvisiacich motívov – toto všetko **do** jedného **celku** zjednocuje **ústredná téma**. Autori často nevyužívajú interpunkciu. Tvorca: G. Apollinaire v zb. Alkoholy

**SYMBOL**

**-** znak s hlbším alebo skrytým významom

- patrí medzi základné prostriedky zobrazovania javov

- v básnickej reči nahrádza meno predmetu, javu, procesu, vlastnosti či pojmu

Symbol predstavuje:

**a/ v rečovej komunikácii** – znak, ktorý vznikol na základe zaužívaného označenia, pričom konkrétny predmet má aj abstraktný zmysel napr.: kríž – symbol kresťanstva, utrpenie, srdce – symbol lásky, kotva – symbol nádeje, olivová ratolesť – symbol mieru

**b/ v literatúre** – druh trópu, ktorý patrí k základným prostriedkom náznakovosti s vlastnosťami mýtu a mnohovýznamovosti básnického obrazu pri umeleckej výpovedi

**c/ v umení** – sa vzťahuje na význam umeleckého diela, je to premietnutie myslenia do obrazu

**Existuje symbolika farieb:** biela - nevinnosť, belasá - vernosť, čierna – smútok, smrť **Symbolika postáv:** kvet - deva, sokol - junák, Ikar – objaviteľ, Prometeus - služobník ľudstva, symbol boje proti tyranii, symbol slobody... .   
**Symbolika dejov:** ráno - začiatok života, mladosť, noc - koniec života, staroba,... .

**SVETOVÁ LITERÁRNA MODERNA**

**LITERÁRNA MODERNA –** začiatky modernej literatúry spadajú do 2. polovice 19. storočia, niektorými tematickými zložkami a umeleckými postupmi súvisia moderné smery s romantizmom:

- zdôrazňovanie subjektu v diele

- rozpor sna a skutočnosti

- nesúlad medzi citlivou básnikovou osobnosťou a drsnou dobou

- autorova individualita

- odklon od tradičných slovesných prostriedkov

**SYMBOLIZMUS (z gr. slova symbolón – náznak, znak)** – symbol má v symbolistickej poézii viacej významov, básnik utvára obrazy pomocou metafory, metonymie, personifikácie, voľného verša, napr. srdce – symbol lásky, lev – symbol sily, holubica – symbol mieru. Vonkajší a vnútorný svet sa neopisuje priamo, ale pomocou symbolov, nepriamo. Vzniká vo Francúzsku, jeho zakladateľom je **Charles Baudelaire**. Vzťah symbolistov k životu je iracionálny, filozofickým východiskom je subjektívny idealizmus. Z mravného hľadiska vystupuje do popredia individualizmus, nadraďovanie jednotlivca na celok a skepsa (pochybovanie) voči svetu a dobovému spoločenskému dianiu.

**MODERNA –** umelecké smery z konca 19. a zač. 20. storočia

**IMPRESIONIZMUS** (z latinského slova impressio – dojem) – založený je na zobrazení konkrétneho zážitku zo sveta, z každodenného života, tak ako ho zachytávajú ľudské zmysly.

- moderna stála pri zrode avantgardy (predvoj) formujúcej sa na začiatku 20. storočia

- takýmito smermi boli futurizmus, kubizmus, kubofuturizmus

**PREKLIATI BÁSNICI**– predstavitelia symbolizmu vo Francúzsku - spájal ich pocit individuálneho vzdoru - sústredenie sa na vnútorný život človeka - zdôrazňovali právo osobnosti prežiť život podľa individuálnych predstáv

**ŠTYRI PILIERE SYMBOLIZMU**

- iracionálny vzťah ku skutočnosti

- individualizmus (vyzdvihovanie nálady, myšlienok jednotlivca)

- skepsa, pesimizmus, nihilizmus

- cudzie výrazy (z liturgie, náboženstva – žalm, spoveď, z prírodných vied – vesmír, zenit)

**SLOVENSKÁ LITERÁRNA MODERNA (1900-1918)**

- vzniká na rozhraní 19. a 20. storočia

- kríza spoločenského života, vysťahovalectvo, odnárodňovanie inteligencie, maďarizácia, nedostatok kultúry, zvýšený národnostný útlak

- nová nastupujúca generácia básnikov, prozaikov a prekladateľov sa snažila prehĺbiť umeleckú stránku slovenskej tvorby, spisovatelia sa snažia odstrániť nedostatky

- tvorivým zdrojom sa pre spisovateľov stal romantizmus (Kráľ, Botto), pokrokové tradície realizmu (Hviezdoslav, Vajanský) a európske moderné smery (symbolizmus, impresionizmus)

- v žánrovej oblasti prevládali krátke lyrické básne, v ktorých básnici vyjadrovali svoje dojmy a zážitky z prírody, úvahy o lyrickom hrdinovi i sociálnych otázkach

- predstavitelia: Ivan Krasko, Janko Jesenský, Vladimír Roy, Františetk Votruba

**IVAN KRASKO –** vl. menom ing. Ján Botto

- najvýznamnejší predstaviteľ SLOV. LITER. MODERNY, ovplyvnený symbolizmom, futurizmom, impresionizmom

- prvé básne písal pod pseudonymom Janko Cigáň

**POETIKA STAREJ LYRIKY - rozbor**

Čo píšeš, nech je jasné slnečný sťa lúč

veselé jako chasník pri tanci;

nech leje balzam v srdce boľavé

a v chorú dušu úľavu a mier,

alebo nech je smutné jako chorál kresťana

a trúchle jako mokrý hrob;

nech duní jako zvony na poplach,

keď horia rodné chalupy,

a búri jako pochod utlačených na ulici

keď deti doma chleba nemajú:

no nikdy nepíš to, čo necítiš,

čo v tvojom srdci zrod svoj nemalo;

obchádzaj krasomluvu jako mor

a vychoď z textu slovo jalové;

nech hudbou zneje každý malý verš,

obrazom blýska každé slovíčko –

a nezabúdaj, náznak tajomna

že tisícimi tónmi znie

a v každej duši zobúdza jej pieseň stajenú:

ak všetko toto krásnom posvätíš –

tak dôjdeš ta, kam ja som nedošiel.

* báseň má byť veselá, má priniesť pokoj, povzbudenie
* alebo smutná, či burcujúca, keď je to potrebné
* opisuj vlastné pocity, vyhýbaj sa krásnym a prázdnym slovám
* básne majú byť rytmické, plné obrazných pomenovaní
* nevyjadruj sa otvorene, ale nepriamo – prostredníctvom symbolov

**- napísal dve básnické zbierky:**

**1. NOX ET SOLITUDO (Noc a samota)**

- básne vznikajú ďaleko od domova, preto v nich často vyjadruje spomienky na rodný kraj, na matku

- jeho lyrický hrdina vyrastá v atmosfére sociálneho a národného útlaku, je totožný s básnikovou osobnosťou (autoštylizácia)

- básnik nežiali iba pre vlastný pocit skľúčenosti, ale má na mysli utrpenie svojho národa, jeho smútok vyplýva z bezmocnosti, z uvedomenia, že trpiacemu ľudu nemôže pomôcť

**Básne z tejto zbierky:**

**VESPER DOMINICAE (Nedeľný večer)** – spomienková báseň na rodný kraj a na matku

**AMINKE** – spomienka na milovanú ženu, smútok, sklamanie

**UŽ JE POZDE** – vyjadruje svoje ľúbostné pocity a zážitky, nachádzame náznak tajomna, náladu stmievania, plynutia času, básnik nezažil to, čo si predstavoval, ukazuje to na konci, kde sa prihovára k žene, po ktorej túži

**PLACHÝ AKORD** – ľúbostná lyrika

**PRETOŽE SOM PRACH** – zamýšľa sa nad zmyslom ľudského života

**TOPOLE**– prírodná lyrika, vyvoláva smútok, pocit samoty, práve veľkosť a výška topoľov vyvoláva pocit malosti, príroda odráža stav duše, pocitov básnika

* topoľ = symbol ľudského vnútra, ostrej, veľkej bolesti
* bez lístia, nechránený, vydaný napospas bolesti, necitlivosti
* vysoký, štíhly, ostrý ako smútok
* osamelý, bez života, bez nádeje, nevie, kam bude smerovať jeho život
* čierny, ošarpaný havran smeruje do noci – všedný, obitý, smerovanie ku koncu života bezo zmeny

**ZMRÁKA SA, STMIEVA SA** – so súmrakom prichádza pocit beznádejnosti, bezmocnosti, zúfalstva, vyvoláva pesimistické, pochmúrne myšlienky, dokázal sa stotožniť s ťažkosťami národa, uvažuje o národe, o ľudstve

**SOLITUDO**– básnik sa cíti byť jedným z poddaných, chce za nich prehovoriť, báseň je pochmúrna, melancholická, využíva biblické útvary, prihovára sa k Bohu za úbohý ľud, dielo národno-buditeľské – kým sa oddáme spánku smrti, musíme po sebe niečo zanechať

**JEHOVAH**– prihovára sa k Bohu, zvoláva pomstu na vlastné plemä, na vlastný národ pre jeho pasivitu, nebojuje proti útlaku

**2. VERŠE**

**- zbierka obsahuje 27 básní, prevláda intímna lyrika, sú v nej aj básne sociálno-národné, zbierka ukazuje ako sa básnik vyrovnáva sám so sebou, ako prekonáva chmúrne pocity a nálady, využíva alegórie (démon, otrok, pustovník), symboly (zrada, sloboda...)**

Básne z tejto zbierky:

**OTCOVA ROĽA** – básnik sa štylizuje do podoby tuláka, ktorý sa vracia z cudziny na rodnú pôdu, pritom cíti výčitky svedomia, že ju opustil, vystupuje ako obranca sociálnea národne utláčaného ľudu. Uvedomuje si svoje doterajšie blúdenie a poddáva sa hlasu domova: *„poddaných krvou napitá pôda, domov ma volá“.*

Uvažuje o budúcnosti, o osude národa a o tom, či zavíta sloboda alebo bude naďalej trpieť: „*Vyklíčia ešte zubále dračie z poddaných zeme?“*

Symboly**: otcova roľa** - Slovensko

**suché strnisko** – pasivita národa

**zubále dračie** – útlak – revolúcia

**OTROK** – básnik sa priznáva, že je jedným z otrokov, že je príslušníkom zotročeného národa a ľudu po stránke sociálnej i národnej: *„ Som ten, čo dozrieval pod bičom otrokára“.* Nezostáva však pri tomto trpkom konštatovaní, ale burcuje k odporu, k pomste za všetky utrpené krivdy. V závere vyslovuje vieru, že po vykonaní pomsty krivdy pominú: „Až potom vystriem chrbát“.

Symboly: **úhorové pole** – symbol celej krajiny, ktorá bola mŕtva, neúrodná, vyplývalo to z pasivity národa

**šibenice** – symbol revolučného boja a súčasne pomsty za krivdy

**BANÍCI –** spojil v nej motív sociálny s národným, utlačovateľ má podobu Démona, ktorý chce zlákať do svojich osídiel každého, využíva nato hmotné statky, zlato, striebro, drahokamy. Démon nedosiahne zradu na národnom kolektíve.

Symboly: **už idú čakani** – na odpor sa postavil celý národ

**kahance** – symbol revolúcie

**čakany** – symbol práce a boja

ZDAR BOH! – banícky pozdrav

**ŽIVOT –** prekonáva pasívny postoj ku skutočnosti, chce sa so životom biť, buď zvíťazí život nad ním alebo on nad životom, vyzýva život do boja, spomína aj na Slovensko: „*krásna dcéra našich hôr“,* chce zvíťaziť nad životom pre slobodu národa.

**KRITIKOVI –** objasňuje charakter svojej poézie, hodnotí ju: „*nechcem znieť jak zvon z olova, nehromadím hluché slová ..., nech kto jak chce o nich húta, na každom je krv prischnutá, srdca môjho krv prischnutá ...“*

**DOMA –** spomienky na mladosť, vrúcna vďaka rodnému kraju zato, že krášli básnikovo „*krivolaké žitie“*

**KATOLÍCKA MODERNA**

V **30. rokoch 20. storočia** do literatúry vstupuje mladá generácia básnikov. Väčšinou išlo o básnikov – katolíkov / viacerí boli kňazi/ , ktorí sa zoskupili do jedného prúdu – katolíckej moderny.

 Za nástup katolíckej moderny do literatúry sa považuje predstavenie niektorých autorov v **Antológii mladej slovenskej poézie v roku 1933**, ktorú zostavil **Rudolf Dilong**. Grupovali sa okolo katolíckeho *časopisu***Kultúra**. **Zjednotiteľom básnikov katolíckej moderny bol Boh.** Podstata **poézie** bola **teda** v transcendentne**. Básnici chápu báseň ako modlitbu, ako liturgiu, ako spôsob dialógu s Bohom alebo Pannou Máriou.**

**Dominovala** reflexívna poézia **/ úvahová, rozjímavá/. Uvažovanie a rozjímanie o zmysle života v tejto poézii má znaky** existencialistickej filozofie**, založenej na otázke bytia a nebytia. Básnici čerpali podnety z *moderných básnických smerov* –** poetizmu **/ propaguje tzv. čistú poéziu/,** surrealizmus **/ hra predstáv, asociácií; sklon experimentovať/,** symbolizmu **/ využíva symboly z Biblie, gréckej mytológie a Veľkej Moravy/ a** existencializmu**.**

**Témy** poézie katolíckej moderny:

**1. duchovná a filozofická**, do ktorej patrí lyrika o Bohu, o láske, o zmysle života, o bolesti a smrti, o miestečloveka vo svete, do popredia sa dostáva najmä mariánska téma, lebo Panna Mária je patrónkou Slovenska

**2.národná** – hold domovine, pocity vyhnancov z vlasti**/**, rok 1968, obraz Slovenska, vznik Slovenského štátu

**3. sociálna -**  súvisí s františkánskou tradíciou, tzn. chudoba nie je hriech, túžba po spravodlivosti a láske medzi ľuďmi bez ohľadu na majetkové rozdiely

**Hlavnými predstaviteľmi** katolíckej moderny sú **Rudolf Dilong, Pavol Gašparovič – Hlbina, Janko Silan a Ján Haranta.**

Generácia katolíckej moderny mala po 2. svetovej vojne **zákaz publikovať** kvôli náboženskému charakteru tvorby, pre sympatie k vojnovému Slovenskému štátu alebo pre príspevky a prácu v časopise Gardista . **Tvorili do roku 1948, a potom :**

a/ Pavol Ušák – Oliva zomrel na tuberkolózu roku 1941,

b/ emigrovali – Dilong, Strmeň, Šprinc, Zvonický / Taliansko,USA .../;

c/ odmlčali sa – Haranta, Hlbina, Silan, Veigl / boli odsunutí na okraj literatúry/.

**RudolfDilong** – vedúca osobnosť katolíckej moderny, pochádzal z Oravy (Trstená), z chudobnej rodiny, v rannom detstve stratil matku. Otec ho na radu učiteľa dal do františkánskeho kláštora, aby mal šancu študovať. Neskôr sa stal františkánskym mníchom, pôsobil v kláštoroch v Trnave a Bratislave. Po nástupe komunizmu emigroval do Južnej Ameriky, neskôr žil v USA, kde aj zomrel. V jeho tvorbe z obdobia emigrácie cítiť smútok za domovom, do ktorého sa z politických dôvodov nemohol vrátiť.

-        vo svojej tvorbe zaujímavo spojil tradičné motívy duchovnej lyriky a prvkami modernej poézie. Využíval prvky surrealizmu a poetizmu, rád experimentoval s formou verša.

-        napísal zbierky: **Mladý svadobník, Helena nosí ľaliu, Dýchajte lazy, Slávne na holiach, Honolulu, pieseň labute** a iné.

-        báseň Za múrom kláštora – ide o báseň osobnej lyriky, kde autor vyjadruje svoje hlboké vnútorné pocity, vyjadruje svoj vnútorný nepokoj a pocit úzkosti ktorý zažíva v kláštornej cele. Svoj pobyt v kláštore prirovnáva k väzeniu, jediným kontaktom so svetom je pre neho oblok. Má pocit bezvýchodiskovosti, volá na Boha, aby mu osvetlil jeho budúcnosť („Bože, ktorý si ma vykúpil, čo bude so mnou, haló!“). Báseň je úprimná, opisuje váhanie v živote autora, váhanie človeka a kňaza, ktorý uvažuje o správnosti svojho poslania.

13.**OTÁZKA**

**SLOVENSKÝ KLASICIZMUS**

**(1780 – 1840)**

* V tomto období na Slovensku ***postupne vznikala slovenská inteligencia z radov ľudu***, ktorá sa ku vzdelaniu dostala ***zásluhou reforiem Márie Terézie a Jozefa II.*** (Najvýznamnejšie reformy: školská reforma, tolerančný patent – zrušil prenasledovanie evanjelikov a zrušenie nevoľníctva )
* SK je spojený s **procesom slovenského národného obrodenia,** ktoré sa uskutočnilo **v 4 etapách:**

|  |  |  |  |
| --- | --- | --- | --- |
|  | **literárne obdobie** | **roky** | **autori** |
| 1. vlna NO | Klasicizmus | 1780 - 1820 | ***Anton Bernolák, Juraj Fándly, Jozef Ignác Bajza – osvietenské obdobie*** |
| 2. vlna NO | klasicizmus | 1820 - 1835 | ***Ján Kollár, Ján Hollý, P. J. Šafárik, Ján Chalupka – idea slovanskej vzájomnosti*** |
| 3. vlna NO | romantizmus | 1835 - 1843 | štúrovci |
| 4. vlna NO | romantizmus | 1843 - 1848 | štúrovci |

* **v SNO sa formuje moderný slovenský národ** ( znaky moderného národa: spoločné územie, história, kultúra, **spisovný jazyk).**
* **Najväčším problémom sa pre Slovákov stáva otázka spisovného jazyka**.

Medzi slov. vzdelancami vznikajú **dva názory na otázku slovenského spisovného jazyka**:

1. **katolíci** – preferovali **slovenský jazyk**, pretože podľa nich sú Slováci svojbytný národ.
2. **evanjelici** – preferovali **češtinu**, lebo ju už dlho používali ako svoj literárny jazyk.

***Dohodu sa nepodarilo dosiahnuť***, a preto **katolíci** začali používať ako spisovný jazyk *bernolákovčinu* a ***evanjelici*** zostali pri *češtine*.

**OSVIETENSTVO V SLOVENSKEJ LITERATÚRE**

* + Slovenskí osvietenci sa zamerali na **osvetu**, ktorú šírili medzi jednoduchým ľudom. Zakladali sa **vzdelávacie spolky – podľa vierovyznania:**

**A) Slovenské učené tovarišstvo** = zakladateľ **Anton Bernolák**, **Trnava**, ***cieľom*** bolo šírenie ***osvety + bernolákovčiny***. Bol katolícky spolok, ktorý mal pobočky – „stánky“ po celom Slovensku.

* + 1. **Učená spoločnosť banského okolia = Banská Štiavnica**, spolok evanjelikov, ***cieľ***: ***šírenie osvety a češtiny ako spisovného jazyka***.

**Osvieteneská literatúra – autori:**

**ANTON BERNOLÁK –** pochádzal z Oravy, bol katolíckym kňazom. **Založil** Slovenské učené tovarišstvo a ako **prvý kodifikoval spisovný slov. jazyk.Jeho kodifikácia vychádzala zo západoslovenského nárečia – z kultúrnej trnavčiny – kultúrna západoslovenčina - 1787.** Bernolákovčina sa vyznačovala písaním veľkých písmen v podstatných menách (ako dnes v nemčine), písaním **w** namiesto **v**, dôsledným označovaním mäkkého ďe, ťe, ňe, ľe, nepoznala **y-len i**, namiesto j používala g ...

***Ako jazykovedec napísal tieto diela***:

**a) Jazykovedno-kritická rozprava o slovenských písmenách -** v nej vysvetlilpotrebu **kodifikácie** = uzákonenia spis. jazyka.. Tu uzákonil aj zásadu: **Píš ako počuješ.** Je to fonetický pravopis.

**b) Slovenská gramatika –** pravidlá na ohýbanie slov a ich tvorenie.

**c)** Svoje jazykovedné dielo zavŕšil slovníkom **Slovár Sloveskí – Česko – Latinsko – Ňemecko – Uherskí .** Obsahuje slovnú zásobu slovenského jazyka. Je to prvý doklad o rozpätí slovnej zásoby slovenského jazyka. Tvoril ho 12 rokov, slovník obsahoval asi 30 tisíc slov.

**Juraj Fándly –** bol blízky spolupracovník A. Bernoláka. Kňaz, člen SUT, pokladník. Bránil Bernolákovu slovenčinu. **Písal osvetovú prózu, ktorou chcel vzdelávať ľudové vrstvy.** Videl ich chudobu a nevzdelanosť. Vo svojich knihách im radil ako hospodáriť: **Piľní a domajší poľní hospodár; Zeľinkár; O úhoroch a včelách; Slovenskí včelár.**

**Jozef Ignác Bajza**- pôsobil na západnom Slovensku. Bol katolícky kňaz. Venoval sa osvietenskej literatúre. Napísal **1. slovenský román – René mládenca príhody a skúsenosti –**bol napísaný v slovenčine, ale vychádzal zo západoslovenského nárečia. Bajza sám seba pokladal za 1. kodifikátora, a preto mal spory s Bernolákom.

**Román má dve časti**: **1:** má podobu **cestopisu –** René má krásnu sestru, ktorú unesú. Chce ju vypátrať a spolu so svojím učiteľom Van Stiphoutom postupne navštevuje krajiny Stredomoria a hľadá ju. Nájde ju až  v Egypte a oslobodí. **2. č.** saodohráva na Slovensku. Znovu cestujú po našej krajine a spoznávajú život biednych. V tejto časti kritizoval šľachtu a cirkev pre jej bohatstvo a tiež propagoval jozefínske reformy.

**POÉZIA SLOVENSKÉHO KLASICIZMU**

1. **Ján Kollár** – najvýznamnejší básnik **evanjelikov** – **ČJ**
2. **Ján Hollý** – najvýznamnejší básnik bernolákovcov – SJ

**JÁN KOLLÁR –** narodený vMošovciach (Turiec). Bol nadaný, odišiel študovať, ale musel sa postarať sám o seba. Stredoškolské vzdelanie ukončil v Blave. Odišiel do **Jeny** ( Nemecko) – štúdium teológie. *Tu sa zoznámil so svojou láskou – dcérou evanjelického kňaza –* ***Wilhemína Schmidtová*.**Láska bola opätovaná a došlo aj k zasnúbeniu. Keď sa chcel po štúdiách vrátiť na Slovensko, zasnúbenie bolo zrušené. Napriek tomu na ňu nezabudol a zvečnil ju vo svojej veľkej básnickej skladbe**Slávy dcera.** V Jene spoznal aj **zjednocovacie hnutie Nemcov**, čo ho priviedlo k ***poznaniu, že pokiaľ sa slovanské národy nezačnú brániť odnárodňovaniu, môžu zaniknúť.*** Spoznal aj zápas o zrušenie poddanstva, čo ho priviedlo k myšlienkam, že ***každý človek má právo na osobnú slobodu***.

Aj toto presvedčenie sa prejavilo v skladbe Slavy dcera. Po skončení štúdii sa stal evanjelickým kňazom v Pešti a tu podporoval rozvoj slovenskej literatúry. Po revolúcii Kollár pôsobil vo Viedni ako radca na cisárskom dvore a napádal štúrovcov a ich slovenčinu. Je pochovaný v Prahe. **Kollára za veľkého básnika považujú ako Slováci, tak aj Česi, pretože ako literárny jazyk uplatňoval češtinu.**

***Prehľad diel*** je stručný: **Slávy dcera; Básnĕ Jána Kollára; O literární vzájemnosti medzi kmeny a nářečími slávskymi – tu sa predstavil ako** teoretik: tvrdil, že existujú len 4 slovanské národy + 4 jazyky – nás Slovákov priradil k československému národu a jazyku.

**SLÁVY DCERA** – **básnická skladba, obsahuje 615 sonetov**. Má 5 spevov, ktoré uvádza **Předspĕv**

1. **Sála**
2. **Labe, Rén, Vltava**
3. **Dunaj**
4. **Léthe** – *obraz slovanského neba*
5. **Acheron**  – *pekla* autor ich pripojil neskôr

**Předspĕv má podobu elégie**, žalospevu. Autor tu nariekal nad osudom Slovanov, pričom sa v úvode objavujú **základné motivické pásma celej SLAVY DCERY** :

**a)Minulosť –***symbol*  **kolébka;**

**b) Prítomnosť –**  *symbol* **rakev- cintorín; kontrast**

*M. bola slávna*, slovanské národy žili v rozkvete; ⇔*P.* je to básnikovo poznanie, že mnohé *slovanské národy*, napr. Lužickí Srbi, vymizli z mapy, boli *násilne odnárodnené.*

**c) Budúcnosť –** *symbol* **dubisko = Rusko ako opora, záchrana, záchrana pre slovanské národy.**

**d)** Neskôr pribudne**motívdemokratický**- J. Kollár **veril , že všetky národy majú rovnaké práva**:

*,,Sám svobody kdo hoden, svobodu vážiti každou ten, kdo do pout jímá otroky, sám je otrok.“*

**Túto myšlienku adresoval aj nemeckému národu**, ktorý propagoval slobodu nem. národa, ale nedoprial ju Slovanom. Označil ho preto za **nepriateľa Slovanov**:

*„Zardi se, závistná Teutónie sousedo Slávy...“*

*(*Nemecko = Teutónia z rímskeho pomenovania týchto oblastí). Napriek ťažkému postaveniu **Slovanov** autor veril v **budúcnosť**, **vyzýval** ich k **hrdosti a statočnosti** a **odsúdil** tých, čo sa **odnárodnili**.

*„Horší nežli divé války, hromú, ohně divější zaslepenec na své když zlobu plémě kydá!“*

Smutný tón Předspěvu dosiahol využitím časomiery – veršový systém, v ktorom sa striedajú hexameter (6-stopový verš) a pentameter (5-stopový verš), spolu vytvárajú elegický distichon („žalospevné dvojveršie“).

**Sála pozri sonety č. 25, 45**

Spev má opäť smutnú atmosféru, pretože je poznamenaný rozlúčkou s Mínou. Básnik opúšťa Nemecko, čo je pre neho ťažké, lebo sa musí rozlúčiť so svojou láskou. Zamýšľa sa preto nad významom lásky v živote človeka.

**Láska sa stáva pre básnika najkrajším životným zážitkom a najhlbším ľud. citom**. Podľa neho má láska **rôzne podoby** (láska materinská, láska k vlasti, národu aj k žene). V jeho predstavách sa ***Mína postupne mení na zidealizovanú ženu***, stáva sa pre neho ***Slávy dcerou*** ( dcérou bohyne Slávy). „Daroval“ jej podobu krásneho slovanského dievčaťa, ktoré má aj typické slovanské vlastnosti (M. bola Nemka ⇒ idealizácia spomienky).

V závere tohto spevu sa básnik ešte raz rozhoduje medzi láskou k vlasti a medzi láskou k Míne. Vo sne vidí dvoch anjelov, ktorí sa ho pýtajú, komu daruje svoje srdce – vlasti alebo Míne. On po váhaní si srdce rozdelil na polovice: jednu dal Míne a jednu vlasti.

*Miluješ-li vlast svou více, čili Mínu?/ Mlčím, váhám, rázem rukou v ňádra sáhnu,*

*Srdce vyrvu, na dvě rozlomím:/ „Na,“ řku „jednu vlasti púlku, druhou Míně.“*

Toto je **klasický rozpor,** povinnosť, rozum – cit ale **preromantické riešenie** ,

láska k národu – láska k Míne zvolil rovnováhu medzi

rozumom a citom.

Napriek veľkej bolesti a pocitu osobného zlyhania, básnik verí, že ten, kto nespoznal lásku, nemôže milovať ani vlasť a národ:

„Láska je všech velkých skutkú zárod, a kdo nikdy nemiloval, nemúže ani znáti, co jest vlast a národ.“

**Labe, Rén, Vltava pozri sonety č. 84**

Tu sa autor najviac zamýšľal nad významom vlasti a jej úlohy v živote človeka. Nájdeme tu niekoľko krásnych myšlienok, napr.: ,, Život má byť dielom vlastnej duše.;zvolanie***:***, ,,Slávme slávne slávu Slavúv slávnych.“ – v ktorom vyzýva svojich rodákov k hrdosti na svoju minulosť a na nár. tradície.

V znelke č. 84 – sa zamýšľa, kde má človek vlasť. Dospel k názoru, že pravú vlasť nosíme v srdci, a preto nám ju nikto nemôže ukradnúť, ani ju nemôžeme stratiť:

*Nepřipisuj svaté jméno vlasti / kraji tomu, v kterém bydlíme, / pravou vlast jen v srdci nosíme, / tuto nelze bíti ani krásti.*

**Dunaj pozri sonety č. 374**

V tomto speve vyvrcholia názory autora na ***slovanskú vzájomnosť*** – idea autora , t. j. myšlienka o zjednotení všetkých Slovanov na poli kultúrnom, spoločenskom (nie štát). V zjednotení videl zbraň pred zánikom = smrťou národa.

Pri pohľade na biedu a útlak, aký vládol na Slovensku, nahnevane oslovil svojich rodákov:

*„Stokráte jsem mluvil, teď už křičím / k vám, ó rozkydaní Slávové! / Buďme celek a ne drobtové,/ buďme svorně všecko aneb ničím.“*

Slovanov videl ako mierumilovných ľúdí, preto o nich tvrdí: *“národem nás zovou holubičím“*. V ďalších sonetoch vykreslil **budúcnosť Slovanov** – bude **slávna**; *kultúra, vedy budú v rozkvete*; chcel by to vidieť, a preto si želá vstať z hrobu.

**Léthe a Acheron**

Pri písaní týchto spevov ho inšpiroval **Dante** a jeho Božská komédia. Do slovianskeho neba umiestnil všetkých vlastencov a priateľov Slovanov, do pekla zas nepriateľov:

*,,Peklo zrádcúm, nebe Slávúm věrným.“*

**Význam Kollára a Slávy Dcery:**

Kollár svojim dielom dokázal, že **slovanské jazyky sú rovnocenné európskym jazykom**. Majú bohatú slovnú zásobu a môžu slúžiť ako literárny jazyk. Po myšlienkovej stránke sa Kollár stal zakladateľ idey slovanskej vzájomnosti – **vyzýval k odporu k odnárodňovaniu, prezentoval lásku k vlasti**. Vážili si ho jeho súčasníci a aj nasledovníci (Štúrovci).

**JÁN HOLLÝ**

Bol básnik bernolákovcov, katolík. Pochádzal zo západ. Slovenska (nar. Borský Mikuláš). Vyštudoval teológiu v Trnave – katolícky kňaz. Najdlhšie pôsobil v Maduniciach pri Piešťanoch, umiera v Dobrej Vode, kde žil na dôchodku. ***Veľmi blízky vzťah mali k Hollému štúrovci, vážili si ho, navštívili ho pred kodifikáciou slovenčiny.***

***Prehľad diela*:**

* + vytvoril ***preklady antických autorov*** – príprava na vlastnú tvorbu: **Vergílius, Homér**
  + písal **poéziu** (***lyrickú, epickú***):
  + **veľká epika – eposy: SVATOPLUK, Sláv, Cyrilometodiáda,**
  + **lyrika**: **Ódy a žalospevy –** *1.* ***Plač Matky Slávy****, 2.* ***Plač Matky Slávy nad odrodilými synmi***

v ódach oslávil slovenskú prírodu, významných slovenských rodákov, napr. A. Bernoláka, ale aj záhradu, v ktorej tvoril svoju poéziu**: *Na krásnu záhradu***

**zbierka idýl** (21) **– SELANKY –**zo života sloven. ľudu, zobrazil v nich ľudové zvyky a krásu slovenskej prírody.

Na prekladoch Vergília a Homéra spoznal kompozíciu eposov a idýl. Toto ho neskôr priviedlo k napísaniu eposov a Selaniek

**SVATOPLUK – *jeho najvýznamnejší epos***. Vychádza z dejín VM. Hlavnou postavou je postava Svätopluka, najvýznamnejšieho veľkomoravského vládcu. **Svätopluk** je v epose zobrazený ako **klasicistický hrdina,** ktorý rieši **rozpor medzi povinnosťou a citom.** Nakoniec u neho **zvíťazí láska k vlasti – *povinnosť*.**

***Dej eposu*** sa odohráva na ***nemeckom dvore kráľa Karolmana a pod Devínom***. Rastislav je uväznený, Svätopluk sa po zrade takisto dostane väzenia. Vo väzení si predstavuje život na slobode. Spomína si na Tatry. Karolman ho nakoniec z väzenia prepustí, ale pod podmienkou, že Svätopluk bude s Nemcami spolupracovať. Svätopluk súhlasí a na čele nemeckého vojska prichádza k Devínu, aby porazil vojská VM. Keď však Svätoplukovi ponúknu jeho rodáci korunu, zvíťazí láska k vlasti, prebehne k svojim a postaví sa na čelo VM vojska. V osobnom súboji s Britwaldom (veliteľ nem. vojsk) Svätopluk zvíťazí a nakoniec sa stane *„kráľom Slovákov“.*

**V epose** autor ***obhajuje právo na slobodu*** - prostredníctvom *obrazu slovanského snemu*, kde sa ***bojovníci rozhodnú, že radšej umrú, ako by mali žiť v otroctve***. (*Touto časťou sa inšpiroval Samo Chalupka pri písaní Mor ho!)*

*„Zbroj teda, zbroj hroznú zapopadnime, naproti poďme./Jestli by však víťazstvom hoveť nám nechcelo ščastí,/ zemrime včil radšej, než by sme jak otroci Nemcom /slúžiť a báborské na šijách ňésť mávali jármo.“*

V **6.speve** Svätopluk rozpráva ***báj o príchode Slovanov do Európy***: prišli z Indie; hovorí, že Slovania si boli *rovní, nemávali kráľov, sú mierumilovní, pracovití, usilovní, priateľskí, pohostinní.*

**12.spev.** – vykresľuje ***súboj medzi Britwaldom a Svätoplukom***. Je to jeden zo znakov eposu. Autor využil ***gradáciu deja*** - až na tretíkrát sa S. podarilo zabiť svojho protivníka.

***Epos má všetky znaky antického eposu***: **propozícia, invokácia, in medias res**; hlavnú dejovú líniu dopĺňajú **opisy bojov, bitiek, výzbroje**. Do deja zasahujú aj **bohovia** ( aj pohanský boh *Černobog*). V závere nachádzame *zhrnutie deja***peronáciu.**

**Propozícia:***,, Spívám, jak hroznú Svatopluk na Karolmana véde l / vojnu, i jak víťaz, seba aj svoj od jeho vlády / oslobodiv národ, nepodlehlý stal sa panovník / a zmužilých veľké založil kráľovstvo Slovákov.“*

**Invokácia: „***Umko milá, jestliž mne si v mých kedy prispela pesňách,/ včil najvác prispej na pomoc; tebe všecky ti dobre/ známí sú bojové, ponevač sama buďto na Bílých / nekde horách, buď nad Kobylú, v tvém bydle sedícá, / aj na Devín, aj na hrozné mohla vojska si patriť.*

**Význam Hollého poézie** je v tom, že vo svojich dielach **propagoval slov. históriu**, ktorá bola slávna. Vyzdvihol **myšlienku boja za národnú slobodu** a zdôrazňoval **národnú hrdosť** Slovákov. Svojimi eposmi, ale aj idylami, **presvedčil nastupujúcu generáciu** o tom, že slovná zásoba slovenčiny je dostatočná, čo ju priviedlo ku **kodifikácii Štúrovej slovenčiny**.

**SLOVENSKÁ KLASICISTICKÁ DRÁMA**

**JÁN CHALUPKA**

**významný dramatik národného obrodenia**, *starší brat Sama Chalupku*. Narodil sa v Hornej Mičinej, teológiu vyštudoval v Jene, vyštudoval aj filozofiu a jazykovedu. Najdlhšie pôsobil ***ako farár v Brezne***, kde spoznal ***malomestský život***, z ktorého čerpal námety pre svoje veselohry. Do literatúry uviedol pojem „***Kocúrkovo***“, ktorým dodnes označujeme **hlúposť, obmedzenosť, nelogickosť, komické, ale aj absurdné situácie.**

14.**OTÁZKA**

**Vnútorný monológ** – myslený, ale nahlas nevyslovený prehovor osoby, spontánny tok myšlienok

**SVETOVÁ MEDZIVOJNOVÁ LITERATÚRA (1918 – 1945)**

**CHARAKTERISTIKA DOBY**

- 20. stor., narastanie rozporov medzi najväčšími, mocensky a hospodársky najsilnejšími štátmi Európy

- atentát na Rakúsko-uhorského následníka trónu Františka Ferdinanda v Sarajeve

- 28. júl 1914 – vyhlásenie vojny Srbsku (1. svetová vojna), koniec v roku 1918

- víťazstvo štátov DOHODY (Veľká Británia, Francúzsko, Rusko)

- Trojspolok (Nemecko, Rakúsko - Uhorsko, Taliansko) + Osmanská ríša a Bulharsko – výsledky Versailleského mierového systému (1919,1920)

- zmena politickej mapy Európy

- Paríž 1919 založenie organizácie: SPOLOČNOSŤ NÁRODOV (americký prezident WILSON)

- 7.11. 1917 – vznik Sovietskeho zväzu

- rozpad Rakúsko- Uhorskej monarchie, vznik Československa (28.10. 1918)

- zakladanie agresívnych fašistických skupín v Taliansku (Mussolini)

- 1933 – nástup fašizmu v Nemecku, ríšskym kancelárom sa stal A. Hitler

- 1.9. 1939 – napadnutie Poľska (začiatok 2. svetovej vojny)

- Mníchovská dohoda (vytvorenie protektorátu Čechy a Morava, vznik Slovenského štátu)

- 3.9. 1939 – Veľká Británia a Francúzsko vyhlásili vojnu Nemecku

- koniec 2. sv. vojny v roku 1945

- vznik 1. svetovej vojny, neschopnosť vlád odstrániť príčiny vzniku novej vojny, názorový, sociálny rozklad povojnových spoločností vyvolali v skupine mladých literátov odmietavý postoj k tejto spoločnosti

**UMELECKÉ (AVANTGARDNÉ) SMERY**

**EXPRESIONIZMUS – (z lat. slova expressus – výrazný)** , vzniká v Nemecku

- autori sa snažili vyjadriť a zobraziť skutočnosť najmä pomocou silných emócií, citov, nič nezastierali, skutočnosť a človeka sa snažili zobraziť v obnaženej podobe

- sústreďovali sa na zobrazenie situácií, keď ich hrdinovia prežívali vyhranené konflikty, životné krízy, nezvyčajné situácie, riešili ich pudovo, emotívne

- všímali si tmavé, pochmúrne stránky života, ťaživú, smutnú, nepokojnú atmosféru, pesimistické, skeptické chápanie života, pocity dezilúzie, bezvýchodiskovosti

**SURREALIZMUS – (z fr. Slova la surréalitée – nadreálno)** – vznikol v Paríži, prejavil sa vo výtvarnom umení (Salvador Dali) a v poézii, zdôrazňoval fantáziu, predstavivosť, dôležitosť podvedomia a snov

- poéziu chápali ako spontánny prúd obrazov, asociácií, ktoré vychádzajú z podvedomia a voľne sa k sebe priraďujú

- využívajú zvláštnu metaforu, voľný verš, vynechali interpunkciu, prirodzený slovosled

**DADAIZMUS**– vznikol v Zurichu vo Švajčiarsku v roku 1916, jej predstaviteľom bol TRISTAN TZARA (skupina DADA)

- cieľom bolo nezmyslom reagovať na nezmyselný svet

- slovo dada má význam len v detskom jazyku, môže znamenať dreveného koníka, detské hatlanie, ruské zdvojené pritakávanie, vraj aj chvost posvätnej kravy

- chce sa vysmiať vládam, vyjadriť opovrhnutie spoločnosti, jej vládcom, kktorí vytvorili strach, utrpenie, hlad, smrť – vojnu (v roku 1922 rozpad, splynutie so surrealizmom)

**POETIZMUS**– vznikol v r. 1924 v Prahe, zakladateľom je V. Nezval, príbuznosť so surrealizmom

- zdôrazňovali sen, fantáziu predstavivosť, zmyslové vnemy

- všímali si radostné, veselé stránky života, snažili sa nachádzať krásu vo všednom živote, prácu považovali za hru

- svet vnímali ako hru farieb, svetiel, zvukov, vôní a pohybu

- využívali vtipné metafory, prekvapujúci rým, ľúbozvučnosť verša (v roku 1934 splynutie s českým surrealizmom)

**ERICH MARIA REMARQUE**

**-** nemecký spisovateľ, v 18 rokoch odvedený na front ako dobrovoľník

- učiteľ, obchodník s náhrobnými kameňmi, automobilový závodníik, novinár, spisovateľ

- rieši existenčné a psychologické otázky mladých ľudí, ktorí museli priamo zo školských lavíc odísť na front

- svojich hrdinov stavia do opozície proti násiliu

- majú zmysel pre humanizmus, lásku, priateľstvo, úctu človeka k človeku

- žijú však bez nádeje a zo svojho postavenia nenachádzajú východisko

**ROMÁNY z 1. sv. vojny:** NA ZÁPADE NIČ NOVÉHO

TRAJA KAMARÁTI

CESTA SPäŤ

**ROMÁNY z 2. sv. vojny:** ČAS ŽITIA, ČAS UMIERANIA

VÍŤAZNÝ OBLÚK

NOC V LISABONE

**NA ZÁPADE NIČ NOVÉHO**

***-*** román

- vlastné zážitky autora z 1. svetovej vojny

- v úvode je motto: *.Správa o generácii, ktorú poznačila vojna, aj keď unikla jej granátom..*

- hlavná myšlienka : osudy a pocity mladej generácie, ktorá sa ešte nenaučila žiť a už sa

musela naučiť zomierať

- hlavná postava: Paul Bäumer - autobiografická postava

- je rozprávačom celého príbehu, ale posledných 8 riadkov knihy

sa zrazu zmení postava rozprávača, ktorým sa stane niekto iný, autor

- román nemá hlavnú dejovú líniu

- Paul je spojovacím článkom života a smrti jednotlivých vojakov

- Paula a týchto vojakov sleduje priamo v boji, na dovolenke - doma, v nemocniciach, ale aj pri okamihoch ich smrti

- román je prerušený retrospektívou, v ktorej sa dozvieme, ako sa Paul a jeho šiesti spolužiaci

z chlapčenského gymnázia dostali na bojisko 1. svetovej vojny

- donútil ich triedny profesor Kantorek

- dej románu je prerušovaný rozhovormi Paula s ostatnými vojakmi o vojne a o mieri, kamarátstve, zbytočnosti vzdelania vo vojnovom svete

- z chlapčenskej triedy sa v 1. jednotke zišli 7 chlapci

**PAUL BÄUMER**

- román je jeho výpoveďou

- posledná veta románu: *„Zomrel v októbri 1918, keď na západnom fronte bol pokoj..“*

- veľmi citlivý chlapec, počas štúdia písal básne, doma mal rozpísanú drámu

- pochádzal z chudobnejších pomerov, ale ako rodina sa majú radi

- keď po 2 rokoch na fronte príde domov na dovolenku, matka má rakovinu, otec musí

ťažko pracovať, aby získal peniaze na liečenie

- Paulovi sa na dovolenke zdajú všetky veci cudzie, knihy, ktoré mal rád, považuje za

hlúposti, pretože tie knihy klamú

- najsilnejšia scéna z románu: Paul sa pri útoku dostane do krátera, na neho sa zvalí

postrelený francúzsky vojak. Paul nemá inú možnosť, vytiahne bodák a zabije ho. Po

prvýkrát vidí toho, koho zabil. Najprv sa mu snaží pomôcť, na chvíľu ho drží myšlienka,

že po skončení vojny pomôže jeho rodine. Zapísal si jeho adresu.

*„Odpusť mi, kamarát, ako si mohol byť mojím nepriateľom? Keby sme odhodili zbrane*

*a uniformy, mohol si byť mojím bratom..“*

- najsilnejší cit, ktorý Paul vo vojne pociťuje, je kamarátstvo

- na vojne pochopí, že ľudia sa nedelia na nepriateľov, ale že je to vec náhody a politických

dohovorov a stačí jeden rozkaz, aby sa z nepriateľov stali priatelia

**KAMMERICH**

- prvý ranený Paulov spolužiak

- je veľmi slabý chlapec, amputujú mu nohu, na následky toho zomiera

- Paul v poslednej chvíli jeho života hľadá ošetrovateľov, aby mu pomohol

- má matku, ktorá ho veľmi miluje a ťažko niesla, že odišiel na vojnu

**MŰLLER**

- všade so sebou nosí učebnice, pri paľbe sa učil fyzikálne poučky a zákony, pretože si

chcel urobiť vojenskú maturitu

- zomrel preukrutne, do brucha ho trafila svetlica, všetci boli pri ňom, zomieral pol hodinu

a ako jediného ho spolužiaci pochovali

Ostatní členovia vojenskej jednotky (nie spolužiaci):

**KATZINSKY**

- štyridsiatnik

- dostal sa do oddielu k Paulovi a jeho spolužiakom

- správal sa k nim kamarátsky a otcovsky

- naučil všetkých mladých vojakov prežiť na vojne

- nevzdelanec, vzdelaním pohŕdal a tvrdil, že vzdelanie ohlupuje ľudí

- naučil ich praktické veci, zohnať jedlo, ako sa odvšiviť

- zomiera, najprv má poranené nohy, Paul sa ho snaží na pleciach doniesť do lazaretu, ale

on zomiera náhodnou guľkou (Paul ho niesol na chrbte 15 km mŕtveho)

**ALBERT KROPP**

- najinteligentnejší

- tvrdí, že vojna by sa mala vyhlasovať na ľudových slávnostiach a všetci generáli, ktorí sa

chcú zúčastniť vo vojne, sa majú postaviť do veľkého kruhu, vyzliecť sa donaha a do rúk

zobrať palicu, majú sa medzi sebou pobiť a ten, ktorý zvíťazí, jeho mocnosť vyhrá vojnu

(myšlienka humanizmu)

**TJADEM**

- mladý zámočník, stále hladný, vždy pred útokom sa naje, lebo nevie, či prežije

- nikdy sa nedá ponižovať, je nevzdelaný a veľmi sa čuduje nad vojnou

- vôbec nemá pocit, že bojuje za svoj štát, pre neho štát znamená všetko nepríjemné:

*- Poľní žandári, polícia, dane - to je váš štát..*

**HIMMELŠTOS**

- desiatnik

- postrach pre nováčikov

- nováčikovia museli plniť jeho príkazy ako stroje

- Paul musel umývať dlážku zubnou kefkou a malou lopatkou odhrabávať kasárenský dvor

- dostáva sa do prvej línie, keď zažije prvý útok, schoval sa do zákopu, lenže Paul ho odtiaľ

vyhnal bodákom za ostatnými vojakmi

**KANTOREK**

- triedny učiteľ, telocvikár

- plné ústa fráz, dostal sa na vojnu, kde sa dostal do jednotky svojho žiaka, ktorého predtým

nechal prepadnúť

-žiak Kantorka poriadne preháňa a všetko mu vracia

**MYŠLIENKY** z románu:

*.Rozhodujúca je kefa a nie duch, systém a nie myšlienka, dril a nie sloboda..*

*.Keď ostanem živý, budem bojovať proti vojne..*

*.Museli sme spoznať, že naša generácia je čestnejšia ako tá ich, prevyšovali nás iba frázami..*

*.Mám dvadsať rokov a poznám iba zúfalstvo, smrť, strach a najnezmyselnejšie povrchnosti*

*s priepasťou utrpenia..*

**PAUL:***„ Nie sme viac mládež, nechceme už dobiť svet. Sme utečenci. Utekáme pred sebou, pred vlastným životom. Mali sme 18 rokov a začali sme milovať svet a bytie, museli sme však na to strieľať. Prvý granát čo vybuchol, trafil naše srdce. Sme odrezaný od aktivity, od snaženia, od pokroku. Už v to neveríme. Veríme vo vojnu.“*

KOMPOZÍCIA:

**1. využíva kontrasty:** motýľ na prilbe mŕtveho vojaka

škovránčí spev a dunenie kanónov

rozkvitnutá haluz čerešne a mŕtvi vojaci

**2. krátke vety, sloveso vysunie na začiatok vety**

**3. využíva úvahy**

- voľným pokračovaním je dielo **Cesta späť**

**ROMAIN ROLLAND**

**-** francúzsky spisovateľ, študoval históriu, učil na fr. SORBONE, profesor dejín, hudby

**PETER A LUCIA**

- psychologická novela, postavil v nej do protikladu úpadok morálnych a spoločenských hodnôt, ktoré zapríčinila vojna a humanistický ideál lásky

- spracúva v nej Rómeo – Júliovský (Schakespeare) motív nenaplnenej tragickej lásky dvoch mladých ľudí

- dej je časovo ohraničený, odohráva sa od 30.1 1918 do Veľkého piatku 29.3. 1918

- hlavné postavy sú Peter a Lucia, dvaja mladí ľudia, spoznali sa počas náletu na Paríž, utekali sa skryť do metra

- Peter našiel v láske k Lucii zmysel svojho života, žili jeden pre druhého, oddelení od okolitého sveta, snažili sa nemyslieť na vojnu a na to, že ich životy sú vlastne na konci

- vojna si však vyberie krutú daň, počas náletu padne na nich jeden zo stĺpov rúcajúceho sa chrámu

- autor stavia do ostrého kontrastu atmosféru 1. svetovej vojny a lásku dvoch mladých ľudí

- dej je prerušovaný úvahami rozprávača, dvakrát sa objavuje tvár rusovlasého dievčatka, ktoré vidí iba Lucia – ohlasovanie skorej smrti: ohraničenie vzťahu – krvou na začiatku a smrťou na konci

- vojna sa pripomína vojenskou výrobou vo fabrike, kde pracuje Luciina matka, zranenými ľuďmi po bombardovaní, výbuchom v tesnej blízkosti Petra a Lucie – tento výbuch spôsobil, že Peter chce zmeniť doteraz platonický vzťah, lebo si nevie ani predstaviť odchod na front bez toho, aby mu Lucia patrila ako žena, dohodnú sa, že si budú patriť na Vzkriesenie

**PETER –** pochádzal z majetnej meštiackej rodiny, obaja rodičia boli ochotní obetovať svoje deti vo vojne, ktorú pokladali za veľkú a svätú. Aj jeho starší brat Filip odchádza na vojnu s nadšením, keď však spoznal jej prvú tvár, hanbil sa za svoje ilúzie.

**LUCIA** – pochádzala z chudobných pomerov, poznala zápas o každodenný chlieb, matka pracovala v muničnej továrni. Lucia maľovala obrazy a predávala ich, aby zarobila peniaze na živobytie.

**BEETHOVENOV ŽIVOT, ŽIVOT TOLSTÉHO** – monografie

**JÁN KRIŠTOF** – román- rieka, komponovaný ako symfónia do 4 častí, vykresľuje detstvom mladosť a umelecký úspech mladého nemeckého hudobného skladateľa v Paríži v dobe medzi Parížskou komúnou a 1. svetovou vojnou

**OČARENÁ DUŠA** – román - rieka, dramatický obraz ženy, ktorá sa snaží vyslobodiť z pút meštiackej spoločnosti

15.**OTÁZKA – priblížiť tvorbu dramatikov, jednu divadelnú hru rozobrať podrobnejšie**

Po skončení prvej svetovej vojny v roku **1918 vznikla** po rozpade Rakúsko – Uhorska**Československá republika**.

V tomto období **sa začína aj proces formovania slovenského profesionálneho divadelníctva**, ktorý sa stretával s mnohými ťažkosťami – bolo málo slovenských hercov, režisérov, dramaturgov i slovenských divadelných hier. Všetky tieto okolnosti zapríčinili, že **rozvoj drámy zaostával za poéziou a prózou.**

V medzivojnovom období **vznikli** na Slovensku **tri profesionálne divadlá** – Slovenské národné divadlo v Bratislave, Východoslovenské národné divadlo v Košiciach a Slovenské ľudové divadlo v Nitre.

Ich vznik umožnil vytvoriť **prvú profesionálnu scénu**, ktorú reprezentovali herci Andrej Bagar, Oľga Borodáčová, Ján Borodáč a Hana Meličková. O rozvoj profesionálneho divadelníctva sa zaslúžil aj režisér Ján Jamnický.

**Dramatická tvorba sa vyvíjala v troch etapách:**

**1. etapa /20. roky/ - dominuje klasický repertoár.**V prvých povojnových rokoch sa na scénach divadiel hrali hry starších autorov – *Ján Chalupka, Ján Palárik, Jozef Hollý*. Autormi prvých povojnových divadelných prác boli spisovatelia staršej generácie – *Kukučín, Timrava, Tajovský.*Hrali sa aj hry *českých a ruských autorov*, často *Hviezdoslavov Herodes a Herodias*.

**2. etapa** **/30. roky/ - nastupuje nová generácia**. Začína sa tvorba *I. Stodolu* a *J. Barča* *– Ivana*.

**3. etapa** **/40. roky/** **- začína sa experimentovať**. Vzniká psychologická dráma – *I. Stodola, Július Barč-Ivan a Peter Zvon.*V období 2. svetovej vojny mnohí autori alegoricky vyjadrovali odpor k fašizmu zobrazením Jánošíka ako bojovníka proti panskej nevôli.

Divadelná hra sa realizuje na špeciálne upravenom priestore – **javisku.**

Neoficiálne uvedenie divadelnej hry pre novinárov a pozvaných hostí – **predpremiéra**

Prvé uvedenie divadelnej hry – **premiéra**

Druhé uvedenie divadelnej hry – **repríza**

Posledné uvedenie divadelnej hry – **derniéra**

**3. Kompozícia drámy**

**a) Vonkajšia stavba drámy (súvis s javiskovou realizáciou)**

1. **dejstvá –** časti hry oddelené spúšťaním opony, zväčša medzi dejstvami býva prestávka

2. **scény** – zmena dekorácií, osvetlenia i hercov na javisku

3. **výstupy** – zmena postáv

**Vnútorná stavba drámy (dramatický dej)**

1. expozícia (úvodná časť),

2. kolízia (zauzľovanie deja, čiže zápletka),

3. kríza (vyvrcholenie deja),

4. peripetia (dejový zvrat, obra),

5. katastrofa (riešenie konfliktu)

**4. Dramatické literárne žánre:**

**Tragédia –** vznikla v antike, má vážny dej a končí sa tragicky, zväčša smrťou hl. hrdinu. Dej tvorí konflikt medzi výnimočným hrdinom a silami, ktoré sú mocnejšie ako on.

***Tragický hrdina*** – nadpriemerný, vznešený človek, ktorý za svoje skutky musí zomrieť.

Najznámejší autor tragédií **Sofokles.**

**Komédia** – obraz komického vzťahu k svetu s cieľom vyvolať smiech. Smiech vyvolávajú nedostatky a slabosti človeka.

***Komický hrdina*** – podpriemerný, má mnoho nedostatkov a preto pôsobí smiešne

Najznámejší autor komédií **Aristofanes**

**Činohra** – vznikla v 19. storočí, má závažný dej, ale končí sa zmierlivo. Často zobrazuje spoločenské konflikty a problémy a zaoberá sa i psychikou postáv.

Najznámejší autor bol **Čechov**

**5. Literárne pojmy**

**Replika** – prehovor jednej postavy v dialógu

**Autorská poznámka** je text v zátvorke pri menách konajúcich postáv, tvorí autorizovanú súčasť literárneho textu.

**Postava dramatická** je hercom stelesnená dramatická osoba, ktorá tým nadobúda vyšší stupeň objektívneho ľudského bytia.

**Ján Chalupka**(1791 – 1871)

- 1. najvýznamnejší slovenský dramatik

- tvorca slovenskej veselohry, evanjelický kňaz

- najvýznamnejšie dielo – *Kocourkovo, aneb jen abychom v hanbě nezústali*

-          Kocúrkovo – mesto, kde žili nevzdelaní, odnárodnení – zobrazuje život slovenskej spoločnosti v 30. rokoch 19. storočia; typ malého mesta, ktorého predstavitelia si o svojom spoločenskom postavení myslia viac ako v skutočnosti znamenajú.

**OBSAH:** Voľby nového učiteľa a jeho príchod do Kocúrkova. Učiteľa Slobodu chce získať Pán z Chudobíc pre maďarizáciu a Tesnošil za muža svojej dcéry. Sloboda sa nakoniec ožení s dcérou starého učiteľa Procházku a tým potvrdí svoj nesúhlas s maďarizáciou. Vysmieva sa z nastupujúceho meštiactva, dôležitú úlohu kladie na pokrokovú inteligenciu.

-          3 hlavné postavy:

1.        **pán z Chudobíc** – reprezentuje skrachovanú, schudobnenú šľachtu

2.        obuvnícky majster **Jánoš Tesnošil** – predstavuje novú nastupujúcu spoločenskú vrstvu

3.        **Učiteľ Sloboda** – predstaviteľ slovenskej národne uvedomelej inteligencie – protiklad prvých dvoch postáv

- vo svojich hrách sa Chalupkovi podarilo vykresliť typy predstavujúce nevyhnutný zánik feudalizmu. Postavy charakterizuje aj pomenovaním – Tesnošil-obuvník, pán z Chudobíc. Jeho hry sú humorné i satirické obrazy zo života slovenských mestečiek. Vystupujú v nich predstavitelia drobnej buržoázie (remeselníci, krčmári) a postavy malomestskej byrokracie (richtári, notári). Obraz tejto triedy dokresľuje postavami zemanov. Proti nim uvádza uvedomelú slovenskú inteligenciu, ktorá sa hlási k ľudu. Kritizuje chyby jednotlivcov, rodín i celých tried. Ich nedostatky pramenili zo spiatočníctva a brzdili vývin spoločnosti. Chyby slov. ľudí: konzervatívnosť, v osobnom i rodinkárskom sebectve, triedna neuvedomelosť, otrocká poníženosť voči šľachte, malomeštiacke prospechárstvo, neúprimnosť, odnárodňovanie, opičenie sa po cudzích vzoroch, po panskom živote. **V dielach je kritika, satira, irónia i humor.**

- Chalúpka je zakladateľom dramatickej tradície, z ktorej vyrastali ďalší úspešní zakladatelia pokrokových diel ako Palárik a Záborský.

**Ján Palárik (predstaviteľ matičného obdobia)**

**Napísal veselohry:**

Drotár

Inkognito

Zmierenie alebo dobrodružstvo pri obžinkoch

Dimitrij Samozvanec (smutnohra)

**ZMIERENIE ALEBO DOBRODRUŽSTVO PRI OBŽINKOCH**

* **Útvar**: veselohra, oživená rýmovaným veršom
* **Miesto a čas deja**: grófkin kaštieľ, 1860
* **Kompozícia**: 3 dejstvá

**- hlavná téma:** odnárodňovanie Slovákov a prinavrátenie k slovenskému národu, rieši to v polohe zemianstva a slovenskej inteligencie

- využil tu situačnú komiku – dvojzámenu hlavných postáv

- postavy sú rozdelené na vlastencov a odrodilcov

**- vlastenci:**

* **Elisa Harabovská -** grófka, sirota,
* od detstva zasnúbená s barónom Kostrovickým
* krásna, milá k ľudu a služobníctvu
* hlási sa k slovenskému národu, hovorí po slovensky
* **Miluša Oriešková -** dcéra vlasteneckého učiteľa,
* vychovávaná v národnom duchu a tolerancii k Uhorsku
* vzdelaná, bystrá,
* ovláda cudzie jazyky,
* hrá na klavíri,
* k vlastenectvu vedie aj grófku
* **Zememerač Rohon** – priateľ baróna, pôvodom Slovák, ale štúdiom a prostredím sa pomaďarčil
* pod vplyvom Miluše sa vracia k svojím koreňom

**- odrodilci:**

* **Ľudovít Kostrovický –** barón, snúbenec grófky, zhýčkaný budapeštianskym prostredím, ušľachtilý, priateľský k Rohonovi
* dáva prednosť láske pred majetkom
* hlási sa k maďarskému národu, hoci má slovenský pôvod
* pod vplyvom lásky ku grófke Hrabovskej zmení svoj postoj k slovenskému ľudu
* autor v ňom nachádza dobré jadro a uvedomuje si, že šľachta zavinila ťažké postavenie

ľudu

* dá peniaze na výstavbu školy, aby sa mohla rozširovať vzdelanosť slovenského ľudu

**OBSAH:**

Grófka Elvíra Hrabovská a jej spoločníčka Miluša Oriešková si vymenili

úlohy, aby podrobili skúške ženícha, baróna Lajoša Kostrovického. Ten si

po príchode do kaštieľa vymení úlohu so svojím priateľom, zememeračom

Rohonom. Na základe výmeny vzniknú rôzne komické situácie. Napokon

veselohra končí šťastne. Grófka Hrabovská za zaľúbi do baróna

Kostrovického a Miluša Oriešková sa zaľúbi do zememerača Rohona.

- celá veselohra je veľmi vtipná

- autor tu využil veľa zo slovenskej folkloristiky, najmä ľudové tradície okolo zberu obilia a

krásne slovenské ľudové piesne

- jazyk a štylistické prostriedky: pekná slovenčina, veľa maďarských výrazov, hovorový jazyk,

aforizmy, príslovia a porekadlá

**Statky-zmätky – Tajovský (druhá fáza realizmu)**

- realistická dráma zo slovenskej dediny o sile majetku a manželských vzťahoch

- v dráme využíva dedinské prostredie, nadväzuje na tradíciu ľudovej veselohry, chalupkovskej komédie a badateľný je vplyv čechovovskej drámy

- konflikty medzi postavami sú realistickým obrazom slovenskej dediny

Ďurko Ľavko a Zuzka Kamenská súhlasia s uzavretím manželstva bez lásky za prísľub majetku od Palčíkovcov. Obaja majú zatiaľ u nich bývať a pracovať na majetku. Mladí si nerozumejú. Ďurko chodí za svojou láskou Betou, Palčíkovci nie sú spokojní s prácou mladých, ktorí musia pracovať skoro ako sluhovia. Zuzka opúšťa Ďurka, ktorý si privedie do domu Betu. Vzájomné spolužitie sa však končí hádkou. Palčík strieľa na Ďurka, Ďurko vyženie Betu, Palčíkovci Ďurka. Ten prichádza odprosiť Zuzku, ale ona sa odmieta k nemu vrátiť, radšej volí osud osamelej ženy s dieťaťom.

- hlavnými motívmi v hre sú vlastníctvo, jeho vplyv na rodinné vzťahy a životné hodnoty

- kompozične sa rozdeľujú na štyri dejstvá

- dej je rámcovaný vianočným obdobím, epický čas hry je jeden rok

- výstavbovým prvkom sú konfrontačné dialógy, autor použil minimum scénických a režijných

poznámok, významovo je všetko obsiahnuté v slovnej rovine, používajú sa expresívne, náre-

čové slová, hovorový štýl

- časté sú frazeologizmy

- emocionálnu stránku textu podčiarkuje aj použitá syntax – jednočlenné vety s citovou angažovanosťou až vypätosťou, zmena modality viet, elipsy

16.**OTÁZKA** - vybrať si jedného predstaviteľa

**MILO URBAN – slovenská medzivojnová próza**

- do slovenskej literatúry priniesol nové, moderné formy a postupy

- avantgardné prvky: expresionizmus, naturizmus

NOVELY**: JAŠEK KUTLIAK SPOD BUČINKY, ZA VYŠNÝM MLYNOM**

**ŽIVÝ BIČ** *–* ***protivojnový, sociálny, unanimistický (z latinského slova UNA ANIMA – jedna duša – kolektívny hrdina, dedinský ľud reaguje ako jedna bytosť) román, zobrazuje ako vojna zmenila spôsob života ľudí***

Román *Živý bič* tvorí ďalší vrchol slovenskej literatúry obdobia medzi svetovými vojnami a je jednou z najväčších výstrah proti vojne a jej odsúdením. To odsúdenie je tiché, nemé: vyjadruje a symbolizuje ho postava Ondreja Koreňa, ktorému vojna-bič zanechala ťažkú stopu na ústach, a preto nemôže prehovoriť. Ale aj keď sa stal nemým, jeho svedectvo je viac ako veľavravné.

Román *Živý bič* je prvé dielo slovenskej literatúry, kde sa o slobode nerojčí, ale kde sa tento najvyšší pojem chápe ako skutočnosť.

Román prinášajúci do slovenskej literatúry postavu vytvorenú pod vplyvom expresionizmu. Ľudia dediny Ráztoky sa ocitajú v ťažkých podmienkach vojny a rozpadu Rakúsko-Uhorska, pokúšajú sa riešiť svoju situáciu živelne, bojujú so zlým osudom, búria sa proti porobe, cenia si slobodu a prvýkrát si slobodu vlastnoručne vybojujú.

**Postava - burič** je individuálna (napr. Ilčíčka, Štefan Ilčík, Adam Hlavaj), ale aj kolektívna (ľud Ráztok koná ako jeden, hovorí ako jedna postava, nakoniec sa mení na živel a robí účtovanie s vojakmi, obchodníkom a krčmárom, s notárom; je to otvorená, dopredu neorganizovaná, živelná vzbura).

Expresionistické postavy konajú **pudovo**, málo rozmýšľajú o svojej situácii a viacej konajú. Pociťujú **silný cit**, všetko sa koná vo vybičovanej atmosfére (napr. Eva sa hádže do vody, notár dostane porážku od silného strachu, Ilčíčka nevie premôcť smútok, že jej syn nepríde a šľahá každého okolo seba, gazdiná Matajka sa bez miery opíja po smrti dieťaťa, Krista a iné dievky i ženy vyhľadávajú náručia vojakov a žandárov).

Veľké miesto má v správaní človeka **temperament** (ľudská krv) - búri sa pri láske alebo zlosti, pri nenávisti, ruky človeka sú plné krvi.

Román sa zapája do skupiny literárnych diel s témou  **1.svetovej vojny**. Autor zachytáva dopad vojny na **civilné obyvateľstvo**, ďaleko za frontovou líniou. Z nič nehovoriacej vojny, ktorá sa ich netýkala, zjavia sa prví **zranení** (Ondrej Koreň), **zabití** (Komárovi synovia), znásobí sa **bieda a hlad** (Eva Hlavajová so synkom), pribudne **dezercia** (Adam Hlavaj), **choroby** (červienka, pri ktorej umrie veľa detí z dediny), **rekvirácie, bohatnutie** obchodníkov, nekontrolovaná **moc** štátnej správy (notár a žandárstvo), **skazené mravy** (Krista Dominová), **alkoholizmus** (Matajka, Kúrňava), **vraždy** (Štefan Ilčík zabije ukrutného veliteľa Rónu, dedina utopí notára), **samovraždy** (vojačik ,,pánča'', Eva Hlavajová).

***MÁ 2 ČASTI: STRATENÉ RUKY***

***ADAM HLAVAJ***

*POSTAVY: ĽUD –* ***Ondrej Koreň – mrzák z vojny***

***Eva Hlavajová – obeť nízkej panskej morálky***

***Ilčíčka, syn Štefan a ďalší***

*PANSTVO – VRCHNOSŤ* ***– notár Okolický***

***veliteľ žandárov***

***veliteľ vojakov, richtár***

**1. časť –** dej románu sa odohráva v hornooravskej dedine Ráztoky, „ ležiacej pánu Bohu za chrbtom“ – to znamená, že ľudia o vojne ešte nevedeli. Na vojnu odchádza aj Adam Hlavaj, necháva doma svoju ženu Evu a syna , ktorá sa ťažko prebíja životom. Prichádza za notárom Okolickým prosiť, aby jej muža vyreklamoval z vojny. Vtedy Okolický zneužil svoju úradnú moc aj bezradnú Evu. Ostane tehotná, celá dedina ju za tento čin odsúdi. Farár nechce pokrstiť jej nemanželské dieťa. Eva sa v zúfalstve nad svojím nešťastím a biedou nakoniec utopí. Medzitým sa dedina prispôsobuje vojnovému životu. Postupne začínajú prichádzať prvé správy o mŕtvych a ranených , ľudia prestávajú byť ako jedna duša a vzťahy medzi nimi sa začínajú rozpadávať, dochádza ku konfiškácií majetku. Názov románu je pomenovaný podľa jazvy Ondreja Koreňa, ktorý svojím mrzáctvom je priamym dôkazom vojny – prišiel nemý , bezruký.

*„ Bol nahnutý k zemi, a ako šiel, vietor, čo dobehol časom od hôr, svieži, ihravý, nadnášal mu pravý rukáv, v ktorom nebolo ruky. Tvárou od pravého oka, trošku prižmúreného, tiahla sa mu dlhá jazva, silne nasiaknutá farbou nedávno zahojenej rany. Tak ako sa tiahla naprieč tvárou, robila dojem rany, čo vznikla pod úderom biča.“*

**2.časť** – je ucelenejšia, v centre príbehu stojí Adam Hlavaj, ktorý pochopil nezmyselnosť vojny, zbehol z frontu, ukrýva sa v Ráztokoch. Postupne sa dozvedá čo sa stalo s jeho ženou a kto je za jej smrť zodpovedný. Stretne sa s notárom v hore, povznesie sa a nezabije ho. Do dediny prichádzajú vojaci a konfiškujú majetok. Nakoniec sa ľud pod vedením Hlavaja vzbúri proti pánom v dedine, chytia Okolického, zviažu o drevá a posadia do vody. Drevá sa uvoľnia a notár sa utopí. Zomiera aj Ilčíčka, žandár ju prebodne bodákom.

Autor stavia do protikladu svet pánov a svet ľudu prostredníctvom Okolického a Hlavaja. Hlavaj je symbolom ľudu, silný, odvážny, odhodlaný bojovať za slobodu, prchký,, niekedy koná pudovo, v závere podpaľuje krčmárov dom – rabovačka krčmy. Okolický je symbolom pánov – pokrytecký, sebecký a zbabelý. Román je dielom silného sociálneho protestu a ako ho nazval sám autor – bolestným výkrikom urazenej ľudskej dôstojnosti.

**SYMBOLIKA STRATENÝCH RÚK –** pustnúce polia – ruky chýbajúce v práci na poli po odchode chlapov na front , ruky stratené na vojne – tým je spojený osud Ondreja Koreňa, ruky potrestané, zviazané – príbeh Štefana Ilčíka, ktorý sa vzbúril na vojne proti krutosti čatára Róna a zabil ho rýľom, sú to jeho ruky zviazané pred popravou, Hlavajove ruky na hrdle notára Okolického – chcel ho zabiť za to čo spôsobil Eve, nezabije ho, ale notár dostane porážku, ochrnie na jednu stranu, ruky bezmocné, prosiace o milosť – ľudia prosia Boha , aby sa už vojna skončila, Ilčíčkine ruky – ruky veštiace smrť, v zúfalstve narazia na bodáky, ruky ľudu – strašné nástroje spravodlivej pomsty.

**JOZEF CÍGER HRONSKÝ**

- počas 1. svetovej vojny bojoval na talianskom fronte, stal sa tajomníkom a správcom Matice slovenskej , redigoval časopis Slniečko, v roku 1945 emigroval so Rakúska, žil v Bavorsku, Taliansku a Argentíne, kde aj zomrel

**Znaky jeho tvorby** – orientácia na dedinu a sociálne témy

* hlavný hrdina stojí na okraji spoločnosti, ale morálne veľmi vysoko
* ponor do vnútorného sveta postáv
* postavy charakterizuje fatalistický princíp nazerania na svet ( nebúria sa proti osudu, podliehajú mu )
* lyrizácia

**Zbierka poviedok**: Podpolianske rozprávky, Medové srdce

**CHLIEB** – román, zobrazuje slovenskú dedinu v čase svetovej hospodárskej krízy, poukazuje na nezamestnanosť, vysťahovalectvo, vplyv expresionizmu

**JOZEF MAK** – sociálno – psychologický, expresionistický, fatalistický román

Fatalita (osudovosť) románu, spočíva v tom, že hlavná postava Jozef Mak bude mať dopredu určený ťažký osud. Narodil sa ako nemanželský syn matke – vdove Makovej a krstná matka Meľošová Hana – nedodržala všetky zvyky, ktoré boli pri krste v tejto dedine. Nedala peceň chleba pod stôl, aby dieťa malo v živote šťastie, a pôrodná baba dieťa nemohla na chlieb položiť, a tak mu zabezpečiť šťastie v živote. Nič čo začne v živote robiť alebo urobí, sa neskončí šťastne. Jeho brat Jano ho nenávidí, musí sa o neho starať, kým matka ťažko pracuje. Vyčítal mu, že býva v dome svojho otca a „veľa žere“, a preto ho matka dala do služby k bačovi Kubandovi. Bolo mu tam dobre, ale bača mu neplatil toľko, čo mal, išiel k drevorubačom. Keď im zhorel dom, postavil Jozef druhý, ale na Janovom pozemku, preto považuje polovicu domu za svoju. Jeho otec Gregor Biaľoš sa nemohol verejne priznať k otcovstvu, nepomohol mu pri stavbe domu, v lese ho privalí strom. Jozef zažíva prvé šťastie, lásku k Maruši. Musí však narukovať na vojnu. Keď sa vráti, matka je mŕtva, Maruša spustnutá na tele i na duši, je vydatá za jeho brata Jana, najväčšieho opilca a bitkára v dedine. Jožo si po čase vezme telesne postihnutú dievčinu Julu za ženu zo súcitu ( chodí k Maruši opatrovať dieťa). Trpí, keď zistí, že vzťah medzi Jožom a Marušou sa obnovuje. Jula trpí, šťastie jej prináša narodený syn Jozef. Opitá Maruša tragicky zomiera pri vyváraní bielizne. Jula čaká druhé dieťa, zmieri sa s Jozefom, začne sa rodiť láska Jozefa k láskavej a čestnej Jule. Jej srdce však nevydržalo a po pôrode zomiera.

**Hlavná myšlienka** – humanizmus ľudského utrpenia, zamyslenie sa nad životom, nad základnými hodnotami, ktoré ho tvoria

**Expresionistické prvky**: „ Keď sa chodník zúžil, šla za Makom ako psík“. – oddanosť k Jozefovi

- expresionistický opis dotvára náladu a vzťah dvoch ľudí: „ Na strniskách sedela únava a nekonečná triezvota. Unavilo ma leto. Zošediveli jedle na úbočiach.“

- nachádzame tu fatalizmus – podriaďovanie :“ Trp Jozef Mak. Človek – milión si, nuž vydržíš všetko, keďže nie je pravda, že najtvrdší je kameň, najmocnejšia je oceľ. Ale pravda je , že najviac vydrží na svete obyčajný Jozef Mak.“

- postavy sa málo rozprávajú, silný cit ich „zadúša“ natoľko, že nemôžu vysloviť, čo chcú

**Pre deti napísal**: Smelý Zajko, Smelý Zajko v Afrike, Budkáčik a Dubkáčik , Sokoliar Tomáš

17.**OTÁZKA - vybrať si jedno dielo na rozbor**

**Retrospektívny postup** znamená, že dej sa odvíja spätne, najprv sa približuje výsledok deja a až potom udalosti, ktoré mu predchádzali.

**ALFONZ BEDNÁR**

- tradicionalista, k tradičným témam pridáva kritiku malomeštiactva

- ukončil FF UK – slovenčinu a anglický jazyk, robil prekladateľa anglicko americkej literatúry

- diela stoja na kontraste prítomnosť a minulosť

- prínos: ženské postavy a pohľad žien na spoločenské a politické pomery

**SKLENÝ VRCH** – román z obdobia SNP(minulosť) a stavby hydrocentrály(prítomnosť)

- je napísaný denníkovou formou(retrospektíva), román s tajomstvom, nejasnosti okolo smrti jej prvej lásky

**- hlavná hrdinka: Ema Klasová – rieši vzťah k 3 mužom**

- príbeh z minulosti sa odohráva v Tichej doline, nad ňou sa vypína Sklený vrch – symbol čistoty a morálneho charakteru ľudí počas SNP, je tu využitý rozprávkový motív – jedna princezná, 3 muži, sklený vrch

**1. Milan Kališ** – partizán umučený fašistami, pochovaný v Tichej doline, Ema sa do neho zaľúbi, čaká dieťa, nechce ho priviesť do vojnových čias, dá si urobiť interrupciu, už nikdy nemôže mať deti, to sa stáva tajomstvom jej života

**2. Zolo Bala** – Ema sa s ním zoznamuje po vojne v tábore, hľadal slúžku pre svojho brata. Začala pracovať v jeho firme, neskôr sa zasnúbili. Ich vzťah nebol dobrý – Zolo je vypočítavý, sebecký, nespoľahlivý. Nahováral ju, aby spolu odišli do Ameriky. V roku 1947 sa vrátila do Tichej doliny – mala ísť aj zo snúbencom, v Bratislave však zmeškali vlak, Zolo vinil Emu, nechal ju na stanici a odišiel domov. Išla sama. Tu ju zastihlo aj oznámenie o svadbe Zola.

**3. Ing. Jozef Solan –** Emin manžel, pracuje na stavbe hydrocentrály, zoznámili sa v Tichej doline, kde bol Jožo spolu s priateľmi lyžovať , práve keď dostala oznámenie o svadbe Zola, naschvál stratila snubný prsteň. Túžia po deťoch, Ema sa rozhodne prezradiť mu tajomstvo v Tichej doline. Nestane sa tak. Utrpí nehodu na stavbe hydrocentrály, kde obidvaja pracujú. Stúpila na stavenisku na drôty s vysokým napätím a o dva dni zomrela v nemocnici. Manžel nájde denník, ktorý si písala a začne čítať. Dočíta ho práve vtedy, keď dostáva správu , že Ema zomrela.

**EMA –** pochádzala z Bratislavy, jej matka bola Slovenka, otec Nemec, oddaný obdivovateľ Hitlera. Bol to pravdepodobne on, kto udal svoju ženu a dcéru gestapu za to, že ukrývali ľudí, ktorí utekali pred Nemcami. Matka zahynula, Eme sa podarilo ujsť do Tichej doliny, kde žila až do konca vojny. Tu sa v roku 1943 , v Chate pod Veľkým vrchom stretla s Milanom Kališom. Chodili spolu po lesoch, značkovali chodníky, obdivovali prírodu Učil ju vážiť si hodnoty ľudí a života. Podľa rozprávky nazval Veľký vrch – Skleným vrchom – človek môže prekonať zlo. Milan vedel, že vojnu čoskoro pocítia aj ľudia v horách. Často odchádzal na niekoľko dní, Ema tušila, že spolupracuje s partizánmi. Na dohovorený úkryt, pod skalami Milan neprišiel, Ema ho čakala márne. Po skončení vojny začala Milana hľadať, dozvedela sa , že je nezvestný. Čo sa s ním naozaj stalo sa dozvedela až v Tichej doline – keď sa zoznámila so Solanom, porozprával jej to Tretina – bývalý partizán Nemci ho chytili a umučili k smrti. Pochovali ho tam, kde zomrel – pri potoku.

**HODINY A MINÚTY –** zbierka noviel, názov je symbolický, aby hodiny odbíjali rýchlejšie čas vojny. Témy: vojna, povojnové roky, kult osobnosti. Najlepšia novela: Kolíska – odohráva sa v 50. rokoch. Hlavná postava Zita Černoková

**BEDNÁR – novela KOLÍSKA**

**ŽÁNER:** novela (psychologická)

**DRUH:** epika

**FORMA:** próza

**PROSTREDIE:** dedinské

**TÉMA:**odhalenie psychiky hlavných postáv postavených do hraničnej situácie a na pozadí partizánskeho boja

**OBDOBIE:** obdobie klérofašistickej Slovenskej republiky (nemecká okupácia)

* súčasť zbierky noviel **Hodiny a minúty**
* súbor 4 noviel – vojnové obdobie, SNP ako hraničná existenčná situácia, vojna a jej tragický dosah na osudy postáv
* pásmová kompozícia (konfrontácia minulosti a prítomnosti)
* novela **Kolíska** – autor odkrýva psychológiu, pocity, výčitky svedomia, spomienky

**KOMPOZÍCIA**: striedanie niekoľkých časových rovín, retrospektívne rozprávanie

**Bednár** bol prvým autorom, ktorý ruší čiernobiely obraz povstaleckých hrdinov, zachytil aj priebeh súdnych procesov na začiatku 50-tych rokov a obdobie združstevňovania

**Dve línie:**

**1. línia prítomnosti** – po vojne, Zita počúva v rádiu priamy prenos zo súdu, na ktorom svedčí aj jej manžel Mišo Černek,

**2. línia minulosti** – obdobie prvej republiky, mladosť Zity, obdobie SNP (ukrývanie Majerského)

Dej novely sa začína v roku 1952. Zita Černeková počúva v rádiu priamy prenos zo súdneho procesu s tzv. triednymi nepriateľmi. Jedným z obvinených je aj Jozef Majerský – súdený ako kulak, sabotér a zradca. Bráni sa obvineniam, že je nevinný. Jedným zo svedkov je aj Zitin manžel Mišo Černek, bývalý veliteľ partizánskej skupiny. Má dosvedčiť, že Majerský ušiel od svojej jednotky s úmyslom zradiť partizánov Nemcom. Zita ľutuje M., lebo vie, že obvinenia sú nepravdivé a pri počúvaní rádia si spomína...

**...bolo to v roku 1945. Zita bola sama doma s dieťaťom. Jej manžel Mišo bol veliteľom partizánov, nemala o ňom žiadne správy. Dedinu pred časom obsadili Nemci a tých, čo pomáhali partizánom, zabili. V tú noc bola dlho hore, kolísala choré dieťa v kolíske. Do domu zrazu vošiel Majerský, videl, že sa tam svieti, chcel požiadať o pomoc a úkryt. Napriek tomu, že sa Zita veľmi bála, ukryla ho v izbe pod perinami...**

...Majerský bol členom partizánskej skupiny, ktorej veliteľom bol Černek. Ochorel, zapálili sa mu oči, mal veľké bolesti. Rozhodol sa, že opustí skupinu. V noci zišiel z hôr a vošiel do prvého domu na okraji dediny. Nevedel, že tam býva Zita a že je ženou Černeka. Až teraz v tmavej izbe si začal uvedomovať, čo spravil. Napadlo ho, že svojím činom ohrozil i ostatných, lebo podľa jeho stôp v snehu môžu nájsť ich úkryt a že ohrozuje i Zitu a dieťa a spomína, ako jej ublížil pred niekoľkými rokmi...

...Zita začala v kuchyni pripravovať jedlo a tiež si spomenula na minulosť...

... ona i jej matka pracovali v Čechách na veľkostatku, kde bol vedúcim Majerský. Prišli na to, že robí podvody. Zita sa s ním stýkala, lebo jej sľúbil, že si ju zoberie. Matka sa však dozvedela, že je ženatý a má deti. Keď mu povedala, že čaká od neho dieťa, odvrhol ju...

...Zita ponorená do spomienok ďalej kolísala dieťa. Zvuk kolísky upútal nemeckého dôstojníka. Pripomínal mu zvuk mlyna, kde vyrastal. Nemci sa vhrnuli do Zitinej chalupy a usadili sa okolo stola. Musela stále kolísať, pričom tŕpla strachom o dieťa i Majerského vo vedľajšej izbe. Vojaci si z nej robili posmech, trápili ju a nedovolili sa jej ani obliecť. Majerský počul rehot vojakov a dunenie kolísky. Trpel stále viac a uvažoval nad tým, že sa pokúsi dostať von. Nemci pýtali od Zity hrniec, chceli sa doň vymočiť a dať jej napiť, že je to varené víno. Chceli tým i pokrstiť Zitino dieťa. Keď sa Zite zdalo, že to viac nevydrží, v obave o dieťa vzala syna do náručia a vbehla do izby volajúc Majerského o pomoc. Ten však medzitým ušiel cez okno a na ulici zastrelil nemeckú hliadku...

...záver sa odohráva opäť v prítomnosti. Majerského odsúdili a Zita vyčíta mužovi, že svedčil proti M. Ten sa však bráni, že na súde povedal pravdu, ale jeho výpoveď nevzali do úvahy.

**Ladislav Mňačko: Ako chutí moc**

**Téma:** Vplyv moci a peňazí na charakter človeka

**Idea:** Moc a sláva nevytvárajú osobnosť, práve naopak, deformujú ju. Priatelia sú dôležitejší ako bohatstvo.

**Kompozícia:** *vonkajšia* **-** 18 kapitol označené arabskými číslami

*vnútorná* **-** dej tvorí 1 hlavná dejová línia pozostávajúca z rozprávaní o živote hlavného hrdinu (je vyrozprávaný retrospektívne)

**Prostredie:** Príbeh sa odohráva počas 3 dní na pohrebe predsedu vlády

**Doba:** socializmus, doba, keď bol nastolený totalitný režim

**Rozprávač:** personálny – 3. osoba singuláru minulého času

**Použité postupy:** rozprávací - fotoreportér rozpráva o živote mŕtveho

úvahový - uvažuje o svete, živote, mravných hodnotách, moci a peniazoch

**Jazyk diela:**

Dielo je písané formou pre čitateľov všeobecného typu. Autor nevyužíva umelecké literárne prostriedky, ale miestami sa stretávame s odbornými slovami, ktoré sa spájajú s politikou, priemyslom a obchodom.

**Postavy:**

Pri opise postáv sa autor nesústreďuje na ich fyzickú charakteristiku. Opisuje skôr duševné stránky človeka a jeho morálne hodnoty.

hl. postava = mŕtvy

- v diele nebolo spomenuté jeho meno, vyskytuje sa často ako Veľký muž

- je to fotoreportérov bývalý priateľ

- svet bohatstva a politického vplyvu ho zmenil, zabudol na priateľov, pohltili ho povinnosti a zodpovednosť

Frank

- jeho prostredníctvom je celý príbeh vyrozprávaný

- fotoreportér pre miestne noviny

- dávny priateľ mŕtveho, kamaráti už zo školy, no časom naňho mŕtvy zabudol

Margita

- v detstve to bola Frankova priateľka, neskôr sa vydala za funkcionára

* na manželovi jej záležalo, mala ho rada

Martin

- syn z prvého manželstva

- mal s otcom veľmi zlý vzťah, prišiel mu na pohreb v monterkách, pracoval ako robotník, asfaltovali cestu

**Dej:**

Dej začína na pohrebe Veľkého muža. Fotoreportér Frank fotí pre noviny fotky z tejto udalosti, pretože mŕtvy bol mužom s vysokou funkciou. Na pohreb prišli tisíce ľudí, no väčšina len z povinnosti. A to bol podnet, ktorý pripomenul Frankovi minulosť, týkajúcu sa života štátnika a samotného fotografa.

Tí dvaja sa poznali už od detstva, chodili spolu do školy, boli výborní priatelia. No neskôr sa všetko zmenilo. Život funkcionára sa zmenil a ovplyvnil všetko naokolo. Prvým problémom medzi dvoma kamarátmi bolo dievča Margita, ktorá bola v tom čase Frankovou priateľkou. No jeho rovesníkovi sa páčila tiež, a dali sa za Frankovým chrbtom dohromady. Keď sa to Frank dozvedel, zbil svojho priateľa do bezvedomia.

Mocenský charakter mŕtveho sa prejavil neskôr, keď obaja slúžili v povstaní. Frank pod jeho velením. Keď napadli Nemci ich tábor, spolu utiekli cez hory k inej skupine. Tejto skupine velil Rus, ktorý ich s nevôľou prijal. Správal sa povýšenecky a zneužíval svoju moc. Raz prikázal Frankovi zabiť nevinného roľníka. Keď Frank odmietol, ruský veliteľ ho obvinil, že je zradca. Jeho priateľ sa Franka zastal. Zatkol Rusa a sám prebral vedenie nad oddielom.

Po povstaní mŕtvy postupoval v kariére rýchlo. Stal sa šéfom kraja, v ktorom nič nefungovalo. Vtedy priateľstvo s Frankom prekvitalo. Všade chodili spolu. Štátnik bol tvrdý a nekompromisný, ale spravodlivý. Jeho prejavy mali energiu a dokázal ovládať masy ľudí. Problémové situácie v kraji riešil s prehľadom. Raz sa stalo, že mu horská dedina poslala list, v ktorom tvrdila, že nepotrebuje štát, a že nebude plniť päťročnice. Štátnik prikázal vypnúť dodávky elektriny, zrušiť poštu a autobusy do dediny. Za týždeň bol problém vyriešený. Dedina prišla s plánom na splnenie päťročnice a všetko fungovalo po starom.

Neľudský zvrat v živote tohto muža prišiel, keď si vymenil sekretárku a aj keď bol ženatý, vzal si ju neskôr, po rozvode - peknú príťažlivú sekretárku za ženu. Rozviedol sa z Margitou, ktorú považoval za nereprezentatívnu. Týmto rozhodnutím si ohrozil kariéru a dal dôvod Galovičovi, ktorý bol jeho mravnostným dozorom, na jeho odvolanie. Galovič ale mlčal.

Neskôr sa stal šéfom kabinetu a jeho charakter sa definitívne zmenil. Začal byť podozrievavý a krutý viac než musel. Začal si zhromažďovať všetku moc do rúk a na Franka úplne zabudol. V jednu noc bol ešte s Frankom na večeri u ich starých priateľov a tam sa opil. Správal sa neprístojne. Ich priatelia by to neboli prezradili, ale o týždeň ich dal zavrieť. Jeho miesto v srdciach priateľov sa vytrácalo. Nedal na žiadne rady, no za svoje chyby trestal iných. Stalo sa tak aj pri budovaní cementárne, ktorú napriek dokonalým projektom postavil na opačnom konci mesta, na nevyhovujúcom mieste. Cementáreň vydržala 2 roky, pretože okolie fabriky nebolo dostatočne zásobované vápencom. To však nebolo všetko. Bola vybudovaná „po vetre“ a bielym prachom znehodnocovala kultúrnu zložku mesta a zdravotnú stránku obyvateľstva. Jemu to však bolo jedno, žil si predsa na kopci vo vile, so všetkými možnými vymoženosťami, ktoré bežný človek nikdy mať nebude.

Peniaze a moc ho znetvorili. Stal sa z neho človek, ktorý nikomu neveril, všetko chcel riadiť sám, mať každého pod kontrolou. Rozhodoval o veciach, ktorými kľudne mohol poveriť iných mestských zamestnancov. Mal toľko práce, že ani pri jednom probléme nevydržal dlho a ani ho nevyriešil a časom naň úplne zabudol. Ucho mu zrástlo s telefónom a svet okolo si prestal všímať.

Keď naňho prišla smrteľná choroba, nikto mu neprišiel podať pomocnú ruku. Stratil to najcennejšie čo mal – priateľov. Príčina smrti sa zdala Galovičovi málo dôstojná (urémia) a lekári ju museli zmeniť na leukémiu. Napokon zomrel celkom opustený, stratil nielen česť a tých, ktorí ho skutočne mali radi, ale aj postavenie – nemal už skutočnú moc, pred definitívnym pádom ho „zachránila“ iba choroba a smrť:

*„Načo ti bola všetka tá moc, ktorú si získal? Ako ti chutila? V čom ti pomohla, čo ti vyriešila, kam ťa doviedla? O desať rokov ťa už nespomenú ani v historickom kalendári. Stálo to všetko za to, takto potlačiť, zničiť, zradiť sám seba? Bývali časy, keď zástupy šli za tebou do ohňa. A predvčerom ti nemal ani kto oči zatlačiť. Nie smútok, nie nenávisť. Ale neúčasť, ľahostajnosť, ty mŕtvy, ľahostajnosť ťa bude sprevádzať na tvojej zajtrajšej poslednej ceste do zabudnutia.“*

**SMRŤ SA VOLÁ ENGELCHEN**

- námet: 2. svetová vojna

- dej sa odohráva v dedine Ploštiná (na slovensko-moravskom pomedzí), autobiografický román z obdobia SNP

- nejde o obraz hrdinstva ľudí , toto dielo je skôr výpoveďou o obetiach , ľuďoch , ktorí boli vykresľovaní ako hrdinovia

- partizáni boli obyčajní ľudia , podliehajúci depresiám a rúcajúci sa pod tlakom vojnovej atmosféry

- ústredný motív – motív viny

Hlavného hrdinu prenasledujú vidiny horiacej moravskej obce Ploštiny a spálených ľudských tiel. Postava je vykreslená v psychologických detailoch

- autobiografia : je to skutočná udalosť

- hlavné postavy: Voloďa (=autor)

- partizánsky veliteľ Nikolaj

- židovka Marta - Prebieha retrospektíva: **Voloďa** po vojne leží v nemocnici, má ochrnuté nohy a spomína si na dni, ktoré prežil v Nikolajovej skupine

- guľka mu prešla tesne vedľa miechy

- je pesimistický, nevidí zmysel života

- lekár verí, že ho uzdraví, vpichuje mu do nôh veľké injekcie, nakoniec Voloďu vylieči

- Ploština – dedina, nemci upálili všetkých mužov z dediny, ukrývali partizánov, pomáhali im, prišli práve vtedy, keď partizáni odišli, dedina nebola chránená => Voloďa sa cíti zodpovedný

**Marta**– židovka, miluje Voloďu, ale na prejavy lásky nie je počas vojny čas

- jej pravé meno Goldová, teraz Rašková, aby ju neodhalili

- vydáva sa za dcéru starej Raškovej, ktorej upálili syna – príde do nemocnice za Voloďom, aby mu povedala, že za nič nemôže

- robila špiónku – spala s nemeckými dôstojníkmi, získavala z nich informácie

- na konci vojny sa otrávi – morfium

- nebola schopná žiť so špinou, čo má na sebe, stratila rodičov i úctu sama k sebe

**Engelchen**

- nemecký dôstojník, ktorý dal príkaz k zabitiu mužov Ploštiny (27 chlapov upália v jednom dome)

- Voloďa ho chce nájsť a pomstiť ich smrť

**Eliška**

- sestrička v nemocnici, Voloďa je jej prvý pacient

- navzájom si dávajú odvahu žiť

- rozpráva Voloďovi celý svoj život

- nakoniec, keď Voloďa odchádza, dáva jej sľub, že keď nájde Engelchena a pomstí sa, tak sa po ňu vráti

18.**OTÁZKA – vedieť celkový vývoj, inšpiračné zdroje básnikov, báseň alebo zbierku na rozbor si vybrať**

**SLOVENSKÁ POÉZIA PO ROKU 1945**

**- 1945 – 1956** zdanlivo sa naďalej uplatňoval pluralitný demokratický model, v skutočnosti však boli obdobím rozpadu a zániku avantgardných a moderných smerov, pod tlakom spoločenskej situácie postupne nadobudla prevahu socialisticky orientovaná tvorba

- **témy:** spoločenské, povojnová situácia, básne o oslobodení, SNP, fašizmus

- **socialistický realizmus:** bol hlásaný za jediný prijateľný a správny smer

- **schematizmus:** všetky básne sa písali podľa rovnakej šablóny, budovateľská a občianska lyrika

- všetky ostatné smery napr. poetizmus, nadrealizmus, vitalizmus, symbolizmus, katolícka moderna boli považované za úpadkové, menejcenné

- predstavitelia: Kostra, Horov, Plávka

**SLOVENSKÁ POÉZIA NA KONCI 50. A V 60. – tych ROKOCH**

- prelomové obdobie vo vývoji slov. poézie, posun poézie dopredu, nadviazali kontakty so svetovou literatúrou a predvojnovými modernými smermi ( experimentálna poézia, postmoderna, beatnici, symbolizmus, nadrealizmus, poetizmus, katolícka moderna )

- nová generácia básnikov do ktorej patrili Milan Rúfus, Miroslav Válek a iní

- významnú úlohu zohral časopis Mladá tvorba, v ktorom publikovali najmä mladí autori

- v roku 1958 sa tu objavila skupina mladých básnikov, , do literatúry vošli ako tzv. trnavská skupina ( konkretisti), Ľubomír Feldek, Ján Stacho, Ján Ondruš – odmietali schematickú poéziu, hlásili sa k avantgardným európskym básnickým smerom

- v roku 1964 sa predstavili svojimi básňami traja mladí autori známi pod menom OSAMELÍ BEŽCI – Ivan Laučík, Ivan Štrpka, Peter Repka – ich manifest : „PREDNOSTI TROJNOHÝCH SLÁVIKOV“ – predošlú slovenskú poéziu vyhlásili za bezcennú, ich manifest pôsobil kriticky, provokatívne, buričsky

- hlásali potrebu tzv. otvorenej básne, oslobodenej od akéhokoľvek ideologického diktátu a schopnej odraziť zložitú dynamiku súčasnosti

- ďalší básnici boli napr. Kamil Peteraj, Ján Buzássy

**NOVÁ VÝVINOVÁ ETAPA V súčasnej sloevnskej poézii**

**(od polovice 50 – tych rokov)**

* schematizmus
* Rúfus, Válek:
  + odmietajú schematizmus, odkláňajú sa od neho (spoločne)
  + odmietajú to, aby všetci ľudia boli rovnakí - kolektivizmus
  + odmietajú oslavy víťazstva socialistickej cesty
  + do popredia sa dostáva jedinec, individualista, nenapodobiteľne prežíva vlastný osud, má vlastný problémový svet

60. roky

|  |  |
| --- | --- |
| **Milan RÚFUS** | **Miloslav VÁLEK** |
| * cit * tradičný svet slovenského človeka: vidiek, dedina, príroda, práca na poli * ľudová slovesnosť * jednoznačnosť, zrozumiteľné metafory | * rozum * motív mesta, neetickosť modernej doby, problémy dnešného človeka * viacvýznamovosť, moderné viacvýznamové metafory |
| Odmietali písať metódou socialistického realizmu, stvárňovanie kolektivizmu, oslava socialistickej cesty do popredia → človek ako jedinec, individualista  opisujú človeka aj s problémami | |
| * **AŽ DOZRIEME** (motívy - domov, vojna, otec, mama, osud ľudstva) * **CHLAPEC MAĽUJE DÚHU** (zamýšľa sa nad bytím; biblický námet – kedy je na čo čas) * **ZVONY** (oslavuje človeka z dediny – človek práce, spätý s prírodou, ospevuje krásu prírody) * **STôL CHUDOBNÝCH** (básnik chudobných, hodnotenie človeka z morálneho hľadiska; prírody (Boh) tvorí etický princíp, píše o nej) * pre deti: * **MODLITBIČKY** * **NOVÉ MODLITBIČKY** * **Pamätníček** * **LUPIENKY Z JABLONÍ** * senzuálne vnemy (ako muž vníma ženu) | * **DOTYKY** (intímna lyrika, melanchólia, sklamanie z nenaplneného ľúbostného citu; vzťah: muž – žena = napätie; smútok zo spoločenskej situácie) * **PRÍŤAŽLIVOSŤ** (desivosť z civilizácie, strieda sa poézia s prózou, viacrozmerné a viac významové texty, opisuje psychické problémy, niekde strieda epiku s lyrikou (vsunie príbeh), slovná a zvuková hra, originálna metafora, kombinácia verša s prózou) * **NEPOKOJ** * **MILOVANIE V HUSEJ KOŽI** (prelínanie osobných so spoločenskými problémami, znepokojenie nad budúcnosťou ľudstva, nastupuje irónia, sarkazmus, skepsa) * **Z VODY** (intímna lyrika, prírodné motívy) * **SLOVO** (metódou socialistického realizmu) * pre deti: * **DO TRAMTÁRIE** * **VEĽKÁ CESTOVNÁ HORÚČKA** * kniha esejí: * **O LITERATÚRE A KULTÚRE** |

**Milan Rúfus**

* **jeden z najvýznamnejších predstaviteľov modernej slovenskej poézie**
* **- študoval na Filozofickej fakulte Univerzity Komenského slovenčinu a dejepis, po skončení štúdií zostal pracovať na fakulte ako pedagóg**

**Básnické zbierky**

**AŽ DOZRIEME**

* priniesla nové estetické a ideové hodnoty
* okrem niekoľkých budovateľských básní, obsahovala básne rôznej tematiky –domov, detstvo, vojna,  poslanie poézie a pod.
* v básňach o otcovi, matke, o starých rodičoch a o rodnom kraji sa prihlásil k svojmu plebejskému pôvodu a k etickému odkazu predkov – básne: Vyznanie lásky, Otec...
* v politických protivojnových básňach odsúdil vojnu vo Vietname a v Kórei **– Rakvy z Vietnamu, Kórejské koledy...**
* *Rakvy z Vietnamu*: Hovorí o tom, že namiesto živých chlapcov sa z Vietnamu otcom vracajú len rakvy.
* *Monológ v lazarete*: Generálovi sa v lazarete (nemocnici) prihovára slepý vojak a prosí ho, aby jeho milej (predavačke kvetov v Marseille) odovzdal odkaz, že má naňho zabudnúť; zároveň mu vyčíta:
* „Vy ste nás pane veľmi klamali, pre hriešnu vábnosť cudzích plodov, [lákal ich na cudzie kraje a dobyvateľské ciele] o vlasti piesňou odratou, miesili lúpež so slobodou, [na jednej strane chcú oslobodiť vlasť, ale zároveň akoby išli lúpiť] štít muža s nožom piráta.“

**ZVONY**

* v popredí je obyčajný človek
* dominantné je detstvo, spojenie s prírodou, ľudská bolesť
* konštatuje, že básnické slovo je stále bezmocnejšie

ZVONY DETSTVA - báseň

* vnímanie detstva ako určujúceho faktora v ľudskom živote
* dieťa je čistým neskazeným človekom, ktoré má srdce i zvuk ako zvon a tým je nenahraditeľným a jedinečným objektom nášho potešenia
* kľúč vlastného života nikto nepozná, každý túži spoznať to správne riešenie, deti všetko prijímajú s úplnou samozrejmosťou

**STôL CHUDOBNÝCH**

* vrátil sa v nej k tematike predkov
* trvalé hodnoty nachádza v práci, v pôde, v prírode a v rodnom kraji, vyzdvihuje pracovitosť, húževnatosť a životnú múdrosť jednoduchého človeka

**CHLAPEC MAĽUJE DÚHU**

Témy

* pominuteľnosť človeka
* smrť
* zrodenie a potreba lásky
* burcovanie ľudí

**PRE DETI**

* Modlitbičky I, II, Modlitbičky deťom, Nové modlitbičky
* Mechúrik Košťúrik, Medovníkový domček
* Lupienky, Zvieratníček

**Miroslav Válek**

* predstaviteľ modernej slovenskej poézie
* nadviazal na surrealizmus, poetizmus, konštruktivizmus
* poézia moderná, originálna, vysoko umelecká, mnohovýznamová
* šéfredaktor časopisu Mladá tvorba, redaktor časopisu Romboid
* 1969-1989 minister kultúry
* čitateľ musí pri čítaní uvažovať, rozmýšľať

Témy: láska, človek, svet

**Zbierky:**

**DOTYKY**

* sústredil sa na vnútorný svet a pocity človeka
* problémy, citové sklamania, drámy, smútok
* podstata, poslanie a cieľ poézie
* vzťah muža a ženy, napätie, ochladnutie vzťahu, odcudzenie, hroziaci rozchod
* báseň Jablko (symbolika hriechu)

**PRÍŤAŽLIVOSŤ**

* 6 básní lyrickoepického charakteru
* lyrické, reflexívne, rozprávajúce krátky príbeh

***Domov sú ruky, na ktorých smieš plakať(báseň*)**

* spomienka na 2. sv. vojnu, prvá láska k spolužiačke, bola židovka (13 rokov, Helena Daňková)
* Neskôr vyhostená z krajiny, zahynula v koncentračnom tábore

**SLNKO** – báseň zo zb. Príťažlivosť

* trápenie chlapca, miluje dievča, ktoré nemá o neho záujem
* lyrický opis leta (Obilie žltne, slama na klobúky dozrieva, v belasom vzduchu utopil sa les...)
* chlapec dievčaťu vypovie vyznanie (A ja by som ti kúpil, letnú búrku s kvetinami.... )
* dievčina je krásna, každému sa páči, chlapec ostane sám (Ale ja stále chodím s nepokrytou hlavou plnou trápenia...)

**NEPOKOJ**

* nemilosrdná analýza ľudského vnútra
* ustavičný nepokoj: vojna, smrť, kru-tosť, cynizmus, rituály každodenné-ho života
* Zisťuje, že človek nie je len obeťou, nielen trpí, ale aj utrpenie spôsobuje, smrť nielen prijíma, ale aj rozdáva, vraždí, zabíja

***Zabíjanie králikov*** (báseň) – stereotyp života, brutalita, ktorú si neuvedomujeme

**MILOVANIE V HUSEJ KOŽI**

* pocity zúfalstva, zániku, zdesenia, skľúčenosti
* javy: smrť, vojny, mor, podlosť a zrada
* pohľad je krutý, nemilosrdný, prestáva veriť v možnosť záchrany a obnovy človeka i sveta

***Skľúčenosť*** - báseň

**SKAZA TITANICU (báseň)**

* smrť Johna Fitzeralda Kennedyho
* básnikov pohľad na svet, jeho usporiadanie, je znepokojujúci
* vyjadruje obavu z budúcnosti
* nevie, čo bude ďalej, stráca nádej a ideály
* udalosti 20. storočia, každý deň sa udeje niečo zlé: „každý deň nejaká pevnina na dno niekoho padá“

**SLOVO**

* venoval ju komunistickej strane
* oslava socialistickej spoločnosti
* jej hodnôt
* slovo je konkrétnou zbraňou proti vykorisťovaniu, neľudskosti, je básnikom aj politikom v jednej osobe

Niektoré básne boli zhudobnené:

JESENNÁ LÁSKA – M. ŽBIRKA

PO PÍSMENKU – P. HAMMEL

**Vojtech MIHÁLIK** - básnik, filozof, redaktor

**Zbierky**

**Anjeli** - meditatívny charakter, zamýšľa sa nad problémami ľudského utrpenia, poznania a lásky.

**Plebejská košeľa** - sociálna problematiku, plebejci (soc. vrstva v rímskej spol.) bojovali s vrstvou Patricijskou za svoje práva. Autor definuje Plebejcov ako vrstvu, ku ktorej sa osud postavil nepriaznivo. Neustále porážky ju však zoceľujú a vedú do ďalších bojov za jej práva. Báseň je optimistická a vyjadruje vieru v jej víťazstvo. Autor je človek jemným citom a sociálnym cítením. „Tak som tu ostal preštiepaný mrazmi, zhrdnutý kameň bezprávia, pod chalátik mi vietor duje, hlas mi/ preskakuje a zlyháva, jak flinta pľuhavá“ (ťažký život človeka z nižšej spol. vrstvy)

**Vzbúrený Jób** - Filozoficko - reflexívna zbierka Problémom je orientácia básnika na ľudský život. Skúma ho v polohe trpiaceho Jóba, ktorý pokorne prijíma trpký údel a v polohe Jóba, ktorý sa odmieta podriadiť osudu, bojuje. Autor vychádza z filozofického princípu: boj protikladov, boj proti pokore.

**Tŕpky** - Lyricko-epické básne. Je to cyklus malých ľudských drám, príbehy zo života (najmä žien). Myšlienku vychádzať z pamäte človeka využil v básni

**Pamäť** - konfrontuje svet muža a ženy. Smutné položenie žien je dôsledok bezohľadnosti, egoizmu a malomeštiackych prežitkov z minulosti.

**Zaostalé ženy** - zamýšľa sa nad trpkým údelom vydatej ženy. Manželstvom zakopáva svoje sny a túžby, podriaďuje sa osudu ženy slúžiacej mužovi, ktorý žije ďalej voľne, slobodne, neuvedomujúc si spolupatričnosť. Ale bojom za zrovnoprávnenie preberajú na seba ešte ďalšie povinnosti. (básnikova dilema)

**Sadli si k stolu a rátajú** - všednosť manželstva, ktoré je potom postavené iba na materiálnych zväzkoch.

**Krájanie** - manželstvo nakoniec speje k rozchodu. Manžel opustí manželku, ak je nespokojný.

**Siroty žijúcich rodičov** - naráža na problémy detí, ktoré jediné prežívajú citlivo rozchod rodičov. Panny sa strácajú v bránach - tieto deti sú doživotne poznačené rozchodom rodičov, predčasne dospievajú a ničia si život ako vlastní rodičia.

**Starenky - učiteľky** - báseň o učiteľkách.

**POPPOÉZIA**

* Názov je zložený zo slov poézia a pop (z latinského „*populus*“ – zrozumiteľný ľudu).
* Pomohla poézii získať masovú popularitu tak, že populárni speváci začali zhudobňovať texty básnikov a básnici zasa začali tvoriť básne určené priamo na zhudobnenie.
* Najkvalitnejšie piesňové texty sa približujú umeleckej úrovni poézie – dá sa teda hovoriť o spievanej poézii – o poppoézii.
* Najvýraznejšími osobnosťami textárskej tvorby v uplynulých desaťročiach boli:
* Kamil Peteraj (písal pre skupinu Prúdy, Paľa Hammela, Mira Žbirku, Mariku Gombitovú),
* Boris Filan (písal pre Prúdy a Elán).
* Zaslúžili sa o výrazné zlepšenie kvality slovenských textov a o vznik modernej poppoézie.
* Ich textárske začiatky sú spojené s prvými bigbeatovými skupinami v 60. rokoch 20. storočia. V 70. a 80. rokoch sa obaja podieľali na vydaní celého radu dlhotrvajúcich platní.
* **Spomedzi mladších textárov náročnejšie estetické kritériá uplatňujú predovšetkým Daniel Mikletič** (písal pre skupiny **Banket**, **Vidiek**, **Ventil RG**), **Martin Sarvaš** (spolupracoval so skupinou **Tublatanka** a **Hex**).
* **Z básnikov sú v tejto oblasti úspešní najmä Daniel Hevier** a **Jozef Urban** (všetky jeho piesňové texty sú v zbierke **Voda, čo nás drží nad vodou**, ktorá vyšla po jeho smrti – zomrel ako 35-ročný pri autonehode)**.**
* **Mimo tzv. hlavného či stredného prúdu našej pop-scény stojí piesňová tvorba básnikov Ivana Štrpku**, **Jána Štrassera a herca, spisovateľa Milana Lasicu**.

**KAMIL PETERAJ**

* Jeho najznámejšie piesňové texty sú: *Medulienka* (P. Hammel & Prúdy), *Úsmev, Dievčatá* (Modus), *Atlantída, Balada o poľných vtákoch, Čo bolí, to prebolí* (M. Žbirka & Martha), *Koloseum, Malá smutná baletka, Vyznanie* (M. Gombitová), *V slepých uličkách* (M. Žbirka & M. Gombitová), *Pocta Majakovskému, Modlitba lásky* (R. Grigorov).
* Napísal aj texty piesní pre film *Smoliari* a spolu s J. Štrasserom pre muzikál *Cyrano z predmestia.*

**BORIS FILAN**

* Jeho najznámejšie piesňové texty sú: *Kráľovná bielych tenisiek,Smrtka na pražskom orloji, Neviem byť sám, Stužková, Nie sme zlí, Tanečnice z Lúčnice* (Elán), *Čas malín, ZRPŠ, Kamalásky* (P. Hammel), *Dvaja* (R. Grigorov), *Ružový vesmír* (M. Noga & Š. Skrúcaný).

19.**OTÁZKA – vedieť hlavne Nočné správy, aj vývin prózy**

**Vývinové smerovanie slovenskej prózy od 70. rokov 20. storočia po súčasnosť**

- tematické východiská slovenskej prózy boli veľmi široké

- dominovalo v nich stvárnenie súčasnosti v rozličných žánrových rovinách

- do noviel, románov boli častejšie začleňované postmodernistické reflexívne, lyrizujúce či publicistické pasáže (D. Mitana, P. Vilikovský, R. Sloboda)

- výrazným trendom slovenskej prózy bolo aj sústredenie sa na určitý región a jeho špecifiká

- východné Slovensko stvárňovali M. Zimková, Záhorie Š. Moravčík, Oravu J. Johanides, O. Feldeková, Modru a Pezinok V. Šikula, južné Slovensko L. Ballek, podtatranskú obec Hybe P. Jaroš

- niektorí spisovatelia sa zaoberali aj dávnejšou minulosťou, najmä veľkomoravskou, M. Ferko, H. Zelinová, A. Hykisch, V. Šikula

POSTMODERNIZMUS (post – po a modernizmus – novosť) – literárny a umelecký smer, vznikol na americkom kontinente. ZNAKY: dominuje krátka próza, nepreferuje sa príbeh, dej ani postava, rozprávač iba zaznamenáva, podáva správu, robí zápisky, situáciu odhaľuje prostredníctvom komiky, vyjadrenej iróniou, groteskou, dôraz sa kladie na výraz jazykových prostriedkov, častým javom v dielach slovenských autorov je dehumanizácia intímneho života.

**POSTMODERNIZMUS**

* **myšlienkový smer v 2. polovici 20. stor.** (ozn. aj stav svetovej kultúry v tomto obd.; odmietanie racionalizmu, totalitarizmu, politiky...)
* **pluralizmus**
* **reakcia na krízu modernej kultúry** (modernizmu)
* snaha pochopiť chaotický svet - **labyrint**
* **dvojaká úroveň estetického vnímania diela** – snaha osloviť aj masového príjemcu - využívanie postupov „nízkej“ literatúry (komiks, western, kriminálny román ...)
* **prelínanie žánrov, dejových a časových rovín...**
* **metaliteratúra** – **pastiš**
* spochybňuje dokonalosť, univerzálnu pravdu, každá pravda je subjektívna, zaujatá
* *Čo je pravda pre iných, nemusí byť pravda pre mňa.*
* prijíma logiku a vedu, ale poskytuje veľa priestoru pre mystiku, nadprirodzenosť...
* Texty sú zámerne vytvorené tak, aby sa mohli čítať na rozličných úrovniach.
* Súčasné literárne dielo obsahuje prvky populárnej literatúry, historickej prózy, dokumentaristiky a vecnosti, ale aj popretie, ironické spochybnenie istých literárnych vzorov.
* Môže zároveň pozostávať z viacerých žánrov a viazať sa k iným, už jestvujúcim textom.

Využíva sa:

**Satira** je ostrý, útočný, uštipačný, bezohľadný výsmech, posmech. V literatúre: umelecké dielo kritizujúce nedostatky, útočiace na nedostatky, chyby niekoho alebo niečoho iróniou, výsmechom a [sarkazmom](http://sk.wikipedia.org/wiki/Sarkazmus).

**Irónia -** je posun významu, pri ktorom kladný výraz či súd má pejoratívny zmysel. Je to [výrazový prostriedok](http://sk.wikipedia.org/w/index.php?title=Prostriedok_v%C3%BDrazov%C3%BD&action=edit&redlink=1), v ktorom sa realizuje [komické](http://sk.wikipedia.org/wiki/Komick%C3%A9). V širšom zmysle je irónia akýkoľvek jemný, zastretý výsmech či posmech.

**Čierny humor -** je [humor](http://sk.wikipedia.org/wiki/Humor), pri ktorom zdrojom komična sú nepredstierané nehody a ťažkosti.

**Slovenská postmoderna**

**Dušan Mitana**

Vstúpil do literatúry v 2/2 60. rokov. Z umeleckých smerov ho ovplyvnila postmoderna a magický realizmus. Základnými znakmi jeho tvorby sú:

- spája všedný príbeh s absurdnosťou,

- v jeho poviedkach sú prvky napätia, desivá atmosféra, častá je kriminálna zápletka,

využíva hyperbolu,

- píše diela s tajomstvom, ktoré nie je odhalené ani na konci,

- pointa je často šokujúca, iracionálna

- často rieši metafyzické, náboženské problémy,

- strieda sa uňho normálne s patologickým

**Tvorba:** zbierka poviedok **Psie dni**: hlavnými postavami sú ľudia, ktorí si nevedia nájsť miesto v živote, sú nespokojní, dostávajú sa do konfliktu s okolím. Mitana vychádza z existencializmu, z pocitov úzkosti(vplyv Kafku). Autor vníma život ako sled náhod a tajomstva.

**Patagónia:** novela, hlavnou postavou je nekonvenčne žijúci Ivan Mráz. Chce sa stať spisovateľom, chce žiť inak ako ostatní. Ivan odchádza na štúdiá, hľadá hodnoty, zmysel života. Dielo má autobiografické prvky, odohráva sa v Bratislave, zobrazuje atmosféru konca 60. rokov., v ktorej sa mladí ľudia búrili proti konvenčnému socialistickému spôsobu života.Patagónia sa chápe ako symbol ťažko dosiahnuteľnej krajiny.

**Nočné správy**, zbierka poviedok. V poviedkach vyhrocuje bežné situácie do absurdity, autor tajomstvo nevysvetľuje, preto sú poviedky otvorené. Väčšinou píše v 1. osobe.

Jednou z poviedok sú **Nočné správy**. .

**Vedieť hlavne rozobrať Nočné správy!!!**

V **Nočných správach** (1976) sa opäť do popredia dostáva absurdita a ireálno.

Najkonkrétnejšiu ukážku vplyvu totalitnej moci nachádzame v *poviedke* ***Nočné správy***, v ktorej je vyznanie až paranoidného pocitu hlavného hrdinu zo strachu pred vonkajšou mocou.

Hrdina je v kine na filme Anjel skazy. Zistil, že nemá kľúče od bytu. Začalo ho svrbieť telo: *„Vždy si z kina odnesiem blchu, chutí im moja sladká krv.“* Rozpamätal sa, že kľúče od bytu si nechal vo vrecku kabáta. Nevedel však nájsť lístok od šatne. Vrátil sa späť do kinosály. Upratovačka už miestnosť pozametala a smeti vysypala do odpadového koša. Vynadala mu. Vrátil sa späť do šatne. Šatniarka sa ho opýtala :„*Dali ste mi lístok?“* Oklamal ju odpoveďou: „*Preboha, ešte pred tým pánom.“* Vyšiel z kina. Pred bytom zistil, že kľúče od bytu nemá vo vrecku kabáta. Zazvonil. Dvere mu otvorila manželka. Deti ešte nespali. Najmladšiu trápila horúčka, a tak ju uložil do postele. Žena ho požiadala o spoluprácu v domácnosti – rozvešaj plienky. Odmietol, lebo musí ešte napísať článok. Manželka mu vyčíta, že na kino čas mal. Aj ona by si rada oddýchla od rodinných povinností. Pripravila mu večeru, ale zároveň ho požiada, aby vypol rádio. Chce mať trochu pokoja. Pohádali sa. Rádio nevypol, počúval správy. Všetky boli negatívne. Žena prerušovala správy svojimi požiadavkami – mal by si variť sám, má vyniesť smeti, zavolať opravárov na WC, namontovať vešiak. Začali si navzájom vulgárne nadávať a vzápätí sa navzájom ospravedlňovali. Žena v závere hádky konštatovala: *„Prečo mi aspoň trochu nepomôžeš? Aspoň večer keby si sa so mnou porozprával.“* Sľúbil, že sa polepší. Manželka išla spať a on písal článok do tretej nad ránom. Potom hľadal blchu, ktorá mu pripomenula Anjela skazy. Nemohol zaspať. Keď konečne zaspal prebudilo ho zvonenie. Vonku stáli dvaja esenbáci. Opýtali sa ho, či sa volá Štefan Kráľ. Vzali ho v pyžame a župane. Po príchode do budovy si dal dolu župan a zostal len v pásikovom pyžame: *„ ... ktorá sa podobala na trestanecké oblečenie. Radšej nech ma považujú za trestanca, ako by som im mal byť na smiech.“* Nechali ho čakať na studenej chodbe. Z kancelárie vyšla šatniarka z kina. Ignorovala ho. Konečne ho zavolali do kancelárie. Podplukovník na stôl vyložil zväzok stratených kľúčov a obviní ho z ich straty. Odviedli ho domov bez akéhokoľvek vysvetlenia. Ľahol si vedľa ženy a zaspal. Prebudilo ho svrbenie po celom tele. Blchu chytil a utopil v umývadle. Opäť si ľahol spať.

Absurdnou situáciou je skutočnosť, že hlavný hrdina je odvedený v pyžame a je obvinený zo straty kľúčov. Práve v súvislosti s touto scénou vyznievajú predošlé náznaky – konflikt s upratovačkou, strata kľúčov, klamstvo šatniarke, blcha – ako náznaky smerujúce k pocitom neustálej kontroly hlavného hrdinu: *„Svet sa javí ako jedno veľké sprisahanie ...“* Všemocný policajný režim o ňom vie všetko – že bol v kine, že podviedol šatniarku, že stratil kľúče. Šatniarka je spojená s policajnou mocou. Autor nám nepriamo ponúka obraz a fungovanie spoločenského systému, policajné praktiky, ukážku, čo sa stane, keď sa pokúsime nesúhlasiť s režimom.

**Peter Jaroš**

**-** popredný slovenský prozaik, narodil sa v obci Hybe

**Generačný román zachytáva príbehy viacerých, po sebe nasledujúcich generácií rodín, ich osudy, vzájomné vzťahy a spolunažívanie členov rodín. Väčšinou má bohatú dejovú líniu, pretože okrem hlavných postáv sleduje aj život menej dôležitých postavičiek. Generačný román, môže mať aj autobiografický charakter, keď spisovateľ čerpá z vlastnej minulosti (detstva) a prítomnosti.**

- vplyv magického realizmu

- rodinná sága – má bohatú dejovú líniu,

- román je **oslavou ľudskej práce** (roľníctvo, murárstvo)

- pracovitosť, vytrvalosť sú vlastnosti, ktoré majú aj včely

- dôležitá je tu aj **láska** - krásna, úprimná

- vypočítavá, tragická

- dej sa odohráva v Hybe (rodisko autora) v rokoch 1891 – 1918

- včela – autor prirovnáva hybčanov, murárov k včele, ktorá usilovne znáša med, aby zachovala rod

**Starý Pichanda** – roľník murár.

Murárčil po celom Rakúsko - Uhorsku. V dedine bol obľúbený- vedel rozprávať zaujímavé príbehy, rád sa zabavil pri víne. V jeho rodine vládla dobrá nálada. Bol iný ako ostatní dedinčania – nechodil do kostola, mal rád mapy, zemepis -sníval o ďalekých krajinách. Včelárčil a zaoberal sa ovocinárstvom (skúšal novoty), starý Martin Pichanda umiera náhodne, v typickej scéne obžerstva: zamrznutým vínom z rozbitej fľaše si napcháva plné ústa, sklo mu zostane zapichnuté v krku, zadusí sa

Život ďalších generácií bol už menej harmonický.

**Syn Valent**: - Vyštudoval právo, stal sa pánom.

Oženil sa s vypočítavou, bohatou Hermínou. (Jeho bývalá milá Hanka zomiera pri pôrode aj s Valentovým dieťaťom).

**Dcéra Kristína**- V prvom manželstve nemohla mať dieťa. Ako vdova žila s Julom

Mitronom a porodila 2 nemanželské deti. Starala sa aj o slabomyseľnú Julovu ženu -Matildu.

**Syn Samo** – sa oženil s Máriou a zostali u rodičov.

Samo bol tiež murárom a roľníkom , no zárobky už boli malé a boli časté štrajky.

Prezývali ho včela (chodil do včelína) a tiež bol kritický k náboženstvu.

Mali 6 detí.

Najstaršieho **Janka** zastrelili pri jeden demonštrácii, ktorej boli len svedkami.

Dcéru **Emu** usmrtili mlynské remene.

Ostatné deti dal vyštudovať:

**Samko Peter Karol Marek**

- horár - hodinár - umelecký maliar Ani jemu sa nedarilo.

Odišiel so ženou

do Ameriky.

Odišli na (1. svetovú) vojnu a už sa nevrátili.

* Dej prerušujú historické dokumenty o obci Hybe, novinové správy o bojoch -

Kombinácia umeleckého štýlu s publicistickým alebo s odborným je typický znak **postmoderny**.

* Autor využil znaky **magického realizmu:** neskutočné javy, sny sú včlenené do realistického rozprávania.
* Nachádzame tu fantazijné, groteskné, zázračné a absurdné prvky (sen Martina Pichandu o tom, ako hrá v bruchu veľryby karty so svojou bývalou milou.

Rodokmeň rodiny Pichandovcov:

Martin Pichanda+ žena Ružena

**Samo +** Mária **Valent +** Hermína **Kristína +** Matej

**+**

Julo Mitron

Janko Samko Peter Karol Ema Marek

Ivan Žofka

Román je sfilmovaný – režisér : Juraj Jakubisko (*nemanželské deti)*

Ďalšia tvorba: filmový scenár: Pacho, hybský zbojník

20.**OTÁZKA – vedieť charakterizovať literatúru, podsystémy, znaky detektívneho románu, potom si vybrať autora, je to obšírna otázka**

**Literatúra** (z [latinčiny](http://sk.wikipedia.org/wiki/Latin%C4%8Dina) *litteratura* = písmo / jazykoveda) :

* a) (tiež **písomníctvo** alebo **slovesnosť** alebo **slovesná tvorba**) je súhrn všetkých [písmom](http://sk.wikipedia.org/wiki/P%C3%ADsmo)zaznamenaných textov (vrátane technických textov, korešpondencie a pod.)
* b) v užšom zmysle je to len [umelecká literatúra](http://sk.wikipedia.org/wiki/Umeleck%C3%A1_literat%C3%BAra)

**Rozdelenie literatúry:**

1.Vecná literatúra ( odborná, publicistická, administratívna ) má za cieľ čitateľa presne a jednoznačne informovať, poučiť, oboznámiť s novými poznatkami.

2.Umelecká literatúra -  [krásna literatúra](http://sk.wikipedia.org/wiki/Kr%C3%A1sna_literat%C3%BAra): Sú to písané texty zamerané na vyvolanie estetického účinku u čitateľa. Zaraďuje sa sem aj [ľudová slovesnosť](http://sk.wikipedia.org/wiki/%C4%BDudov%C3%A1_slovesnos%C5%A5) (teda texty majúce pôvodne len ústnu podobu). Pojem [beletria](http://sk.wikipedia.org/wiki/Beletria) bol pôvodne rovnoznačný s umeleckou literatúrou, dnes označuje len umeleckú [prózu](http://sk.wikipedia.org/wiki/Pr%C3%B3za).Podstatu literárneho systému tvorí umelecká literatúra ako najvyššia estetická a umelecká hodnota.

Jednotlivé literárne diela vytvárajú literárny systém. Jeho podstatu tvorí umelecká literatúra.

Literárny systém jednak čerpá námety z iných druhov umenia a jednak aj sám ovplyvňuje iné umelecké systémy, napr. pre systém dramatických umení je východiskom a zdrojom mnohých inšpirácií.

Literárny systém dopĺňajú literárne podsystémy. Tieto literárne podsystémy sa len čiastočne prekrývajú s umeleckou literatúrou, lebo okrem estetickej funkcie plnia aj poznávaciu, zábavnú, výchovnú funkciu.

**LITERÁRNE PODSYSTÉMY**

**1. populárna literatúra**

* tvoria ju diela určené pre nenáročného čitateľa
* populárnosť sa pritom viaže na kultúrnu hodnotu diela a na jeho schopnosť neustále komunikovať s čitateľom
* je založená na pútavosti, emocionálnosti, senzačnosti, neobyčajné životné osudy a hrdinstvá
* viaceré z týchto diel sa stávajú bestsellerom – najčítanejším dielom v istom období alebo v rámci určitej čitateľskej vrstvy , napr. Mary Shellyová: Frankenstein, Harry Poter, Daniel Steelová, Gulliverove cesty)
* prevažuje tu zábavná funkcia
* patria sem aj kriminálne príbehy, detektívky, historické prózy: Jožo Nižňanský: Čachtická pani

**2. dobrodružná literatúra**

* vyznačuje sa pútavým, dramatickým dejom, vystupňovaným do nečakaných situácií a kolízií so silne zdôraznenými motívmi nebezpečenstva
* nezvyčajné prostredie
* vlastnosti rozprávky: postavy majú čierno-biele charaktery
* hrdina vyniká vlastnosťami, ktoré sú zveličené a zredukované na základné povahuvú vlastnosti
* gradácia deja
* dobrodružná literatúra ponúka dočasný únik od každodennej reality do sveta ilúzií a fantázie
* prevažuje tu zábavná ale aj poznávacia funkcia
* Alexander Dumas: Traja mušketieri, Gróf Monte Christo
* Jack London: Biely tesák
* Daniel Defoe: Robinson Crusoe
* Neil Philip: Robin Hood
* Karl May: Winnetou
* Rudyard Kypling: Kniha džunglí

**3. literatúra faktu**

* prevažuje tu poznávacia funkcia
* ide tu o  spracovanie vedeckých materiálov, faktov, historických a súčasných udalostí, skutkov, objavov tak, aby u čitateľa vyvolali zážitok
* je tu dôraz na faktickosť a hodnovernosť údajov
* literatúra faktu sa ocitá na rozhraní medzi umeleckou a vecnou literatúrou
* niektoré diela môžu mať viac poučný ráz, iné dávajú dôraz na umelecké spracovanie témy, ale bez prítomnosti fantázie, fikcie
* patrí sem hlavne životopisné rozprávanie, cestopisy, reportáže
* patria sem diela: Ľudo Zúbek: Skrytý prameň, Doktor Jesenius, diela Vojtecha Zamarovského

**4. literatúra pre deti a mládež**

* patria sem diela zámerne tvorené pre deti a mládež (do 14-15 rokov) a tiež diela, ktoré boli pôvodne určené pre dospelých čitateľov, ale postupom času sa stali čítaním pre deti a mládež
* Ľubomír Feldek: Modrá kniha rozprávok, Zlatúšik, Zelené jelene, Rozprávky na niti, Zelená kniha rozprávok
* Klára Jarunková: Jediná
* Mária Ďuríčková: Danka a Janka, Jasietka,
* Vincent Šikula: Prázdniny so strýcom Rafaelom
* Daniel Defoe: Robinson Crusoe
* Jonathan Swift: Gulliverove cesty

**5. Slovesný folklór**

* je tu anonymný autor
* patrí sem ústna ľudová slovesnosť
* kalendárny obradový folklór (pracovné piesne, obradové piesne)
* dramatické prejavy (betlehemské hry)
* rodinný obradový folklór (svadobné piesne, pohrebné vykladania)
* rozprávky, povesti, balady, báje, bájky, príslovia, porekadlá, pranostiky

**6. Fantastická literatúra**

* v tejto literatúre sú nadprirodzené javy, racionálne nevysvetliteľné
* mágia
* mýtický svet s vlastnou geografiou, jazykom, národmi (napr. Pán prsteňov)
* čarodejníci, mágovia, zaklínači, driudi, bojovníci, princezné, králi
* rôzne nové rasy:
* hobiti( Hobiti sú rasa vymyslená [J. R. R. Tolkienom](http://sk.wikipedia.org/wiki/J._R._R._Tolkien) vo svete [Stredozem](http://sk.wikipedia.org/wiki/Stredozem), prvýkrát spomenutá v knihe *Hobit*. Významnú úlohu hobiti hrajú aj v knihách [*Pán prsteňov*](http://sk.wikipedia.org/wiki/P%C3%A1n_prste%C5%88ov))
* elfovia (Pán prsteňov)
* trpaslíci
* upíri
* nadprirodzené bytosti: draci, víly
* magické predmety: meče, amulety (talizman)
* fantastická literatúra čerpá z rozprávok, z ľudovej slovesnosti
* Tolkien: Pán prsteňov, Rowlingová: Harry Potter

**7. Science – fiction, sci-fi, vedecko-fantastická literatúra**

* dej je zasadený do budúcnosti
* stvárňuje udalosti, ktoré sa ešte neodohrali, no sú pravdepodobné na základe doterajšieho a perspektívneho vývoja vedy a techniky, napredovania ľudskej civilizácie
* hlavné postavy sú obyčajne nositeľmi kladných vlastností: čestnosť, odvaha, statočnosť, bystrosť, šikovnosť
* v konkrétnych dielach sa hovorí o nových strojoch, vynálezoch (stroj času, antigravitácia, neviditeľnosť, robot, obyvatelia Marsu)
* predchodcom sci-fi literatúry sú fantastické cestopisy
* medzi zakladateľov sci-fi literatúry patrí:
* Jules Verne: Cesta na mesiac, Dvadsaťtisíc míľ pod morom
* Herbert George Wells: Vojna svetov, Stroj času, Neviditeľný
* najväčší rozvoj nastáva v 20. stor. vychádzajú tisícky nových románov a poviedok vedeckej fantastiky, ojedinele divadelné hry (R. U. R)
* Karel Čapek: Krakatit, R. U. R, Továrna na absolutno (satirické dielo science-fiction)

**ROZBOR LITERÁRNYCH DIEL FANTASTICKEJ LITERATÚRY A  SCI-FI LITERATÚRY**

**Fantastická literatúra**

* Pod tento pojem zahrňujeme nielen **fantasy literatúru, ale aj vedeckú fantastiku (sci-fi) a horor.**
* Je literatúra, v ktorej autori využívajú príbehy odohrávajúce sa v imaginárnych svetoch alebo v našej minulosti, podstatou je často nevysvetliteľný úkaz alebo prejav mágie.
* Korene má v ľudovom horore, mytológii, rozprávkach, legendách, stredovekých hrdinských eposoch.

Vo fantasy literatúre nájdeme určité stabilné **ARCHETYPY** ( čiže odpradávna existujúce obrazy )

1. **Boj dobra a zla**: dobro je zväčša kolektívne, zlo je individuálne, vyžaruje z jednej osoby, ktorá ním infikuje ostatných.
2. **Kúzelný artefakt**: predmet s magickou silou, ktorý sa strana dobra snaží získať, ukryť alebo zničiť, aby oslabila sily zla a strana zla ho chce mať, aby získala ešte väčšiu moc (napr. prsteň, svätý grál...)
3. **Dieťa s predurčeným osudom**
4. **Múdry starec**
5. **Tajomná matka**

Fantastická literatúra sa člení na určité **podskupiny,** ale pretože je to pomerne mladá žánrová forma, objavuje sa viacero rôznych členení. Tu sú tie najčastejšie:

1. **Heroic fantasy** = je založená na princípe putovania neohrozeného hrdinu, typickým príkladom je hrdina Conan od Roberta E. Howarda.
2. **High fantasy** = odohráva sa vo výhradne fantastickom svete, kde je predstavený veľkolepý boj dobra a zla ( Pán prsteňov ).
3. **Typ „zavreté dvere“** je založený na existencii dvoch paralelných svetov. Treba len prejsť nejakou bránou, napr. skriňou ako v Letopisoch Narnie a dostanete sa do sveta fantasy.
4. **Typ „meč a mágia“** sa odohráva v pseudohistorickom prostredí a je bohatý na akčné

scény.

1. **Tzv. „mestská fantasy“** využíva súčasný svet, hlavnú úlohu tu zohráva mesto a civilizácie, ktoré nie sú vedecky vysvetlené. Využívajú sa tu moderné zbrane aj magické artefakty. (V.Sorokin: Ľad )

* **ZNAKY MÝTU**
* **hrdina** (vychovaný v ústraní, netuší o svojom pôvode) **vyvolený k veľkému činu či poslaniu**
* **vo svojom poslaní je nezastupiteľný**
* **vie cieľ, ale nepozná cestu, tú musí nájsť sám**
* **hrdinu sprevádza spoločenstvo** (buď je určené dopredu, alebo sa vytvára okolo neho počas cesty, každý v spoločenstve má nezameniteľnú úlohu)
* **hrdina sa dostáva počas cesty do nebezpečenstva**  (sám si s ním neporadí, musí mu pomáhať spoločenstvo)
* **ZLO a CHAOS bývajú nakoniec porazené** (no nemusí to platiť vždy) **a sú nahradené DOBROM a PORIADKOM**

**Science-fiction**

* je žáner, ktorý čerpá z poznatkov modernej vedy a techniky a predvída ich možný dopad na život človeka a ľudstva
* existenciu človeka zasadzuje častokrát do umelo vytvoreného prostredia
* dej býva zasadený do budúcnosti alebo mimo sféru nášho súčasného sveta, napr. na cudzie planéty alebo do hĺbky zeme
* postavami sú okrem ľudí často roboti, androidi, mimozemšťania, mutanti...

Za zakladateľa sci-fi je považovaný **Jules Verne** a veľký vplyv na rozvoj českej, ale aj svetovej sci-fi mali diela **Karla Čapka** R.U.R., Krakatit a Válka s mloky.

**HOROR**

* **dielo, ktoré má za účel vyvolať najrôznejšie pocity strachu**
* termín *horor* je pomerne nový, ale žáner vznikol už v 18. storočí v Anglicku vo forme rozprávaní o stredovekej minulosti opradenej strašidlami, duchmi ap.
* priamym predchodcom moderného hororu je **Edgar Allan Poe**

**John Ronald Reuel Tolkien**

Pán prsteňov sa všeobecne považuje za trilógiu, avšak skladá sa celkovo zo šiestich kníh. Je to jeden príbeh, ktorý len rozhodnutím vydavateľa bol rozdelený do troch zväzkov.

1. [Spoločenstvo prsteňa](http://sk.wikipedia.org/w/index.php?title=Spolo%C4%8Denstvo_prste%C5%88a_(kniha)&action=edit&redlink=1)
2. [Dve veže](http://sk.wikipedia.org/w/index.php?title=Dve_ve%C5%BEe_(kniha)&action=edit&redlink=1)
3. [Návrat kráľa](http://sk.wikipedia.org/w/index.php?title=N%C3%A1vrat_kr%C3%A1%C4%BEa_(kniha)&action=edit&redlink=1)

Celý príbeh knihy sa odvíja od Prsteňov Moci, ktoré boli ukuté dávno pred časom, kedy sa odohráva dej Pána prsteňov, no ktoré stále ovplyvňovali život v Stredozemi. Elfovia, trpaslíci a ľudia získali prstene moci. Tajne si však vytvoril Sauron vlastný prsteň, do ktorého ukryl väčšinu svojej moci.

**Tri prstene elfským kráľom vonku pod nebom,**

**Sedem pánom trpaslíkov v sieňach z kameňa,**

**Deväť mužom z ľudí, ktorých osudom je skon,**

**Veľprsteň pre Pána tmy na tróne z plameňa,**

**V zemi Mordor, kde tieň vládne zlom.**

**Veľprsten im všetkým velí, jeho ruka krutá**

**Privolá ich do jedného a v čiernej tme spúta**

**V zemi Mordor, kde tieň vládne zlom.**

Dej sa začína odvíjať niekoľko desaťročí po skončení deja v Hobitovi. Hlavná postava, [Frodo](http://sk.wikipedia.org/w/index.php?title=Frodo&action=edit&redlink=1), dostáva úlohu zničiť Prsteň moci, kde je ukrytá moc temného pána [Saurona](http://sk.wikipedia.org/wiki/Sauron). Trilógia rozpráva o jeho ceste na Horu osudu s cieľom zničiť Prsteň.

**Spoločenstvo prsteňa**

**Idea a téma:**súboj o veľprsteň medzi dobrom a zlom.   
**Miesto konania:** Stredozem   
**Hlavné postavy:**   
**Frodo**- hobit; Nositeľ prsteňa. Malý vzrastom ,ale veľký srdcom. Je odhodlaný obetovať všetko za dobro iných.   
**Gandalf**- človek; silný čarodejník, vodca spoločenstva   
**Aragorn** (Chodec) - človek; rozvážny, vodca spoločenstva  
**Sam-** hobit; spoľahlivý, odvážny, za Froda by aj život položil, nikdy sa od neho neodlúči   
**Chicho**- hobit; veľký Pipinov kamarát, zmysel pre humor ...  
**Pipin**- hobit; veľký Chichov kamarát, zmysel pre humor ...  
**Boromir-** človek, odvážny, dá sa zlákať mocou prsteňa a pokúsi sa ho ukradnúť Frodovi   
**Legolas**- elf, skvelý zrak a sluch, dokáže obratne narábať s lukom, neodlučiteľný priateľ Gimliho   
**Gimli-** trpaslík, obratne narába so sekerou, neodlučiteľný priateľ Legolasa   
**Gloch** (Smeagol)- hobit, ktorý našiel prsteň a [ten](javascript:void(0)) mu dožičil dlhý život, urobí čokoľvek   
aby získal svojho miluškého   
**Bilbo**- hobit, nálezca prsteňa, píše knihu o svojom živote a vymýšľa básne 

**Dve veže**

- je fantastickou históriou vojny o prsteň, rozprávaním o boji slobodných národov Stredozeme proti Tieňu- Mordoru a o putovaní hobita Froda, ktorý sa vyberie zachrániť svet pred silami zla. Potom, ako sa na začiatku knihy družina rozpadla, dejstvo sa rozdelilo do troch línií – na putovanie hobita Froda s jeho priateľom Samom, ktorých úlohou je nepozorovane sa dostať do Mordoru a hodiť prsteň do Hory Osudu tak, aby ho zničili. Pipina s Chichom, ktorí boli unesení ohyzdami a ich záchrancov v podobe elfa Legolasa, trpaslíka Gimliho a muža z ľudskej rasy menom Aragorn.   
Dej sa prenáša do časti, kedy sa schyľuje k veľkej obrannej vojne medzi vojskami Isengardu a poslednými z ľudí z krajiny Rohan. Ľudia sa uchýlia do Helmovej rokliny, ktorá im už neraz zachránila životy. Vojsko sa ponáhľalo do Helmovej rokliny najrýchlejšie ako sa len dalo. Boli s nimi tiež Aragorn, Legolas a Gimli. Gandalf nečakane odišiel ako to už býva jeho zvykom. Družina rýchlo napredovala, ale nevedeli aká bude situácia, keď prídu k Helmovej bráne. Nevedeli totiž, či je Erkenbrand nažive, alebo už nie. Konečne dorazili. Bola už tma a mesiac bol zastretý čiernotou z Mordoru.

**J. K. Rowlingová - Harry Potter**

**Harry James Potter** je [fiktívna](http://sk.wikipedia.org/wiki/Fikcia) [postava](http://sk.wikipedia.org/wiki/Postava), pochádza z rodu troch bratov Peverellovcov, z rodiny Ignotusa, ktorý od Smrti dostal neviditeľný plášť. Jeho rodičmi boli [James Potter](http://sk.wikipedia.org/wiki/James_Potter) a [Lily Potterová](http://sk.wikipedia.org/wiki/Lily_Potterov%C3%A1). Boli však zavraždení [čarodejníkom](http://sk.wikipedia.org/wiki/%C4%8Carodejn%C3%ADk) [Lordom Voldemortom](http://sk.wikipedia.org/wiki/Lord_Voldemort).

Harry útok prežil a bol vychovávaný u svojej tety [Petunie](http://sk.wikipedia.org/wiki/Dursleyovci#Petunia_Dursleyov.C3.A1) a strýka [Vernona](http://sk.wikipedia.org/wiki/Dursleyovci#Vernon_Dursley). Do nástupu na Rokfort býval Harry v priestore pod schodiskom.

Medzi čarodejníkmi je Harry Potter známou [celebritou](http://sk.wikipedia.org/wiki/Celebrita). Aj keď nikto nevie ako sa to stalo, bol jediným, kto prežil Voldemortov útok a kliatbu[Avada Kedavra](http://sk.wikipedia.org/w/index.php?title=Avada_Kedavra&action=edit&redlink=1), a pritom Voldemorta ťažko zranil. Navyše bolo predpovedané, že Harry a Voldemort sú spojení - ani jeden nemôže žiť, kým je ten druhý nažive (tento fakt však nie je všeobecne známy, avšak bol dôvodom Voldemortovho útoku na Harryho).

Harry je chatrnej postavy (spôsobené slabou výživou u Dursleyovcov). Nad zelenými očami (ktoré zdedil po svojej mame) má jazvu v tvare blesku. Nosí okuliare. Vlasy má čierne a veľmi neposlušné. Všetky jeho pokusy učesať sa dopadajú vždy neúspešne. Za svoj domov považuje Rokfort , kde našiel najlepších kamarátov [Rona](http://sk.wikipedia.org/wiki/Ron_Weasley) a [Hermionu](http://sk.wikipedia.org/wiki/Hermiona_Grangerov%C3%A1). A taktiež 2 dievčatá, ktoré sa mu páčili- Čcho Čchang a [Ginny Weasleyová](http://sk.wikipedia.org/wiki/Ginny_Weasleyov%C3%A1), ktorá sa nakoniec stala jeho manželkou. Jeho najobľúbenejší šport je metlobal, ktorý hral za Chrabromilské metlobalové družstvo na poste stíhača. Harryho najobľúbenejší učiteľ je [Remus Lupin](http://sk.wikipedia.org/wiki/Remus_Lupin) a naopak [Severus Snape](http://sk.wikipedia.org/wiki/Severus_Snape) je učiteľ, ktorého nenávidí.

* [HP a Kameň mudrcov](http://sk.wikipedia.org/wiki/Harry_Potter_a_Kame%C5%88_mudrcov_(kniha)) - Harry zisťuje, že je čarodejník, vo vlaku sa stretáva s najlepším priateľom [Ronom Weasleym](http://sk.wikipedia.org/wiki/Ron_Weasley). Na [Rokforte](http://sk.wikipedia.org/wiki/Rokfort) je slávnym, stáva sa najmladším stíhačom za chrabromilské metlobalové družstvo. Počas [Halloweenu](http://sk.wikipedia.org/wiki/Halloween) zachránil [Hermionu Grangerovú](http://sk.wikipedia.org/wiki/Hermiona_Grangerov%C3%A1) a stali sa neodlučiteľnými priateľmi. V zrkadle z Erisedu prvýkrát uzrel svoju rodinu. Spolu s priateľmi zachránili [Kameň mudrcov](http://sk.wikipedia.org/wiki/Kame%C5%88_mudrcov) pred Voldemortom.
* [**HP a tajomná komnata**](http://sk.wikipedia.org/wiki/Harry_Potter_a_tajomn%C3%A1_komnata_(kniha))**-** Pokazil povýšenie svojho strýka vo firme Vrtamex, škriatok [Dobby](http://sk.wikipedia.org/w/index.php?title=Dobby&action=edit&redlink=1) mu ukradol listy od priateľov. Na škole sa študenti menili na kameň a všetci si mysleli, že je Slizolinov potomok. Dokázal opak, zabil Baziliska a opäť zabránil Voldemortovi v návrate. Zachránil Ginny a pochopil prečo je v [Chrabromile](http://sk.wikipedia.org/wiki/Chrabromil).
* [**HP a väzeň z Azkabanu**](http://sk.wikipedia.org/wiki/Harry_Potter_a_v%C3%A4ze%C5%88_z_Azkabanu_(kniha)) - Harry nafúkne svoju tetu [Marge](http://sk.wikipedia.org/wiki/Dursleyovci#Marge_Dursleyov.C3.A1) a utečie z domu. Zbadá besa (predzvesť smrti) a Rytierskym autobusom sa dostane do Deravého kotlíka. Zisťuje, že po ňom ide jeho krstný otec [Sirius](http://sk.wikipedia.org/wiki/Sirius_Black) alias masový vrah. Stretáva sa s najobľúbenejším profesorom [Remus Lupinom](http://sk.wikipedia.org/wiki/Remus_Lupin), ktorý bol priateľ jeho otca, a ktorý ho naučí vyčarovávať patronusa. Pomáha [Hagridovi](http://sk.wikipedia.org/wiki/Rubeus_Hagrid) z obhajobou Hrdozobca. Zisťuje, že Sirius je nevinný a všetko to spáchal Peter Pettigrew. Pomocou Hermioninho časovratu sa dostáva do blízkej minulosti, kde zachraňuje Hrdozobca a Siriusa.
* [**HP a ohnivá čaša**](http://sk.wikipedia.org/wiki/Harry_Potter_a_Ohniv%C3%A1_%C4%8Da%C5%A1a_(kniha))- Spolu s [Weasleyovcami](http://sk.wikipedia.org/wiki/Weasleyovci) sa dostáva na Svetový pohár v metlobale, je svedkom nájazdu smrťožrútov a uvidí Temné znamenie. Na rokforte sa stáva štvrtým šampiónom trojčarodejníckeho turnaja. Pokúšajú sa ho zabiť. Zisťuje pravdu o Nevilových rodičoch (postihnutí Cruciatom), [Ludovi Bagmanovi](http://sk.wikipedia.org/wiki/Ludo_Bagman) a Igorovi Karkarovi. Zamiluje sa do [Čcho Čchangovej](http://sk.wikipedia.org/w/index.php?title=%C4%8Ccho_%C4%8Cchangov%C3%A1&action=edit&redlink=1), je svedkom Cedricovej smrti a návratu Lorda Voldemorta. Každý ho pokladá za blázna pre článok od [Rity Skeeterovej](http://sk.wikipedia.org/w/index.php?title=Rita_Skeeterov%C3%A1&action=edit&redlink=1) Ministerstvo mágie návrat Lorda Voldemorta odmieta.
* [**HP a Fénixov rád**](http://sk.wikipedia.org/wiki/Harry_Potter_a_F%C3%A9nixov_r%C3%A1d_(kniha)) - [Dudleyho](http://sk.wikipedia.org/wiki/Dudley_Dursley) a Harryho napadnú dementori, dostáva sa na súd a jeho priatelia mlčia. Presúvajú ho do hlavného stanu[Fénixovho rádu](http://sk.wikipedia.org/wiki/F%C3%A9nixov_r%C3%A1d), kde sa všetko dozvedá. Na škole ho učí ministerstvom dosadená [prof. Umbridgeová](http://sk.wikipedia.org/wiki/Dolores_Umbridgeov%C3%A1) a preto je nútený vytvoriť skupinu[DA](http://sk.wikipedia.org/wiki/Dumbledorova_arm%C3%A1da). Dostáva doživotný zákaz hry [metlobalu](http://sk.wikipedia.org/wiki/Metlobal). Uverejní rozhovor o návrate Voldemorta v Sršni (časopis [Luninho otca](http://sk.wikipedia.org/w/index.php?title=Xenoph%C3%ADlius_Lovegood&action=edit&redlink=1)). Učí sa Oklumenciu (aby mu Voldemort nemohol vniknúť do mysle) od [prof. Snapea](http://sk.wikipedia.org/wiki/Severus_Snape), robí skúšky VČU a počas skúšky z Dejín mágie sa mu sníva, že Voldemort zajal Siriusa (mylne). Spolu s priateľmi Ronom, Hermionou, Lunou, Ginny a Nevillom ho idú zachrániť na Oddelenia záhad, no je to pasca na získanie proroctva. Strhne sa boj medzi členmi Fénixovho rádu a smrťožrútmi a Sirius umiera. Harry sa chce pomstiť vrahovi - [Bellatrix Lestrangovej](http://sk.wikipedia.org/wiki/Bellatrix_Lestrangeov%C3%A1). Príde však samotný Voldemort, ktorý bojuje s Dumbledorom. Je ráno a zamestnanci ministerstva sa primiestňujú do práce. Konečne sa svet dozvedá, že Voldemrt sa vrátil a Harry už nie je blázon.
* [**HP a polovičný princ**](http://sk.wikipedia.org/wiki/Harry_Potter_a_polovi%C4%8Dn%C3%BD_princ_(kniha))
* [**HP a dary smrti**](http://sk.wikipedia.org/wiki/Harry_Potter_and_the_Deathly_Hallows)

**Detektívny román**

* **detektívny** = založený na napínavom príbehu postupne odhaľujúcom istý zločin, synonymum – kriminálny
* patrí k najstaršiemu epickému žánru **„prózy s tajomstvom**“
* je druh literatúry, ktorý sa vyznačuje **dejovosťou** a **jednoduchoukompozíciou** založenou na **zločine** a **pátran**í po páchateľovi. Základom je **motív záhady** a **víťazstva**dobra nad zlom, hlavnou postavou je **detektív**, ktorý sa snaží vyriešiť prípad, chytiť zločinca.
* za prvú detektívnu prózu je pokladaná poviedka Edgara Allana Poea **Vraždy v ulici Morgue** z roku 1841.

**Kriminálna literatúra (detektívna literatúra):**

1. detektívny román (analýza)
2. triler (akcia)

**Klasický detektívny román** – jeho podstatou je vyriešenie zločinu, najčastejšie vraždy a zistenie totožnosti páchateľa

-kompozícia je založená na **zločine a pátraní** po **páchateľovi**  
-**detektív** rieši **záhadu**, tajomstvo s prekvapivým, nepravdepodobným riešením  
-vyšetrovateľ sa snaží odovzdať vinníka **spravodlivosti**

**Triler** - charakteristický chronologickým spôsobom rozprávania, ktorého ťažisko tvorí prenasledovanie odhaleného páchateľa.

**Knoxovo desatoro detektívky** je súbor pravidiel, ktoré by nemali byť v žiadnej dobrej detektívke porušené. Spísal ich [Ronald Knox](http://sk.wikipedia.org/w/index.php?title=Ronald_Knox&action=edit&redlink=1) v roku 1929.

1. Páchateľ musí byť niekto, o ktorom je zmienka už na začiatku príbehu.
2. Všetky nadprirodzené alebo neprirodzené faktory sú úplne vylúčené.
3. Nie je prípustná viac než jedna tajná miestnosť alebo tajná chodba; aj tá je prípustná iba vtedy, ak sa dej odohráva v stavbe, kde možno takéto zariadenia predpokladať.
4. Nesmie byť žiadne použitie "zatiaľ neobjaveného" jedu ani prístrojov a metód, ktoré vyžadujú dlhé vedecké vysvetľovanie na konci príbehu.
5. V príbehu nesmie vystupovať žiadny Číňan (toto nie je prejav rasizmu dobrého kňaza, ale iba výraz dobovej averzie proti kedysi zneužívanej *rekvizite* lacných detektíviek).
6. K riešeniu nesmie detektívovi dopomôcť náhoda, ani nesmie byť vedený nevysvetliteľnú intuíciou.
7. Páchateľom nesmie byť sám detektív.
8. Detektív nesmie odhaliť žiadnu stopu bez toho, aby ju neodhalil aj čitateľom.
9. Duchom chudobnejší detektívov priateľ, ako je napr. Dr. Watson, nesmie zatajiť žiadne myšlienky, ktoré sa mu preháňajú v hlave; musí mať inteligenciu mierne, ale len veľmi mierne pod priemerným čitateľom.
10. Nesmú sa vyskytovať dvojčatá alebo dvojníci, pokiaľ na to nie sú čitatelia pripravení.

**Postava detektíva**

* Kultová postava detektívneho románu
* Určuje rytmus diela
* Vo vyšetrovaní je v predstihu pred všetkými ostatnými zúčastnenými
* Vyšetrovanie dovedie do úspešného konca
* Má mnoho predurčených vlastností – hrozí jej ustrnutie
* Autori vymýšľajú pre ňu rôzne ornamentálne vlastnosti, aby ju urobili pre čitateľa zaujímavou
* ***Príklady:***
* **Artur Conan DOYLE -** autor Sherlocka Holmse a Dr. Watsona ([**Pes baskervillský / Údolie hrôzy / Štúdia v červenom**](http://www.martinus.sk/?uItem=102757),  [**Sherlock Holmes - Prázdny dom**](http://www.martinus.sk/?uItem=27692),  [**Sherlock Holmes - Nebezpečné dedičstvo**](http://www.martinus.sk/?uItem=18734)**)**
* **Agatha CHRISTIE** - autorka Hercule Poirota, slečny Marplovej **(**[**Vražda na golfovom ihrisku,** [**Vražda v Orient-expresu**](http://www.gorila.sk/product/107476)**,** [**Vraždiť je hračka,**](http://www.gorila.sk/product/220016)[**Vražda je zvyk**](http://www.gorila.sk/product/346445)**)**](http://www.gorila.sk/product/376312)
* **Raymond CHANDLER –** autor detektíva Phila Marlowa **(**[**Zbohom, moja krásna**](http://www.martinus.sk/?uItem=51740), [**Vysoké okno**](http://www.martinus.sk/?uItem=123981), [**Sestrička**](http://www.martinus.sk/?uItem=61567), **Hlboký spánok)**

**Komisár Maigret** : nechodí autom, pretože nemá vodičský preukaz, na prepravu používa služobné vozidlo alebo taxík, v prípade potreby chodí aj parížskou MHD. Nosí typický dlhý kabát a výrazný klobúk a fajčí vždy fajku.

**Hercule Poirot:** vystupuje ako komický starosvetský Valón (Belgičan) s navoskovanými fúzikmi, pôsobí v Anglicku, ale anglické slová vyslovuje s príšerným francúzskym prízvukom.  
Poirot je dokonalý gentleman, ktorého najsilnejšou zbraňou sú, ako sám často hovorí, **sivé bunky mozgové**. Každý zločin a každú záhadu vyrieši svojimi deduktívnymi schopnosťami a pozorovacím talentom.

**Holmes:** mal všestranné záujmy, napr. hru na husle, chemické pokusy, streľbu z revolvera a box. Podľa Watsona bol 180 cm vysoký, chudý, mal prenikavé oči a tenký orlí nos. Známy je tiež svojou fajkou a cestovnou čiapkou s dvomi šiltmi.

**Columbo** : je známy svojou dotieravosťou - neváha sa niekoľkokrát vrátiť s tým, že niečo zabudol, a jeho typickou hláškou je: „Ešte jedna vec...“. Poručík si v každej časti požičiava ceruzku alebo pero, niekedy aj viackrát. Namiesto elegantného trenčkotu nosil Columbo beztvarý pokrčený plášť v štýle bezdomovca, rozopnutý, prípadne zapnutý nakrivo a namiesto švihácky nasadeného elegantného klobúka neučesané, strapaté vlasy. Typickými Columbovými znakmi sú jeho večne dymiaca cigara a rozpadávajúci sa Peugeot 403 Cabrio.

**Monk:** jeho fóbie ho v práci obmedzujú. Trpí okrem iného strachom z výšok, z lietania,  zo psov,  z malých uzavretých priestorov a rôznymi inými, napríklad strachom zo špiny, baktérií alebo aj strachom z mlieka. Necíti sa dobre, keď obrazy visia na stene krivo, alebo symetria toho, na čo sa pozerá, je niečím narušená.

**Autori drsnej školy**

* Skupina amerických tvorcov, priniesli novú kvalitu do detektívneho žánru
* Nevyšetrujú náhodné zločiny v salónoch britskej aristokracie
* ***Prostredie*** – zločinecké, svoju vyšetrovaciu hru preniesli do ulíc veľkomiest, kde vládne zločin
* ***Postavy*** - brutálni zabijaci, skorumpovaní policajti, politici, gangstri, spoločenská smotánka, zlosyni, prevláda krutosť
* ***Konflikt*** – moci, bezohľadnosti, osobnej morálky, právo ustupuje do pozadia
* ***Mení sa aj postava detektíva*** – nie džentlmen, ale ostrý chlapík, ktorý neraz len o vlások unikol smrti , dobro tu vždy víťazí, aj keď cena je niekedy vysoká
* Sú to tvrdí, osamelí chlapíci, vykonávatelia neveľmi oceňovaného povolania
* hlavný hrdina je drsný a cynický, aby prežil v tej džungli, ale vnútorne je to človek vysokých morálnych kvalít
* ***Hammett, Chandler* a *McDonald* -**mnohí ich považujú za **"Svätú trojicu"** spisovateľov detektívok.

**Triler**

* po anglicky *thriller* < *thrill* = otriasť, vzrušiť) je žáner filmu, knihy alebo televízneho seriálu, ktorý má u čitateľa alebo diváka vyvolať *silné napätie a emócie*. Na rozdiel od hororu je *zdroj napätia reálny*, nie je vyvolaný fiktívnymi, nadprirodzenými javmi.
* Trilery sú charakterizované *rýchlym sledom udalostí, častou akciou a nápaditými hrdinami*, ktorí musia prekaziť plány silnejším a lepšie vybaveným podliakom. Často sa používajú nástroje ako napätie, falošné stopy a koniec v najnapínavejšom momente.
* Triler sa často koná *v nezvyčajnom prostredí* ako cudzie krajiny, púšte, polárne oblasti alebo šíre more. V niektorých trileroch sú hrdinovia *"tvrďáci",* ktorí si navykli na nebezpečenstvo: strážcovia zákona, špióni, vojaci, námorníci alebo piloti. Môžu to byť ale aj obyčajní občania, ktorí do nebezpečenstva spadli náhodou. Tradične boli hrdinovia muži, ale teraz začína pribúdať hrdiniek.
* V trileri musí hrdina radšej skrížiť plány nepriateľovi, ako odkrývať zločin, ktorý sa už stal.

**Horor**

* *horor* (angl. horror = hrôza, des) – literárny žáner, stvárňujúci námety, ktoré majú u čitateľa vyvolať *napätie spojené s pocitom hrôzy a strachu.*
* žáner vznikol už v Anglicku v 18. storočí vo forme rozprávaní o stredovekej minulosti opradenej strašidlami, duchmi a podobne
* za predchodcu hororu sa považuje spisovateľ a kritik Edgar A. Poe

**Jules Verne  
1828 - 1905**

* francúzsky spisovateľ
* zakladateľ sci-fi literatúry
* napísal 80 vedecko-fantastických románov

**Romány:** Dva roky prázdnin, Cesta do stredu zeme, Cesta okolo sveta za 80 dní

**Cesta na Mesiac**

* + vedecko-fantastický román

**Téma:**

* + štart strely na Mesiac roku 1866 s posádkou troch pozemšťanov

**Idea:**

* + autor vychádzajúc z dobových poznatkov vedy a techniky podáva v románe svoje vízie budúcnosti o možnosti letu do vesmíru, ktoré sa o 100 rokov skutočne aj naplnili
  + okrem zobrazenia vnútorného prežívania postáv poukazuje aj na ničivé následky a nebezpečenstvá vedeckého pokroku

**Karel ČAPEK**

* do literatúry vstúpil prácami s bratom Jozefom
* píše o technike – obavách z jej zneužitia ( *potvrdené v 1. svetovej vojne*)
* upozorňoval na nebezpečenstvo zneužitia techniky človekom
* človek je človekom, má zodpovednosť za to, čo robí

**R.U.R.** (Rossumovi univerzální roboti)

Rossum - anglický vynálezca, skonštruuje stroje, kt. majú nahradiť človeka v práci. Začína ich sériová výroba, ľudia sú nahradení (...bude sa nám dobre žiť). Avšak roboty rastú (IQ),

ľudia si to neuvedomujú. Ľudia sa prebudia, až keď sa roboti vzbúria a začnú premyslene vyvražďovať ľudí. Zabijú všetkých, potom sa začne boj medzi nimi o moc. Hrozí vyhubenie akéhokoľvek života na zemi (KČ si vtedy povie - dosť). Ostanú len robot a robotka, dostanú zázračným spôs. ľud. cit - novodobí Adam a Eva (nádej na záchranu života).

**Válka s mloky** (1936)

- satiricko-alegorický román (satira v 1. časti)

- námorný kapitán vycvičí mloky na lov perlorodiek, mloky sa vyvíjajú, rýchlo rozmnožujú. Nastávajú záplavy, ľudia sa musia sťahovať na vyššie položené miesta (mloky podmývajú pevninu, aby získali životný priestor). Mloky vyhlásia vojnu, hrozí vyhubenie ľudstva. Našťastie - nastáva zvrat (ľudia sa stiahnu na najvyššie miesta, mloky si začínajú zavadzať => začnú bojovať medzi sebou o moc), ľudia sú zachránení - optimizmus, viera v normálnych ľudí.

- mloky (sú hnedé - ako nacistické uniformy; potrebujú "Lebensraum" - ako faš. Nemci)  
**Idea:** Kritika nastupujúceho fašizmu.

**Bíla nemoc**

* hlavnou postavou je lekár Galen
* diktátor Mašal sfanatizuje ľudí, má plnú moc
* ochorie, dostane bielu nemoc
* Galeon lieči ľudí, našiel liek na túto chorobu
* Maršal chce, aby mu pomohol
* Galeon si dá podmienku – Maršal sa musí vzdať plánov vojny
* Maršal neskôr súhlasí
* Galen mu nesie protilátku – ušlape ho sfanatizovaný dav, ktorý oslavuje Maršala pred jeho domom

21.**OTÁZKA**

**STAROVEKÁ LITERATÚRA**

3.tisícročie p. n. l. – 5. storočie n. l.

**Starovekú literatúru** tvorí **orientálna literatúra (sumerská, akkadská, staroegyptská, indická...)** a **antická literatúra(grécka literatúra** a  **rímska literatúra)**

**ORIENTÁLNA LITERATÚRA**

3.tisícročie p. n. l.-5.stor. n. l.

**SUMERSKÁ LITERATÚRA**

**najstaršia dochovaná literatúra**. Najvýznamnejšia a zároveň najstaršia pamiatka je

**EPOS O GILGAMEŠOVI**

zachoval sa na hlinených tabuľkách a je písaný klinovým písmom, dnes poznáme 4 verzie tohto eposu.

**Charakteristika žánru**: **monumentálny hrdinský epos**, v ktorom vystupujú hrdinovia a bohovia, pričom tí žijú, konajú a cítia ako pozemskí ľudia.

**Gilgameš** bol panovníkom sumerského mesta **Uruk** – vládol 26 rokov. Bol z väčšej časti boh a z menšej človekom

V epose vystupuje **najprv ako krutý panovník**- nútil obyvateľov mesta pracovať na hradbách mesta bez ohľadu na ich pocity. Uruckí obyvatelia sa sťažujú bohom a prosia ich o pomoc. Bohovia ich prosby vyslyšia a vytvoria **Enkidua**, **polodivého človeka**, veľmi silného, ukrutného, vzbudzujúceho strach. **Úlohou Enkidua je potrestať Gilgameša**. Ich vzájomné stretnutie sa skončí nerozhodne, obaja sú rovnako silní. Nakoniec sa stanú priateľmi. Neskôr prežívajú spoločné dobrodružstvá.

Keď Gilgameš urazí bohyňu Ištar, tá sa rozhodne, že sa mu pomstí. Zošle na Zem nebeského býka, ktorého Gilgameš s Enkiduom zabijú, ale **Enkidu umiera. V momente jeho smrti si Gilgameš uvedomí svoju smrteľnosť.** Od veštca, ktorý prežil potopu sveta, sa dozvie, že musí získať **bylinku nesmrteľnosti**, ale nesmie zaspať( spánok je sestra smrti). Nakoniec zlyhá. Keď sa mu podarí bylinku nájsť, od únavy zaspí a odtrhnutú bylinku mu zožerie had. **Vráti sado Uruku** a **znovu vládne ako kráľ** – **je spravodlivý, láskavý, a takým zostane aj v pamäti ľudu.** Nakoniec sa do dejín zapísal ako vládca, ktorý dal opevniť Uruk.

**IDEA: Nesmrteľnosť človeka spočíva v jeho činoch.**

*„Kam bežíš, Gilgameš?*

*Život, ktorý hľadáš, nenájdeš!*

*Keď veľkí bohovia stvorili ľudstvo,*

*určili ľudstvu lós smrti,*

*život však do svojich rúk si vzali*.“

**HEBREJSKÁ LITERATÚRA**

**literatúra židovského národa (Palestína),** ktorý mal búrlivý historický vývoj. Bol poznamenaný útlakom, prenasledovaním – Židia ako 1. vytvorili **monoteistické náboženstvo s jediným bohom : JAHVE- JEHOVA.**

**Starý zákon** je súčasťou kresťanskej Biblie.

**Starý zákon (tóra) obsahuje dejiny a mýty židovského národa. SZ tvorí 46 kníh. Tematicky sa delia na:**

* **historické knihy**
* **poučné a básnické**
* **prorocké**

SZ bol písaný v **hebrejčine**.

**Nový zákon hovorí o živote Ježiša Krista, preto je to pamiatka kresťanov**. Vznikla v 1. st. n. l., obsahuje **27 kníh**:

1. **historické**: **4 evanjeliá** (Matúš, Marek, Lukáš, Ján)
2. **poučné**:

c) **prorocké**: spis Zjavenie sv. Jána = Apokalypsa

NZ bol pôvodne písaný **v gréčtine**.

**ANTICKÁ LITERATÚRA**

je mladšia ako orientálna, ale pre rozvoj svetovej literatúry sa stala základným zdrojom žánrov a inšpiráciou. **Delí sa na grécku a rímsku literatúru.**

**GRÉCKA LITERATÚRA**

**Priniesla do literatúry žánre : v nej sa vyformovali epos, bájka, dramatické žánre , ale i lyrika.**

**EPIKA**

**Najvýznamnejší predstavitelia:**

**EZOP**

Bol otrok, mal dar fantázie a dar rozprávať. Napísal krátke príbehy zo života živočíchov a rastlín. Sú to **bájky.** Autor v nich kritizuje negatívne vlastnosti ľudí. Končia sa **ponaučením**.

**HOMÉR**

Bol považovaný za najväčšieho gréckeho básnika, napriek tomu o jeho živote veľa nevieme. Bol asi slepý, putoval po Grécku, bol rapsód (prednášač, rozprávač z povolania). Je autorom 2 eposov: **Iliada** a **Odysea**, ale dodnes sa vedú spory, či je ich skutočným autorom, či tieto eposy nevytvorili viacerí autori.

**Ilias má cca 16 tisíc veršov. Hovorí o posledných dňoch trójskej vojny (51 dní).** O predchádzajúcich udalostiach sa dozvedáme z početných **retrospektív**. Trójsku vojnu vyvolal **únos** krásnej **Heleny**, ženy sparťanského kráľa Menelaa, ktorý uskutočnil **Paris**, syn trójskeho kráľa.

Samotný dej začína tým, že **Achilleus**, najväčší hrdina gréckeho vojska, (*poloboh, Diov syn, takmer nezraniteľný*) odmietne bojovať, pretože ho urazil vrchný veliteľ g. vojska **Agamemnon**. Grékom sa prestane dariť. **Patrokles**, Achileov priateľ, sa rozhodne, že si oblečie Ach. pancier, čím chce Trójanov oklamať. V boji však zahynie. Nahnevaný Ach. na druhý deň v súboji zabije **Hektora**, najstatočnejšieho obrancu Tróje. Odmietne vydať Trójanom jeho mŕtve telo a zohyzdí ho. Nakoniec však ustúpi prosbe jeho otca – kráľa **Priama** – a v závere eposu sa uskutoční H. pohreb.

O ďalších udalostiach sa dozvedáme z gréckych mýtov – Achilles zomrie, šípom ho trafí Paris z trójskych hradieb (*A. šľacha*) ; neskôr G. mesto dobyjú pomocou lsti, ktorú vymyslel Odyseus – „trójsky kôň“ al. „danajský dar“.

**Do deja zasahujú grécki bohovia**, ktorí podporujú jednu či druhú stranu. Majú ľudské vlastnosti a ich rozhodnutia bývajú aj kruté – napr. Gréci mesto úplne zničili a jeho obyvateľov vyvraždili.

*Podobne vyrazil Hektor a ostrým sa zaháňal mečom.*

*Ale aj Achilleus vyrazil vpred a srdce si divým*

*naplnil srdom, a štítom, tým prekrásne zdobeným dielom,*

*vpredu si zakryl prsia a na hlave neprestaj kýval*

*prilbicou s hrebeňmi štyrmi a na nej viali mu zlaté*

*srsti, čo Héfaistos posplietal v chochole vo veľkom počte*.

**Odysea má cca 12 tisíc veršov, zobrazuje posledných 41 dní putovania hlavnej postavy.**

**Rozpráva príbeh Odysea, itackého kráľa, ktorého potrestal boh mora Poseidón, za trójskeho koňa**. Odyseus 10 rokov blúdi Stredomorím, prežíva neuveriteľné dobrodružstvá ( Sirény, Kyklopovia, nymfa Kalypso)... V itake ho pritom verne čaká jeho žena Penelopa a syn Telemachos. Keď sa O. konečne dostane do Itaky, spolu so synom premôžu dotieravých pytačov P.

Aj tu zasahujú do boja bohovia – Poseidon a Aténa, o predchádzajúcich udalostiach sa dozvedáme z retrospektív.

*Keď však už Kyklópovi do hlavy udrelo víno,*

*vtedy som sa ujal slova a lichotnou rečou som riekol:*

*„Kyklópos, pýtaš sa na moje meno. Nuž ja ti ho teda*

*poviem. A ty mi jak hosťovi daj ten dar, čo si sľúbil.*

*Volám sa Nikto a týmto menom ma volajú stále*

*rodičia, otec a matka, a všetci druhovia moji.“*

*Takto som vravel a človek ten krutý mi zas na to riekol:*

*„Vedz, teda, Nikto, že teba zjem napokon po tvojich druhoch,*

*ostatných skôr. To dostaneš odo mňa miesto daru.*

**LYRIKA**

**SAPFO**

– jej diela boli venované dievčatám, im telesným a duševným pôvabom, zriadili na ostrove Lesbos dom múz - bola tam vyhnaná, väčšina diel bola spálená, pretože boli nemravné, zachovala sa len MODLITBA K AFRODITE

**ANAKREON** – pijanská poézia témy: ženy, priateľstvo, alkohol, spev

DRÁMA

**SOFOKLES**

Pokladá sa za najvýznamnejšieho predstaviteľa gréckej drámy (dráma vzn. v Grécku). Vo svojej tvorbe vychádzal z mýtov o meste Téby. Napísal údajne 123 hier, zachovalo sa 7; hrávajú sa 3: **Kráľ Oidipus, Antigona, Elektra**

**Antigona** – **vrchol tvorby S.** V Tébach vypukla vojna, do nej sa na opačných stranách zapojení aj O. synovia –Eteokles a Polyneikos. Obidvaja padnú. Kráľ **Kreón** vydá príkaz, aby telo **Polyneika** – bojoval proti nemu, nebolo pochované. S tým nesúhlasí **Antigona,** sestra bratov**.** V noci tajne pochová P., ale prichytia ju stráže. Predstúpi pred Kreóna a snaží sa vysvetliť svoj čin. Nežiada milosť, apeluje na K. ľudskosť. Nahnevaný vládca však nepremýšľa, ovláda ho pýcha a moc, preto neustúpi – prikáže, aby ju zamurovali do skalnej hrobky. O zmenu rozsudku ho prosí aj **Haimon** – syn, snúbenec A.. Snaží sa mu vysvetliť, že v očiach ľudu je A hrdinka, že konala správne a že múdry vládca dokáže zmeniť rozhodnutie. Varuje ho, že môže prísť o podporu – *alegória o vyvrátenom strome a prevrátenej loďke*. K. ani tak nepovolí, je urazený, že mu radí mladík a že by mal ustúpiť žene. Nakoniec K. vydá príkaz na oslobodenie A. – je neskoro, spáchala samovraždu, obesila sa. Samovraždu spáchal aj H. a jeho matka. K. až potom pochopil, že konal nerozvážne.

*Aký boží zákon som to porušila?*

*Oplatí sa ešte pozdvihnúť, mne*

*nešťastnej, tvár k bohom? Kde mám hľadať*

*pomoc?*

*Zbožný čin mi vyčitujú ako bezbožnosť!*

*Ak sa aj bohom vidí správnym moje*

*potrestanie, možno v Háde prídem na to,*

*v čom*

*som chybila! Ak ale urobili*

*chybu pozemšťania, nežičím im väčšie zlo,*

*než akého sa dopúšťajú voči mne!*

**Antigona v hre obraňuje právo na vlastný názor, riadi sa božskými, morálnymi zákonmi**. Je hrdá a ani pred smrťou nemení svoje postoje – vie, že konala správne, pretože právo na ľudskú dôstojnosť má každý, nie len ten kto je priateľ.

**Kreón predstavuje krutého vládcu, ktorý svoje zákony povýšil nad ľudskosť**. Je pyšný, neústupčivý, nezmieriteľný. Ovláda ho hnev a jeho moc. V konflikte nakoniec prehráva, ale pochopí to neskoro – v závere hry zošalie.

**Konflikt tragédie**: **zápas medzi „božskými“ – morálnymi zákonmi a svetskou mocou – zákonmi panovníka. Do konfliktu bohovia nezasahujú,** čo je typickým znakom S. hier. Dôležitú úlohu má **chór** – predstavuje verejné myslenie, prostredníctvom piesní rekapituluje a naznačuje dej. Tragédia má 5 dejstiev

**ARISTOFANES** – písal komédie: Oblaky, Jazdci

**RÍMSKA LITERATÚRA**

Nadväzuje na grécku literatúru, hovoríme, že je to ***„mladšia sestra gréckej literatúry“*** . Najprv GL len napodobňovala, neskôr v nej vznikli majstrovské diela.

**Najvýznamnejší autori**

**Dráma** - začala sa rozvíjať ako prvá – najmä **komédia**, R. sa radi zabávali. Jej najvýznamnejším predstaviteľom bol **Titus Maccius PLAUTUS,**  autorom komédií, niektoré sa hrávajú dodnes, napr. **Komédia o hrnci** (lakomosť, chamtivosť), **Chvastavý vojak.**

**Lyrika -** k najobľúbenejším básnikom patril **HORÁCIUS.** Písal reflexívnu lyriku, v ktorej sa zamýšľal nad otázkami zmyslu ľudského života a zároveň velebil harmonický rodinný život.

**ÓDY** – Horácius vystupuje ako „kňaz Múz“, ktorý chce zasvätiť mladú generáciu do tajov spoločenského poriadku, poúča mladých ľudí, ktoré mravné hodnoty sú základom rímskej sily a akými cestami sa má občan uberať, aby bol čo najviac prospešný celku i sebe.

**SATIRY** – usiluje sa ukázať správny spôsob života v protiklade s ľudskými chybami a omylmi.

**LISTY** – zobrazuje sám seba ako človeka dopúšťajúceho sa chýb, váhavého a hľadajúceho životné cesty.

**Epika** písala sa veršovaná aj neveršovaná. V  neveršovanej epiky vynikajú diela, kde sa zaoberajú Rimania svojou históriou, napr. **CEASAR, CICERO.**

**Publius VERGÍLIUS Maro** - inšpiroval sa Homérovými eposmi. Bol obdivovaným *NÁRODNÝM* básnikom, pretože napísal epos **Aeneas** /Eneas/, v ktorom oslávil počiatky rímskych dejín (nadväzuje na Iliadu). Aeneas ako jediný **unikol z horiacej Tróje** a po rokoch dobrodružstiev sa usadil na Apeninskom polostrove a tu **založil rod**, z ktorého **pochádzali Romulus a Rémus**, zakladatelia Ríma.

Napísal ešte 2 zb. idylických básní. Sú to **Bukolica -** venovaná pastierom a **Georgika** –oslava roľníkov. **Svojou tvorbou ovplyvnil Jána Holého** – epos Svatopluk, Selanky.

**OVÍDIUS** - pokladá sa za najväčšieho rímskeho básnika. Bol milovaný, ale i prenasledovaný 1. rímskym cisárom Augustom. Zomrel vo vyhnanstve.

**Hlavnou témou jeho diel bola láska:** Napísal básnická skladba **Umenie milovať a z**bierka prebásnených bájí z gréckej a rímskej mytológie – **Metamorfózy** =**PREMENY**.

**M. obsahujú prebásnené mýty, ktoré spájamotív premeny človeka** na zviera, kvet, kameň, vodu, hviezdu ... a **motív lásky** – **ušľachtilej či egoistickej samoľúbosti**, ktorá privedie hrdinov k tragickému koncu.

K **najznámejším** patria: **Daidalos a Ikaros** - príbeh otca a syna. Daidalos – architekt sa ukrýva pred spravodlivosťou na Kréte. Je v službách krétskeho panovníka, postaví labyrint. Keď sa chce vrátiť domov, zistí, že je väzňom. Zostrojí pre seba a syna Ikara krídla z peria a vosku. Potom sa pokúsia o útek. D. syna varuje, aby neletel príliš vysoko. I. nadšený letom, zabudne na otcove rady a zrúti sa do mora – Gréci mi dali meno IKAROVO more. ( motív: Láska po slobode, otcovská láska, ale i trest za pýchu a nerozvážnosť.)

**Orfeus a Eurydika** – príbeh lásky manželov. E. predčasne umiera, O. ju chce získať z ríše mŕtvych. Svojím spevom uprosí boha podsvetia, nesmie sa však obzrieť, kým neopustia ríšu mŕtvych. Nevydrží a E. navždy stráca.

22.**OTÁZKA + vybrať si po všeobecnej charakteristike jedno dielo na rozbor**

**Humanizmus a renesancia**

**14.-17. st.**

* toto obdobie sa **spája s mnohými významnými objavmi v oblasti poznania**: obrovské geograf. objavy, dôležitý medzník vo vzdelávaní – KNÍHTLAČ, objavenie Ameriky, heliocentrický názor Mikuláša Koperníka...
* rúcajú sa stredoveké náboženské predstavy o svete a do popredia sa dostáva **odkaz antiky.**
* **Vznik**:  **Taliansko,**  vo Florencii

**Humanizmus**: je skôr myšlienkový smer (humanus – ľudský), zdôrazňuje lásku k človeku. Napodobňoval antiku, ako literárny jazyk využíval latinčinu, v literatúre dominovala náučná funkcia.

**Renesancia**: obroda, antiku využívala ako zdroj, začala používať národné jazyky (slovakizovaná čeština, bohemizovaná slovenčina),v umeleckej literatúra –dominuje zábavná a  náučná funkcia. Vyvinula sa vo všetkých druhoch umenia.

**Znaky humanizmu a renesancie:**

* **ľudia sa odvrátili od náboženského sveta a začali obdivovať pozemský svet, radosť zo života**

**Znaky:**

* **individualizmus - zdôrazňuje sa význam jednotlivca**
* **racionalizmus – obdiv a úcta k rozumu**
* **senzualizmus - citové prežívanie skutočností, zmyslové poznanie**

**EURÓPSKA LITERATÚRA HUMANIZMU A RENESANCIE**

**TALIANSKA LITERATÚRA**

**1. DANTE**Alighieri

Napísal veľkú **básnickú skladbu – epos BOŽSKÁ KOMÉDIA.** Tvoria ju 3 časti : **PEKLO, OČISTEC, RAJ.**

V epose sa objavuje postava rímskeho básnika Vergília, ktorý sprevádza básnika po Pekle a Očistci. Keďže Dante bol veľký vlastenec, v Pekle a Očistci nájdeme skutočné historické postavy. Sú to nepriatelia Talianov, ktorý tu pykajú za svoje hriechy.

Pred bránou Raja ho Vergílius opustí. V Raji ho sprevádza Beatrice – Danteho životná láska. Stelesňuje ideál dokonalej ženy, lásky, krásy.

Božská komédia je **prvé lit. dielo, ktoré bolo napísané v národnom jazyku – taliančine**, a tým sa Božská komédia stala **vzorom** pre iných spisovateľov. Dielo ešte čiastočne odráža **náboženský svetonázor** (členenie podľa náboženskej predstavy, B. ako ideál cnostnej ženy), ale zároveň je už aj **dokladom znakov renesancie** ( postava Vergília – symbol poznania, zároveň úcta k antickému odkazu; oslava lásky ako pozemského citu, národné cítenie, národný jazyk).

2. Francesco **PETRARCA** (*petrarka*)

Lyrický básnik, napísal zbierku sonetov **SONETY PRE LAURU**. Ako prvý použil sonet.

**3.** Giovanni **BOCCACCIO** (*bokačo*)

**-** zakladateľ renesančnej prózy

* zbierka noviel **Dekameron** (gr. deka = 10, hemera = deň, 100 noviel, ktoré si vyrozpráva 10 mladých ľudí počas 10 dní, keď unikajú z Florencie pred morovou epidémiou)
* charakter príbehov je rôzny – komický, veselý, tragický či tragikomický. Vystupujú v nich hrdinovia z rôznych vrstiev. Príbehy sú zakončené ponaučením. Autor kritizuje pokrytectvo, hlúposť, tmárstvo, do popredia stavia lásku k žene a k životu.
* revolučná premena – **láska** = **vrúcna potreba človeka**, hlavný zdroj ľudskej radosti i trápenia – hybná sila života (zobrazenie ženskej príťažlivosti)
* Boh nenadelil ľuďom len bremeno, ale aj radosti života
* humorne ladené (často eroticky podfarbené) príbehy (o prefíkaných ženách, klamaných mužoch, ale aj o múdrosti, hlúposti, pokrytectve, chamtivosti či ľudskej prefíkanosti) budujúce na anekdotickom základe a prekvapujúcej pointe
* novely skrývajú aj morálne ponaučenie a kritický prvok – pranierovanie neduhov

**FRANCÚZSKA LITERATÚRA**

**Reprezentujú ju dvaja autori:**

**1. Francois VILLON***(fransoá vijón),* **autor básnických skladieb MALÝ TESTAMENT a VEĽKÝ TESTAMENT.**

**2. Francois REBELAIS***( fransoá rablé),*mimoriadne vzdelaný – botanik, lekár, profesor anatómie, vydal **románGARGANTUA A PANTAGRUEL** Hlavné postavy obri putujú po svete a stretávajú ľudí, ktorí sú zobrazení groteskne. Román je paródiou na stredoveké rytierske romány a stredoveké eposy.

**ŠPANIELSKA LITERATÚRA**

**Miguel CERVANTES de Saavedra** *(migvel servantes savedra)*

predstavuje vrchol španielskej literatúry, a to predovšetkým románom **DÔMYSELNÝ RYTIER DON QUIJOTE DE LA MANCHA** *(don kichot de la manča).*

**J**eho zámerom bolo zosmiešniť populárne rytierske romány. **Hlavný hrdina sa  pomätie z čítania rytierskych románov. Rozhodne sa obnoviť rytiersku slávu.** Putuje na nevládnom koni, kobyle – Rocinante (*rosinanta*)  so zbrojnošom Sanchom Panzom (*sančo panzo)*. **Hrdina chce pomáhať biednym a naprávať krivdy**. Jeho dobrodružstvá však končia **zosmiešnením**. Nakoniec sa vráti domov. **Ochorie a pred smrťou sa zrieka svojho poblúznenia.** Celý svoj majetok odkazuje neteri, ale pod podmienkou, že jej nastávajúci nebude čítať rytierske romány.

**K najslávnejším dobrodružstvám DQ patrí boj s drakmi = veterné mlyny a potýčka  so zbojníkmi = vyberači daní, mnísi.**

Cervantes stavia do konfliktu svet ideálov a svet skutočnosti, kde Quijote je naivný, smiešny rojko, idealista a Panza – praktický sedliak predstavuje realitu.

Cervantes využíval humor a satiru na kritiku stredovekého feudálneho sveta, sociálnej nespravodlivosti a bojoval za ideály humanizmu.

**ANGLICKÁ LITERATÚRA**

**K najvýraznejším predstaviteľom renesancie patrí William SHAKESPEARE** *(viliem šejkspír).*

**Dodnes je pokladaný za najvýznamnejšieho dramatika všetkých čias.** Jeho rodiskom je mesto Stratford nad Avonom, odkiaľ ušiel k divadlu. Najprv bol hercom, neskôr autorom, potom riaditeľom **slávneho divadlaGlobe**, ktoré navštevovala aj Alžbeta I. Dočkal sa verejného uznania.

|  |  |  |  |
| --- | --- | --- | --- |
| **tragédie**: | **komédie**: | **historické hry:** | |
| * **-OTHELLO** | * **SKROTENIE ZLEJ ŽENY** | * **RICHARD III.** | |
| * -**RÓMEO A JÚLIA** | * **-SEN NOCI SVÄTOJÁNSKEJ** | **HENRICH VI.** | |
| * **-KRÁĽ LEAR** | * **VEĽA KRIKU PRE NIČ** |  | |
| * **-HAMLET** | * **VESELÉ PANIE WINSDORSKÉ** |  | |
| * **-MACBETH** |  |  |

**HAMLET** - **tragédia v 5-tich dejstvách**

- dejisko: dánsky kráľ. hrad Elsinor (obd.: 12. storočie)

**-** tragédia **odráža krízové javy v Anglicku (16.-17.stor.)**

* zobrazuje **idealistický boj** osamoteného **jednotlivca** vo **svete intríg** a**zločinu**

Dejové východisko: **Claudius zavraždí svojho brata** (Hamletovho otca), aby získal ruku kráľovnej Gertrúdy a dánsky trón

**Postavy: Hamlet, Ofélia,** Claudius (H strýko), H. matka Gertrúda, Polonius – komorník, otec Ofélie a Laertesa, Horatio (priateľ H) Fortinbras (nórsky vojvodca) ...

* renesančná psychologická dráma mladého človeka, ktorej dej je založený na motíve vraždy a pomsty
* Hamlet, ktorý chce potrestať otcovu smrť, na jednej strane trpí pocitom nespravodlivosti, na druhej strane váha, či je on ten pravý, kto môže napraviť krivdu a potrestať vraha. Neodváži sa zasiahnuť skôr, kým sa nepresvedčí, že jeho podozrenie je správne.

Dej tragédie sa odohráva v **Dánsku** na hrade Elsinor.. Hlavnou postavou je **Hamlet** – **dánskyprinc**. Študuje a dozvie sa o úmrtí svojho otca, a preto sa vráti domov. Tu sa dozvie, že na hradbách sa zjavuje duch jeho otca. Rozhodne sa, že sa s ním stretne.

– duch mŕtveho otca Hamleta odhalí zločin („Som tvojho otca duch, čo potĺkať sa musí každú noc a vo dne o hlade stáť v plameňoch, kým mrzké hriechy jeho života nezhoria..." Claudius, nalial spiacemu bratovi do uší strašný jed. Duch však chce, aby H proti matke nič nepodnikol, aby ju nechal nebu a vlastným výčitkám, že tak rýchlo zabudla a súhlasila so sobášom s mužovým vrahom - terajším kráľom.)

– Hamlet predstiera šialenstvo, aby získal dôkaz, zinscenuje so skup. potulných hercov pred Claudiom hru o kráľovražde („hra v hre”)

– Claudius je otrasený – H odmieta lásku Ofélie (O podstupuje vnútorný zápas medzi poslušnosťou k otcovi a láskou k H)

– H zabije intrigána Polonia skrytého za závesom v matkinej spálni – kráľ sa rozhodné zbaviť H a posiela ho do Anglicka

– H. tuší zradu a vymení sprievodný list (popravení sú doručitelia listu) – stretnutie H. s Laertom, keď na cintoríne smúti za Oféliou, kt. sa pomiatla a utopila

- Laertes po návrate z Franc. chce zvrhnúť Claudia, ale stane sa nástrojom jeho úkladov (súboj s otráveným mečom) … L zahynie v súboji s H (pred smrťou žiada H o odpustenie), H matka s napije z otráveného vína, H z posl. síl prebodne C a zabráni priateľovi Horátiovi v samovražde (Horátio má vyrozprávať, čo sa stalo)

- nórsky vojv. Fortinbras dá H. pochovať s kráľ. poctami…

**Myšlienkový rozbor:**

Kľúčovou postavou je Hamlet – je to typický renesančný hrdina, má svoje predstavy o spravodlivosti, ale dostáva sa do konfliktu a realitou, so spoločnosťou. Najvýraznejším dokladom je tretie dejstvo, v ktorom sa nachádza **Hamletov najznámejší monológ**. Začína **existenčnou otázkou: „Byť, či nebyť?“** Hamlet sa zamýšľa, či krivdu pomstiť a zahynúť alebo byť – žiť ďalej, ale uvedomuje si, že potom by bol zbabelec a strpel by nespravodlivosť, bol by taký istý ako jeho pokrytecké okolie. Pri rozhodovaní ho tiež ovplyvní **scéna na cintoríne** – hrobári z odkrytého hrobu vyberú lebku významného muža a meditujú, že je taká istá ako lebka človeka neurodzeného pôvodu. Hamlet si uvedomí, že ľudia sú si rovní a majú právo na rovnakú spravodlivosť.

**Hl. hrdina**

* **vyspelý intelekt mu nedovolí konať impulzívne** (zatiaľ protivníci získavajú náskok),
* **pocit zodpovednosti** (zločin v kráľovskom rode vedie k rozvratu celého štátu) **núti Hprekonať pochybnosti** (monológ – Byť či nebyť ...)

**H podľahol** v nerovnom zápase, **ale pomenoval príčiny** a**nositeľov zla** a **bojovalproti nim**

**RÓMEO A JÚLIA**

Dej sa realizuje monológmi a dialógmi postáv. Okrem 2 hlavných postáv je tu veľké množstvo vedľajších postáv, čím autor dokresľuje dej a zároveň podáva charakteristiku Romea a Júlie. O Júlii sa dozvedáme od dojky, o Romeovi sa dozvedáme od jeho priateľa. Hrdinovia tu nie sú dôležití ako individuálne postavy, ale ako pár. Sú to veľmi mladí ľudia, ktorí sa do seba zaľúbili a sú rozhodnutí spečatiť svoj vzťah manželstvom. Musia však prekonávať veľa prekážok, v čom spočíva dynamika deja. Postavy sú ovplyvnené citmi, rozum tu nezohráva žiadnu úlohu. Tragédia sa naplní vtedy, keď si mladí hrdinovia siahnu na život.

**Téma:** Príbeh dvoch milencov, ktorým stojí v láske dlhoročný spor medzi ich rodmi.

**Idea:** Láska, ktorej nepraje história rodov ani súčasné zvyky.

**Miesto deja:** Dej sa odohráva vo Verone, kde žili dva staré znepriatelené rody - Montekovci a Kapuletovci. Mesto Verona /námestie, cintorín-hrobka Kapuletovcov/, Kapuletov dom /záhrada, dvorana, Júliina izba/, cela brata Vavrinca, mesto Mantova /ulica s obchodmi/

**KOMPOZÍCIA:** 2 prológy /Chórus/, 5 dejstiev, 24 obrazov

**DEJ:** Romeo, syn Monteka a Júlia, Kapuletova dcéra, sa do seba zaľúbia na večierku usporiadanom Kapuletovcami. Ich láske však bráni znepriatelenosť rodov. Sú nepriateľmi na život a na smrť, aj keď pôvodný spor je dávno zabudnutý spolu s predošlými generáciami.

**1. prológ, dejstvo/5obrazov/** : U Montekovcov sa koná maškarný bál. Romeo sa ho s bratrancom Benvoliom a priateľom Merkuciom rozhodne zúčastniť. Dúfa, že tu stretne svoju milú, Rozalínu. Na plese ich spozná synovec pani Kapuletovej, Tybalt. Pán Kapulet mu, ale zakáže vyvolať hádku. Rómeo tu stretáva Júliu a zaľúbi sa do nej. Na konci plesu však zistí, že je dcéra Kapuleta a Júlia sa dozvie, že on je Montek.

**2. prológ, dejstvo/6 obrazov/** : V noci prichádza Romeo pod Júliin balkón a ona mu vyznáva lásku: „ Romeo, Romeo, prečo si ty Romeo? Zapri otca, odriekni sa mena! A či ak nechceš, prisahaj mi lásku - a prestanem byť Kapuletová.“ Dohodnú sa, že sa hneď na ďalší deň vezmú. Romeo ide ešte v noci za bratom Vavrincom a zjedná s ním hodinu sobášu. Po dojke pošle odkaz, aby Júlia prišla poobede do kláštora. Júlia pod zámienkou spovede príde a brat Vavrinec ich zosobáši.

**3. dejstvo/5 obrazov/** : Merkucio s Benvoliom stretnú na námestí Tybalta, ten sa chce pomstiť a vyprovokuje súboj s Merkuciom. Prichádza Romeo a snaží sa ich oddeliť, no Tybald popod jeho ruku Merkucia smrteľne zraní. Romeo v hneve zabíja Tybalta. Prichádza knieža, ktorému Benvolio vysvetlí, čo sa stalo. Knieža vyhostí Romea z Verony. Romeo nájde útočisko u brata Vavrinca. Sem preňho príde Júliina dojka. Romeo sa ide rozlúčiť so svojou ženou. Tá sa hneď ráno dozvie správu, že v štvrtok sa má vydať za grófa Parisa. Rozhodne sa poprosiť o pomoc brata Vavrinca.

**4. dejstvo/5 obrazov/ :** Brat Vavrinec poradí Júlii, aby sa tvárila, že sa chce za Parisa vydať a dá jej fľaštičku s uspávacím nápojom. Keď ho vypije, bude vyzerať, ako by bola mŕtva. Dohodnú sa, že keď precitne, utečie s Romeom, ktorého Vavrinec o celom pláne informuje. Júlia poslúchne a večer pred svadbou nápoj požije. Ráno si všetci myslia, že je mŕtva.

**5. dejstvo/3 obrazy/ :** Brat Vavrinec pošle Romeovi list. Ten sa k nemu však nedostane. Romeo sa naopak dozvie, že Júlia je mŕtva. U lekárnika si kúpi jed a vyberie sa do Verony. K hrobke prichádza v noci Paris, aby oplakával svoju nevestu. V tom istom čase k hrobu prichádza aj Romeo, aby tu vypil jed. Dochádza k súboju a Paris zomiera. Romeo vypije jed a zomiera vedľa Júlie. To už prichádza brat Vavrinec, ktorý sa dozvedel, že Romeo list nedostal. Júlia začne precitať. Keď vidí mŕtveho Romea a Parisa, prepadá zúfalstvu a prebodne sa dýkou. Prichádzajú Montekovci a Kapuletovci. Brat Vavrinec im vysvetlí, čo sa stalo. Obaja otcovia pochopia, že kvôli ich sporu prišli o deti. Nad ich telami uzavrú mier a dajú im vystavať pomník zo zlata.

- smrť milencov priniesla uzmierenie nenávisti rodov, uzatvárajú nad hrobom milencov „pochmúrny mier”

**Znaky:**

- hrdý renesančný individualizmus (boj proti všetkým a všetkému)

- ostré kontrasty svetlo - tieň, deň - noc, vysokej poézie a drsnej hovorovej reči, zrelých

myšlienok a citu…

23.**OTÁZKA + rozobrať jednu divadelnú hru podľa vlastného výberu**

**DRÁMA**

* Vznikla v starovekom Grécku z náboženských osláv Dionýza, boha plodnosti a vína.
* Vyvinula sa z dialógu medzi hercom a zborom.
* Aischylos neskôr pridal 2. herca
* Sofokles herca tretieho.
* Všetky úlohy hrávali len muži, zmena nastala až v čase Shakespeara.
* Dramatické literárne diela sú určené na predvádzanie textu na základe zrakového vizuálneho ) a sluchového ( audiálneho ) vnímania.
* Drámu rozdeľujeme do týchto kategórií:
  + divadelná hra
  + film
  + televízna hra
  + rozhlasová hra

- herci reprezentujú charakter divadelných postáv konaním i prehovorom (monológ, dialóg).

**Monológ** - je samostatný prehovor osoby

**Vnútorný monológ** je špecifická výpoveď osoby, ktorú táto adresuje sama sebe. Zachytáva myšlienky človeka vo chvíli zrodu t.j. v ich prvotnej, ešte jazykovo nespracovanej podobe. **Dialóg**  je rozhovor medzi dvoma alebo viacerými osobami. Musí mať aspoň 2 repliky. Kontakt medzi replikami sa zabezpečuje aj jazykovými prostriedkami, a to nadväzujúcimi na predchádzajúci repliku.

**Replika** je základná jednotka dialógu. Ide o prehovor jednej osoby alebo literárnej postavy.

**–** je literárny druh, ktorý **má dej**, ale **nemá rozprávača**. Je určená pre javiskové spracovanie. Dej sa realizuje prostredníctvom dialógov a monológov. Môže byť veršovaná/neveršovaná.

Dráma má premyslené **vnútorné členenie –kompozíciu: expozícia** (úvod, prostredie, postava)**, kolízia** (zápletka)**, kríza (**vyvrcholenie konfliktu)**, peripetia** (nečakaná udalosť)**, katastrofa** (rozuzlenie) **.**

**Vonkajšie** členenie drámy**: dejstvá -** tie sa striedajú v hre vtedy, ak sa nasledujúci dej odohráva v inom prostredí alebo čase**,** časti hry oddelené spúšťaním opony, zväčša medzi dejstvami býva prestávka**, scény -** zmena dekorácií, osvetlenia i hercov na javisku**, výstupy -** pri každom výstupe sa mení počet postáv na javisku.

Ak má divadelná hra len jedno dejstvo, je to **jednoaktovka**.

**ABSURDNÁ DRÁMA**

- vzniká v 50. r. 20. stor.

- vychádza z nihilistickej koncepcie života človeka, z existencializmu

- narúša základné princípy výstavby drámy (úvod, zápletka, vyvrcholenie, kríza, obrat a rozuzlenie )

**-** základným námetom je pocit úzkosti, ktorý vyplýva z postavenia človeka v spoločnosti

- chýba súvislý dej, charakteristika postáv a motív ich konania, medziľudská komunikácia postáv, chýba rozuzlenie celej hry

- hrdina je osamelý človek

- jazyk neslúži na dorozumievanie, pretože monológy sú nelogické

- hra stojí na divákovi, ten sa má sám rozhodnúť ako dej skončil, hry sú náročné, donútia človeka zamyslieť sa nad vlastnou existenciou

- tragédia sa mení na grotesku

**Experimentovanie v slovenskej dráme po roku 1945**

* Niektorí autori aj napriek nepriaznivej situácii hľadali nové možnosti
* Vznikali divadielka poézie a divadielka malých javiskových foriem
* Dôraz kládli na improvizáciu a na témy, ktoré ich najviac oslovovali
* Na Novej scéne v Bratislave – avantgardné hry od svetových autorov
* 60. roky – uvoľnená politická situácia, darí sa menším žánrom
* *Postupne vznik autorských divadiel:*
* *Divadlo Na korze* – 1967 – Lasica a Satinský (Bratislava)
* *Divadlo pre deti a mládež* – 1974 – Uhlár a Nvota (Trnava)
* *Štúdio S* – polovica 80. rokov – Lasica a Satinský (Bratislava)
* *Divadlo Stoka* – 90. roky – Uhlár (Bratislava)
* *Radošínske naivné divadlo* – 70. roky – Štepka a Markovič
* *Divadlo GUnaGU* – 80. roky – Klimáček a Mízera (Bratislava)

**Milan Lasica a Július Satinský**

* Zaslúžili sa o vznik moderného *intelektuálneho slovenského kabaretu*
* Obidvaja – štúdium dramaturgie na VŠMU v Bratislave
* V r. 1967 – *Divadlo Na korze (Divadlo Lasicu a Satinského)*
* Najväčšia popularita – roky 1968 – 1970
* Z politických dôvodov – v r.1970 – divadlo - zatvorené (zákaz vystupovať na Slovensku)
* V r. 1970 – 1972 – pôsobenie v *kabarete Večerní Brno* (neskôr aj tu zákaz)
* V r. 1972 – 1989 – herci Novej scény v Bratislave (prekážky, zákazy a nevôľa komunistických mocipánov a kritikov)

**Charakter tvorby**

* Novátori, vytvárali atmosféru stálych paradoxov
* Jazyk bohatý na žargón, nárečie, ľudové výrazy
* Text nemal konkrétnu formu – dotváraný priamo na scéne
* ***Najobľúbenejšie témy:***
* Národná mentalita
* Existencia moderného človeka (korumpovaného i ujarmovaného súčasnou civilizáciou)
* Analýza ľudského vnútra a medziľudských vzťahov
* Postavy nie sú konkrétne – mnohokrát len všeobecné pomenovania (Pesimista, Optimista, Herec 1, Herec 2)
* Hlavnú líniu konfliktov a dialógov vytvárali charakterové protipóly partnerov:
* Satinský – prostejší, poddajnejší, ľudskejší partner
* Lasica – sofistikovaný, prísny, ironický vzdelanec

**Soirée**

* Prvá hra (dramatický dialóg)
* Analýza do ľudského vnútra
* Zosmiešňovanie politických javov socialistického systému
* Texty pôsobia nadčasovo
* Autori vystupujú sami za seba
* Využívajú slovné hračky
* Paródia známych literárnych textov a improvizácií
* Ironizujúce dialógy
* - „stretnutie s obecenstvom“ – obecenstvo je súčasťou hry
* - spája dramatické umenie dialógu s hudobným umením, speváckym umením (Zora Kolínska v hre vystupuje ako uvádzačka a speváčka, Milan Lasica = „ptíca Lasica“) a básnickým umením (verše Tomáša Janovica)
* - v knižnej verzii má tri časti: 1.časť, 2.časť, Hamlet (vo verzii na CDE má štyri časti: Pretvárka, Životopisy, Piková dáma, Hamlet)
* - ide o autorské divadlo, v ktorom postavy vystupujú sami za seba
* - texty sú asociatívne, využívajú slovné hračky, humor je založený na parodovaní známych literárnych textov a improvizácii
* - ironizujúci dialóg obohatený o cudzie jazyky (ruština, angličtina, maďarčina, nemčina, napodobenina francúzštiny a čínštiny) a nárečia

**Ďalšie diela**

* Lasica – Satinský – *Nikto nie je za dverami* (video náhľady)
* Texty dialógov a scénok boli pôvodne súčasťou kabaretného cyklu **Ktosi je za dverami**
* *Deň radosti* –celovečerná hra, hudba – Jaro Filip

**Nečakanie na Godota**

* Satirický dramatický dialóg
* Variácia na text S. Becketta Čakanie na Godota
* Postavy – dvaja muži v stredných rokoch, netrpezliví
* Hovoria, že nikoho nečakajú – posunie ich to do polohy analyzovania slova čakanie

**Význam L & S**

* Glosátori spoločenského, politického a kultúrneho diania
* Využívali svoje improvizačné schopnosti
* Živý jazyk
* Kontakt s publikom
* Zmysel pre iróniu až paródiu
* Nečakané spojenie poézie a humoru
* *Satinský* prekypoval spontánnou naivnosťou a prirodzenosťou, úprimným pohľadom na svet, prostejší, poddajnejší, ľudskejší
* *Lasica* je typ smutného a takmer otráveného intelektuála unaveného zo sveta, človek kritickej reflexie, sofistikovaný, prísny, ironický vzdelanec

**IVAN BUKOVČAN (1921 – 1975)**

- pracoval ako novinár, od roku 1948 až do smrti ako dramaturg Československého štátneho filmu v Bratislave

- napísal scenáre k filmom: Rodná zem, Medená veža, Orlie pierko, Stratená dolina, Zmluva s diablom

**Triptych Zvieracia trilógia:**

* **Pštrosí večierok**
* **Kým kohút nezaspieva**
* **Zažeň vlka**
* ***Spoločná téma:***
* **Stroskotávanie ideálov**
* **Vzťah jednotlivca a spoločnosti**
* **Morálna zodpovednosť**

**PŠTROSÍ VEČIEROK** – tragikomédia, základom deja je stretávka bývalých maturantov po dvadsiatich piatich rokoch. Vo vzájomných rozhovoroch odhaľujú ako sa za uplynulé roky zmenili, ako sa vzdialili od ideálov svojej mladosti. Skúšobným kameňom charakteru účastníkov stretávky sa stal ich vzťah k bývalému triednemu profesorovi, ktorého v 50-tych rokoch nespravodlivo obvinili a zatkli. Nikto z nich, hoci mali na to možnosť, mu nepomohol – niektorí z pohodlnosti, iní z obavy o vlastné postavenie. Jednoduchšie bolo pre nich pestovať „pštrosiu“ politiku. Ako autor pripomína, radšej sa správali podľa hesla „čo ťa nepáli, nehas“.

**KÝM KOHÚT NEZASPIEVA** – dráma, dej sa odohráva v rokoch 2.svetovj vojny v malom mestečku, november 1944 po potlačení Povstania. Nemci večer zadržia desať náhodne vybraných rukojemníkov a zatvoria ich do pivnice. Ráno majú byť popravení na odvetu za zabitého nemeckého vojaka. Nemecký veliteľ napokon zmení svoje rozhodnutie, zomrie iba jeden z nich, musia sa však sami rozhodnúť, kto to bude. V dramatickej situácii sa odhaľujú skutočné charaktery ľudí, niektorí zostanú čestní, iní sa prejavia ako podliaci a zbabelci.

Zatknú: bývalého horára, mladých zaľúbencov gymnazistku Fanku a študenta Ondreja, babicu, zverolekára, neznámeho cudzinca – v hre vystupuje ako Tulák, holiča Uhríka, pani lekárnikovú, učiteľa Tomku a prostitútku Mariku. Uhrík a zvelolekár navrhujú, aby obeť vybrali podľa veku, naznačujú, že starec už žil dosť a mohol by sa za nich obetovať alebo podľa spoločenského postavenia – veď život takej prostitútky má určite menšiu hodnotu ako ich životy. Učiteľ zhrozene sleduje, ako mení ľudí strach o vlastný život, ako ich pripravuje o ľudskosť. Ondrej – študent, znechutený ich počínaním, sa chce obetovať a dobrovoľne sa prihlásiť, najmä, aby ochránil Fanku. Je sklamaný ľuďmi, chce byť človekom, nie handrou. Tulák mu v tom zabráni a navrhuje, aby veliteľov návrh odmietli, veď človek má iba jednu šancu proti násiliu – zachovať si dôstojnosť a svoju ľudskú tvár. Uhrík a zvelolekár nechápu, že ak sami vyberú jedného zo svojich radov, všetci deviati sa stanú jeho vrahmi. Uhrík znovu ukáže svoju bezcharakternosť, navrhne, aby sa dohodli na mene niektorého zo známych miestnych buričov proti Nemcom a aby tvrdili, že atentát spáchal on. Tulák zhnusene usúdi, že práve toto chce každé násilie, zlomiť človeka, aby sa plazil, aby sa stal zradcom, udavačom, červom ako Uhrík. Uhrík vyprovokovaný ostrými slovami Tuláka, v náhlom afekte vytiahne britvu a zabije ho. Podľa starca sa naplnili slová evanjelia – skôr než kohút zakikiríkal, Uhrík zaprel v sebe človeka. Tiež mu pripomenie, že aj Judášspáchal po svojej zradev Jeruzaleme samovraždu Vyzýva Uhríka, aby aspoň raz v živote bolchlapom a vzal si kľúč. Nakoniec neunesie ťarchu viny a prijíma starcov návrh , vezme kľúč, vybehne hore schodmi a otvorí dvere. Ľudia v pivnici začujú krátku dávku zo samopalu.

***Existenciálna dráma*, ktorá odkrýva ľudské charaktery v hraničnej situácii:**

1. Postava obnažuje svoj charakter
2. Prestáva skrývať motívy svojho konania
3. Zabúda na ľudskosť a ohľady
4. Je sebecká, snaží sa zachrániť za každú cenu

**Konflikt –** konfrontácia ľudí a ich morálnych zásad

**Názov –** parafráza na slová Ježiša Krista, biblický motív Judášovej zrady a Petrovho zapretia Krista

**V ohrození života je 10 ľudí –** rukojemníkov za zavraždenie nemeckého vojaka

**Ich správanie je inštinktívne - (pud sebazáchovy)**

**Vystupňovanie dramatickej situácie =** jeden sa má obetovať, aby zachránil život ostatných (rozhodnutie má padnúť do rána)

**PETER KARVAŠ – 1920**

- narodil sa v Banskej Bystrici, v rodine lekára, počas slovenského štátu bol krátko internovaný v pracovnom tábore, neskôr sa aktívne zapojil do SNP

**- po okupácii ČSSR a po nástupe normalizácie sa stal z rozhodnutia štátnej moci nežiadúcou osobou na niekoľko rokov**

**POLNOČNÁ OMŠA –** dej hry sa odohráva na Vianoce roku 1944 v povstaleckej oblasti na kraji mesta

v dome Kubišovcov. Je Štedrý večer a Kubišovci - otec, matka, dcéra Angela ,jej manžel Paľo sa chystajú k slávnostnej večeri. Čakajú ešte na svojho staršieho syna, Mariána, a na poručíka Breckera, člena nemeckého trestného oddielu, ktorý býva u nich a ktorého pozvali na večeru. Pri vianočnom stole chýba mladší syn Ďurko, o ktorom rodina tvrdí, že študuje v Bratislave a býva tam u tety. Snažia sa , niekedy i sami pred sebou zatajiť, že Ďurko je v skutočnosti partizánom. Matka sa usiluje udržať dojem bohabojnej, statočnej rodiny, žijúcej skromne, po kresťansky. Postupne však vysvitá, že v rodine Kubišovcov nikto nemá čisté ruky. Syn Marián je gardistom, zástupcom veliteľa. Vďaka nemu rodina získala počas vojny veľa výhod. Otec podpísal prihlášku do Hlinkovej strany a stal sa spoluvlastníkom dobre prosperujúcej firmy, ktorej majiteľ sa obesil, keď na neho ktosi podal anonymné udanie plné klamstiev. Dcéra Angela získala cukráreň po židovi, ktorého gardisti odvliekli aj s celou rodinou. Zať Paľo sa tvári ako humanista a odporca vojny, je však zo všetkých najvypočítavejší. Snaží sa ťažiť z každej situácie, neustále špekuluje. Vie, že Rusi sú už blízko, a verí, že po vojne spraví kariéru, veď on sa nekompromitoval, nemal nič spoločné s gardou ani s ľudákmi. Popritom však žije z peňazí svojej manželky. Príde i poručík Brecker, ospravedlňuje sa, že prišiel neskoro, v meste je pohotovosť, očakáva sa útok partizánov. Nemci už počas dňa upozornili, že každú rodinu, ktorá ukryje partizána, alebo mu pomôže, čaká trest smrti. Začne sa vypytovať na ich syna Ďurka, chce vedieť, či je meno Kubiš časté v tomto okolí, lebo má informácie o partizánovi, ktorý sa tiež volá Kubiš. Rodina zapiera, tvrdia, že Ďurko je v Bratislave. Brecker káže Kubišovcom spievať vianočnú pieseň, vtedy sa otvoria dvere a do izby vchádza Ďurko. Ohromená rodina ho víta ako keby prichádzal z Bratislavy, vzápätí musí Brecker odísť, pretože bol vyhlásený poplach. Ďurko je zranený, ukryjú ho v drevárni. Nikto z rodiny mu nepomôže – sú to egoistickí ľudia, orientujú sa len na zisk, pohodlný život, sú vypočítaví, prisluhujú fašizmu. Iba Katka, Ďurkova milá, ho ošetruje. Napokon matka, fanatická katolíčka, nezvládne napätie a pri spovedi vyzradí farárovi pravdu o synovi. Poručík Brecker sa to dozvie a dá Ďurka popraviť. Rodina sa dostala do nepríjemnej situácie. V závere hry sa navzájom obviňujú z Ďurkovej smrti. Poručík im vrhne do tváre otázku: „Nezabili ste ho náhodou vy?“

- autor vyjadril ideály ľudskosti a spolupatričnosti, vystupuje proti malomeštiactvu ako nepriateľovi pokroku, proti egoizmu, závisti i proti fašizmu

**ABSOLÚTNY ZÁKAZ –** základným motívom drámy je absurdné úradné nariadenie, ktorým si totalitná moc utvrdzovala svoj vplyv na obyvateľov nájomného domu, zákaz dívať sa z okna. Je to zamyslenie nad minulosťou, nad absurdnými procesmi s ľuďmi, ktorí podľahli násiliu, priznali sa k neuskutočneným zločinom, čím popreli pravdu.

**ANTIGONA A TÍ DRUHÍ –** dráma, napísaná podľa vzoru antickej tragédie, zobrazil ľudí v koncentračnom tábore, ktorí dokážu v najkrutejších podmienkach demonštrovať jednotu a postavia sa proti fašistom.

**EXPERIMENT DAMOKLES** – dráma, odsudzuje moc jednotlivca, v mestečku, ktorému despoticky vládne Starosta, sľúbi agent Briks prosperitu, ale obyvatelia sa musia rozhodnúť, či chcú pokojný život na večnosť alebo desať rokov blahobytu s neistou budúcnosťou. Ľudia si zvolia druhú možnosť, bez pocitu zodpovednosti voči svojim deťom. Nad mestom visí Damoklov meč politických, spoločenských experimentov a prehmatov voči základným etickým princípom.

**JAZVA –** hra, odsudzuje obdobie kultu osobnosti, sleduje osudy súčasníkov, ktorí sa dostali náhodne do nepriaznivej situácie podozrievaných a nakoniec aj ukrivdených napriek tomu, že sa ničoho nedopustili, dokumentuje to na rodine vedca Ondruša, ktorého asistent neodôvodnene obvinil, stráca postavenie a je spolu s rodinou perzekvovaný.

**VEĽKÁ PAROCHŇA** – tragikomická groteska, odsudzuje pomocou alegória súperenie vlasatých a holohlavých, akúkoľvek podobu diskriminácie, totality a násilia, hra využíva postupy absurdného divadla.

**ŠTEFAN KRÁLIK (1909 – 1983)**

**- pôsobil ako praktický lekár na strednom Slovensku a v Bratislave**

**POSLEDNÁ PREKÁŽKA –** dráma, príbeh sa odohráva v lekárskom prostredí, hra má črty existencionalizmu , rieši filozofické otázky o človeku, o zmysle života. Hlavnou postavou je chirurug a výskumný pracovník doktor Lorenc, ktorý sa zaľúbi do svojej asistentky Heleny, ale z vypočítavosti sa predsa ožení s Klárou. Lorenc žije len svojmu povolaniu, jeho cieľom je dokončiť svoje dielo, výskum, ktorý by pomohol ľuďom, a preto obetuje i svoje šťastie. Helena i napriek tomu pri ňom vytrvá, i keď Lorenca už nemiluje – obdivuje ho však ako vedca. Je rozhodnutá pomôcť mu v dokončení jeho diela a sľúbi mu, že s ním odíde do poľnej nemocnice (dej sa odohráva počas 2. svetovej vojny). Vtedy sa v ich živote zjaví Michal, ktorý mal dávnejšie rád Helenu. Je ťažko chorý a jeho život môže zachrániť iba operácia. Doktor Lorenc tuší, že Helena ešte stále miluje Michala a ocitá sa pred ťažkou dilemou – musí zachrániť i za cenu riskantnej operácie Michalov život, hoci vie, že vtedy stratí Helenu. Nakoniec v ňom zvíťazí etický princíp a dá prednosť lekárskej povinnosti., Lorencova žena Klára, ktorá roky trpela tým, že si ju muž vzal iba z vypočítavosti, od neho nakoniec tiež odchádza.

**MARGARET ZO ZÁMKU** – konflikt tragédie má spoločenský obsah, zobrazuje boj za čistotu sveta, čisté more, ale zároveň aj úsilie o čisté medziľudské vzťahy. Dej hry sa odohráva okolo roku 1970 v Taliansku na luxusnom zámku, postavenom blízko starobylého talianskeho prímorského mestečka. Hlavnou postavou je talianska herečka Margaret, dcéra chudobného rybára, ktorá sa vydala z lásky za Bobbyho, syna amerického miliardára Crowna. Svokor má veľké výhrady voči pôvodu svojej nevesty, spoločenskému postaveniu a jej názorom. Nedávno mu urobila veľký medzinárodný škandál, demonštrovala spolu s rybármi a s ich ženami proti nebezpečnému znečisťovaniu mora a pobrežia. Znečistenie mora naftovým odpadom má na svedomí práve Crown, ktorý si v Taliansku kúpil kus mora na čistenie svojich lodných nádrží,. Margaret sa vzoprie svokrovi a ten vezme jej dieťa – syna a omámeného Bobbyho na jachtu. Medzitým ju zastrelí najatý vrah,. Keď sa jachta chystá odplávať, výbuchom ju zničia Margaretini priatelia.

**SväTÁ BARBORA** – tragédia, dej sa odohráva v roku 1914 v Handlovej. Sústreďuje sa na životné osudy jednotlivcov, hoci rámcovo sa opiera o skutočnú udalosť – výbuch v handlovských baniach, pri ktorej zahynulo 17 baníkov. Pred vypuknutím vojny priemyselníci zvyšujú výrobu. Hofner, riaditeľ handlovských baní sa rozhodne využiť pre rýchlejšie dolovanie dynamit, hoci vie, že hrozí nebezpečenstvo požiaru. Baníci poznávajú, že ani Sv. Barbora, ich patrónka im nepomáha, budú si musieť pomôcť sami, začnú sa organizovať.

24.**OTÁZKA + dielo podľa vlastného výberu na rozbor**

**Samizdatová literatúra**

V 70-tych a 80-tych rokoch sa popri oficiálnej literatúre vytvorila aj tzv. samizdatová literatúra. Boli to diela slovenských aj svetových autorov, ktoré z cenzúrnych dôvodov nemohli vychádzať v oficiálnych vydavateľstvách, preto boli tajne rozširované v rukopisoch alebo v strojopisoch.

Autori týchto diel boli prenasledovaní a sledovaní štátnou bezpečnosťou.

Formou samizdatu sa vydávali nielen knihy, ale aj časopisy a rôzne publikácie. Najviac takýchto diel vychádzalo v Čechách. Na Slovensku k samizdatovým autorom patril hlavne Dominik Tatarka. Tento autor bol aj vedúcou osobnosťou slovenského opozičného, disidentského hnutia **(disident** – odporca oficiálnej mienky, oficiálneho smeru v politike, v štáte), ktorého členov zastrašovali a šikanovali.

Najvýznamnejším disidentským hnutím v Československu bola Charta 77, ktorá sa sformovala v Čechách. Upozorňovali na porušovanie občianskych a ľudských práv v Československu. K tomuto hnutiu patrili a Chartu 77 podpísali rôzni významní kultúrni dejatelia (signatári Charty 77), napr. Dominik Tatarka, Václav Havel, ale aj obyčajní ľudia z rôznych profesií.

**Exilová literatúra**

Rozvíjala sa v zahraničí. Patrí sem tvorba tých autorov, ktorí zo Slovenska emigrovali a usadili sa v zahraničí.

Tu vznikli vydavateľstvá, ktoré vydávali diela nielen exilových autorov, ale aj tých, ktorí v Československu zostali, ale svoje diela nemohli oficiálne vydávať – vydavateľstvá v Nemecku a v Kanade, významný bol Slovenský ústav sv. Cyrila a Metoda v Ríme, ktorý vydával aj diela autorov tzv. slovenskej katolíckej moderny.

**POLITICKÝ ROMÁN**

**GEORGE ORWELL**

- pochádzal z vyššej spoločenskej vrstvy, s ktorou sa rozišiel, lebo sympatizoval s proletariátom

- bojoval v Španielsku na strane antifašistov, stretával sa s komunistami, obdivoval všetko ruské a sovietske, ale keď sa stretol s neférovými praktikami zo strany sovietskych poradcov, prestal obdivovať Sovietov a stal sa najväčším kritikom totality

- zakladateľ politickej satiry

- po španielskej vojne žil ako tulák v Paríži

**Zvieracia farma –** anglický antiutopistický román o princípe fungovania totalitných politických ideológií

**Kompozícia:** 10 kapitol   
**Žáner:** alegorický román   
**Motto:** „Všetky zvieratá sú si rovné, ale …" (Orwell, G.: Zvieracia farma.   
**Kedy a kde sa odohráva dej:** na Zvieracej farme v priebehu pár rokov (od ktoréhosi marca do akéhosi leta)   
**Zhrnutie:** Paródia politických udalostí v Rusku od roku 1917 do roku 1943. Po prevrate a víťazstve nad človekom sa na farme dostanú k moci zvieratá a určia si 7 pravidiel. Prasce sa postupne stávajú nadradenými a správajú sa rovnako ako človek, postupne si upravia všetkých 7 prikázaní pre svoje osobné potreby. … o tom, ako to dopadne, keď sa svine dostanú ku korytám. Zvieracia farma - predtým Panská farma na čele s človekom, po revolúcií Zvieracia farma na čele so sviňami. Zvieratá tu zvrhli človeka, označili ho za jediného a najväčšieho nepriateľa a 3 prasce vytvorili nový myšlienkový systém - animalizmus. Od začiatku sa však v spoločnosti rovných zvierat kryštalizovalo pár rovnejších a tí sa v konečnom dôsledku vôbec nelíšili od ľudí.   
**Postavy:**   
**kanec Napoleon**  
- „… veľa toho nenahovoril, ale získal si vážnosť, pretože vždy dokázal presadiť svoje."   
- spolu so Snehuliakom a Kvičiakom sa po Majorovom sne chopili šance a začalisa pripravovať na revolúciu, vytvorili kompletný myšlienkový systém - animalizmus, ako jediné vzdelané tvory (za posledné tri mesiace sa totiž naučili čítať a písať) sa podujali zvieraciu farmu riadiť   
- ukradol 9 šteniat, ktoré vychovával v svoj prospech   
- po „kauze mlyn" vyhnal Snehuliaka z farmy   
- absolutistický neobmedzený vládca   
- Kvičiak sa stal jeho verným prisluhovačom a odkazovačom   
- postupne zmenil všetkých 7 prikázaní v svoj prospech   
- nakoniec si na návštevu pozval šiestich majiteľov susedných fariem   
**kanec Snehuliak**  
- zosnoval s Napoleonom plány revolúcie, avšak Napoleonovi sa ho podarilo odstrániť   
- „ … oveľa živší ako Napoleon, výrečnejší a nápaditejší, ale nevynikal pevným charakterom."   
**kŕmnik Kvičiak**  
- pritakávač   
- „… vynikajúci rečník … aj čierneho by presvedčil, že je biely."   
- chodil medzi ostatné zvieratá a presviedčal ich o správnosti krokov „najvyššieho"   
**pán Jones**  
- majiteľ Panskej farmy   
- alkoholik, kedysi dobre prosperoval, potom mu však obchody prestali ísť a dal sa na alkohol  
- o zvieratá sa jeho ľudia starali nedbalo a raz, keď pohár pretiekol, Jones bol ožratý a pomocníci sa neponáhľali nakŕmiť zvieratá, viedlo to k revolúcii   
**kanec Major**  
- sníval sa mu „prorocký" sen o Zemi, z ktorej zmizol človek a vynorila sa mu v ňom i pieseň „Zvery Anglicka", ktorú poznal ešte ako malý bravček a potom na ňu zabudol   
- bol už starý, mal pred smrťou, prehovoril však k ostatným zvieratám a za nepriateľa označil človeka, pobádal ostatné zvieratá, aby s tým dačo urobili, Napoleon, Snehuliak a Kvičiak spracovali jeho úvahy do animalizmu   
**ťažný kôň Boxer**  
- zásadový, húževnatý, nevynikal výnimočnou inteligenciou  
- oddaný systému, veril všetkému   
- pracoval tak veľa, koľko len bolo v jeho silách   
- keď už bol starý a nevládny poslali ho ku konskému mäsiarovi a všetkých presvedčili, že išiel do nemocnice   
**ťažná kobyla Ďatelinka**  
- tiež oddaná systému, pracovitá   
- nakoniec doviedla pred okná „vládcu" aj ostatné zvieratá a videli, ako prasce oslavujú s ľuďmi   
**somár Benjamín**  
- „najstarší a najmrzutejší obyvateľ farmy"   
- mlčanlivý, keď sa ozval, tak len s cynickou poznámkou   
- nový režim nikdy neprijal a nezmieril sa s ním, trucoval   
**ovce**   
- verné prisluhovačky Napoleona   
- robili všetko, čo im kázal (začali bľačať, keď sa niekto na niečo odvážil opýtať, kazili bľačaním Snehuliakov prejav …)   
- nevedeli robiť nič iné, len poslušne opakovať, čo ich niekto naučil

**Obsah diela:** na istej anglickej farme nastane vzbura zvierat nespokojných so svojím údelom. Podnetom vzbury je vízia starého kanca Majora, ktorý sa na jednej zo zvieracích porád podelil s ostatnými o svoj sen. Podľa neho sa v budúcnosti zvieratá konečne zmocnia produktov svojej práce a zničia svojho nepriateľa – človeka. Pod vplyvom tejto vízie sa zvieratá zjednotia, vyženú majiteľa statku z jeho sídla a pod vedením dvoch najbystrejších prasiat **Snehuliaka a Napoleóna** sa ujímajú vlády na statku. Zásady spolužitia sústredia do 7 prikázaní napísaných na vrátach, z ktorých najdôležitejšie je to, ktoré deklaruje absolútnu rovnosť medzi tvormi obývajúcimi farmu.

Sedem prikázaní:   
1. Každý, kto chodí na dvoch nohách , je nepriateľ.   
2. Každý, kto chodí na štyroch nohách alebo má krídla, je priateľ.   
3. Nijaké zviera sa nikdy nebude obliekať.   
4. Nijaké zviera nebude spať v posteli.  
5. Nijaké zviera nebude piť alkohol.   
6. Nijaké zviera nezabije iné zviera.   
7. Všetky zvieratá sú si rovné.

Po počiatočnej idyle nastáva medzi prasatami rozpor a Snehuliaka zo statku vyženia Napoleonova svorka psov. Napoleon začne tvrdo vládnuť a postupne ukrajuje z jednotlivých slobôd a práv zvierať vo svoj prospech. Zvieratá si v dôsledku postupných manipulácií , účelového zastierania pravdy, prepisovania histórie už naspomínajú na predchádzajúci stav a útrpne slúžia ďalej. Pokusy o vzburu Napoleón likviduje pomocou násilia a zastrašovania. Prasatá sa dokonca tak približujú ľuďom, že už kráčajú na dvoch nohách, opíjajú sa žijú v dome... Vrcholom dezilúzie je vypísanie nového hesla: „ Všetky zvieratá sú si rovné, ale niektoré sú si rovnejšie.“ Uplynie niekoľko rokov a keď sa pri hostine zídu majitelia okolitých fariem a prasatá, ostatné zvieratá, ktoré ich pozorujú cez okno, už nemôžu jedných od druhých rozlíšiť.

**- dielo má výrazne alegorickú rovinu – farmy môžu predstavovať štáty, zvieratá občanov, jednotlivé zvieratá reprezentujú rôzne typy a charaktery ľudí**

**- hlavným znakom je podobnosť systému riadenia farmy so základnými prvkami komunizmu – kolektívne vlastníctvo, revolúcia, schôdzovanie, záľuba v heslách, skandovaní, dávaní si záväzkov, absurdné zákazy a príkazy, rečnícka demagógia, donášači, udavači**

Totalitná moc- vláda 1 strany, 1 vodcu, 1 pravdy, 1 ideológie

- postavy: *Major-* predstavuje Lenina, nabudil zvieratá na revolúciu, potom zomiera

*Napoleon-* predstavuje Stalina- absolutistický vládca, má svoje psy (ŠTB), velí zvieracej farme

Snehuliak - Trockij

- zvieratá majú filozofiu **animalizmu-** neobliekajú sa , nespia v posteliach, nepijú alkohol (nerobia to, čo robil človek), neskôr sa filozofia. zmení len na 1 pravidlo: **Všetky zvieratá sú si rovné, ale niektoré sú si rovnejšie.**

- N. vládne veľmi despoticky, všetky zvieratá sa ho boja, postupne porušuje všetky pravidlá a zmení farmu na Panskú farmu - zvieratá sa už nedajú odlíšiť od ľudí

**Alexander Solženicyn**

* Ruský prozaik.
* Počas 2. svetovej vojny slúžil ako kapitán delostrelectva.
* Za protistalinské poznámky vo svojich osobných listoch bol zatknutý a poslaný do vyhnanstva na Sibír, kde boli pracovné tábory.
* Po Stalinovej smrti ho prepustili a deportovali do doživotného vyhnanstva v Kazachstane.
* Svoju tvorbu uverejňoval ilegálne.
* V roku 1970 mu bola udelená Nobelova cena za literatúru, ktorú však nesmel prevziať.
* Keď predstavitelia moci v ZSSR zachytili prvý zväzok knihy Súostrovie Gulag a Solženicyn zorganizoval jeho vydanie v Paríži, bol násilím vyhostený z vlasti.
* Emigroval do USA.
* V roku 1989 dostal naspäť sovietske štátne občianstvo.
* zomrel v auguste 2008.

**JEDEN DEŇ IVANA DENISOVIČA**

- novela je otriasajúcou výpoveďou o živote v trestaneckom tábore na Sibíri v období kultu osobnosti, napísanou na základe osobných zážitkov

- zachytáva 1 deň väzňa č. 854 v sovietskom gulagu od budíčka ( o piatej ráno) po večierku (22.00)

* Novela zachytáva autorove spomienky a trpké skúsenosti z pracovných táborov na Sibíri.
* Ale nie je len dokumentom toho, čo sám prežil, ale je aj svedectvom o období kultu osobnosti.
* Opisuje všedný deň v tábore od budíčka do večierky.
* Drsnou pravdivosťou vyvoláva v čitateľovi pocit rozhorčenia a súčasne súcitu voči ľuďom, ktorí sa v tábore ocitli, často ani nevediac prečo: *„Človek drhne ako kôň, ani nemá kedy rozmýšľať, ako sa sem dostal a ako odtiaľto odíde.“*
* Ivan Denisovič Šuchov, bývalý vojak Červenej armády, bol uväznený pre vlastizradu ako mnohí iní sovietski vojaci, ktorí padli do nemeckého zajatia a mali to „nešťastie“, že prežili.
* Musel priznať, že *„vzdal sa do zajatia s úmyslom zradiť vlasť a vrátil sa z nemeckého zajatia preto, aby splnil úlohu, ktorou ho poverila nemecká výzvedná služba. Ale aká to bola úloha – to nevedel vymyslieť ani sám Šuchov, ani vyšetrujúci sudca. A tak aj ostalo – jednoducho úloha“.*
* Nespravodlivo odsúdený Ivan Denisovič musí denne ťažko pracovať na stavbe v podmienkach sibírskej zimy a bojovať o prežitie v neľudských podmienkach, čo sa prejavuje v jeho vzťahu k spoluväzňom a k jedlu.
* Ponižovanie človeka je v tábore zákonom.

**Tri úrovne vnímania novely:**

**1. Novela z väzenského života** – autor vypovedá, že je povinnosťou človeka vzdorovať, nevzdávať sa. Je však mylné sústrediť sa na to, ako prežiť. Treba si stanoviť vlastné pravidlá, ktoré človeku nedovolia spraviť určité veci. Existencia bez dôstojnosti je bezcenná, zmenšuje vôľu a schopnosť prežiť; preto treba pristúpiť na kompromis.

**2. Spoločenská novela –** nachádzame paralelu medzi gulagom a Ruskom za Stalina. Autor zobrazil spoločnosť uväznených ľudí: sú tam umelci, intelektuáli, kriminálnici, roľníci, úradníci, dôstojníci, politickí väzni, rôzni ľudia, z rôznych národov a národností, väčšina z nich je nespravodlivo odsúdená a obvinenia sa nezakladajú na pravde. Štátnej moci pomáhajú sledovať a šikanovať politických väzňov skutoční zločinci.

Systém je vykreslený detailne: nedostatok jedla, vandalizmus a byrokracia neplatia len v tábore. V tábore - gulagu sú

**3. Existenciálna novela –** autor posúva otázky o zmysle života do roviny: Podľa akých princípov má človek žiť v zdanlivo absurdnom svete, riadenom silami, ktoré nevie zvládnuť? Hrdina sa dostal do tábora z nezmyselného dôvodu a nikdy sa nedostane do styku s tými, čo ho súdili.

**Prečo napriek všetkému utrpeniu takto Ivan Denisovič Šuchov hodnotí svoj deň?**

***„Šuchov zaspával s celkom dobrými pocitmi. Čo všetko sa mu v ten deň pošťastilo! Do basy ho nezavreli,brigádu nevyhnali na Socialistické sídlisko, pri obede šlohol kašu, vedúci dobre pochodil pri percentovke,murovalo sa veselo, pri prehliadke mu pílku nenašli, večer si privyrobil u  Cézara, aj tabak si kúpil. A neochorel, premohol sa. Prešiel ničím neskalený, takmer šťastný deň.“***

Niektorí väzni už prišli aj o ľudskú identitu a majú iba táborové číslo a nikto nepozná ich meno, napr. starec Ch-123 sa rád rozprával o umení, rád vedie učené rozhovory.

Väzni ťažko pracujú, za rok môžu napísať len dva listy. Niektorí, keď si to ich príbuzní môžu dovoliť, dostanú balík.

Väzni medzi sebou obchodujú s potravinami, aj keď je to zakázané. Podstatné je prežiť, dostať jedlo, po práci sa dostať do tepla.

Barak volajú väzni domovom, lebo všade tam, kde žije človek, je jeho domov.

Trestanec musí rešpektovať zásady táborového života, lebo inak by neprežil, väzni neuvažujú o sebe ako o ľuďoch, sú len trestancami.

Autor presvedčivo podáva posun hierarchie hodnôt v živote väzňa, dôležité je na seba neupozorniť, obísť príkaz alebo zákaz tak, aby nemusel mať sprísnený trest.

Aj tu sa musí poklonkovať, posluhovať, podplácať a zaliečať sa, nemal by inak dosť chleba, drobnú výhodu...

Všetky hodnoty dostávajú svoj rozmer, rubeľ je tam lacnejší než na slobode.

Ivan Denisovič má byť v tábore ešte vyše roka. Ostatní mu závidia, Ivan Denisovič sa aj teší, ale aj tomu neverí, lebo už bol svedkom ako tí, čo ich mali prepustiť, z rôznych dôvodov zostali v tábore.

Ivan spomína, ako ho zajali a ako ušiel zo zajatia a vyčíta si, že nepovedal, že len zablúdil.

Má dve dcéry, syn zomrel. Rodine píše málo, lebo nemá o čom, skoro každý deň je rovnaký.

V tábore je hierarchia, sú tam bohatí trestanci, sú takí, čo majú funkcie a funkcie znamenajú výhody.

Ivan Denisovič bol predtým v inom tábore a tu je spokojnejší, pretože sa dodržiava pracovná doba. Neudáva sa, lebo udavačov už podrezali. Ale každý sa snaží robiť a hnať do roboty aj iných, pretože keď nerobíš budeš hladovať.

Šuchov je zručný, privyrába si opravovaním vecí, šitím.

Aj v krutých podmienkach sa usiluje uchovať si ľudskú dôstojnosť, napr. pri jedle si zloží čiapku, napriek tomu, že je treskúca zima.

Ivan Denisovič sa slobody bojí, lebo chce ísť domov, ale hrozí, že po odpykaní trestu pôjde do vyhnanstva.

Deň začína budíčkom, vonku je mínus tridsať. Denisovič má šťastie, síce zaspal, ale nepotrestali ho, nasledujú raňajky. Potom nastupujú do práce, najprv ich preveria. Potom dostanú úlohy a s eskortou ich odvedú na pracovisko. Všade sa kradne, hlavne mizne jedlo. Po pracovnej zmene odvedú väzňov späť do barakov. Po večeri je osobné voľno o deviatej večer večierka a večerný nástup pred barakom, po kontrolách sa dostanú dnu až o desiatej.

**25.OTÁZKA**

**Charakteristika doby**

- koniec 2. sv. vojny, 8.5. 1945 - Európa

- pokračovanie vojny, USA – Japonsko, Ďaleký východ

- atómová bomba – Hirošima, Nagasaki, koniec vojny 2.9. 1945

- nové usporiadanie sveta po 2. svetovej vojne, rozdelenie na dve zóny: východnú – socialistickú, západnú - kapitalistickú

- po skončení vojny sa rozpútali lokálne vojnové konflikty – vojna v Kórei, vo Vietname

- vznik NSR a NDR

- 1949 – vznik NATO, 1954 vstupuje do NATO NSR

- 1955 vznik Varšavskej zmluvy

- 50. te roky – studená vojna medzi východom a západom, kríza v Karibiku – Kuba sa stala súčasťou socialistického bloku

- pretrvávajú všeobecné problémy ľudstva, rozširuje sa užívanie drog, AIDS, ničenie životného prostredia, stúpa organizovaná zločinnosť, stúpa napätie medzi náboženstvami, stupňujú sa teroristické útoky

- november 1989 rozpad socialistickej sústavy, pád BERLÍNSKEHO MÚRU, železnej opony, vojnové konflikty zostávajú

* v dielach autorov dominuje téma 2. svetovej vojny, vojna s prvkami absurdity, individuálne problémy, existencionalistické, narušenie medziľudských vzťahov

**ROZDELENIE SVETOVEJ LITERATÚRY PO ROKU 1945**

**1. ZÁPAD**

1. národné literatúry – mali svoje špecifiká
2. podľa literárnych druhov a smerov

* existencionalizmus, nový román, neorealizmus, BEAT GENERATION, postmoderna

**2. VÝCHOD**

* krajiny socialistického tábora
* socialistický realizmus: zobrazoval všedný život v krajine, témy: budovanie socializmu, nenarušené medziľudské vzťahy, radosť ľudí zo života v novej spoločnosti

**BEAT GENERATION (z angl. beat – zbitý, unavený, vyčerpaný, beatitud – blaženosť)**

- neurčité zoskupenie ľudí, vzniká v USA v San Franciscu, koncom 50-tych rokov ich spájal „životný pocit“, hlásali požiadavku intenzívneho vnútorného života, revoltu proti kultu materiálnych hodnôt, slobodu, nezávislosť, individualizmus

- vzniká ako odpor voči vojne vo Vietname, akémukoľvek tyranstvu, tradíciám malomeštiactva

- súvisí s hnutím Hippies

- hlásali mier na ZEMI, slobodu umeleckej práce, rozhodovania, bojovali proti technickému pokroku, vyjadrovali odpor proti konzervatívnej spoločnosti

- hnutie súviselo so vznikom nového hudobného štýlu BEATLES, prvé Hyrleyovské motorky

- cieľom beatnikov bolo dosiahnutie NIRVÁNY (stav blaženosti)

- písali predovšetkým verše na verejné recitovanie za doprovodu jazzovej hudby

- cesta slobody išla do San Francisca, ROAD 66

**NEGATÍVA**

- priniesli drogy (LSD)

- skupinový voľný sex

**ALLEN GINSBERG**

- veľa cestoval, svoje básne prednášal, bohém

- bojoval za práva gayov, proti vojne vo Vietname

**KVÍLENIE** a iné básne – zbierka lyrických básní, obsahuje negatívne témy – výsmech tradičných amerických hodnôt, odpor proti atómovej vojne, rasizmu, sociálnym rozdielom, cieľom je dosiahnuť blaženosť pomocou alkoholu, sexu, drog, zen – budhizmu (podstatnou zložkou zenu je rozbitie vnútorného ja tým, že sa mu predkladá rozumovo neriešiteľná otázka)

**LAWRENCE FERLINGHETTI**

- básnik, prozaik, dramatik

**VYCHÁDZAJÚC ZO SAN FRANCISCA** - zbierka beatnickej poézie, využíva voľný verš, žiadne interpunkcie

- prevláda pesimizmus, odsudzuje civilizáciu, rasizmus, atómové zbrane

- inšpiráciou mu je zen – budhizmus, tradičná japonská poézia, fr. surrealizmus

- lyrický hrdina cestuje vlakom cez celú Ameriku a všade nachádza chaos, strach, odcudzenie, východisko hľadá v návrate k minulosti – indiánske legendy

- doprovod klavíra

**JACK KEROUAC**

- americký prozaik, básnik fr. – kanadského pôvodu, žil tuláckym životom

NA CESTE – autobiografický román, Biblia beatnikov, manifest ukazuje na ich životný štýl

- miesto: americká cesta v čase po vojne 1947 - 1950

- skupina mladých ľudí, ktorí sú znudení spoločenským životom sa vydá na túlavú výpravu Amerikou, idú peši, stopom

- nechodia po hlavných cestách, ale zapadnutých uličkách, žijú ako tuláci, vedú filozofické úvahy o Nietzstem, Hemingwayovi

- chcú získať životné skúsenosti, zažiť a využiť každú chvíľu, ktorá má viesť k dosiahnutiu nirvány, má to byť pomocou drog, sexuálnych zážitkov

- prejavuje sa vplyv jazzovej hudby, hlavnou postavou je Dean Moriati, postavy sú autentické, žili skutočne

**JEROME DAVID SALINGER**

- patrí k predstaviteľom tzv. spasiteľskej americkej literatúry

- prozaik, zúčastnil sa 2. svetovej vojny

**KTO CHYTÁ V ŽITE**

- psychologický román, konfrontuje v ňom svet detských ideálov so svetom dospelých

- hlavný hrdina Holden sa búri proti spoločenskému konformizmu, morálnemu pokrytectvu a duchovnej prázdnote sveta dospelých

- sníva o tom, čo považuje za jedinú prácu, ktorú by chcel v živote robiť, sníva, že stojí chrbtom k hlbokej priepasti a čelom k žitnému poľu, kde sa hrajú deti

- on im bráni v tom, aby spadli do priepasti

- žitné pole je symbolom Ameriky v minulosti, kým ju neznečistili továrne a honba dravých ľudí za peniazmi

- Holden sa nakoniec vzdáva svojho sna, prekonáva psychickú krízu a uvedomí si: „ známkou nezrelého človeka je, že chce za niečo vznešene zomrieť, kým známkou zrelého človeka je, že chce pre niečo pokorne žiť.“

**DEJ:** Ústrednou postavou je šestnásťročný chlapec Holden Caulfield, pochádza z tzv. dobrej rodiny. Zrazu zistí, že ľudia v jeho okolí sú skazení a neúprimní, sú to „samí pajáci a pokrytci“. Otec je úspešný advokát a Holden ho podozrieva, že upadol do konzumu ako takmer každý dospelý, ktorého pozná. Bojí sa, že otec nepomáha ľuďom preto, lebo sú nevinní a je to správne, ale preto, že chce byť slávny a bohatý. Matka je citovo poznamenaná smrťou Holdenovho brata Allieho (zomrel na rakovinu). Má ešte jedného brata D.B., ako vojak zažil 2. svetovú vojnu, armádu nenávidel viac ako vojnu. Vrátil sa domov obratý o všetky ideály. Je talentovaným spisovateľom, ale ako mnohí iní obetoval ideály a odišiel so Holywoodu za slávou a pôžitkami. Najmladšia v rodine je Phoebe, desťročné rozkošné dievčatko, ktoré miluje svojho brata Holdena. Láska je obojstranná. Možno aj vďaka nej miluje deti a chce ich chrániť. Vyčíta dospelým, že hneď zabudnú na blízkych, ktorí im zomrú, necítia úprimne, predstierajú city. Prichádzajú na cintoríny ako na pikniky, rozutekajú sa pri prvých kvapkách dažďa.

Hoci je nadaný chlapec, v škole neprospieva. V Pencey – to je už asi štvrtá škola, ktorú navštevuje – prepadne zo všetkých predmetov okrem angličtiny. Škola ho otravuje a ubíja, a preto z nej ujde. Ubytuje sa v hoteli a tri dni sa potuluje po New Yorku – dostane sa do konfliktu s prostitútkou Sunny a jej pasákom, s priateľkou Sally strávi popoludnie na klzisku, opije sa v bare. Zmieta sa medzi donkichotským idealizmom mladosti a ľahostajným svetáctvom dospelého veku. Citová kríza ho zastihne práve v najhoršom čase – začína dospievať, nie je ešte zrelý nadväzovať sexuálne vzťahy, hoci veľmi smelo prijme ponuku dievčaťa na noc v hoteli. Radí sa o svojom sexuálnom živote so skúseným Lecem. Nedokázal by čokoľvek si začať s dievčaťom, ktoré by nemiloval.

Teší sa na sa na stretnutie s milovanou sestrou Phobe, ale stretnutie s rodičmi mu naháňa strach. Preto po príchode rodičov domov odchádza nocovať k bývalému učiteľovi, ale urazený jeho správaním sa ráno rozhodne opustiť mesto. Phoebe chce ísť s ním. Neurotický Hoden plán zmení a nakoniec obaja strávia popoludnie v ZOO na kolotočoch, ktoré ma Phoebe tak rada. Spoločne sa vrátia domov, Holden ochorie a na jeseň pôjde do ďalšej školy.

- hlavný hrdina retrospektívne rekonštruuje v sanatóriu svoje trojdňové putovanie zo školy

- keď nemohol uskutočniť svoje ideály, aspoň sníval o tom, ako by dokázal pomôcť iným ľuďom

- vzťah k vzdelaniu: mal predpoklady dostať dobré vzdelanie, len bol príliš lenivý. Neuvedomoval si, že potrebuje vzdelanie, ale rodičia to vedeli, preto mu zakaždým vybavili novú školu.

- Láska/ sex: nebol pripravený na citový vzťah. Chcel si užívať, ale chcel aj vzťah. Pekné dievča ho očarilo, bol jej ochotný všeličo odpustiť. Sex ešte nemal, skúsenosti má len s bozkávaním. Nemohol mať sex bez lásky.

- vzťah k viere: nebol veriaci, Ježiša mal rád, ale apoštolov nie. Aj kňazov neznášal (tak ako všetkých dospelých a falošných). „Som tak trochu ateista.“

- vzťah k starému učiteľovi Spencerovi: H. ho mal rád, je to správny chlapík, ale keď zbadal ako žije, tak sa mu sprotivil. „Na čo vlastne ešte žije taký starý dedko?“ Bolo mu ho ľúto. Mal 70 r., ale vie sa tešiť aj z maličkostí a za to ho H. obdivoval.

- vzťah k jeho malej sestričke Phoebe: miluje ju. Na nič sa nehrá, je vtipná a inteligentná.

- po kompozičnej stránke prevládajú v románe dialogické pasáže, Holden vedie polemiky a rozhovory so sebou, s priateľmi, s učiteľmi a pod.

- Salingerov jazyk obsahuje mnoho hovorových a slangových výrazov, vulgarizmov

**JOHN STEINBECK**

- americký spisovateľ, prozaik a dramatik, nositeľ Nobelovej ceny za literatúru

- pochádzal z Kalifornie, hrdinami jeho próz sú zbedačovaní farmári, sezónni poľnohospodárski robotníci, mexickí tuláci

- reaguje na spoločenskú situáciu, ktorá neumožňuje jednotlivcovi ovplyvniť chod udalostí

- jednotlivec sa búri, je však osamelý a skeptický

**O MYŠIACH A ĽUĎOCH –** novela o živote bezdomovcov, najbiednejších ľuďoch z bohatej Kalifornie, ktorí putujú za prácou a hľadajú miesto, ktoré by nazvali domovom. Názov novely predstavuje jednoduchosť a pokoru dvoch farmárskych nádenníkov, ktorým nebolo súdené, aby ich majetok bol z tohto sveta napriek tomu, že sú zodratí ťažkou prácou a uspokojili by sa aj s málom.

- hlavné postavy: **LENNIE, GEORGE**

- dej sa odohráva v krátkom časovom úseku

- postavy sú v kontraste po psychickej i fyzickej stránke

- George je nižší, rozvážny, zodpovedný nielen za seba, ale aj za Lenniho, ktorý je vyšší, silnejší, ale duchom nevyspelé dieťa

- ich príbeh je tragický o to viac, že chcú od života tak málo – žiť z dobrej zeme, z ktorej by ich už nikto nevyhnal a chovať králiky (Lenniho sen)

- ich sen sa zdá byť už na dosah, zmarila ho však Lenniho psychická porucha

- nájdu si prácu na farme a Lenniho statná postava zaujme mladú manželku farmára, začne ho provokovať a dostane ho do stodoly

- on sa však nespráva tak, ako by očakávala, jeho úchylka ho núti dotýkať sa mäkkých a hebkých vecí

- doteraz mal v rukách iba myši alebo šteniatka, ktoré, keď sa bránili jeho hladkaniu občas udusil

- teraz je to však dospelá žena, ktorá zisti, že niečo nie je v poriadku, začne sa brániť a keď kričí, Lennie ju nechtiac zadusí

- bojí sa čo mu povie George, keď mu to predtým prísne zakázal

- vo svojej slabomyseľnosti si vôbec neuvedomuje, čo urobil, bojí sa iba toho, že mu George nedovolí chovať králiky

- keď ho George nájde, spraví nakoniec to, čo považuje pre neho za milosrdné

- vie, že by ho nezachránil pred lynčovaním, preto ho sám zastrelí

- ich sen sa načisto rozplynul

**ROMÁNY: Ovocie hnevu, Na východ od raja**

26.**OTÁZKA**

**Epos** – veľká epická forma, ktorá od čias vzniku najstarších poznaných eposov prekonala veľké zmeny. Ako žánrovú formu epiky ho ani nemožno charakterizovať vo všeobecnosti, pretože eposy jednotlivých vývinových etáp sa od seba podstatne odlišujú.  
**Hrdinský (bohatiersky) epos** – reprezentanti európskeho hrdinského eposu sú starogrécke Ilias a Odysea. Pripisujú sa slepému básnikovi Homérovi (homérské eposy) – 9. stor. pred n.l.  
**Homérsky epos** vznikol z menších veršovaných povestí ľudového pôvodu. Starogrécky epos predpokladal poslucháča, nie čitateľa. Bol umením verejným. Prednášali ho osobitní prednášatelia (rapsódovia) pre veľké zhromaždenie ľudí. Kvitol v čase mytologického náhľadu na svet, v čase, keď verejné a súkromné záujmy človeka tvorili jednotu. Rozpráva o významných udalostiach, ktoré mali význam pre život celého národa. Hlavná dejová línia sa sústreďuje okolo hlavného hrdinu – vyznačuje sa mimoriadnymi vlastnosťami, koná mimoriadne činy. Na vývin udalostí v epose pôsobia bohovia – zasahujú do deja, majú zásluhu na jeho náhlych zvratoch. Vedľa hlavnej dejovej línie sa nachádza obšírne odbočenie od hlavného deja, dôkladných opisov prostredia, bitiek, súbojov, predmetov i postáv.

Zdržuje sa nimi hlavný dej. Vzniká epická šírka.  
Epická šírka sa odráža i v štýle: podrobné opisy, rozsiahle epizódy, doširoka rozvinuté (homérske) prirovnania.

Znaky:

1. propozícia = krátke naznačenie deja

2. invokácia = vzývanie múz alebo bohov

3. in medias res – vstup priamo do deja

4. enumerácia = predstavovanie bojovníkov, resp. postáv

5. opis boja, predovšetkým opis hlavnej bitky

6. zásah bohov do deja

7. ovplyvnenie udalosti zázračnými prvkami bez zásahu bohov

8. epizódy = opis vedľajších udalostí

9. peronácia = záver, zakončenie príbehu s dôrazom na poučenie

**Historický epos** – čerpá námety z histórie. Na rozdiel od bohatierskeho eposu, ktorý tematicky čerpal zo starých povestí a mytológie, historický epos vychádza zo skutočných dejinných udalostí. Umeleckou výstavbou sa môže odlišovať viac alebo menej podľa toho, v akej dobe, na akom stupni literárneho vývinu vznikol. Obdobie renesancie a klasicizmu sa snažilo zachovať čistotu antických epických postupov. ( U nás Ján Hollý v historických eposoch Svätopluk,Sláv.)   
**Idylický epos** – sa tematicky viaže na udalosti z dedinského života, ktorý je blízky prírode. Pozadím deja sú často významné historické udalosti.

**Komický epos** – vznikol parodovaním vážneho, napr. hrdinského eposu. Stavebné a štylistické prostriedky eposu sa využili na vyrozprávanie nízkeho, bezvýznamného deja. Vznikol v antickej gréckej literatúre (Batrachomyomachia – Žabomyšia vojna). Je paródiou na homérske eposy.  
**Zvierací epos** – je meštianskou paralelou rytierskeho eposu. Jeho hrdinami sú zvieratá. Vznikal v stredoveku zo starších literárnych i ľudových rozprávaní o zvieratách.

**Duchovný epos** - čerpal námety z Biblie a svojím obsahom slúžil potrebám náboženstva. Často sa však stával prostriedkom na vyslovenie aktuálnych dobových názorov. Najznámejší duchovný epos je Stratený raj od Johna Miltona. Zo slovenskej napr.: sem patrí Ján Hollý Cyrillo-Metodiáda.  
**Moderný (reflexívny) epos** – epické skladby od čias romantizmu. Nastal rozpad pôvodnej epickosti, pretože sa rozdvojuje aj ľudská osobnosť na človeka verejného a súkromného. Umelecká literatúra si začína všímať osobné práva človeka, ktoré sa často dostávajú do rozporu so záujmami všeobecnými (spoločenskými, národnými a pod.) Zobrazovaniu osobných zážitkov zodpovedajú viac postupy lyrické ako epické. Epická tradícia však v literatúre žije aj naďalej, avšak preberá, vstrebáva do seba lyrické prvky. Vznikajú lyrickoepické básnické diela. Moderný epos obdobia romantizmu sa nazýva lyrickoepickou básnickou poviedkou. Prvým tvorcom v európskej literatúre je anglický básnik Byron – Childe Haroldova púť- ovplyvnil celú európsku literatúru. Z ruskej literatúry je známy : Puškinov Eugen Onegin, z poľskej Miczkiewiczov Pán Tadeáš, v českej literatúre reprezentuje Máchov Máj, v slovenskej Bottova Smrť Jánošíkova, Sládkovičov Detvan. Názvom moderný možno označiť i básnické diela nasledujúcich epôch, ktoré sa pôvodnému eposu podobajú už iba svojím veľkým rozsahom, napr.: Hviezdoslavove diela Hájnikova žena, Ežo Vlkolinský, Gábor Vlkolinský, Vajanského Herodes. Najcharakteristickejším znakom je, že čerpá námety zo života spoločnosti, umelecky stvárňuje najzákladnejšie problémy doby a epický dej je často prerušovaný opisom duševných stavov zobrazovaných hrdinov, opismi prírody a rozsiahlymi úvahami autora.

**EŽO VLKOLINSKÝ – epos, Vlkolín – básnické pomenovanie rodnej dediny Hviezdoslava**

**DEJ:** po smrti starého Beňa Vlkolinského sa stáva paňou majetku jeho žena Estera a ich syn Ežo. Autor zobrazuje proces hynutia zemianstva. Mladý Ežo sa zaľúbi do Žofky Bockovie, krásne, mladé dievča, ale sedliačka. Estera si vyhliadla pre svojho syna inú nevestu, zemanku Marku Tomášovie. Estera je zarytá zemanka, panovačná žena, dochádza k sporu medzi matkou a synom: „táto ledačina môj prach domu nikdy neprekročí“ – vyjadrí sa Estera o Žofke. Ežo odchádza z domu, útočisko nachádza u svojho strýka Eliáša Vlkolinského. Ten mu vystrojí nádhernú, honosnú svadbu, ktorú vo Vlkolíne už dávno nevideli. Zo strany Eliáša to bola, ale vypočítavosť, chce sa pomstiť Estere a aj Beňovi, lebo Beňo dostal vzdelanie, zatiaľ čo on bol vždy odstrkovaný. Žofke a Ežovi sa narodí syn Benko, ktorý ich zmieri s Esterou.

- v epose je jablko symbolom zmierenia, Benko si pýta od Estery jabĺčko

- Ežov citát na vlastnej svadbe: „Sme rovní! Áno – zeman, nezeman, v tom rozdielu viac niet. Kto inakšie dnes vraví, nezná časy, alebo je zatvrdilý, čo je nerozum.“

- záverečný citát: „rozumní čo pokazia, napravia často deti nevinné, hej, ony poslovia súz neba“

**HLAVNÁ MYŠLIENKA – autor poukazuje na úpadok zemianstva, jeho záchranu vidí v spojení s ľudom, sedliactvom**

**GÁBOR VLKOLINSKÝ – epos, deje obidvoch eposov prebiehajú takmer súčasne, autor tu ešte výraznejšie zachytáva proces hynutia zemianstva**

**DEJ:** Gábor (Ežov bratranec) sa zaľúbi do Marky Tomášovej, tá ho však odmieta, lebo ľúbi Eža. On však ľúbi Žofku. Epos končí tragicky Markinou smrťou – vybehla spotená zo zábavy von, nachladla, chradne a umiera. Gábor sa potom zaujíma o iné ženy, ktoré ho , ale odmietajú, lebo majú lepších ženíchov. Gábor sa odsudzuje svojej vlastnej zemianskej rodine, je psychicky labilný, rastie v ňom odpor k zemianstvu. Jeho matka aj otec sú alkoholici, finančne ruinujú rodinu. Ežo a Gábor sa rozhodli ísť kosiť jačmeň, ale Gáborov otec ich predbehol, lebo potreboval peniaze na alkohol. Gábor chce spáchať samovraždu, ale Ežo ho od tohto činu odhovorí a ponúkne mu riešenie – poradí mu, aby sa aj on oženil so sedliačkou.

- pohreb – symbol hynutia

**JÁN HOLLÝ**

Bol básnik bernolákovcov, katolík. Pochádzal zo západ. Slovenska (nar. Borský Mikuláš). Vyštudoval teológiu v Trnave – katolícky kňaz. Najdlhšie pôsobil v Maduniciach pri Piešťanoch, umiera v Dobrej Vode, kde žil na dôchodku. ***Veľmi blízky vzťah mali k Hollému štúrovci, vážili si ho, navštívili ho pred kodifikáciou slovenčiny.***

***Prehľad diela*:**

* + vytvoril ***preklady antických autorov*** – príprava na vlastnú tvorbu: **Vergílius, Homér**
  + písal **poéziu** (***lyrickú, epickú***):
  + **veľká epika – eposy: SVATOPLUK, Sláv, Cyrilometodiáda,**
  + **lyrika**: **Ódy a žalospevy –** *1.* ***Plač Matky Slávy****, 2.* ***Plač Matky Slávy nad odrodilými synmi***

v ódach oslávil slovenskú prírodu, významných slovenských rodákov, napr. A. Bernoláka, ale aj záhradu, v ktorej tvoril svoju poéziu**: *Na krásnu záhradu***

**zbierka idýl** (21) **– SELANKY –**zo života sloven. ľudu, zobrazil v nich ľudové zvyky a krásu slovenskej prírody.

Na prekladoch Vergília a Homéra spoznal kompozíciu eposov a idýl. Toto ho neskôr priviedlo k napísaniu eposov a Selaniek

**SVATOPLUK – *jeho najvýznamnejší epos***. Vychádza z dejín VM. Hlavnou postavou je postava Svätopluka, najvýznamnejšieho veľkomoravského vládcu. **Svätopluk** je v epose zobrazený ako **klasicistický hrdina,** ktorý rieši **rozpor medzi povinnosťou a citom.** Nakoniec u neho **zvíťazí láska k vlasti – *povinnosť*.**

***Dej eposu*** sa odohráva na ***nemeckom dvore kráľa Karolmana a pod Devínom***. Rastislav je uväznený, Svätopluk sa po zrade takisto dostane väzenia. Vo väzení si predstavuje život na slobode. Spomína si na Tatry. Karolman ho nakoniec z väzenia prepustí, ale pod podmienkou, že Svätopluk bude s Nemcami spolupracovať. Svätopluk súhlasí a na čele nemeckého vojska prichádza k Devínu, aby porazil vojská VM. Keď však Svätoplukovi ponúknu jeho rodáci korunu, zvíťazí láska k vlasti, prebehne k svojim a postaví sa na čelo VM vojska. V osobnom súboji s Britwaldom (veliteľ nem. vojsk) Svätopluk zvíťazí a nakoniec sa stane *„kráľom Slovákov“.*

**V epose** autor ***obhajuje právo na slobodu*** - prostredníctvom *obrazu slovanského snemu*, kde sa ***bojovníci rozhodnú, že radšej umrú, ako by mali žiť v otroctve***. (*Touto časťou sa inšpiroval Samo Chalupka pri písaní Mor ho!)*

*„Zbroj teda, zbroj hroznú zapopadnime, naproti poďme./Jestli by však víťazstvom hoveť nám nechcelo ščastí,/ zemrime včil radšej, než by sme jak otroci Nemcom /slúžiť a báborské na šijách ňésť mávali jármo.“*

V **6.speve** Svätopluk rozpráva ***báj o príchode Slovanov do Európy***: prišli z Indie; hovorí, že Slovania si boli *rovní, nemávali kráľov, sú mierumilovní, pracovití, usilovní, priateľskí, pohostinní.*

**12.spev.** – vykresľuje ***súboj medzi Britwaldom a Svätoplukom***. Je to jeden zo znakov eposu. Autor využil ***gradáciu deja*** - až na tretíkrát sa S. podarilo zabiť svojho protivníka.

***Epos má všetky znaky antického eposu***: **propozícia, invokácia, in medias res**; hlavnú dejovú líniu dopĺňajú **opisy bojov, bitiek, výzbroje**. Do deja zasahujú aj **bohovia** ( aj pohanský boh *Černobog*). V závere nachádzame *zhrnutie deja***peronáciu.**

**Propozícia:***,, Spívám, jak hroznú Svatopluk na Karolmana véde l / vojnu, i jak víťaz, seba aj svoj od jeho vlády / oslobodiv národ, nepodlehlý stal sa panovník / a zmužilých veľké založil kráľovstvo Slovákov.“*

**Invokácia: „***Umko milá, jestliž mne si v mých kedy prispela pesňách,/ včil najvác prispej na pomoc; tebe všecky ti dobre/ známí sú bojové, ponevač sama buďto na Bílých / nekde horách, buď nad Kobylú, v tvém bydle sedícá, / aj na Devín, aj na hrozné mohla vojska si patriť.*

**Význam Hollého poézie** je v tom, že vo svojich dielach **propagoval slov. históriu**, ktorá bola slávna. Vyzdvihol **myšlienku boja za národnú slobodu** a zdôrazňoval **národnú hrdosť** Slovákov. Svojimi eposmi, ale aj idylami, **presvedčil nastupujúcu generáciu** o tom, že slovná zásoba slovenčiny je dostatočná, čo ju priviedlo ku **kodifikácii Štúrovej slovenčiny**.

27.**OTÁZKA + výber diela na rozbor**

**Charakteristika doby**

- koniec 2. sv. vojny, 8.5. 1945 - Európa

- pokračovanie vojny, USA – Japonsko, Ďaleký východ

- atómová bomba – Hirošima, Nagasaki, koniec vojny 2.9. 1945

- nové usporiadanie sveta po 2. svetovej vojne, rozdelenie na dve zóny: východnú – socialistickú, západnú - kapitalistickú

- po skončení vojny sa rozpútali lokálne vojnové konflikty – vojna v Kórei, vo Vietname

- vznik NSR a NDR

- 1949 – vznik NATO, 1954 vstupuje do NATO NSR

- 1955 vznik Varšavskej zmluvy

- 50. te roky – studená vojna medzi východom a západom, kríza v Karibiku – Kuba sa stala súčasťou socialistického bloku

- pretrvávajú všeobecné problémy ľudstva, rozširuje sa užívanie drog, AIDS, ničenie životného prostredia, stúpa organizovaná zločinnosť, stúpa napätie medzi náboženstvami, stupňujú sa teroristické útoky

- november 1989 rozpad socialistickej sústavy, pád BERLÍNSKEHO MÚRU, železnej opony, vojnové konflikty zostávajú

* v dielach autorov dominuje téma 2. svetovej vojny, vojna s prvkami absurdity, individuálne problémy, existencionalistické, narušenie medziľudských vzťahov

**ROZDELENIE SVETOVEJ LITERATÚRY PO ROKU 1945**

**1. ZÁPAD**

1. národné literatúry – mali svoje špecifiká
2. podľa literárnych druhov a smerov

* existencionalizmus, nový román, neorealizmus, BEAT GENERATION, postmoderna

**2. VÝCHOD**

* krajiny socialistického tábora
* socialistický realizmus: zobrazoval všedný život v krajine, témy: budovanie socializmu, nenarušené medziľudské vzťahy, radosť ľudí zo života v novej spoločnosti

**EXISTENCIONALIZMUS (z latinského slova existencia – jestvovanie, bytie) –** myšlienkový a umelecký smer, vznikol vo Francúzsku, vyvrcholil po 2. sv. vojne

**Znaky literárneho existencionalizmu**

- individualizmus, osamelosť, odcudzenie

- pocity úzkosti, absurdity

- človek v hraničných situáciách

- motív voľby

- keď človek túto situáciu vyrieši, nastane pocit uvoľnenia, pocit slobody

- zdôrazňovanie osobnej slobody, slobody jednotlivca Základné motto: Človek žije preto, aby zomrel – z toho pramení pocit absurdity a nezmyselnosti života

* predstavitelia: Jean Paul Sartre, Albert Camus

**NEOREALIZMUS(z gréckeho slova neos – nový, z latinského realis – skutočný) -** sformoval sa v literatúre a vo filme na začiatku 50. – tych rokov v Taliansku - predstaviteľmi boli ľavicovo orientovaní scénaristi, režiséri, spisovatelia, kt. vyjadrovali protest proti fašizmu - kládli dôraz na hodnovernosť, dokumentárnosť, aktuálnosť - hrdinami boli jednoduchí ľudia so svojimi bežnými starosťami a problémami – bieda talianskeho ľudu, periférie Ríma, sociálna nerovnosť medzi ľuďmi, prostitúcia - autori využívali ľudový jazyk, slang

- predstavitelia: Alberto Moravia, Vasco Pratolini, Pier Pado Pasolini

**POSTMODERNA – vzniká v Amerike v 60. –tych rokoch, v Európe v 70. – tych rokoch**. - vychádza zo surrealizmu, základným motívom je útek do prírody, záchrana človeka pred civilizáciou, je to spleť reálneho a imaginárneho sveta - prelínajú sa tradície s experimentovaním, získavanie nových poznatkov pokusmi - predstavitelia hľadajú pravdu, snažia sa pochopiť svet, využívajú prvky odbornej, historickej a publicistickej literatúry

- prelínanie žánrov, dejových ačasových rovín

* predstavitelia: UMBERTO ECO: Meno ruže

**ABSURDNÁ DRÁMA –** porušuje všetky základné požiadavky divadelnej hry, vychádza z existencionalizmu, základným námetom je pocit úzkosti, ktorý vyplýva z postavenia človeka v spoločnosti

- nemá dej, chýba charakteristika postáv a motív ich konania, chýba rozuzlenie celej hry

- hra stojí na divákovi, ten sa má sám rozhodnúť ako dej skončil, hry sú náročné, donútia človeka zamyslieť sa nad vlastnou existenciou

* predstavitelia: Samuel Becket, Eugéne IONESCO

**NOVÝ ROMÁN – ANTIROMÁN**

- vzniká vo Francúzsku ako protipól Balzacovho románu

- spisovatelia zdôrazňovali, že nie je možné v jednom diele zobraziť skutočnosť v celej šírke

- odmietali dejovosť románu, tradičnú kompozíciu a tradičného hrdinu

- tvrdia, že román má byť chaotický a len kde tu sa má vyskytnúť dej, na konci románu nedochádza k rozuzleniu zápletky, ale naopak, k jeho spochybneniu, zahmleniu

- postava je anonymnou bytosťou bez minulosti, pamäti, často i bez mena, vyzdvihoval sa iba dialóg, chýbal vnútorný monológ

- predstavitelia: Alain Robbe – Grillet (Gijé), Nikola Serratová

**WILIAM STYRON** – americká literatúra (viljem stajron)

Americký prozaik a esejista.

**SOPHIINA VOĽBA** –

* Román o osudoch Sophie Zawitowskej počas vojnových rokov v Poľsku (2. sv. vojna) a po vojne v Amerike, kam sa dostala ako bývalá väzenkyňa koncentračného tábora na doliečenie.
* Názov románu je symbolický a je zašifrovaný v podtexte otrasnej scény z koncentračného tábora, keď sa Sophia musí rozhodnúť, ktoré dieťa pošle do plynu, aby druhé mohlo žiť.
* Autor sa v diele zameriava na psychiku ľudí, ktorí prežili vojnu a koncentračné tábory.
* Sophia dostala v živote možnosť voliť trikrát – prvýkrát sa mala rozhodnúť, či sa zapojí do poľského odboja proti fašizmu, ale kvôli deťom sa nezapojila. Druhýkrát sa rozhodovala, ktoré dieťa pošle do plynu a tretíkrát sa rozhodovala v momente, keď chcela spáchať samovraždu, lebo nedokázala žiť v tieni smrti svojich detí.
* Medzi hlavné postavy románu patrí aj Stingo – rozprávač príbehu. V uvedenej postave vystupuje sám autor.
* Dielo je veľkou drámou ľudského utrpenia vo viacerých rovinách – Sophia sa musí vyrovnávať so smrťou svojich detí, so strašnou minulosťou, Nathan so svojou chorobou a Stingo s protirečením medzi svojimi umeleckými ambíciami a nenaplneným citovým vzťahom k Sophii.

- román, ktorého dej sa odohráva v dvoch časových líniách:

a)      minulosť – vojna, Osvienčim – koncentračný tábor, Poľsko

b)      prítomnosť – asi 2 roky po vojne v USA, NewYork

Román tvoria dve knihy:

- v prvej knihe sa čitateľ zoznamuje so Stingom, ktorý má 22 rokov a je rok 1947. Pracuje vo vydavateľstve a robí posudky na diela, ktoré sa nedajú čítať. Keď vo vydavateľstve dostal výpoveď, presťahoval sa do lacnejšej štvrte do ružového domu 60-ročnej Yette Zimmermanovej. V dome býva i Nathan a Sophia, ktorí sa každý deň vášnivo milujú, ale na druhej strane je Nathan k Sofii veľmi krutý a Stingo to nechápe.

Sophia sa narodila v Krakove, jej mama bola profesorkou hudby (klavír) a jej otec bol právnik a tiež profesor. Doma hovorili po nemecky. Sophia sa vydala za Kazimierza = Kazik a plánovali si, že spolu pôjdu študovať do Viedne, no v roku 1939 prišli Nemci a odvliekli otca i manžela. Sophia sa presťahovala do Varšavy. V marci roku 1943 sa dostala do väzenia, pretože ju gestapo prichytilo, ako pašuje mäso = šunku pre svoju mamu, ktorá mala tuberkulózu, no svoju mamu už nikdy nevidela. **1. apríla 1943** Sophia prichádza do koncentračného tábora spolu so synom Janom (10 rokov) a dcérou Evou (7 rokov), v tábore bola 20 mesiacov. V Osvienčime boli 2 oddelené tábory – miesto, ktoré sa volalo Auschwitz – tam prebiehala otrocká práca a Brzezinka – toto miesto slúžilo na vyhladzovanie.

Po skončení vojny sa Sophia dostala až do USA, kde sa zoznámila s Nathanom, keď odpadla v knižnici a on sa o ňu postaral, odvtedy sú spolu. Stingo sa s nimi zbližuje, no ešte sa nedozvedá, čo Sophia prežila v koncentračnom tábore. Prvá časť končí odchodom Nathana a Sophie z ružového domu a Nathan kričí po Sophii, aby mu vysvetlila, prečo práve ona prežila Osvienčim.

V druhej časti románu sa Stingo dozvedá celú pravdu o Sophii.

Sophii popravili manžela i otca. Mohla sa zapojiť do poľského odboja, ale zo strachu o osud svojich dvoch detí, tak neurobí. Je to jej **1. voľba**, kedy si zdanlivo volí bezpečnejší život. Osud si s ňou zahrá a ona sa dostáva do koncentračného tábora. Už po príchode do tábora má voliť **2-krát** – z rozmaru podnapitého esesáka – má sa rozhodnúť, ktoré dieťa pošle do plynu a ktoré zachráni. Rozhodne sa pre dcéru **Evičku**, lebo bola slabšia a chorľavejšia. V tábore pravdepodobne zahynul aj jej syn **Ján.**

Sophia pracovala ako pisárka v koncentračnom tábore u Hőssa, lebo vedela po nemecky i po poľsky a prosila Hőssa, aby ešte raz mohla vidieť svojho syna Jana a aby ho zaradil do programu Lebensborn, išlo o program, v ktorom sa poľské deti mali stať nemeckými a odísť z tábora s novým menom. Hőss sľúbil, že Sophia uvidí svojho syna, no nikdy sa tak nestalo. Sophia peklo koncentráku prežije, ale za cenu vedomia, že sa nevedela vzoprieť zlu, za cenu pocitu viny a výčitiek. V spomienkach sa jej zjavuje odbojárka Wanda, ktorú fašisti v tábore umučili.

Odchádza do USA, kde sa jej ujme Nathan Landau, ktorý je duševne chorý (paranoidný schizofrenik) a je narkoman. Po tragickom vzťahu plnom šťastia i utrpenia a po krátkom intermezze so Stingom sa Sophia vracia k Nathanovi, aby spoločne odišli z tohto sveta, ktorý jej pripravil toľko utrpenia. Nájdu ich v objatí a otrávených kyanidom sodným.

**Stingove slová na záver:**

Osvienčim nám naďalej zostane nevysvetliteľný. Najvýstižnejšia definícia, akú som kedy o Osvienčime počul, vlastne nie je definícia, ale odpoveď.

Pochybovačná otázka:

„Povedzte mi, kde bol v Osvienčime boh?“

A odpoveď:

„A kde bol človek?“

**JOSEPH HELLER**

- americký spisovateľ, priniesol prvky absurdnej literatúry do americkej prózy

- počas 2.sv. vojny slúžil ako pilot bombardéra u letectva.

- v knihe o osudoch Yossariana a jeho letky bombardérov útočiacich na Taliansko vychádza Heller z vlastných skúseností

- svojou knihou predznamenal to, čo v americkej kultúre naplno otvorila vietnamská vojna

**HLAVA XXII** – román

* Satirické a protivojnové dielo.
* Uvádza ho motto: „Hlave XXII neprešiel nikto cez rozum.“
* Základným výstavbovým prvkom románu je humor, satira, irónia, nonsens, čierny humor a absurdita.
* Autor sa v ňom snažil čo najvernejšie zobraziť zážitky z 2. svetovej  vojny.
* Bol priamym účastníkom vojny a vychádzal z vlastných zážitkov.
* Zameral sa najmä na zobrazenie absurdity konania ľudí počas vojny.
* Dej diela sa odohráva tesne pred koncom 2. svetovej vojny.
* Dej diela sa odohráva na malom ostrove – Pianosa blízko Elby (13 km). Ostrov sa nachádza v Stredozemnom mori a na ňom bola americká základňa 256. leteckej eskadry americkej armády. Americké lietadlá, ktoré odtiaľto zlietali, bombardovali nemecké pozície v severnom Taliansku.
* Autor v románe zobrazil dva fronty: jeden je americko-taliansky (front, na ktorom prebiehajú boje) a druhý je americko-americký (boj medzi americkými vojakmi a veliteľmi).
* **Román má jednu ústrednú postavu – Yossariana**, ktorý vojnu nenávidí a búri sa proti nezmyselnostiam vojenskej byrokracie.
* **Yossarian** jasne chápe, že vo vojne sa nikdy neprihliada na človeka, ale iba na plnenie príkazov, že človek vo vojne neznamená vôbec nič.
* Román má 42 kapitol a v každej z nich sa postava Yossariana spája s nejakou ďalšou postavou, podľa ktorej je daná kapitola aj pomenovaná. Autor uvedené postavy predstavuje počas bojov, ale aj vo chvíľach oddychu, oboznamuje nás s ich minulosťou.
* Postavy v uvedenom diele vôbec nie sú hrdinovia, ale neraz bezradné indivíduá, ktorých hlavným nepriateľom vôbec nie je skutočný nepriateľ, ale vlastná armáda, v ktorej jednotlivec neznamená nič, stráca všetky ideály a snaží sa zachrániť vlastnú kožu.
* Stelesnením vojenskej byrokracie je tzv. hlava XXII – súbor absurdných nariadení a predpisov, ktorý proti sebe stavia vojaka a armádu ako inštitúciu.
* Podľa tzv. hlavy XXII môže byť vojak prepustený z armády napr. vtedy, keď je blázon. Ak ale vie, že je blázon, tak je vlastne normálny, preto nemôže byť prepustený z armády.

**Dejová línia:**

Na ostrove Pianosa v americkej armáde bojuje aj Yossarian. Je bombometčíkom a absolvuje stále viac a viac náletov. Najprv má za úlohu nalietať 30 náletov, po nalietaní ktorých by mal možnosť odísť z ostrova, ale potom jeho veliteľ plukovník Catcarth zvýši počet náletov na 80. Počty náletov veliteľ zvyšuje neustále a z mnohých náletov sa posádky nevrátia, čím narastá počet zbytočných úmrtí vojakov. Yossarian sa veľmi bojí o svoj život, má až existenciálny strach zo smrti. Nezvláda pohľad na umieranie, utrpenie ľudí, smrť svojich priateľov a spolubojovníkov. Všetci vojaci sú ovládaní tzv. hlavou XXII, ktorá vlastne neumožňuje vojakovi odísť z aktívnej vojenskej služby.

Autor vychádzal z vlastných skúseností a poukázal na mnohé chyby, s ktorými sa v armáde stretol. Napr. ukázal na mnohé administratívne chyby (jedného človeka vymenujú omylom za majora a potom ho vedú ako majora, aby sa na to neprišlo), na nedostatočnú kontrolu veliteľského štábu (letci sa obávali stále vyhlasovaného a odvolávaného náletu na Bolognu. Sám Yossarian zo strachu pred náletom preložil na veliteľskej mapke značku tak, akoby toto mesto už bolo bombardované – nikto na to neprišiel). Zobrazil kupčenie na čiernom trhu, napr. kupčenie medzi veliteľmi a dôstojníkmi, ktorí sa na čiernom trhu obohacovali, využívajúc americké bojové lietadlá (najznámejším dôstojníkom na čiernom trhu bol dôstojník Milo, ktorý každému zohnal, čo chcel, kupčil ako veľkoobchodník s drevom, kožou, plechmi,...). Autor neobišiel ani problém zločinov, ktorých sa dopúšťali vojaci (Arfy znásilnil talianske dievča a vyhodil ho von oknom, aby sa na to neprišlo. Zločin napokon ani nevyšetrili). Mnohí vojaci konali svojvoľne, mnohokrát riskovali (napr. pilot McWatt lietal tak nízko, že v jeden deň napoly presekol Kida Sampsona.)

**Yossarian** mal jeden veľký sen – chcel dezertovať do Švédska, chcel odísť preč od vojnových udalostí. Lákala ho vidina kultúrneho sveta a bol pyšný sám na seba, že sa pre také rozhodnutie rozhodol. Velitelia mu odchod samozrejme nechceli dovoliť, preto im robil Yossarian veľké problémy (napr. vyliezol na strom, vyvolal hnačkovú epidémiu, priotrávil letku, na odovzdanie medaily za statočnosť prišiel nahý, začal kvíliť na predletovej príprave…)

Velitelia napokon sami chceli, aby odišiel. Major Danby mu sám dal ponaučenie, ako treba ujsť.

28.**OTÁZKA**

**Legenda –** je veršovaný / neveršovaný epický žáner. Rozpráva **životné príbehy svätcovs dôrazom** na mystický spôsob života, na zázraky, odriekanie a sebatrýzeň. Najväčší **rozvoj**: obdobie **stredovekej lit.** – u nás Moravsko – panónske legendy, L. o sv Svoradovi a Benediktovi

**STREDOVEKÁ EURÓPSKA LITERATÚRA (5. – 15. stor.)**

Stredoveká literatúra odrážala stredoveké myslenie tých čias. Odrážala feudálny a náboženský spôsob života. **Bola poznamenaná základnou filozofiou stredoveku -  kresťanská filozofia. Mottom tých čias bolo heslo: *Modli sa a pracuj- Ora et labora*.** Zdrojom vzdelania, kultúry sa stala Biblia.

**Základné znaky literatúry:**

1. **Biblia –** *vzor*
2. **latinčina –** *univerzálny jazyk liturgický, literárny, úradný, vedecký*
3. **anonymita autorov –** *mená tvorcov literárnych diel často nepoznáme*
4. **literatúra sa imitovala -** *napodobňovala( autori častokrát len upravili lit. dielo iného autora)*
5. **topika**– *autori používali rovnaké umelecké prostriedky*
6. **štylistika –** *kvetnatá, obrazná (dekoratívna), vznešená, veľkolepá(pompézna), nadnesená (patetická), rétorická – má prvky rečníckeho štýlu*
7. **obsah –** *v popredínáučná funkcia, cieľom bolo poučiť čitateľa, či poslucháča*

**Stredovekú literatúru delíme na:**

* 1. **náboženskú - duchovnú, slúžila potrebám cirkvi**
  2. **svetskú – určená šľachte - feudálna svetská**

**a mešťanom- svetská mestská – zobrazovala každodenný život, nevyhýbala sa kritike spoločnosti a mala zábavnú funkciu.**

**Náboženská literatúra –** mala bohoslužobný, výchovný a vzdelávací obsah, zdôrazňovala kresťanské cnosti, ktorými bol obdarený svätec. Najrozšírenejšími **žánrami boli piesne: František z Assisi –** básnik, potulný kazateľ, hlásateľ chudoby a zakladateľ reholefrantiškánov , **napísal dielo Spievanka. (prvá súvislá pamiatka talianskej literatúry) Rozvíjala žánre**: náb. **piesne**, **legendy**, **kázne**, **mystéria** = náb. dráma s biblickými námetmi, ódy - **hymnusy**.

**Zo žánrov vynikali legendy** – rozprávania o živote svätých s dôrazom na zázraky. **Svätca** zobrazovali ako postavu žijúcu podľa pravidiel Biblie prísnym asketickým spôsobom života, schopného sa obetovať pre kresťanské učenie a iných.

**Feudálna svetská** sa realizovala najčastejšie **v podobe hrdinských – rytierskych eposov**. Jej **hrdinom** býval **rytier, ktorý mal všetky cnosti** – „*rytier bez bázne a hany*“ - statočný, odvážny, bránil záujmy kráľa a kresťanstva – bol ochotný položiť aj svoj život. K jeho prednostiam patrila ochrana žien, detí, galantnosť a oddanosť „panej svojho srdca“ ( platonický vzťah).

**Najznámejšie pamiatky európskej literatúry:**

* **Pieseň o Rolandovi** – francúzsky epos, pamiatka feudálna svetská – rytiersky epos, rytier na dvore Karola Veľkého, udatný, bojoval proti Arabom a nakoniec zahynul.
* **Dej** sa odohráva v 8. storočí za vlády Karola Veľkého, ktorý viedol križiacke výpravy proti pohanským Saracénom v Španielsku. Jeho verný rytier Roland s vojskom padol do ich pasce, no hrdinsky bojoval proti presile. Cisár Karol mu prišiel na pomoc neskoro, lebo Roland sa zdráhal zatrúbiť na roh, aby privolal pomoc. Cisár pobije nepriateľov – kresťanstvo víťazí, ale domov si odnáša len mŕtve telá najudatnejších rytierov, medzi nimi i Rolanda.
* **Pieseň o Cidovi** –španielsky, rytiersky epos. Hl. hrdina je opäť rytier, ktorý zahynul v boji proti Arabom (Maurom).
* **Slovo o pluku Igorovom** – ruský epos, čerpá z ruských dejín, *bohatiersky* – rytiersky epos.
* **Pieseň o Nibelungoch** – nemecký, hrdinský epos, námet z germánskej mytológie. Kráľovič Siegfried sa ožení s Kriemhildou a získa obrovský poklad Nibelungov. Neskôr ho pomocou intríg a zrady zabijú. Kriemhilda chce pomstiť manželovu smrť, preto sa vydá za vodcu Hunov, kráľa Atillu, ktorého vojsko povraždí všetkých Burgundov, ale sama pritom zomiera. Poklad Nibelungov, ukrytý v rieke Rýn, nikto viac nenájde.
* **Tristan a Izolda** – francúzska povesť, jediný príklad ľúbostného príbehu o veľkej láske, žiarlivosti ale i povinnosti voči panovníkovi s  tragickým koncom – smrť milencov.

**SLOVENSKÁ STREDOVEKÁ LITERATÚRA**

Vznik slovenskej literatúry je spojený **so vznikomVeľkej Moravy,** ktorá vzniká okolo

r. **\*833** – spojením Nitrianskeho kniežatstva a Moravského kniežatstva.

Ešte pred vznikom VM sa na našom území **šíri kresťanstvo** – z Východofranskej ríše. Šírili ho **franskí kňazi** a to **po latinsky**, čo sa nepáčilo panovníkom VM. Videli v tom pokus o ohrozenie suverenity (samostatnosti) VM. **Knieža Rastislav** preto požiadal o pápeža **o slovanských vierozvestcov**- ten z obavy o svoje postavenie nevyhovel. Novú žiadosť Rastislav adresoval do Byzancie cisárovi Michalovi III., ten prosbe vyhovel. Na Veľkú Moravy v r. **863** prichádzajú **bratia Konštantín a Metod** – ***solúnski bratia, byzantská misia***.

**Význam ich príchodu** pre rozvoj našej kultúry, písomníctva sa dá zhrnúť v nasledujúcich bodoch:

1. Konštantín vytvoril prvé písmo Slovanov – **HLAHOLIKA** – vznikla z malej gréckej abecedy. Ešte pred príchodom Konštantín vytvoril 1. spisovný jazyk **STAROSLOVIENČINU** – stala sa **liturgickým, literárnym, úradným jazykom** Slovanov. Keďže Konštantín do nej preložil časť Nového zákona, považujeme ju aj za **4. kultúrny jazyk sveta**.
2. **PREKLADOVÁ LITERATÚRA** – Konštantín preložil do staroslovienčiny Nový zákon - evanjeliá, omšové knihy – misál, breviár – modlitebná kniha pre kňazov, žaltár – zbierka žalmov, spevník a Súdny zákonník pre svetských ľudí.
3. **PÔVODNÁ LITERATÚRA** (t.j. tá, ktorá nemá inú predlohu), z nášho územia pochádzajú :
   1. 1. slovanská báseň **PROGLAS** \_ Predslov k prekladom evanjelia
   2. **MORAVSKO - PANÓNSKE LEGENDY** o živote sv. Konštantína a sv. Metoda.

**Solúnski bratia na našom území šírili kresťanstvo, rozvíjali kultúru, literatúru, položili základy štátneho a súdneho aparátu, vytvorili prvú školu ...** Toto všetko sa zrealizovalo v staroslovienčine, čo bolo neprijateľné pre franských kňazov. **Preto K. a M. museli odísť do Ríma obhajovať staroslovienčinu. Pochodili**, vďaka K. vzdelanosti. K. sa však už späť nevrátil – chorý vstúpil do kláštora a tu pod menom Cyril umrel. M. sa po strastiplnom návrate opäť zapojil do života na VM. Pre nezhody so Svätoplukom (vyčítal mu prehrešky voči morálke) boli **nakoniec po jeho smrti ich žiaci z VM vyhnaní a na VM sa opäť začala používať latinčina.**

**Metodovi žiaci** odišli do Poľska, Čiech, Bulharska, dnešného Srbska a do Kyjevskej Rusi, kde položili **základy vzdelanosti a kultúry aj iných slovanských národov**. Zároveň upravovali hlaholiku na **cyriliku** a neskôr **azbuku**.

**KONŠTANTÍN: báseň/óda PROGLAS =Predslov**kprekladu Nového zákona

Témou b. je vysvetlenie, prečo sa autor rozhodol pre preklad Písma do staroslovienčiny.

**Óda, v ktorej autor vysvetľuje, obraňuje, ale aj ospevuje:**

1. **chváli kresťanstvo**, ktoré prinesie ľuďom **morálku**, **vzdelanie.**
2. **vyzdvihuje významvzdelania a písma**, lebo hovorí, že: „*žiadna duša bez písmen vedomia nemá o tom božskom zákone“* a človeka, ktorý je nevzdelaný, „ *bezpísmen*“, prirovnal k „*mŕtvej duši*“.

*A ešte väčšmi od človeka z kameňa*

*je mŕtva duša, každá duša bez písmen.*

1. **oslava staroslovienčiny** (stala sa 4. spis. jazykom sveta), autor zdôrazňuje myšlienku vzdelávania v materinskom jazyku. Cudzí jazyk, ktorému nerozumieme, pripodobnil k „*zvonu medenému“.* Význam vzdelávania v mat. jazyku podčiarkol záverom básne, keď hovorí:

*„Chcem radšej iba pätoro slov povedať,*

*rozumom prostým chcem tých päť slov povedať,*

*aby aj bratia všetko porozumeli,*

*než nezrozumiteľných slov riecť tisíce.“*

Autor svoje **argumenty podložil citáty z Biblie**, sú zapísané *kurzívou*. **Básnický jazyk** Proglasu je **vznešený**, **kvetnatý** s prvkami **rétorickéhoštýlu**.

**MORAVSKO-PANÓNSKE LEGENDY**

**a) ŽIVOT SVÄTÉHO KONŠTANTÍNA – autor: KLIMENT**

**Život Konštantína obsahuje veľa životopisných faktov**. Dozvedáme sa o K. detstve, mladosti, o prorockom sne, v ktorom si ako družku života vybral SOPHIU = Múdrosť, a nie skutočnú ženu. V jeho živote sa udiali ešte iné zázraky – našiel ostatky sv. Klimenta, Boh mu vnukol myšlienku o hlaholike. **Autor vyzdvihuje Konštantínovu vzdelanosť – dostal pomenovanie Filozof, múdrosť, idealizuje ho ako svätca.**

Veľký dôraz autor kladie na opis **K. obhajoby staroslovienčiny** – odporcov K. a M. (*trojjazyčníci*) vykreslil ako havrany- niečo zlé, nesprávne. Do úst K. - sokol opäť vložil slová z B., ktoré sú dôkazom nielen jeho **vzdelanosti**, ale aj **demokratických názorov na práva ľudí**.

Keď bol v Benátkach, zhromaždili sa proti nemu latinskí biskupi a kňazi i mnísi ako havrany proti sokolovi, a vyzdvihli **trojjazyčný** blud, hovoriac: „Človeče, povedz nám, prečo si učinil teraz Slovienom knihy a učíš ich, ktoré nikto iný predtým nevynašiel, ani apoštolovia, ani rímsky pápež, ani Gregor Bohoslovec, ani Hieroným, ani Augustín? My len tri jazyky poznáme, ktorými sa sluší v knihách sláviť Boha: **hebrejský, grécky a latinský.**“

Odpovedal im Filozof: „*Či neprichádza dážď od Boha na všetkých rovnako? Alebo či slnce tak isto nesvieti na všetkých?* Či nedýchame na vzduchu rovnako všetci? A tak vy, nehanbíte sa, tri jazyky len uznávajúc a prikazujúc, aby všetky ostatné národy a plemená boli slepé a hluché?“

**Dielo je typickou legendou**. Je napísané prózou a vznešeným rétorickým štýlom. Obsahuje biblické citáty, číselnú symboliku, rečnícke otázky, prirovnania, kontrasty, podobenstvá, idealistickú charakteristiku postavy, dramatické dialógy.

**b) ŽIVOT SVÄTÉHO METODA – autor: GORAZD**

Legenda **je stručnejšia ako Život svätého Konštantína. Je menej umelecká** a opisuje hlavne pôsobenie Metoda na Veľkej Morave. Legenda **končí obrazom Metodovej smrti** a jeho **pohrebu**. Autor zdôrazňuje, že Metod bol na VM obľúbený, vážili si ho a pre mnohých sa stal vzorom. Aj tu sa cituje z Biblie.

A ľudia, nesčíselný národ, zhromavždivší sa, odprevádzali so sviecami, plačúc, dobrého učiteľa a pastiera – mužské pohlavie i ženské, malí i veľkí, bohatí i chudobní, slobodní i rabi, vdovy i siroty, cudzinci i tuzemci, neduživí i zdraví, všetci, *lebo pre všetkých stal sa všetkým, aby všetkých získal.*

**STREDOVEKÁ LITERATÚRA**

**PÍSANÁ PO LATINSKY A SLOVAKIZOVANOU ČEŠTINOU**

Po páde VM sa Slovensko postupne stalo **súčasťou Uhorska**. Jediným **liturgickým** a **literárnymjazykom** sa stala tak ako inde v Európe **latinčina**. Aj na našom území rozvíjala sa **náboženská**, ak aj svetská lit.- **feudálna** a svetská – **mestská l.**

**NAJVÝZNAMNEJŠIE PAMIATKY***:*

**a) NÁBOŽENSKÁ LITERATÚRA**:

**Kronika sv. Štefana –** dozvedáme sa o počiatkoch Uhorska

**Anonymova kronika –**dejiny Uhorska

**LEGENDA O SV. SVORADOVI A BENEDIKTOVI –** žili v **Nitre** v kláštore na Zobore. Svorad sa stal neskôr pustovníkom. Pôsobil na **Skalke pri Trenčíne** a tu nakoniec aj zahynul – tragicky – zabili ho zbojníci a hodili do Váhu. **Pre veriacich sa stal vzorom** a neskôr bol vyhlásený za svätého. **Autor:MAURUS** – nitriansky biskup

**Legenda o sv. Štefanovi –**1. uhorský kráľ, po smrti ho vyhlásili za svätého, lebo šíril v Uhorsku kresťanstvo a podporoval ho.

**b) SVETSKÁ – MESTSKÁ** :

-rôzne typy piesní, vznikli aj žartovné rozprávania

-v tejto literatúre vznikli aj prvé zápisy v slovenčine – v tzv. slovakizovanej čestine a v slovenských nárečiach:

**29.OTÁZKA Téma lásky vo svetovej a slovenskej literatúre, vyber si jedno dielo, môže tam byť aj ROLLAND – Peter a Lucia, SCHAKESPEARE – Romeo a Júlia (diela sú rozobrané iných otázkach)**

**Rudolf Jašík Námestie svätej Alžbety**

**Téma** - Tragická láska dvoch mladých ľudí, Igora a Evy; represálie voči židovskému obyvateľstvu.

**Hlavná myšlienka** - Autor zachytáva arizáciu židovského obyvateľstva a jeho prideľovanie nežidovskému obyvateľstvu, vraždy zo zištných dôvodov, povzbudzovanie udavačstva za úplatu.

– protivojnový, psychologický a spoločenský román;

– odohráva sa v období 2. svetovej vojny; obdobie trvania Slovenskej republiky, v krátkom časovom úseku od leta do jesene r. 1941;

– dej sa odohráva v ,,meste pod viničným vrchom“ (perifráza – nepriame pomenovanie) v Nitre;

– autor si všíma medziľudské vzťahy ovplyvnené vojnou a fašizmom; je to prvý román v slovenskej literatúru s témou tzv. židovskej otázky a jej tragického riešenia vo vojnovej Slovenskej republike;

**Téma:** tragická láska dvoch mladých ľudí; jej nenaplnenie sa stáva obžalobou vojny a fašizmu, represálie voči židovskému obyvateľstvu.(podobne zobrazil tragickú lásku RomainRolland v diele Peter a Lucia a JanOtčenášek v diele Romeo, Julie a tma); násilné opatrenia /represálie/ voči židovskému obyvateľstvu.

**Kompozícia:** 15 kapitol, každá so samostatným symbolickým názvom; román je uvedený mottom:

,,Láska je nesmrteľná. Neumiera. Len ide do hrobu.“

– dejová línia je prerušovaná reflexiami (úvahami) a lyrickými opismi; záver vyznieva symbolicky; pomenúva dobu fašizmu, ktorú autor zobrazil: ,, Domy sú temné... ľudia spia, lebo je noc... Noc...“

**Postavy:** Igor Hamar, jeho matka, Eva Weimannová, jej otec Samko, mama, brat Róbert, MaximSchlesinger, Maguš, Flórik, Haso, Žltý Dodo, Erna

– autor zobrazuje všetky sociálne vrstvy v meste; postavy sa delia na tie, ktoré sa pridali k fašistom a na obete fašistov.

**Dej:** Igor ľúbi Evu, židovské dievča, priateľku z detstva; stretávajú sa pod vežou alebo vo veži Kostola svätej Alžbety, ktorý sa nachádza na Námestí svätej Alžbety; do mesta prichádzajú nemecké vojská; všetci Židia aj Eva na základe Norimberských zákonov musia nosiť žltú hviezdu; Igor sa obáva o Evin osud; Maguš mu poradí, aby dal Evu pokrstiť; miestny farár žiada za krstný list 10 000 Sk ; Igor nemôže zohnať peniaze, nedá mu ich ani Evin otec, ani pani Erna; nakoniec mu pomôže Maxi, ktorý predá kone Evinmu otcovi Samovi; kňaz však zo strachu odmietne Eve vydať krstný list; Eva prichádza bývať k Igorovi a pomôže mu doopatrovať na rakovinu chorú matku; Magušporadí Igorovi, aby s Evou odišli na Horniaky za jeho bratom; jedného dňa sa Igor vráti z práce a od susediek sa dozvie, že Evu s ostatnými Židmi odviedlo komando na čele s Flórikom; zavreli ich na noc do školy; na ďalší deň ich zhromaždia na lúke a odvádzajú ich na stanicu; nemecký major bezdôvodne zastrelí malého židovského chlapca /zavolá ho k sebe, ponúkne mu čokoládu a zabije ho/; Eva spolu s ďalšími dvoma Židmi chcú chlapca odniesť, no nemeckí vojaci ich zastrelia; Eva zomiera s Igorovým menom na perách; Igor z pomsty zabije železnou tyčou Flórika a sám sa chce utopiť v rieke, no Maguš, ktorý práve roznáša komunistické letáky ho presvedčí, že tým sa nič nezmení a odvádza ho preč.

**Charakteristiky postáv:**

**Igor Hamar** – 18-ročný chlapec z chudobnejšej rodiny, žije s ťažko chorou matkou na rakovinu na predmestí Nitry; otec mu umrel na týfus, nemali peniaze a tak nemohol ukončiť školu, musel zabezpečiť domácnosť; zarába si príležitostnými prácami vo vinici, upratovaním holičstva u Flórika, ako nosič na stanici, pomáha Samovi a Maximu rozvážať uhlie po meste; svetlým bodom jeho života je Eva , s ktorou sa každý deň stretáva a ich priateľstvo prerastie do lásky; Igor nemá skúsenosti so ženami, spolužiak Žltý Dodo ho zoznámi s prostredím periférie, no ženy prostitútky sa mu hnusia; svoju prvú milostnú noc prežije Igor s paničkou Ernou, ktorej niesol batožinu a ktorá ho zvedie; Igor má výčitky svedomia; Igor sa snaží ochraňovať Evu a súcíti aj s ostatnými prenasledovanými židmi; nerozdeľuje ľudí podľa viery, neuvažuje o politike, nič o nej nevie, podvedome však cíti, že sa deje veľká nespravodlivosť; keď umiera Eva, uchýli sa k vražde, počkáFlórika pred Helderovou vilou a niekoľkokrát ho udrie tyčou po hlave; Igor predstavuje individuálnu vzburu, je to proletár, ktorý sa politicky uvedomuje cez osobnú tragédiu v rodine a hlavne v láske; je obeťou vojny.

**Eva Weimannová** – dcéra drobného židovského živnostníka; je zvyknutá pracovať, je poslušná, pokorná, nežná, oddane ľúbi Igora a verí mu; ticho znáša osud, ktorý ju postihol; nie je pesimistická,len má strach; necíti sa hrdinkou ani bojovníčkou, chce len žiť; je medzi prvými odvlečenými Židmi z mesta; v škole myslí na Igora a utešuje aj ostatných Židov; cestou na stanicu zbadá Igora a vzájomne sa počujú vyslovovať svoje mená; je obeťou vojny.

**Samo Weimann** – 50-ročný pracovitý Žid; so spoločníkom Maximrozvážajú uhlie po meste; Samo sa chce osamostatniť a odkúpiť povoz od Maxiho; neberie vážne reči Maxiho o Hitlerových zámeroch; poslušne si pripína žltú hviezdu na kabát; proti Igorovi nemá nič, no bol by radšej, keby si Eva našla bohatého židovského chlapca; nie je ochotný požičať Igorovi peniaze na Evin krstný list ; po smrti Evy navštívi Maxiho a rozlúči sa s nim; odprosí aj Igora za to, že mu nedal peniaze pre Evu, cíti vinu; nakoniec otrávi ženu, syna aj seba, lebo nechce, aby skončili ako Eva /kapitola Posledná večera/.

**Maxi** – Samov spoločník vo firme na rozvoz uhlia; múdry a bystrý Žid; pochopil situáciu, reálne vidí, že pre Židov niet budúcnosti; je smelý; žltú hviezdu si pripne na chrbát; pomôže Igorovi, predá povoz Samovi a dá mu peniaze; po smrti Evy je nešťastný, že ešte žije a musí sa pozerať na tú tragédiu.

**Maguš**– obuvník, komunista; pracuje pre stranu v ilegalite; zidealizovaná postava; na námestí obľúbený, lebo vie poradiť a všetko vyriešiť.

**Žltý Dodo** – Igorov priateľ z detstva, zlodej z periférie, pasák, ktorý žije medzi prostitútkami; začne spolupracovať s fašistami, udáva Židov, ktorí nenosia hviezdu, za jedného žida dostane 100 Sk; nakoniec udáva aj tých, ktorých potrebujú kolaboranti usvedčiť; hnusí sa sám sebe, má výčitky svedomia a peniaze prepíja v krčme.

**Flórik** – holičský majster žijúci na predmestí; sníva o peknom holičstve na hlavnej ulici; na pohľad úslužný aj zručný; bol presvedčený o tom, že je najlepším holičom v meste; jeho živnosť prosperoval aj vďaka Židom, ktorí žili na predmestí; po príchode Nemcov do mesta vyvesil na holičstvo oznam Židov neholím a ani nestrihám; najprv sa zo Slovenskej republiky vysmieval, no keď zistil, že sa môže na majetku Židov obohatiť, vstúpil do HSĽS aj do gardy; dal si ušiť gardistickú uniformu a čižmy, stal sa politickým referentom a vzdal sa živnosti; poklonkuje sa a čaká na príležitosť; po ulici mesta chodí pyšný, no nikto sa mu nezdraví a nikto sa ho nebojí; vodí Nemcov pri zatýkaní Židov, udá aj Evu; po streľbe na stanici sľúbi kožušníkovi Židovi Helderovi, že mu pomôže ujsť do Londýna; odvedie ho za mesto a tam ho s jeho ženou a 7-ročným synom zabije; získa po ňom jeho vilu aj majetok; nakoniec ho Igor zabije pre to, že udal Evu; je to karierista, kolaborant, arizátor.

**Erna**– 23-ročná vdova po židovskom bohatom advokátovi; musí sa vydať za príživníka a ponemčencaKvika, aby sa zabudlo na to, že bola manželkou Žida, ak nechce prísť o vilu a bohatstvo; túžila po láske, a keďže ju nemala, nechce ju dopriať ani iným, preto nepožičia Igorovi peniaze, keď ju príde prosiť o pomoc pre Evu.

**Forma** – pre román je typická lyrizácia a metaforika textu, lyrické časti sa prelínajú s dejom;výrazné postavenie v románe má rozprávač (er-forma), ktorý vstupuje do pásma postáv, prihovára sa im, uvažuje za postavy, komentuje ich správanie, dovysvetľujenepochopené /podobne ako J. C. Hronský/; dramatické situácie autor metaforizuje, vetu skracuje, rytmizuje; často využíva kontrast, napr. Igor – Dodo, Eva – Erna, čierne – svetlé; celým dielom sa nesie biblická symbolika, napr. v názvoch kapitol /Božie oko, Posledná večera/; v románe je prítomná symbolika lásky – medzi Igorom a Evou, ale aj chýbajúcej lásky medzi ľuďmi a národmi v čase vojny; lásku autor zbožšťuje, venuje jej veľa priestoru v úvahách a v autorskej reči; mottom o láske je uvedené aj celé dielo.

**MARÍNA** – básnická skladba, 291 desaťveršových básnických strof, podnet na napísanie bola autorova láska k Márii Pišlovej.

**Najrozpracovanejšie sútémy:**

**1. Krása**

**2. Láska k Maríne**

**3. Láska k Slovensku**

**4. Mladosť**

**1. KRÁSA**

**Autor povýšil kategóriu krásy na cieľ tvorivej činnosti básnika. Opojený krásou nachádza jej stelesnenie v dievčine.**

Ja sladké túžby, túžby po kráse  
spievam peknotou nadšený,  
a v tomto duše mojej ohlase  
svet môj je celý zavrený;  
z výsosti Tatier ona mi svieti,  
ona mi z ohňov nebeských letí,  
ona mi svety pohýna;  
ona mi kýva zo sto životov:  
No centrom, živlom, nebom, jednotou  
krás mojich moja Marína!

**Kráse sa korí i vyššia bytosť než je človek:**

Krása je modla, ktorú rád vzýva

sám ten, čo tvorí čudesá.

**Človek sa ochudobňuje, ak vo svete, ktorý ho obklopuje, nevidí krásu:**

Beda, kto v mori vidí len vodu,

kto nepočuje nemú prírodu,

kto v skalách vidí len skaly.

**Nemá oči len pre krásu duchovnú, veľmi intenzívne vníma krásu dievčaťa:**

A keď zas svetlo rannej zory  
osvieti tvár tú nebeskú,  
ja tam budem, kde ľúbosť horí  
v hviezdnych očí jasnom blesku.  
A potom zlietnem útlym letom  
k ľaliových ňadier svetom,  
spočiniem na ich dolinách  
a hľadieť chcem na tie kryštály,  
čo v bleskoch zlatých pozostali  
na hviezdnych očú výšinách. —

**2. LÁSKA**

Téma lásky rozvíja poetický odkaz Jána Kollára, ktorý polovičku srdca dal Míne a polovičku vlasti. Symbióza osobného a slovanského našla u Sládkoviča paralelu v osobnom a slovenskom:

Chcel bych vás objať, kraje rodiny!  
Náručie úzke, šíry cit:  
Jak mi je sladko v ňadrách Maríny

objatie vaše pocítiť!

Jak mi je blaho nič, nič nežiadať,

z objemu v objem naveky padať,

troch nebies slasti prijímať!

Vlasť drahú ľúbiť v peknej Maríne,

Marínu drahú v peknej otčine,

a obe v jednom objímať!

**Vyznanie lásky, ktorá jediná dokáže narušiť básnikov pokoj:**

Marína moja! sveta búrov  
duch môj tichý sa nebojí,  
vulkánskych sa neľakne kúrov,  
nezľakne krvavej zbroji,  
svedomie čisté svetov plameň —  
čaká pokojne v ten hromov deň,  
pokoj môj v hrobe nezhynie:  
No môžu strhnúť svet môj celý  
jedného slova hrozné strely,  
slova toho z úst tvojich: „Nie!“

**Výlučnosť lásky a sila citu urobila z nasledujúcej slohy jedno z najoriginálnejších vyznaní lásky v slovenskej literatúre:**

Možno mi tvojich úst sa odrieknuť,  
možno mi ruku nedostať,  
možno mi v diaľky žiaľne utieknuť,  
možno mi nemilým ostať,  
možno mi ústam smädom umierať,  
možno mi žialiť v samote,  
možno mi život v púšťach zavierať,  
možno mi nežiť v živote,  
možno mi seba samého zhubiť: —  
nemožno mi ťa neľúbiť!

**Láska dvoch mladých ľudí nenašla naplnenie, lyrický hrdina cíti, že jej hrozí nebezpečenstvo:**

Svety závistné medzi nás stali,  
roztrhli blahé objemy:  
Čože mohutné časy získali,  
rozlúčiac nebo od zemi?  
Láska na zemi nebo stvorila  
a nás naveky zväzkom spojila,  
ktorý sa nedá rozlúčiť:  
Vytrhnúť srdce môž’ osud divý,  
blesk očí zhasí hrob závistlivý:  
ľúbosť nemožno umučiť!

**Moderne vyznieva i obžaloba spoločnosti, v ktorej dievčina nemôže byť paňou svojho srdca, nesmie porušiť konvencie a stať sa ženou muža, ktorého miluje:**

Duch devy plače, horko narieka  
nad ľúbosti svätej skazou,  
že kvet jej s poľným kvietím uteká,  
krahne ostrím divých mrazov;  
ľúbosť devina je cit bez hlasu,  
vyšvihnúť nesmie sa nad zvyk času,  
vyznať musí, čo neverí;  
poslušnú dušu úbohej dcéry  
s chlapom cudzím, ba odporným zverí  
studený prsteň materi. —

**Ušľachtilo vyznievajú záverečné verše, v ktorých básnik ďakuje za jej cit:**

Tys´ mňa anjel môj, cítiť učila

a v bránach žitia objala,

myšlienky z citov si mi rozvila,

z chlapectva mužnosť vyzvala:

Žili sme spolu pre vyššie žitie,

spolu cez zemských dní vlnobitie

v prístav tento sme pribyli;

by sme tu ambru jednu dýchali,

jeden med z jednej čaše píjali

a dvaja jedno ľúbili.

**Ich láska bola z tohto sveta, preto nebola večná, ale nič krásne, čo prežili, neupadne do zabudnutia:**

Marína moja! teda tak sme my  
ako tie božie plamene,  
ako tie kvety na chladnej zemi,  
ako tie drahé kamene;  
padajú hviezdy, aj my padneme,  
vädnú tie kvety, aj my zvädneme,  
a klenoty hruda kryje:  
Ale tie hviezdy predsa svietili,  
a pekný život tie kvety žili,  
a diamant v hrudi nezhnije!

**3. SLOVENSKO**

**Symbióza lásky k Míne a lásky k slovanstvu u Kollára sa prevtelila u Sládkoviča do symbiózy lásky k Maríne a lásky k Slovensku:**

Slovensko mladé, rodisko moje  
aj mohyla mojich kostí!  
V tebe mám pekných obrazov dvoje  
a dvoje veľkých ľúbostí! —  
Ako je krásna tá moja deva,  
aká k nej ľúbosť vo mne horieva:  
tak ty a k tebe, otčina!  
Ako tys’ pekná, krajina moja,  
ako mladistvosť milá mi tvoja:  
tak pekná, milá Marína!

**V závere láska k pozemskému životu a rodnému kraju je silnejšia ako nadpozemská blaženosť po boku víly – kňažky Maríny:**

Vo svet neznámy s neznámou Vílou,

bárs sladkohlasou, bárs lícomilou,

v hrtan pustiť sa chladných vôd? -

Je Hron môj obraz môjho národa,

ale obraz ten predsa len voda,

a duch je slovenský národ!

Víla, ty zostaň tam v svojom nebi -

mňa ešte viažu potreby -

a vlasť moja je na zemi!

**Vrúcne vyjadrí svoju príslušnosť k ľudu a vysloví nádej, že sa dočká šťastnejšej slovenskej budúcnosti:**

Zbohom! ty ľud môj, ľud môj ľúbený,

vyšších letov mojich predmet!

Zbohom, pamätaj, že máš sľúbený

duchom svetov bezmierny svet:

Ja duchom tebou večne prejatým

s tebou chcem túžiť k ideám svätým

a s tebou tam i tu bývať;

syn tvoj chce žialiť tvoje žialenie

a na síl tvojich víťazné vrenie

s vrelým sa nadšením dívať!

**4. MLADOSŤ**

**V časoch básnikovej tvorby mala mládež jedinečnú historickú príležitosť dosiahnuť to, o čo generácie pred ňou usilovali. Sládkovič chápe mladosť predovšetkým ako príležitosť:**

Ach, sladké sú to mladých hodiny,

v ktorých hneď v nebies lietaš výšiny,

hneď v živlov zemských priestory,

a cítiš naraz i nebies slasti,

i pekných svetov vábne priepasti

a v tej voľnosti umieraš:

Nádejí tisíc k duši ti letí,

a hviezda slávy nová ti svieti,

keď na tej západ pozeráš.

**Výnimočná i z formálnej stránky je strofa č. 185, ktorá je ucelenou básnickou úvahou (reflexiou) o mladosti:**

**A čo je mladosť? — Dvadsaťpäť rokov?**Ružových tvárí hlaď jará?  
Či údov sila? Či strmosť krokov?  
Toto sa všetko zostará!  
Mladosť je túžba živá po kráse,  
je hlas nebeský v zemskom ohlase,  
je nepokoj duší svätý,  
je tá mohutnosť, čo slávu hľadá,  
je kvetín lásky rajská záhrada,  
je anjel v prachu zaviaty!

**Sila mladosti spočíva v tom, že sa nezmieri so stavom sveta:**

Mladosť, otčina horiacej túhy!

Mladosť, vrelých citov skala!

Mladosť, ty obraz nádejnej dúhy!

Mladosť, ty lásky Valhala!

Mladosť, ty preroď života brehy

a zápalom stop mŕtvosti snehy,

čo chladných srdcí moc kryjú!

Ty duchom svojím vzkries aj tie telá,

na ktorých schladlé starobou čelá

smutné Hóry vrásky ryjú!

A.Sládkovič patrí medzi najkultivovanejších autorov v slovenskej literatúre. Jeho poézia je mimoriadne bohatá na **básnické trópy a figúry** a patrí tak medzi skvosty v slovenskej poézii.

**Ukážky básnických trópov v diele Marína:**

**Personifikácia:**Duch devy plače, (duch ) horko narieka.

**Metafora:** Kvet jej s poľným kvietím uteká, krahne ostrím divých mrazov. (Ničia jej lásku a šťastie.)

**Epiteton:**poslušná duša, svätá ľúbosť

**Klimax** (stupňovanie významu za sebou idúcich slov)**:**

Môj svet, môj poklad jediný!

**Anafora:**

Možno mi tvojich úst sa odrieknuť,

možno mi ruku nedostať,

možno mi v diaľky žiaľne utieknuť,

možno mi nemilým ostať,

možno mi ústam smädom umierať,

možno mi žialiť v samote,

možno mi život v púšťach zavierať,

možno mi nežiť v živote,

možno mi seba samého zhubiť –

nemožno mi ťa neľúbiť!

**Litotes** (dvojitý zápor)**:**Nemožno mi ťa neľúbiť.

**Zvolanie:**Toto všetko sa zostará!

Záver skladby nevyznieva tragicky, nie je v nej už ani bolesť, ani trpkosť, iba spomienka na krásnu lásku. V skladbe je vyjadrená jednota subjektívneho (osobného) a objektívneho (národného) – láska k žene a k vlasti

**30.OTÁZKA**

**Svetový realizmus**

Rozvoj **priemyslu a prírodných literárnych vied** výrazne ovplyvnilo vývoj literatúry, ľudstvo začína veriť rozumu a zmyslovému vnímaniu. Toto nové spoločenské hnutie vzniká a prekvitá v období vrcholenia priemyselnej revolúcie v 19. stor.

Upevňujú sa **kapitalistické vzťahy** založené „ na všetko prevracajúcej moci **peňazí**. S novým hnutím sa zároveň vyvíja nová filozofia Augusta Comteho – **pozitivizmus**. Pozitivizmus za skutočnosť považoval len to, čo sa dá **zmyslami alebo skúsenosťami overiť**. Aj do literatúry preniklo úsilie o umelecké **poznanie skutočnosti a každodenného  reálneho života**. Dôraz sa kládol na pravdivosť.

V literatúre teda ide o objektívne podanie skutočnosti. Nastáva charakteristická **typizácia postáv** a charakterov za typických okolností. Hrdinom je väčšinou **obyčajný človek** spätý s prírodou. **Konfliktom** je skutočnosť kontra skutočnosť.

- Metóda umeleckého poznania založená na analýze charakteru v jeho historicko-spoločenských súvislostiach, na základe vykreslenia typických charakterov v typických okolnostiach sa označuje ako realistická. Súbor diel vytvorených metódou tohto typu zobrazovania vymedzuje obdobie realizmu. V anglickej literatúre sa začína dielom **Charlesa Dickensa v 30. tych rokoch 19. stor**. a v ruskej literatúre vyvrchoľuje a završuje sa dielom **Leva Nikolajeviča Tolstého a Antona Pavloviča Čechova.**

Realizmus vznikol aj ako reakcia na predchádzajúce umelecké smery a najmä na romantizmus.

**Romantizmus** – literárny smer podmienený zmenami s spoločnosti a politickom živote po buržoáznych revolúciách v Európe (1789 – Veľká francúzska buržoázna revolúcia, niesla sa v znamení hesla: Sloboda – rovnosť – bratstvo, 1848 – buržoázna revolúcia v Anglicku), dochádza k zániku feudalizmu a vzniká kapitalizmus, k moci sa dostáva nová spoločenská vrstva – buržoázia.

Revolúcie proklamovali rovnosť všetkých ľudí, právo každého jednotlivca na slobodný, úspešný život – na rozdiel od klasicizmu, ktorý podriadil osobné šťastie človeka povinnosti rešpektovať nadosobné „vyššie“ záujmy.

**ROMANTIZMUS –** myšlienkové hnutie a jeden z hlavných umeleckých smerov 19. storočia. Rušil hodnoty, ktoré prinieslo osvietenstvo a klasicizmus 18. st., proti klasicistickým pravidlám uplatňoval tvorivú slobodu umelca, proti racionalizmu staval cit, vášne, fantáziu a vôľu, proti idealizácii pravdivosť, proti abstraktnému poňatiu človeka zdôrazňoval konkrétneho jedinca, proti všeobecnému poňatiu ľudstva ideu národa.

*ZNAKY ROMANTIZMU*

**1. AUTOŠTYLIZÁCIA –** stotožňovanie autora so svojou postavou

**2. INDIVIDUALIZMUS** – vzbura proti svetovému poriadku a spoločnosti prináša postavy osamotených ľudí, vyvrheľov spoločnosti – tulákov, zbojníkov, žobrákov, ľudí stojacich na pokraji ľudskej spoločnosti

**3. SENTIMENTALIZMUS** – prehnaná citlivosť, vyjadrenie silného a úprimného citu, ktorý stavia proti rozumu (iracionalizmus)

**4. TITANIZMUS** – hrdina je ochotný obetovať svoj život za slobodu či šťastie iného človeka alebo národa

**5. ROMANTICKÝ HRDINA** – búrlivák, nespokojný človek, prejavuje sa u neho rozpor medzi snom a skutočnosťou

**6. VYUŽÍVANIE KONTRASTOV** – protikladov, napr. krása – škaredosť, dobro – zlo, ale využíva sa ja tzv. vnútorná harmónia kontrastov

**7. HISTORIZMUS** – návrat do minulosti, slávne činy národa

**8**. **ĽUDOVÁ SLOVESNOSŤ** – autori vychádzajú z ľudovej slovesnosti, predovšetkým stredoeurópski spisovatelia pod vplyvom filozofie nemeckého filozofa Herdera, považujú ju za prameň svojej tvorby

**9**. **autori využívajú** hovorový jazyk, prirodzenejšie vyjadrovanie, v romantizme sa píše poézia, próza, dráma, veľmi frekventovaná je balada pre svoju tragičnosť, vypätosť deja, novým žánrom je básnická poviedka, nový žáner – román v listoch - denník

**Porovnanie realizmu s romantizmom:**

**Romantizmus: Realizmus:**

- romantizmus zobrazuje abstraktný - real. vykresľuje všedný život na základe

svet; využíva predstavivosť, fantá- spoločenskej i vlastnej skúsenosti;

ziu, idealizáciu;

- básnik-romantik obracia svoju po- - spisovateľ- realista sa zameriava na súčas-

zornosť na veľkolepú minulosť, vy- nosť, na konkrétny všedný život;

kresľuje hmlistú víziu budúcnosti;

- hrdina je individualista, žije bohatým - hrdina žije v konkrétnom spoločenskom

vnútorným životom, cíti sa prostredí, je určitý ľudský typ; postavy si

osamotený, výnimočný; autori vyberajú zo všetkých spoločenských

vrstiev;

- typická postava je jedinec-titan, - typická postava je obyčajný človek so

búri sa proti spoločnosti; všednými dennými starosťami;

- romantický básnik je subjektívny; - realista podáva objektívny obraz človeka

a spoločnosti;

- zachytáva individuálnu vzburu, - vychádza z objektívnej skutočnosti, k spo-

podfarbenú subjektivizmom a ločenským deformáciám má racionalistický

silnou emocionálnosťou; postoj;

- konflikt je založený na vonkajšom - konflikt: autori odkrývajú rozpory v samej

rozpore: sen - skutočnosť; skutočnosti;

- prevažuje poézia; - próza: poviedka, novela, román.

**Realizmus:**

Zatiaľ čo základom romantizmu je fantázia a vízie do budúcnosti, realizmus sa zameriava na skutočnosť a holú pravdu. Témou realizmus je všedný život, zatiaľ čo v romantizme to bola minulosť a historické námety. Evidentné rozdiely sú medzi hrdina týchto literárnych smerov. Pokiaľ ten romantický bol výnimočnou postavou, individualitou, pre ktorú bola charakteristickou bezvýchodiskovosť, bohatý citový život a tragika, osamelosť a ovládanie silnými vášňami, hrdina realistickej literatúry je človekom zo všedných spoločenských vrstiev a je zasadený do konkrétneho spol. života. V realizme je spoločnosť ovládaná peniazmi. Realisti sú často kritický a posmeškársky voči situácii, ale ani oni nenachádzajú východisko, len opíšu skutočnosť. Nedokázali postaviť pozitívny spoločenský ideál.

**Honoré de Balzac** (1799 - 1850)

- zakladateľ kritickorealistického románu vo fr. literatúre

- pochádzal z vidieckej rodiny, právo neštudoval v Paríži, pracoval v notárskej kancelárii

- neustále prenasledovaný veriteľmi a úžerníkmi sa sťahoval z miesta na miesto

- v roku 1850 sa oženil s poľskou šľachtičnou Evelínou Hanskou

- 18.augusta 1850 zomiera prepracovaný a uštvaný

Tvorba:

cyklus **Ľudová komédia** - viac ako 90 románov a poviedok

- obraz francúzskej spoločnosti 19.storočia

*1. štúdie mravov*

román **Gobseck** - vykreslil v ňom typ úžerníka

romány: **Stratené ilúzie**

**Lesk a bieda kurtizán**

**Otec Goriot**

**Otec Goriot**

Námet: chorobná otcovská láska (trpké rodičovské sklamanie) x cynický nevďak dcér

Prostredie a doba: Paríž v dvadsiatych rokoch 19.storočia

- nadčasové dielo, ktoré poukazuje na narušené ľudské vzťahy, bezcitnosť, pokrytectvo, dvojtvárnosť → vplyv prostredia na morálku

- dôležitú úlohu hrajú opisy prostredia a vsuvky, ktoré uvádzajú postavy do deja

Hlavné postavy: *Otec Goriot* - majiteľ továrne na cestoviny, milujúci otec dcér, ktoré ho zničia

*Delphina* - jeho dcéra, vydá sa za *baróna deNuncigen*

*Anastasie* - jeho dcéra, vydatá za *grófa deRestaura*

- obidve sa za svojho otca hanbia, je im ľahostajný, vyciciavajú od neho všetky peniaze

*Eugene de Rastignac* - chudobný študent, ktorý prichádza študovať do Paríža

právo, aby sa stal vtieravý a nahor sa derie

prostredníctvom žien, dosiahne svoj cieľ

*Vautrin* - bývalý trestanec, galejník, cítil nevraživosť voči sociálnemu útlaku

*pani Vauqerová* - majiteľka penziónu, malicherná, falošná, obmedzená

Penzión pani Vauquerovej v diele Otec Goriot je symbolom sociálneho rozvrstvenia spoločnosti ( od šľachty cez buržoáziu až k zločincovi); čím vyššie otec Goriot postupuje v budove penziónu, tým je chudobnejší, tým nižšie sa sociálne zaradil

- autor využíva formu on-rozprávania so vševediacim rozprávačom

- znakom realistických diel je predovšetkým opis

Otec Goriot: " Človek musí umrieť, aby poznal, čo sú to deti. "

- presvedčenie autora, že človek nie je ani dobrý, ani zlý, spoločnosť ho nekazí, ale podlieha v dobrom i zlom svojmu spoločenskému prostrediu

V penzióne pani Vaquerovej žilo viacero nájomníkov. Medzi nich patril aj otec Goriot, ktorého ostatní považovali za čudáka a posmievali sa mu. Bol to však veľmi dobrý človek, ktorý pre blaho svojich dcér obetoval všetko. Medzi ďalších nájomníkov patril Vautrin a Eugene de Rastignac. Vautrin utiekol z väzenia. Láka Eugena na zlé veci. Mladučký študent práv sa dostane za pomoci svojej sesternice pani de Beauséant do vyššej parížskejspoločnosti. Tu sa dozvie všetko o otcovi Goriotovi, ktorý svoju prvú dcéru Delphinu vydal za nemeckého bankára de Nucingen a druhá Anastasie si vzala za manžela grófa Restaud. Obidve ho takmer zapredali. Chodili za ním iba vtedy, keď potrebovali peniaze na splatenie dlhov. Aj to tak, aby ich nikto nevidel. Už od samého začiatku ho zaťovia nemali radi. Eugene zahorel láskou k Delphine, ktorá mu ju opätovala. Zároveň sa stáva i dobrým priateľom Goriota. Delphine sa im snaží zabezpečiť nový domov. Celá situácia sa však mení, keď Goriot začne vážne chorľavieť a jeho život je ohrozený. Pri smrteľnej posteli zomierajúceho Goriota bol iba jeho priateľ Eugene. Jeho dcéry sa s ním neprišli ani rozlúčiť. Neboli ani na pohrebe, lebo ich nechceli pustiť manželia. Zaťovia nezaplatili trovy. Všetko to zaplatil jeho dobrý, verný priateľ Eugene. Na náhrobok dal vyryť : „Tu odpočíva pán Goriot, otec grófky de Restaud a barónky de Nucingen, pochovaný na trovy dvoch študentov."

*2. filozofické štúdie*

**Šagrénova koža** - námet z orientálnych rozprávok

- zhubnosť túžby po moci

*3. analytické štúdie*

**Fyziológia manželstva**

**FRANCÚZSKA LITERATÚRA**

**VICTOR HUGO (romantizmus)**

**Romány**

**Robotníci mora – vznikol počas pobytu na ostrovoch v Lamanšskom prielive**

**Bedári –** rozsiahla románová skladba zobrazuje životné osudy trestanca Jeana Valjeana, v základnej

myšlienke ide o zápas s nespravodlivosťou spoločenských zákonov

**Deväťdesiattri** – historický román odráža kruté politické pomery na francúzskom vidieku v dobe revolúcie

**Legenda vekov – básnická skladba**, zobrazil v nej vývoj ľudstva na jeho ceste za pokrokom a humanizmom

- najvýznamnejším románom je:

**CHRÁM MATKY BOŽEJ V PARÍŽI –** dej románu sa odohráva v 15. storočí, autor kritizuje spôsob života šľachty a cirkvi.

Pôvod viacerých postáv je zahmlený, osudovo sa stretávajú alebo sú k sebe priťahovaní.

**ESMERALDA –** je krásna a hlboko mravná, ale žije uprostred najhoršej spoločnosti, kde sa na morálku nepotrpí. Kvôli láske k Phoebovi by zišla na scestie. Vychovali ju Cigáni, ale nie ja Cigánka, vymenili ju za znetvorené dieťa Chudôbke, rozmarnej parížskej dievčine, po strate dieťaťa sa z nej stane bláznivá žena, ktorá mnoho ráz pokrikovala z klietky hanby po nepravej Cigánke Esmeralde, v ktorej v závere svojho života spoznáva vlastnú ukradnutú dcéru.

**QUASIMODO** – je škaredý výzorom a znetvorený fyzicky, ale je schopný ušľachtilého citu, obety a má cit pre spravodlivosť. Pohodené dieťa, najdúch, našli ho v kostole a vychoval ho kňaz Frollo.

**FROLLO** – kňaz, ale nespráva sa tak. Je natoľko očarovaný krásou Esmeraldy, že sa dopustí zločinu. Po nociach sa venuje alchymistickým pokusom, s čím by cirkev nesúhlasila. Má však aj dobré stránky – bol dobrým študentom, múdry, postaral sa o pohodené dieťa.

**PHOEBUS** – je urastený, krásny tvárou, ale prázdny duchom a slabošskej povahy. Je vypočítavý, nezastane sa Esmeraldy a nezachráni jej tým život len preto, že by pred vznešenejšou spoločnosťou musel priznať styky s Cigánkou.

**Dejová línia:** Je Sviatokbláznov, súťaž o najstrašnejšiu grimasu vyhráva znetvorený Quasimodo, zvonár v Notre Dame v Paríži. Po uliciach sa potuluje veľa ľudí, kňaz Frollo pokrikuje po krásnej Cigánke Esmeralde, ktorá vystupuje s cvičenou kozičkou. Niekto sa ju pokúsi uniesť, zachráni ju krásny kapitán Phoebus. Únoscovia boli Frollo a Quasimodo, ale chytili len zvonára. Quasimodo je na pranieri, ľudia sa mu posmievajú, jediný človek, čo sa nad ním zľutuje, je Esmeralda, ktorá mu podá vodu. Znetvorený muž pocíti k nej vďačnosť a lásku, neskôr oddanosť. Esmeralda naďalej odmieta Frolla, ktorý jej ukradne dýku. má Esmeralda má stretnutie v pochybnej krčme s kapitánom, žiarlivý Frollo tam nespozorovaný príde a pokúsi sa kapitáne zabiť dýkou, ktorú zobral Esmeralde. Kapitán prežije, ale Esmeraldu obvinia z vraždy a uväznia. Quasimodo ju spod šibenice unesie a ukryje v Chráme, ktorý má právo poskytovať azyl. Frollo podvodom dosiahne, že Esmeralda opustí azyl. Uväznia ju opäť ako Phoebovu vrahyňu. Kapitán nejde svedčiť v jej prospech. Esmeralda je v cele spolu s bláznivou Chudôbkou, tá v nej spozná svoje stratené dieťa podľa talizmanu. Esmeraldu obesia, na popravu sa díva z veže Frollo a Quasimodo. Frollo sa diabolsky smeje, keď dievčina umiera. Quasimodo ho zhodí do priepasti. Ukradne Esmeraldino telo a zanesie ho do hrobky. Po dvoch rokoch nájdu v hrobke dve kostry.

*Znaky romantizmu, ktoré nachádzame v románe*

**Kontrasty:** krásna Esmeralda – škaredý Quasimodo , Esmeralda dobrá – Frollo zlý

**Vnútorná harmónia kontrastov:** Quasimodo je škaredý výzorom a znetvorený fyzicky, ale duševne ušľachtilý

Založený je na harmónii kontrastov.

 krása Esmeraldy ↔ ohyzdnosť Quasimoda

 Quasimodova duša ↔ Quasimodov výzor

 Phoeubusova duša ↔ Phoebusov výzor

 Quasimodova láska ↔ Esmeraldina ľútosť

 Frollova láska ↔ Esmeraldin strach

 Esmeraldina láska ↔ Phoebova zábavka

 kňaz Frollo ↔ netvor Frollo

 Frollova láska ↔ Quasimodova láska

 parížska chudoba ↔ veľkoleposť Paríža

 Frollova viera ↔ Frollov záujem o vedu

**Historizmus** – príbeh sa odohráva v 15. storočí